
“Mano plaukuose šiandien bus 
raudonos rožės." 
Po šiais žodžiais — Hiūston Candler vardas. 


— Velniai jus griebtų, ledi Čandler! Aš vaidinau gar- 
bingai, 0 jūs... — Jis nusigręžė. — Imkite pinigus. Imkite na- 
mą. Jūs daug pasidarbavote, kad visa tai gautumėte. O su 
manimi sietis jums neteks. Galbūt jums pasiseks gauti Vest- 
Jyldą, kad jis atimtų iš jūsų skaistybę, dėl kurios jūs taip dre- 
bate. 

Jis pasuko link durų. 

— Keinai, — pašaukė ji, bet jisai jau išėjo. 

Ji sunkiai susmuko į ąžuolinę kėdę. 

Po kelių minučių į kambarį įėjo Bleir. 

— Man rodos, jau metas eiti pjaustyti torto, — netvir- 
tai tarė ji. — Tu ir Tagertas... 

Hiūston įniršis prasiveržė. Ji pašoko nuo kėdės ir prilė- 
kė prie sesers piktai žaibuodama akimis. 

— Tu net negali pavadinti jo vardu! — įtūžusi tarė ji. — 
Manai, jog Jisai iš akmens ir negali nieko jausti. Tu atsikratei jo 
ir dabar manai, jog gali elgtis su juo kaip norinti. 

Bleir atsitraukė atgal. 

— Hiūston, tai, ką aš padariau, aš padariau tavo la- 
bui. Aš noriu matyti tave laimingą. 

Hiūston suspaudė kumščius ir dar arčiau priėjo prie 
sesers, pasirengusi kautis. 

— Laimingą? Kaip aš galiu būti laiminga, jeigu net ne- 
žinau, kur mano vyras dabar? Dėl tavęs aš apskritai galiu nie- 
kada nebepatirti, ką reiškia būti laimingai. 

Prologas 


Stora senė pajuodusiais dantimis, retais Žilais plau- 
kais, išdrikusiais iš po nunešiotos skrybėlės, stebėtinai leng- 
vai užsikeberiojo ant didelio vežimo pasostės. Užpakalyje 
gulėjo daržovės, apdengtos drėgna drobule. 

— Seidi! 

Jinai pasisuko ir kairėje pusėje pamatė tėvą Tomą, 
aukštą gražų vyriškį, susikūprinusį, suraukusį antakius. 

— Ar paisysite saugumo? Neiškrėsite kokios kvailys- 
tės? Nesistengsite patraukti į save dėmesio? 

— Pažadu, — ištarė Seidi netikėtai jaunatviškai nu- 
skambėjusiu balsu, — ilgai aš neužtruksiu. 

Tai pasakiusi ji timptelėjo vadžias ir vežimas dundė- 
damas pajudėjo. 

Kelias iš Čandlerio miesto Kolorado valstijoje į šach- 
tas — 0 fen ir išsiruošė Seidi — buvo ilgas, arkliai vis klup- 
čiojo išmuštose duobėse. Kartąjai teko lukterėti prie Pietų 
geležinkelio atšakos, kol pravažiuos traukinys. Į kiekvieną 
šachtininkų kaimelį, kurių buvo septyniolika, buvo nuties- 
tos geležinkelio linijos. 

Pravažiavusi posūkį link Fentono šachtų, Seidi susi- 
gretino su turgaus vežimu, kuriame sėdėjo senė. Seidi pri- 
stabdė arklius ir apsižvalgė aplinkui — tiek, kiek aprėpė 
akimis. 

— Ar kas nutiko? — tyliai paklausė ji senę. 

— Ne, bet kalbos apie profsąjungos sukūrimą netils- 
ta. O kas nauja tavo kaime? 

Seidi linktelėjo. 

— Praėjusią savaitę įvyko griūtis šeštajame tunelyje. 
Jie nenori gaišti laiko ramsčiams statyti ir tebekasa. Ar ne- 
turi mėtų? 

— Liaukis, Seidi, — pasakė moteriškė, pasilenkda- 


ma arčiau jos. — Būk atsargi. “Mažoji Pamela" — pati pa- 
vojingiausia. Aš bijausi Reifo Tagerto. 

— Jo daugelis bijo. O štai dar vienas vežimas, — jos 
balsas pažemėjo. Jinai paragino arklius. — Iki kitos savai- 
tės, Egi. 

Seidi pralenkė dar vieną vežimą, kuriame sėdėjo vy- 
rai, ir kilstelėjo ranką juos pasveikindama. Praėjus kelioms 
minutėms jinai įsuko į kelią, vedantį į “Mažosios Pamelos" 
kaimą. Įkalnė važiuojant į kanjoną buvo labai stati, ir sargy- 
binių nesimatė iki tos akimirkos, kol ji privažiavo prie pat 
jų. Nors ir stengėsi išlikti rami, jos širdis tankiai sutvaksėjo. 

— Labą rytą, Seidi. Ar turi ropių? 

— Taip, kuo puikiausių, — ji plačiai išsišiepė, todėl 
veidas dar labiau susiraukšlėjo ir pasirodė sugedę dantys. 

— Palik man maišą, — tarė sargybinis atverdamas 
vartus. 

Kad užmokės — nebuvo nė kalbos. Tai, kad jisai at- 
vėrė vartus ir įleido svetimą Žmogų į uždarą kaimą, jau ir 
taip daug reiškė. 

Sargyba čia buvo išstatyta tam, kad į kaimą nepra- 
smuktų įvairių revoliucingų susivienijimų organizatoriai. Jei 
sargybiniams dingteldavo bent menkiausias įtarimas, kad 
kas nors bando pakurstyti šachtininkus streikuoti, jie pir- 
miausia iššaudavo, 0 jau paskui imdavo klausinėti. Valdžia, 
kuria naudojosi sargybiniai, teikdavo jiems galimybių išsi- 
teisinti net ir užmušus Žmogų. Visa, ko tereikėdavo, — ap- 
kaltinti jį bandžius kurstyti, ir tiek vietos, tiek valstybės 
teismas juos išteisindavo. Šachtų savininkai turėjo teisę ap- 
saugoti savo nuosavybę. 

Seidi teko manevruoti dideliu vežimu su keturiais pa- 
kinkytais arkliais judant siauromis, pribertomis anglių gat- 
velėmis. Abipus buvo išsidėstę suręstos dėžutės, kurias 
šachtų savininkai vadino namais: keturi penki mažyčiai 
kambarėliai, išvietė ir pašiūrė anglims kieme. Vandenį 
nešiodavo kibirais iš bendro šulinio, nuo anglies jis buvo 


juodas. 

Seidi pravažiavo krautuvę ir šaltokai pasisveikino su 
jos savininku. Tai, kad jie nelabai mėgo vienas kitą, buvo 
visai natūralu. Šachtininkams neteisėtai mokėdavo popie- 
riniais pinigais, kurie galiojo tik kaimo teritorijoje, todėl, 
kad jų šeimos pirktųsi reikalingas prekes tik kompanijai pri- 
klausančioje krautuvėje. Šnekėjo, jog šachtų savininkai iš 
krautuvės gaudavo daigiau pelno nei iš angliakasybos. 

Dešinėje tarp geležinkelio bėgių ir stataus šlaito ply- 
tėjo Saulės Greta — nelygi erzinančiai geltonos spalvos su- 
dvejintų namų linija. Kiemų išvis nebuvo, ir tik penketas 
metrų skyrė namus nuo išviečių. Seidi jau suspėjo ne kartą 
užuosti garvežio dūmų ir kitų kvapų mišinį. Šitoje vietoje 
ir gyveno šachtininkai. 

Ji pririšo arklius šalia vieno didžiausių kaimo namų. 

— Seidi! Aš jau galvojau, kad tu nebeatvažiuosi, — 
pasakė daili jaunutė moteris išeidama pro duris ir šluosty- 
damasi rankas plonu rankšluosčiu. 

— Tu gi mane pažįsti, — atsakė Seidi kimoku balsu, 
sunkiai krapštydamasi iš vežimo. — Šįryt aš pramigau, o 
kambarinė užmiršo mane pažadinti. Kaip gyvuoji, Džin? 

Džin Tagert plačiai nusišypsojo. Seidi buvo viena iš 
nedaugelio žmonių, kuriuos įleisdavo į kaimą, ir kiekvieną 
sykį, kai ji atvažiuodavo, Džin baimindavosi, kad šachtų po- 
licija nepasiraustų jos vežime. 

— Ką atvežei? — pašnibždomis paklausė Džin. 

— Vaistų nuo kosulio, tepalo, truputėlį morfijaus mi- 
sis Karson, dvylika porų batų. Nedaug tegali paslėpti ko- 
pūsto galvoje. Tiesa, dar nėrinių užuolaidas Ezros 
sužadėtinei. | 

— Nėrinių užuolaidas! — nusistebėjo Džin, bėt stai- 
ga nusijuokė. — Galbūt tu teisi. Nėriniai jai tiks labiau už 
viską. Na, gerai, pradėkime. 

Džin ir Seidi užtruko tris valandas, kol išdalino dar- 
žoves. Joms mokėjo popieriniais pinigais, galiojančiais tik 


kaimo teritorijoje, ir Džin paskui slapčia juos grąžindavo. 
Nei šachtų savininkai, nei kamo policija, netgi daugelis 
šachtininkų nė nenutuokė, kad daržoves, bei paslėptus pro- 
duktus Seidi dalindavo nemokamai. Šachtininkai — išdi- 
dūs Žmonės ir niekada nebūtų priėmę išmaldos, bet moterys 
buvo pasirengusios padaryti visa, ką gali, savo vaikams ir 
darbo išsekintiems vyrams. 

Buvo jau ganėtinai vėlu, kai Seidi ir DŽin tuščiu ve- 
žimu sugrįžo prie Džin namo. 

— Kaip laikosi Reifas? — paklausė Seidi. 

— Per daug dirba, kaip ir tėvas. O dėdė Reifas, be 
to, pats įpuola į nemalonumus. Tau jau metas. Mes negali- 


me rizikuoti, — tarė ji imdama Seidi už rankos. — "Tokia 
jauna ranka. 
— Rizikuoti?.. — pradėjo sutrikusi Seidi. 


Ji staiga ištraukė ranką, bet Džin dėl to tik nusijuokė. 

— Iki kitos savaitės. Ir nesijaudink dėl manęs, Seidi. 
Aš jau seniai viską Žinau. 

Sumišusi Seidi negalėjo ištarti nė žodžio. Ji tylomis 
įsiropštė į vežimą ir truktelėjo vadžias. 

Po valandos vežimą ji sustabdė Čandleryje, pastoriaus 
seno namo užpakaliniame kiemelyje. Vakaro prieblandoje 
įbėgo pro neuždarytas duris ir perėjusi per nedidelį holą 
atsidūrė vonioje, kur ant gembės kabojo švarūs rūbai. 

Jinai greit nusitraukė nuo galvos peruką, nusiplovė 
nuo veido teatrinį grimą, nukrapštė nuo nagų juodą gumą. 
Dar po minutės nusimetė šiltą vatinį drabužį, kuris buvo 
pavertęs ją storule, užsimovė kelnaites ir apatinį sijoną iš 
geriausio batisto, apsisegė baltą lininį korsetą, kurį suvars- 
tydavo iš priekio, o paskui — žydrą vilnonį kostiumo sijo- 
ną, siūtą pagal užsakymą, papuoštą juodais šilko 
karoliukais. Ant šviesiai žalios šilkinės palaidinės užsime- 
tė žydrą vilnonį švarkelį su žalio žvilgančio aksomo apdaila. 

Kai juosėsi tamiai mėlyną odinį diržą, į duris pabeldė. 

— Prašom, — riktelėjo jinai. 


Tėvas Tomas atidarė duris ir stabtelėjo ant slenksčio 
žiūrėdamas į priešais stovinčiąją. Mis Hiūston Čandler bu- 
vo aukšta, liekna, graži jauna moteris tamsiais kaštono spal- 
vos plaukais su rusvomis garbanomis, žydrų žalsvų akių, 
nedidelės tobulos formos burnikės. 

— Taigi Seidi išnyko iki kitos savaitės, — nusišypsojo 
tėvas Tomas. — O dabar, Hiūston, jums metas. Jūsų tėvas... 

— Patėvis, — pataisė ji. 

— Taip, patėvis, bet, kaip bevadintume, jo pyktis dėl 
to nemąžta. 

— Enas ir Taja su savo vežimais jau grįžo? 

— Seniai. O dabar eikite iš čia. 

— Gerai, sere, — nusišypsojo ji. — Iki kito trečia- 
dienio, — metė išeidama pro paradines duris ir nuskubėjo 
namo. 


I skyrius 
1892 metų gegužė 


Hiūston Čandler perėjo mažne pusantro kvartalo 
stengdamasi atrodyti kuo ramesnė ir sustojo priešais tri- 
aukštį Viktorijos stiliaus namą, kurį mieste vadino Čand- 
lerių Vila. Apsitvarkiusi savo išvaizdą ir pasitaisiusi 
šukuoseną, ji pakilo laiptais. 

Skėtį paliko mažame prieangyje ir eidama į kambarį 
išgirdo, kaip patėvis suriko jos seseriai: 

— Savo namuose aš nepakęsiu tokių frazių! Vadinie- 
si gydytoja ir manai, jog dėl to gali elgtis nepadoriai, ta- 
čiau — tik ne mano namuose! — rėkė Dunkanas Geitsas. 

Bleir Čandler, panaši į savo seserį dvynę kaip du van- 
dens lašai, žiūrėjo į keliais coliais žemesnį už ją vyriškį, ta- 
čiau jisai buvo tvirtas kaip akmuo. 

— Nuo kada čia jūsų namas? Mano tėvas... 

Įėjusi į svetainę Hiūston atsistojo tarp sesers ir pa- 
tėvio. 

— Ar ne metas pietauti? Manau, mums reikia eiti. 

Atsukusi nugarą patėviui, ji maldaujamai pažvelgė į 
seserį. 

Bleir nusigręžė nuo jų, akivaizdžiai suirzusi. 

Dunkanas paėmė Hiūston už parankės ir laiptais nu- 
sivedė ją į valgomąjį. 

— Kraštutiniu atveju turiu vieną padorią dukterį. 

Hiūston susiraukė išgirdusi šią nuolat kartojamą fra- 
zę. Jinai nemėgo, kai buvo lyginama su Bleir, bet dar la- 
biau nepatiko, kai toks palyginimas buvo jos naudai. 

Visi susėdo už didelio, raudonmedžio pietų stalo, ap- 
dėlioto krištolo, porceliano indais ir sidabro įrankiais. Gar- 
bingiausioje vietoje sėdėjo Dunkanas, galustalėje — Opal 
Geits, o seserys — vienas priešais kitą stalo šonuose. Mis- 
teris Geitsas tuojau ėmėsi darbo. 

— Tu privalai pagalvoti, kaip pradžiuginus savo mo- 
tiną, — tarė Dunkanas įdėmiai žiūrėdamas į Bleir, kuomet 
jam į lėkštę dėjo vienuolikos svarų mėsos kepsnį. Į rankas 
pasiėmė peilį ir šakutę. — Nejaugi tu tokia egoistė, kad 
niekuo kitu nesirūpini? Ar tau ką nors reiškia motina? 

Kietai suspaudusi lūpas, Bleir pažvelgė į motiną. 
Opal tebuvo blyški savo gražuolių dukterų kopija. Neabe- 
jotina, kad jeigu jinai kitados ir turėjo dvasios, tai arba ši 
dvasia visai išgaravo, arba buvo gilia paslėpta. 

— Mama, — pasakė Bleir, — tu nori, kad aš grįžčiau 
į Čandlerį, ištekėčiau už kokio storulio bankininko, prigim- 
dyčiau tuziną vaikų ir mesčiau mediciną? 

Opal švelniai nusišypsojo dukteriai ir įsidėjo porciją 
baklažanų iš dubens, kurį priešais laikė tarnaitė. 

— Aš noriu, kad tu būtum laiminga, brangioji, ir ma- 
nau, jog tavo troškimas gelbėti žmonių gyvybes labai kilnus. 

Bleir triumfuodama pažvelgė į patėvį. 

— Hiūston numojo ranka į savo gyvenimą, kad įtiktų 
jums. Ar šito jums dar per maža? Norite ir mane palaužti? 

— Hiūston! — pratrūko Dunkanas suspaudęs didelį 
stalo peilį taip, kad net jo pirštų sąnariai pabalo. — Ir tu 
leidi savo seseriai šitaip kalbėti? 

Hiūston pasižiūrėjo pirmiau į seserį, o paskui į patė- 
vį. Jokiu būdu ji nesirengė pasirinkti kieno pusės. Po ves- 
tuvių Bleir vėl grįš į Pensilvaniją, o Hiūston pasiliks su 
patėviu. Laimei, jinai išgirdo, kad apačioje tarnaitė paskel- 
bė atvykus daktarą Lianderį Vestfyldą. 

Hiūston skubiai pakilo. | 

— Sjuzen, — tarė ji aptarnaujančiai merginai, — pa- 
dėk dar vienus įrankius. 

Lianderis įžengė į kambarį dideliais tvirtais Žings- 
niais. Jis buvo aukštaūgis, tamsiaveidis ir nepaprastai gra- 
žus — žaliaakis, dėl kurio akių “verta mirti", kaip kartą pasakė 
viena Hiūston draugių; toks pasitikintis savimi, kad gatvėje 
moterys stabteldavo ir nulydėdavo jį žvilgsniais. 

Daktaras pasisveikino su misteriu ir misis Geitsais. Po 
to persilenkė per stalą ir pabučiavo į skruostą Hiūston. Vie- 
šai pabučiuoti moterį, net ir žmoną, o juo labiau sužadėti- 
nę, laikyta papiktinančiu poelgiu, tačiau Lianderis skleidė 
aplinkui tokią atmosferą, kad galėjo elgtis taip, kaip kitiems 
vyrams buvo neleistina. 

— Ar papietausi su mumis? — mandagiai pasiteira- 
vo Hiūston rodydama vietą šalia savęs. 

— Aš jau valgiau, bet turbūt neatsisakyčiau išgerti 
su jumis puoduką kavos. Sveika, Bleir, — tarė jis sėsdama- 
sis priešais. 

Užuot atsakiusi, Bleir tik žvilgterėjo į jį, tebeknibi- 
nėdama šakute savo lėkštėje. 

— Bleir, kalbėsiesi su Lianderiu taip, kaip pridera! — 
įsakė Dunkanas. 

— Visa gerai, misteri Geitsai, — maloniai atsakė 
Lianderis ir sutrikęs pasižiūrėjo į Bleir. Jis nusišypsojo 
Hiūston. — Šiandien tu graži kaip nuotaka. 


— Kaip nuotaka! — iškvėpė Bleir ir vos neapvertė 
kėdės sprukdama iš kambario. 
— Kas čia per... — pradėjo Dunkanas dėdamas ša- 


kutę ir bandydamas stotis. 

Bet Hiūston jį sustabdė. 

— Prašyčiau, nereikia... Ji dėl kažko labai nerimau- 
ja. Galbūt ilgisi savo draugų Pensilvanijoje. Lianderi, ro- 
dos, tu norėjai pasikalbėti su manimi dėl vestuvių? Ar 
negalėtumėm eiti dabar? 

— Be abejo. 

Lianderis tylomis palydėjo ją iki stovėjusio prie na- 
mo savo briko, paėmė vadžias, ir jie nudardėjo aukštyn sta- 
čia Antrosios gatvės įkalne, kol neatsidūrė viename iš 
daugybės Čandlerio akligatvių. Jau temo, ir kalnų oras vis 
labiau vėso. Hiūston pasitraukė į ekipažo kampą. 

— O dabar pasakyk man, kas dedasi, — ištarė jis riš- 
damas vadžias. Patvarkė briko stabdį ir grįžtelėjo į mergi- 
ną. — Man rodos, tu esi ne mažiau suerzinta negu Bleir. 

Hiūston akys prisipildė ašarų, ir jinai sumirkčiojo. 
Taip gera dviese su Li. Jisai toks artimas ir patikimas. Blai- 
vaus protavimo oazė jos gyvenime. 

— Tai vis dėl misterio Geitso. Jis nuolat kimba prie 
Bleir, šneka, kad ji niekam tikusi ir net vaikystėje neteiku- 
si jokių vilčių. Jis nuolat reikalauja, kad jinai mestų medi- 
ciną ir pasiliktų Čandleryje. Ir dar, Li, jisai vis kartoja Bleir, 
kokia tobula aš. | 

— Taip, mylimoji, — tarė Li prisitraukdamas ją, — 
tu iš tiesų tobula. Tu miela ir gera, ir minkšta, ir... 

Jinai atsitraukė. 

— Minkšta! Tu turi galvoje — kaip lūpų dažai? 

— Ne, — nusišypsojo Li. — Paprasčiausiai aš turė- 
jau omenyje, kad tu graži, miela moteris ir, manau, labai 
gerai, jog taip jaudiniesi dėl sesers, bet aš irgi galvoju, kad 
Bleir turėtų būti pasirengusi tam tikrai dalelei kritikos, kai 
taps gydytoja. 

— Tu juk nemanai, kad jinai turėtų mesti mediciną? 

— Aš nežinau, ką turi daryti tavo sesuo. UŽ ją aš ne- 
atsakau, — jis vėl priartėjo. — Kodėl mudu vis kalbamės 
apie Bleir? Turime savo gyvenimą, kuriuo vertėtų pasirū- 
pinti. | 

Kol jisai kalbėjo, rankomis apkabino ją ir ėmė švel- 
niai trintis nosimi į jos ausį. 

Šios jo meilinimosi dalies Hiūston visada nepakentė. 
Li nuolat būdavo šalia, ji itin gerai jį pažinojo. Galų gale 
jiedu tapo “pora", kai jai tebuvo šešeri, o jam dvylika..Da- 
bar, einant dvidešimt antruosius, su Lianderiu Vestifyldu ji 
jau buvo praleidusi daugybę laiko ir tvirtai Žinojo, jog grei- 
tai tapsianti misis Vestfyld. Visas jos išsilavinimas, visa, ko 
ją mokė, buvo rengimasis tai dienai, kai taps Li žmona. 

Bet prieš keletą mėnesių, jam grįžus po mokymosi 
Europoje, prasidėjo šitie bučiavimai ant ekipažo sėdynės, 
kabinėjimaisi ir apčiupinėjimai po rūbais; visa, ką jinai jau- 
tė, tebuvo troškimas, kad jis baigtų šį knebinėjimąsi. Tai 

supratęs Li supykdavo, vadindavo ją ledine princese ir vež- 
davo namo. | 

Hiūston žinojo, kaip turėtų reaguoti į Li prisilieti- 
mus. Nors išoriškai ir padorus, Čandleris buvo apsišvietęs 
miestas — bent jau kalbant apie moteris, — tačiau Hiūs- 
ton, lytėjama Li, nieko nejautė. Ne sykį ji ilgai verkdavo 
naktimis. Negalėjo įsivaizduoti, kad galima mylėti labiau, 
nei jinai mylėjo Lianderį, bet jo palytėjimai tiesiog jos nė 
kiek nejaudindavo. 

Rodos, jis pajuto, apie ką galvoja Hiūston, ir susier- 
zinęs atsitraukė. 

— Liko mažiau nei trys savaitės, — pasakė ji su vilti- 
mi balse. — Greitai susituoksime ir tada... 

— Kas tada? — paklausė jis šnairomis į ją pažvel- 
gęs. — Niekas taip šito nelaukia kaip aš. 

Minutėlę jiedu tylėjo. 

— Ar tu pasirengusi rytdienos pobūviui pas guber- 
natorių? — paklausčki, išsiimdamas ir užsirūkydamas ilgą 
cigarą. 

Hiūston silpnai šyptelėjo jam. Pirmosios minutės po 
to, kai nepriimdavo jo meilinimosi, visuomet būdavo ne- 
maloniausios. 

— Mano suknelė iš Vorto išgarinta ir parengta. 

— Tu patiksi gubernatoriui, juk Žinai? — nusišypso- 
jo Li, bet jinai pajuto, kad šypsenai reikėjo pastangų. — 
Kada nors aš turėsiu pačią gražiausią Žmoną valstijoje. 

Ji pabandė atsipalaiduoti. Pobūvis pas gubernatorių 
"nejaudino. To ją mokė. Galbūt reikėjo pasimokyti, kaip ne- 
būti šaltai, belytei žmonai. Jinai žinojo, jog kai kurių vyrų 
nuomone, Žmonoms nebūtina pajausti pasitenkinimą suar- 
tėjus, bet žinojo ir tai, kad Lianderis į nieką nebuvo pana- 
šus. Jisai paaiškino galįs suteikti jai tikrą pasitenkinimą, ir 
Hiūston nusprendė, jog taip ir būsią; tačiau Lianderio bu- 
čiuojama ji tik susierzindavo. 

— Aš turėsiu rytoj važiuoti į miestą, — tarė jis nu- 

traukdamas jos mintis. — Ar nenorėtum drauge? 

— Mielai. Ak! Bleir būtinai reikia užsukti į paštą. 
Manau, kas nors bus atsiuntęs jai iš Niujorko naujų medi- 
cinos žurnalų. 

Jisai paragino arklį, ir Hiūston atsilošė į sėdynės at- 
kaltę. Ji galvojo, ką pasakytų Lianderis, jei sužinotų, kad 
jo “minkšta" ir nuolaidi sužadėtinė kartą per savaitę atlie- 
ka kai ką nelabai įstatymiška. 


Bleirt gulėjo ant įmantriai papuoštos riešutmedžio 
lovos su baldakimu atsirėmusi ir parietusi po savimi kojas. 
Iš balto ir žydro tonų jos kambario trečiame aukšte atsivė- 
rė nuostabus Ajerso viršukalnės, kylančios į vakarus nuo 
miesto, reginys. Anksčiau merginos kambarys buvo antra- 
me aukšte kartu su visa šeima, bet po to, kai jinai, būdama 
dvylikametė, išvažiavo iš Čandlerio, Opal tapo nėščia, ir 
misteris Geitsas pertvarkė kambarį į vonią ir vaiko kamba- 
rėlį. Opal neteko vaiko, o kambarėlis, dabar nenaudojamas, 
buvo užverstas lėlėmis bei žaisliniais kareivėliais, kuriuos 
nupirko misteris Geitsas. 

— Ašiš tikrųjų nesuprantu, kodėl mes turime važiuoti 
su Lianderiu, — pasakė atsitiesdama Bleir. — Aš tiek me- 
tų nemačiau tavęs ir dabar noriu daugiau laiko praleisti su 
tavimi. 

Hiūston nusišypsojo seseriai. 

— Lianderis paprašė, kad mes jį palydėtume, o ne 
priešingai. Kartais man rodosi, jog jis tau nepatinka. Bet 
aš neįsivaizduoju, kaip tatai gali būti. Jis geras, rūpestin- 
gas, “turi svorį" visuomenėje, ir jis... 

— Ir jis visiškai valdo tave! — pratrūko Bleir pašok- 
dama iš lovos. Toks plykstelėjimas išgąsdino Hiūston. — 
Argi tu nesupranti — aš dirbau su tokiomis moterimis kaip 
tu, su moterimis, kurios buvo tokios nelaimingos, kad vis 
bandydavo žudytis? 

— Žudytis? Bleir, nesuprantu apie ką tu šneki. Aš 

visai nesirengiu savižudybei. 

Hiūston instinktyviai susigūžė nuo sesers antpuolio. 

— Hiūston, — ramiai tarė Bleir, — man gaila, kad 
nepastebi, kaip tu pasikeitei. Anksčiau juokdavaisi, o da- 
bar tokia santūri. Aš suprantu, tau teko prisiderinti prie 
Geitso, bet kodėl tu nusprendei tekėti už žmogaus, visais 
požiūriais panašaus į jį? 

Hiūston stovėjo ranka liesdama tualetinį riešutme- 
džio stalelį ir tingiai žaidė sidabriniu plaukų šepečiu. 

— Lianderis nepanašus į misterį Geitsą. Jis iš tiesų 
labai nepaprastas. Bleir... — ji pažvelgė į Bleir atvaizdą 
veidrodyje. — Aš myliu Lianderį, — švelniai užbaigė. — Ir 
myliu jį daug metų. Visa, ko aš kada troškau, — ištekėti, 
turėti vaikų ir rūpintis savo šeima. Aš niekuomet netroš- 
kau atlikti ką didaus ar kilnaus, kaip berods svajoji tu. Ar- 
gi nematyti, jog aš laiminga? 

— Norėčiau tikėti tavim, — nuoširdžiai pasakė 
Bleir. — Bet kartais kažkas trukdo man taip manyti. Gal- 
būt nepakenčiu, kad Lianderis su tavimi elgiasi tarsi jau 
visiškai būtum jo. Aš Žiūriu į judu, ir man atrodo esate po- 
ra, drauge nugyvenusi apie dvidešimtį metų. 

— Mes jau seniai drauge, — Hiūston vėl atsisuko į 
seserį. — Svarbiausia, kad tiktume vienas kitam, argi ne? 

— Man rodosi, jog tvirčiausios santuokos sudaromos 
tarp Žmonių, kurie vienas kitam įdomūs. Jūs su Lianderiu 
pernelyg panašūs. Jei jisai būtų moteris, iš jo išeitų tikra 
ledi. 

— Kaip aš, — sušnibždėjo Hiūston. — Bet aš ne vi- 
suomet būnu ledi. Yra dalykų, kuriuos darau... 

— Kaip Seidi atvejis? 

— Iš kur tu tai žinai? — paklausė Hiūston. 

— Man pasakė Meredit. Taigi kaip manai, ką pasa- 
kys tavo brangusis Lianderis, kai pastebės, kaip rizikuoji 
kiekvieną trečiadienį? Kaip reikėtų jaustis Jo padėties gy- 
dytojui, vedusiam nusikaltėlę? 

— Aš ne nusikaltėlė. Aš darau šį tą naudingo visam 

miestui, — karštai pasipriešino Hiūston, tačiau greitai at- 
vėso. Nepastebimai ji įsmeigė dar vieną segtuką į dailų šin- 
joną. Kruopščiai sudėstytos garbanos vainikavo kaktą po 
skrybėlaite, papuošta žydrų kintančių atspalvių plunksno- 
mis. — Aš nežinau, ką pasakys Lianderis. Galbūt jis to nė 
nesužinos. 

— Cha! Tasai dabita, išlepintas vyras uždraus tau da- 
lyvauti bet kokiuose darbuose, susijusiuose su kažkokiais 
angliakasiais, ir būk tikra, Hiūston, tu pasielgsi tik taip, 
kaip jis pasakys, nes jau įpratai paklusti. 

— Galbūt man teks pamiršti Seidi po vestuvių, — ta- 
rė ji atsidusdama. 

Netikėtai Bleir parklupo priešais Hiūston ir suėmė 
ją už rankų. 

— Aš nerimauju dėl tavęs. Tu jau nebe ta sesuo, su 
kuria drauge augau. Geitsas ir Vestfyldas alina tavo sielą. 
Kai buvome vaikai, tu mėtydavaisi, pamenu, sniego gniūž- 
tėmis kaip ir mes, bet dabar tu tarsi bijaisi gyvenimo. Net 
kai darai ką puikaus — pavyzdžiui, važiuoji krautuvininko 
vežimu — tu tai darai slapčia. Ak, Hiūston... 

Ji staiga nutilo, kadangi į duris pabeldė. 

— Mis Hiūston, daktaras Lianderis atvažiavo. 

— Gerai, Sjuzen, aš jau lipu žemyn. 

Hiūston pasitaisė sijoną. 

— Gailiuosi, kad tu apie mane susidarei ne rtžn ko- 
kią nuomonę, — manieringai pasakė ji, — bet ir aš turiu 
galvą ant pečių. Aš noriu tekėti už Lianderio todėl, kad įį 
myliu. 

Tai pasakiusi, ji išdidžiai išėjo iš kambario ir nulipo 
laiptais. 

Hiūston iš visų jėgų stengėsi išmesti iš galvos Bleir 
žodžius, bet neįstengė. Išsiblaškiusi pasisveikino su Lian- 
deriu ir beveik nesiklausė ginčo, įsiliepsnojusio tarp Li ir 
Bleir; ji iš tiesų negirdėjo nieko be savo pačios minčių. 

Bleir buvo jos dvynė, jiedvi buvo artimesnės viena 
kitai nei šiaip seserys, ir Bleir susirūpinimas nebuvo dirb- 


tinis. Vis dėlto argi galėjo Hiūston bent pagalvoti, jog ne- 
tekėtų už Lianderio? Kai Lianderiui buvo aštuoneri, jis nu- 
sprendė tapti daktaru, gydytoju, gelbstinčiu Žmonių 
gyvybes. Tuo metu, kai Hiūston susipažino su Li, jis buvo 
dvylikos metų ir jau įsismaginęs skaitė vadovėlius, pasisko- 
lintus iš tolimos giminaitės. Hiūston nusprendė išmokti būti 
daktaro Žmona. 

Abiejų sprendimai buvo nepajudinami. Li išvažiavo į 
Harvardą studijuoti medicinos, paskiau į Vieną tęsti moks- 
lo, o Hiūston užbaigė mokyklą Virdžinijoje ir Šveicarijoje. 

Hiūston iki šiol krūpčiodavo prisimindama ginčą su 
Bleir dėl pasirinktų mokyklų (“Tu rengiesi mesti mokslą 
teišmokusi, kaip padengti stalą arba kaip įeiti į kambarį 
apsirengus penkiasdešimties jardų sunkaus satino suknia, 
kad nepargriūtum kniūbsčia?“). 

Bleir išvažiavo į Vazarą, paskui į medicinos mokyk- 
14, o Hiūston tuo metu stojo į mis-Džouns jaunųjų ledi mo- 
kyklą, kurioje per keletą griežto mokymo metų sužinojo 
viską, pradedant tuo, kaip suformuoti gėlių puokštę, ir bai- 
giant — kaip sutaikyti pietaujant susiginčijusius vyrus. 

Dabar Li paėmė ją už parankės, kad padėtų įsėsti į 
ekipažą. 

— Tu kaip visuomet atrodai puikiai, — pasakė jai prie 
pat ausies. 

— Li, — ištarė Hiūston, — kaip manai, ar mes vie- 
nas kitam... įdomūs? 

Jisai šypsodamasis nužvelgė jos figūrą, metė žvilgsnį 
į suknią, glotniai prigludusią prie suveržto korsetu nepa- 
prastai liekno liemens. 

— Hiūston, manau, tu — kerinti. 

— Ne, aš turiu omenyje, ar mes turime apie ką pasi- 
kalbėti? 

Jis pakėlė antakius. 

— Įstabu, jog apskritai neprarandu Žado būdamas su 
tavimi, — atsakė įsodinęs ją į briką, ir juodu nuvažiavo į 
pačią Čandlerio širdį. 

| II skyrius 


Kolorado valstijos Čandlerio miestelis viso labo su 
aštuoniais tūkstančiais gyventojų buvo nors ir mažas, bet 
turtingas misterio Geitso anglies šachtų, gyvulininkystės ir 
aliejaus daryklos dėka. Čia jau įvedė elektrą ir nutiesė te- 
lefono ryšius, o trys geležinkelio linijos, kirtusios Čandle- 
rį, padėjo be vargo pasiekti pačius stambiausius miestus — 
Springsą ir Denverį. 

Vienuolika kvartalų Čandlerio centre sudarė mažne 
visai nauji namai, pastatyti iš miesto skaldyklos akmenų. 
Žalsvai pilkšvus akmenis suskaldydavo į keistokos formos 
gabalus, kuriais puošdavo vakarietiško stiliaus pastatų kar- 
nizus. | 

Už Čandlerio ribų išsibarstė vėlyvojo Viktorijos bei 
karalienės Anos stiliaus namai. Šiauriausioje miesto daly- 
je ant neaukštos kalvos stovėjo Džekobo Fentono namas 
— griozdiškas plytų mūras, dar prieš keletą metų laikytas 
stambiausiu pastatu Čandleryje. 

Vakarinėje pusėje, visai netoli nuo Fentono namo, 
plokščioje aukštumėlėje, kurią daugelis gyventojų laikė kal- 
nų virtinės dalimi, buvo Keino Tagerto namas. Fentono būs- 
tas lengvai galėjo tilpti jo vyno rūsyje. 

— Visas miestas vis dar bando patekti vidun? — Bleir 
namą. Vis dėlto išsikišusią gan didoką jo dalį galėjai regėti 
beveik iš bet kurios miesto vietos. 

— Taigi, visas, — nusišypsojo Hiūston. — Bet nuo 
tada, kai misteris Tagertas ignoruoja bet kokius kvietimus 
ir pats nesikviečia, būgštauju, jog Žmonės ėmė skleisti apie 
jį baisius gandus. | 

— Nesu tikras, kad visa, kas apie jį šnekama, yra tik 
gandai, — tarė Lianderis. — Džekobas Fentonas sakė... 

— Fentonas! — pratrūko Bleir. — Fentonas bailus, 
suktas... 

Hiūston nusibodo klausytis, jinai atsilošė sėdynėje ir 

ėmė žiūrėti pro ekipažo langą. Li sustabdė briką praleisda- 
mas arklių traukiamą vagonėlį — neseną išradimą — ir tę- 
sė ginčą su Bleir. 

Hiūston nenutuokė, ar tai, kas kalbama apie misterį 
Tagertą, yra tiesa, bet pati manė, kad, šiaip ar taip, jo na- 
mas pats gražiausias iš visų, kuriuos jai kada teko matyti. 

Čandlerio gyventojai mažai ką žinojo apie Keiną Ta- 
gertą. Prieš penkerius metus į miestą atsikraustė per šimtą 
darbininkų iš rytinės pakrantės, lydimų traukinio su staty- 
binėmis medžiagomis, ir jie iš karto ėmėsi statyti tai, kas 
netrukus tapo gražiu namu. 

Visi smalsavo — net pranoko smalsumą. Kai kas šne- 
kėjo, jog nė vienas darbininkas nė karto nemokėjo už mais- 
tą, kadangi Čandlerio moterys valgydino juos nemokamai 
tikėdamosi išgauti kokių Žinių. Bet visa buvo perniek. Nie- 
kas nežinojo, kas stato šį namą ir kodėl jam prireikė žemės 
Kolorado valstijos provincijos miesteliūkštyje. 

Trejus metus statė sniego baltumo dviaukštį pastatą 
su raudonų čerpių stogu. Jo matmenys čandleriškiams at- 
rodė pernelyg didžiuliai. Vienos vietinės krautuvės savinin- 
kas mėgo pašnekėti, jog visus miesto viešbučius galima kuo 
ramiausiai sutalpinti į pirmąjį aukštą, o atsižvelgus į tai, 
kad Čandleris stovėjo sankryžoje tarp Kolorado šiaurės ir 
pietų ir todėl jame buvo įrengta nemaža viešbučių, šios 
kalbos šį tą reiškė. 

Baigus statybą, visus metus į namą geležinkeliu siuntė 
medines dėžes. Kaip rodė etiketės, jos keliavo iš viso pa- 
saulio — Prancūzijos, Anglijos, Ispanijos, Portugalijos. 

Apie savininką vis dar — nė mur mur. 

Bet vieną sykį iš traukinio išlipo du Žmonės, abudu 
aukštaūgiai ir stotingi: vienas — malonios išvaizdos blondi- 
nas, kitas — tamsiaplaukis, barzdotas ir piktas. Ir vienas, ir 
kitas dėvėjo paprastų darbininkų rūbais — brezentinėmis 
kelnėmis su petnešomis ir žydromis drobinėmis palaidinė- 
mis. Kai jie ėjo gatve, moterys traukėsi į šalį ir pasikaišio- 
davo sijonus. 

Tamsiaplaukis pasuko pas Džekobą Fentoną, ir visi 
nusprendė, kad jis rengiasi prašyti darbo vienoje Fentono 
šachtų. Bet viskas pasirodė anaiptol ne taip. 

— Na, štai, Fentonai, grįžau. Kaip tau mano namas? — 
paklausė nepažįstamasis. 

Iki tos akimirkos, kol jisai, perėjęs per miesto cent- 
rą, priėjo prie ką tik pastatyto namo ir atsirakino paradi- 
nes duris, niekam nė į galvą netoptelėjo, kad jis turi 
omenyje šitą namą. 

Po to šešis mėnesius, kaip liudija Dunkanas Geitsas, 
Čandleris atsidūrė tikro karo sukūryje. Našlės, netekėju- 
sios moterys ir jaunų mergelių motinėlės ėmėsi ryžtingų ant- 
puolių siekdamos šio Žmogaus rankos, nors ankstėliau 
bodėjosi prisiliesti prie jo sijono padurkais. 

Siuvėjai iš Denverio važiavo tuzinais. 

Per savaitę Čandlerio moteriškėms pavyko sužinoti 
jo vardą, ir dabar jos supte apsupo misterį Tagertą. Dauge- 
lis bandė atkreipti jo dėmesį banalokais būdais. Pavyzdžiui, 
buvo Žaisminga stebėti, kaip daugelis moterų jo akivaizdo- 
je nualpsta, tačiau kai kurios čandleriškės pasirodė esan- 
čios reto išradingumo. Visi sutiko, jog palmės šakelė 
priklausė pirmaujančiai Keri Džonson, našlei, kuri, be to, 
dar ir laukėsi. Kai prasidėjo sąrėmiai prieš gimdymą, jinai 
lynu nusileido į misterio Tagerto miegamąjį, įsitikinusi, jog 
tasai priimsiąs jos mažylį ir aistringai įsimylėjęs ims mal- 
dauti, kad ji taptų jo Žmona. Bet Tagerto nebuvo namie, ir 
vienintelė pagelbėjo jai pro šalį ėjusi skalbėja. 

. Praėjus šešiems mėnesiams beveik visos Čandlerio 
moterys pasijuto besančios kvailės ir nebeturėdamos ko 
griebtis pradėjo skleisti paikystes. Kam reikią turčiaus, ku- 
ris nežino, kaip dera rengtis? O jo kalba? Nelyginant pas- 
kutinio kaubojaus! Miestiečius ėmė dominti kai kurie 
klausimai. Ką jis turėjęs galvoje, kai sakė: “ Grįžau"? 

Kažkas susiieškojo seną Džekobo Fentono tarną, ku- 
ris prisiminė, jog Keinas Tagertas dirbo pas Fentoną arkli- 
dėse, kol nesusipainiojo su Pamela Fenton, jaunesniąja 

Džekobo dukterimi. Džekobas tuoj pat išmetė jį iš dvaro 
— ir teisingai pasielgė. 

Tai tapo nauja miestiečių pašnekesių tema. Kuo ap- 
skritai įsivaizdavo esąs Tagertas? Kas davė jam teisę staty- 
tis šį keistą, akis rėžiantį namą, iškylantį virš taikaus, 
simpatiško Čandlerio miestelio? 

Moterys vėl ėmė nusisukti, kai jis praeidavo pro šalį. 

Bet Tagertas, rodos, nieko nepastebėjo. Jis beveik vi- 
są laiką sėdėdavo namie, tik kartą per savaitę savo senu 
brikeliu išvažiuodamas į bakalėjos krautuvėlę. Kartkartė- 
mis traukiniu atvažiuodavo kažkokie žmonės, klausinėda- 
vo kaip surasti jo namą ir išvykdavo iš miesto dar iki 
saulėlydžio. Be jų, vieninteliai, peržengę didžiojo namo 
slenkstį, buvo patsai Tagertas ir žmogus vardu Edenas, ne- 
sitraukęs nuo jo nė per žingsnį. 

— Šis namas — Hiūston svajonė, — pasakė Liande- 
ris, kai pradundėjo vagonėlis, grąžinęs Hiūston į tikrovę. — 
Jeigu Hiūston neturėtų manęs, manyčiau, ji įsiveltų į peš- 
tynes dėl Tagerto ir šito jo namo. 

— Aš norėčiau pasižiūrėti, kas ten viduje, — tarė 
Hiūston. Pabūgusi, kad gali atverti savo jausmus, jinai pa- 
siskubino pakeisti šią delikačią temą. — Išlaipink mane čia, 
prie Vilsono. Po valandos susitiksime prie Farelos krautuvės. 

Išlipusi iš ekipažo, ji suprato, jog džiaugiasi išvengu- 
si nuolatinių tarpusavio vaidų. 

Vilsono prekybos namai buvo vieni iš keturių stam- 
biausių miesto parduotuvių. Daugelis gyventojų apsipirk- 
davo naujojoje, modernesnėje “Feimos" parduotuvėje, 
tačiau misteris Vilsonas pažinojo dar Hiūston tėvą. 

Palei sienas tęsėsi aukšti riešutmedžio stelažai stikli- 
nėmis durelėmis pakaitomis su prekystaliais, pilnais prekių. 

Už vieno prekystalio sėdėjo pats Devis Vilsonas, atsi- 
vertęs storąją knygą, su sustingusiu rankoje plunksnakočiu. 

Trys pirkėjai ir ketvertas tarnautojų parduotuvėje, ro- 
dos, irgi apmirė. Aplinkui buvo neįprastai tylu. Hiūston iš 
karto suprato, kodėl: prie vieno prekystalio, atsukęs nuga- 

rą negausiems lankytojams, stovėjo Keinas Tagertas. 

Hiūston tyliai priėjo prie prekystalio ir pradėjo Žiū- 
rinėti patentuotus vaistus, kurių nė nemanė pirkti. Jautė, 
jog bręsta skandalas. 

— Mama, nenoriu, — žliumbė Meri Elis Pendergast 
cypiančiu balsu. — Aš negalėsiu jos dėvėti, aš atrodysiu pa- 
naši į kokio šachtininko sužadėtinę. Žmonės pagalvos, kad 
aš tarnaitė arba — dar blogiau — indų plovėja, įsivaiz- 
duojanti nežinia kuo besanti. Ne, ne, mama, aš negalėsiu 
jos dėvėti. 

Hiūston sukando dantis. Šios dvi damos tiesiog ty- 
čiojogė iš misterio Tagerto. Nuo to meto, kai jis atstūmė 
Pk iesio moteris, jos, atrodo, nusprendė, jog bjauriems 
ždidimams atsivėrė žalia gatvė. Jinai pažvelgė į Tagerto pusę 
ir išvydo jo atvaizdą veidrodyje už prekystalio. Veido bruo- 
žus apžėlusiame veide buvo sunkoka išskirti, tesimatė vien 
akys. Turbūt jisai girdėjo Meri Elis komentarus ir, kas dar 
baisiau, jie kliudė jį. 

Meri Elis tėvas buvo minkštas, užguitas Žmogelis, nie- 
kada nekėlęs balso. Bet Hiūston, gyvendama šalia misterio 
Geitso, sugebėjo įsivaizduoti, kam gali ryžtis įpykęs vyriš- 
kis. Jinai nebuvo pažįstama su misteriu Tagertu, bet jai pa- 
sirodė, kad jis įpykintas. 

— Meri Elis, — paklausė Hiūston, — kaip jautiesi? 
Šiandien tu kažkodėl išbalusi. 

Meri Elis nustebusi pakėlė į ją akis tarsi tik dabar 
būtų pamačiusi. 

— Aš puikiai jaučiuosi, Bleir Hiūsion. Viskas gerai. 

— Vyliuosi, nenuvirsi apalpusi... šį sykį, — tarė Hiūs- 
ton, gręždama žvilgsniu Meri Elis: kai Tagertas tik pasiro- 
dė mieste, ji du kartus jo akivaizdoje neteko sąmonės. 

— Ką tu! Kaip tu drįsti! — sušnypštė Meri Elis. 

— Eime, brangioji, — pasakė jai motina, stumdama 
dukterį link durų. — Mes žinome, kas tikrieji mūsų draugai. 

Vos tik Meri Elis su motina išėjo, Hiūston įniršo pati 
ant savęs. Dabar jai teks atsiprašyti. Skubiai užsimovusi odi- 

nes pirštinaites, jau buvo pasirengusi išeiti iš parduotuvės, 
bet staiga metusi žvilgsnį misterio Tagerto pusėn pastebė- 
70, JOg jisai stebi ją veidrodyje. 

Jis atsisuko veidu į ją. 

— Juk jūs Hiūston Čandler? . 

— Taip, — sausai atsakė ji. Nesirengė užmegzti pa- 
šnekesį su nepažįstamu vyriškiu. Kuriam galui ji apskritai 
užstojo nepažįstamąjį, pasišaipydama iš senos bičiulės? 

— O kodėl toji moteris pavadino jus Bleir? Argi tai 
ne jūsų sesers vardas? 

Atokiau sėdėjęs Devis Vilsonas šyptelėjo. Dabar be 
Hiūston ir Keino parduotuvėje buvo tik ketvertas tarnau- 
tojų, kurie nepajudėjo iš savo vietų. 

— Mudvi su seserimi dvynės. Mieste visi mus vadina 
Bleir Hiūston, kadangi niekas negali atskirti. Atleiskite, tu- 
riu išeiti. 

Jinai pasuko prie durų. 

— Jūs nepanaši į savo seserį. Aš mačiau ją — jūs gra- 
žesnė. 

Iš nuostabos Hiūston sustingo kaip įkasta. Niekas nie- 
kada negalėjo jų atskirti. Atitokusi ji vėl žengė prie išėjimo. 

Bet vos tik palietė durų rankeną, Tagertas Žaibiškai 
perėjo per salę ir sugriebė jos ranką. 

Hiūston visą savo gyvenimą nugyveno mieste, priplū- 
dusiame angliakasių, kaubojų ir žmonių iš tokių kvartalų, 
apie kurių egzistavimą ji net neturėjo nutuokti. Daugelis 
moterų savigynai nešiodavosi skėčius, kad kokiu atveju nė 
nesusimąsčiusios trinkteltų vyrams per galvas. Tačiau Hiūs- 
ton galėjo vienu žvilgsniu sustabdyti bet kokį vyrą. 

Jinai pakėlė akis į Tagertą. 

Jis atitraukė ranką, bet tebestovėjo labai arti. Hiūs- 
ton greta jo jautėsi menkutė. 

— Norėjau jūsų paklausti, — prašneko jis žemu bal- 
su. — Savaime suprantama, jei neprieštarausite, — pridū- 
rė lengvai šypteldamas. 

Ji vos pastebimai linktelėjo, nenorėdama paskatinti. 

— Sakykite, štai jūs, tikra ledi ir taip toliau, jeigu 
rinktumėtės medžiagą mano namo užuolaidoms — na, to 
namo ant kalvos, — kokį audinį pirktumėte? 

Ji net nepamanė žvilgtelti į lentynas su audeklų rie- 
timais, kurie jam rūpėjo. 

— Sere, — pasakė truputį išdidžiai, — jei aš turė- 
čiau tokį namą kaip jūsiškis, aš specialiai užsisakyčiau 
audeklą Prancūzijoje, Lione. Viso geriausio. 

Jinai paskubom išėjo iš parduotuvės ir atsidūrė po 
dryžuotais tentais, išsidėsčiusiais pietinėje gatvės pusėje; 
jos kulniukai sukaukšėjo šaligatviu. Miestas šiandien buvo 
ypač pagyvėjęs, ir ji keletą kartų sustojo šnektelti su pažįs- 
tamais. 

Užsukusi už Trečiosios gatvės kampo, išskleidė skė- 
tį, kad apsigintų nuo ryškios saulės, ir nužingsniavo prie 
Farelos geležies krautuvės. Lianderio brikas jau stovėjo ša- 
lia durų. 

Tik už Frejerio vaistinės ji galų gale įstengė atsipa- 
laiduoti ir pamąstyti apie netikėtą susitikimą su mįslinguo- 
ju Misteriu Tagertu. 

Jinai nekantravo norėdama papasakoti savo bičiu- 
liams apie šį susitikimą ir apie tai, kaip jisai paklausė, ar 
žinanti jo namą. Galbūt jai reikėjo pasisiūlyti apmatuoti jo 
langus ir užsakyti užuolaidas? Tuomet ji galėtų pamatyti, 
kas yra viduje. 

Hiūston mąstydama šypsojosi, kai netikėtai kažkas ją 
griebė už alkūnės ir staigiai įtraukė į ūksmingą alėją už Ope- 
ros teatro. Ji nespėjo riktelti, burną užspaudė, o ją pačią 
prirėmė prie akmeninės sienos. Persigandusi Hiūston pa- 
žvelgė aukštyn ir išvydo prieš save Keiną Tagertą. 

— Aš nesirengiu skriausti jūsų. Tiesiog norėjau pa- 
sikalbėti, bet supratau, jog jūs nieko nepasakysite tų kitų 
akivaizdoje. Nerėksite? 

Hiūston papurtė galvą, ir jis nuėmė ranką, tačiau at- 
sitraukti nė nemanė. Jinai norėjo atrodyti rami, bet vis dar 
sunkai alsavo. 

— O iš arti jūs gražesnė, — jo žvilgsnis slysčiojo ap- 
temptu žaliu vilnoniu jos kostiumu. — Atrodote lyg tikra 
ledi. 

— Misteri Tagertai, — ji sugniaužė į kumštį visą sa- 
vo šaltakraujiškumą, — aš esu pasipiktinusi, kad jūs įtrau- 
kėte mane į šią alėją ir nepaleidžiate. Jei turite man ką 
pasakyti, prašyčiau, sakykite kuo greičiau. 

Tebestovėdamas prie pat Hiūston, jis atsirėmė ranka 
į sieną virš jos galvos. Jo akių kampučiuose susimetė vos 
pastebimos raukšlelės, stirksojo nedidelė nosis, o pro tan- 
kią barzdą matėsi putli apatinė lūpa. 

— Kodėl jūs užstojote mane parduotuvėje? Kodėl pri- 
minėte tai moteriai, kaip jinai apalpo priešais mane? 

— Aš... — Hiūston užsikirto. — Manyčiau, man ne- 
patinka, kada ką skriaudžia. Meri Elis sumišo, nes jūsų 
akivaizdoje pasirinko kvailoką padėtį, o jūs to net nepaste- 
bėjote. 

— Aš gi kaip tik pastebėjau, — tarė jis, ir Hiūston 
pamatė, kaip šypsena patempė apatinę jo lūpą. — Mes su 
Edenu prisikvatojome iš jų visų. 

Hiūston įsitempė. 

— Jūsų elgesys ne itin mandagus. Džentelmenui ne- 
dera juoktis iš damų. 

Jis šyptelėjo prie pat jos veido ir Hiūston susigriebė 
mąstanti, kad jo kvėpavimas gana salsvokas. Įdomu, į ką 
jisai panašus, kai ne toks apžėlęs. 

— Jeigu neklystu, tos bobšės išdarinėjo velniaižin ką 
todėl, kad esu turtingas. Kitaip tariant, elgėsi kaip šliund- 
ros, o ne kaip ledi. Kodėl gi aš turėjau elgtis džentelmeniš- 
kai ir kelti jas nuo žemės? 

Hiūston stengėsi nekreipti dėmesio į jo kalbėseną. 
Nė vienas vyriškis nedrįsdavo švaistytis tokiomis frazėmis 
j0s akyse. 

— Ojjūs argi nebandėte patraukti mano dėmesį? Ką, 
jums nereikia pinigų? 

Hiūston bemat atsikvošėjo. Staiga susivokė, jog sto- 

vi tiesiog parėmusi sieną. 

— Ne, sere, man nereikia jūsų pinigų. O dabar aš tu- 
riu eiti. Ir daugiau nekibkite prie manęs panašiais būdais. 

Po šių žodžių ji pasisuko ant kulniukų ir išeidama iš 
alėjos išgirdo, kaip jis šaiposi. 

Hiūston suprato pykstanti tik perėjusi plačią dulkėtą 
gatvę, kai jos vos nepartrenkė purvinas, prikrautas odų fur- 
gonas. Be abejo, misteris Tagertas šiandieninius jos veiks- 
mus palaikė dar vienu bandymu gauti jo pinigus. 

Lianderis kažką sakė, kai jinai priėjo, bet Hiūston bu- 
vo per daug užvaldyta savo minčių, kad girdėtų jo Žodžius. 

— Atleisk, — ištarė jam. 

Li paėmė ją už parankės ir palydėjo ligi ekipažo. 

— Aš sakiau, kad tau dabar geriau važiuoti namo, 
kad suspėtum pasiruošti pobūviui pas gubernatorių. 

— Taip, Žinoma, — atsakė išsiblaškiusi. 

Hiūston netgi apsidžiaugė, kai Bleir ir Li vėl pradėjo 
ginčytis. Dabar ji turėjo laiko pagalvoti apie šiandieninį įvy- 
kį. Kartais jai atrodydavo, jog visą savo gyvenimą ji buvo 
mis Bleir Hiūston. Net Bleir išvažiavus, Hiūston tebebuvo 
taip vadinama iš įpratimo. Ir staiga jai pasako, kad esanti 
visiškai nepanaši į savo seserį. Žinoma, jisai tiesiog giriasi. 
Iš tikrųjų nesugebėtų jų vienos nuo kitos atskirti. 

Kai išsuko iš centro, jiems priešais pasirodė misteris 
Tagertds ir Edenas su savo senu nušiurusiu furgonu. Hiūs- 
ton susigriebė, jog netyčia pasitempė juos. pamačiusi. 

— Vestfyldai! — šūktelėjo Keinas, įtempdamas vadžias. 

Nustebintas Lianderis sustabdė arklius. 

— Aš tik norėjau pasisveikinti su damomis. Mis 
Bleir, — Keinas pasisuko į Bleir, sėdėjusią tolimame eki- 
pažo gale. — Ir mis Hiūston, — tarė jis, o jo balsas suskam- 
bo pastebimai minkščiau, kai pažvelgė jai į akis. — Labą 
rytą, — ir mostelėjo botagu, suragindamas ketvertą arklių. 

— Kaip tai? — paklausė Lianderis. — Nežinojau, kad 
jūs pažįstamos su Tagertu. 

Hiūston dar nespėjus atsakyti, Bleir ištarė: 

-— Tai čia ir yra to paties namo šeimininkas? Nenuos- 
tabu, kad jis nieko nesikviečia. Jisai puikiai supranta, jog 
niekas pas jį ir neis. O tarp kitko, kaip jam pavyko mus 
atskirti? 

— Iš rūbų, — paskubom atsiliepė Hiūston. — Aš jį 
susitikau parduotuvėje. 

Bleir ir Lianderis vėl ėmė šnekėtis, bet Hiūston ne- 
girdėjo nė žodžio, ką jie kalba. Jinai galvojo apie šiandie- 
ninį savo susitikimą. 


III skyrius 


Čandlerių namas stovėjo pusės akro žemės sklypely- 
j€ su mūriniu tvartu pakiemėje ir vynuogių krūmynais pla- 
čioje terasoje, supusioje namą iš trijų pusių. Opal dirbo 
daugelį metų, kad paverstų šią Žemę puikiu sodu. Guobos, 
sodintos kai namą tik tik pastatė, dabar buvo išaugusios ir 
dengė nuo deginančios saulės žydinčias vejas bei gėlynus. 

— Na, gerai, — tarė Bleir, kai Hiūston pasilenkė prie 
rožių krūmo jų valdos šiaurės vakarų sodelyje. — Aš noriu 
žinoti, kas dedasi. 

— Nesuprantu, apie ką tu. 

— Apie Keiną Tagertą. 

Hiūston atsakė ne iš karto. 

— Aš sutikau jį Vilsono galanterijoje, o paskui jis pa- 
sisveikino su mumis — tu gi ir pati matei. 

— Tu kažką slepi. 

Hiūston atsisuko į seserį. 

— Tikriausiai man nereikėjo to daryti, bet misteris 
Tagertas atrodė supykdytas, ir aš bandžiau užbėgti už akių 
skandalui. Gaila, užkabinau Meri Elis. 

Jinai papasakojo Bleir apie mis Pendergast komen- 
tarus. 

— Man nepatinka, jog tu įsiveli. 

— "Tu šneki kaip Lianderis. 


28 


— Šiuo atveju jis teisus. 

Hiūston nusijuokė. 

— Šią dieną vertėtų įrašyti į šeimos Bibliją. Prisiekiu 
tau, Bleir, jog nuo rytdienos aš net misterio Tagerto vardo 
nepaminėsiu. 

— Kodėl nuo rytdienos? 

Hiūston išsitraukė rankovėje slėptą popieriaus lapelį. 

— Pasižiūrėk, — nekantriai tarė ji. — Pasiuntinys at- 
nešė. Misteris Tagertas šiandien kviečia mane vakarienės. 

— Bet tu juk šiandien kažkur eini su Lianderiu, 
argi ne? 

Hiūston pastabą praleido negirdom. 

— Bleir, tu, rodos, nesupranti, kokį sąmyšį mieste 
sukėlė tasai namas. Nėr nė vieno Žmogaus, kuris nemėgin- 
tų gauti pakvietimo apsilankyti jame. Iš visos valstijos va- 
žiavo jo pasižiūrėti, tačiau niekas nebuvo pakviestas. Kartą 
misteriui Tagertui pasakė, jog pravažiuojantis pro šalį an- 
glų hercogas norėtų apsistoti jo name, bet misteris Tager- 
tas nenorėjo nė klausytis. Ir staiga jisai pakviečia mane. 

— Bet tu juk šiandien jau pakviesta. Tenai bus gu- 
bernatorius. Tatai svarbiau už bet kokį namą. 

— Tu nesupranti, — tarė Hiūston, žiūrėdama kažkur 
tolumon. — Metų metus mes stebėjome, kaip traukiniu ga- 
beno daiktus. Misteris Geitsas sakė, kad savininkas nenu- 
sitiesė geležinkelio linijos iki namo tik todėl, kad daiktus į 
jo namus nešiotų visam miestui matant. Dėžės iš viso pa- 
saulio. Bleir, esu įsitikinusi, jog tenai buvo baldai. Ir kili- 
mai! Kilimai iš Briuselio. 

— Hiūston, tu negali būti vienu metu dviejose vieto- 
se. Tu žadėjai eiti į pobūvį ir turi tesėti pažadą. 

Hiūston vartaliojo rankose rožę. 

— Vaikystėje mes galėjome būti dviejose vietose vie- 
nu metu. 

Bleir ne iš karto suvokė, ką turėjo omenyje Hiūston. 

— Ar tik nemanai susikeisti su manimi? — nustebusi 
paklausė ji. — Tu nori, jog aš praleisčiau vakarą su Liande- 


29 


riu, apsimetusi, jog esu jam gera, o pati tuo metu eisi į sve- 
čius pas kažkokį ištvirkėlį? 

— Ką tu žinai apie Keiną, kad vadini jį ištvirkėliu? 

— Jau — Keinas? O man atrodė, kad jūs vos pažįstami. 

— Neišsisukinėk, Bleir, prašau tavęs, imkime ir susi- 
keiskime. Tik vienam vakarui. Aš nueičiau kitą sykį, bet 
baiminuosi, kad misteris Geitsas neleis, o ir Lianderis ne- 
sutiks. Kitos tokios progos nebus. Paskutinė beprotystė 
prieš ištekant. 

— Tavo lūpose tai skamba lyg “prieš mirtį". Be to, 
Lianderis iškart susivoks. 

— Nesusivoks, jei tu elgsiesi teisingai. Nepamiršk, 
jog abi mes geros aktorės. Pasižiūrėk, kaip aš kas trečia- 
dienį vaizduoju senę. Visa, ko iš tavęs tereikėtų, — elgtis 
romiai, nesiginčyti su Lianderiu, nešnekėti apie mediciną 
ir vaikščioti kaip ledi, o ne taip, tarsi lėktum į gaisrą. 

Bleir susimąstė, ir Hiūston suprato, jog sesuo pasi- 
duoda. 

— Na, prašau, Bleir. Aš rėtai tavęs ko prašau. 

— Jei neprisiminsime, kad dėl tavo malonės aš mė- 
nesius stirksau nekenčiamo patėvio namuose. Kad savaičių 
savaites turiu iškęsti vienoje kompanijoje su tuo savimyla, 
už kurio, rodos, vis dėlto ištekėsi... Kad... 

— Bleir, prašyčiau, — sušnibždėjo Hiūston. — Aš bai- 
siai noriu pasižiūrėti jo namo. 

— Tave tedomina jo namas? Ne pats Tagertas? 

Hiūston suprato laimėjusi. Bleir vaizdavo nenorinti 
išpildyti sesers prašymo, bet Hiūston matė, jog dėl kažko- 
kių jai vienai težinomų priežasčių Bleir pasirengusi sutikti. 

— Viešpatie Dieve mano, — pasakė Hiūston. — Aš 
gi buvau šimtuose priėmimų, ir dar niekada nepasitaikė, 
kad šeimininkas elgtųsi ne džentelmeniškai. Be to, ten bus 
ir kitų svečių. 

Blogiausiu atveju jinai to tikėjosi. Nenorėjo būti vėl 
prispausta prie sienos. 

Bleir nelauktai nusišypsojo. 

— Ar tu neprieštarautum, jei po jūsų vestuvių papa- 
sakočiau Lianderiui, kad jisai praleido vakarą su manimi? 
Aš pasirengusi padaryti bet ką, kad tik pamatyčiau, kokia 
bus jo veido išraiška tą akimirką. 

— Prašom. Lianderiui netrūksta humoro jausmo. Ma- 
nau, jis sugebės įvertinti šį pokštą. 

— Nesu dėl to tikra, bet, šiaip ar taip, jį sugebėsiu 
įvertinti aš. 

Hiūston apkabino seserį. 

— Eime rengtis. Aš noriu apsivilkti ką nors deramo 
tam namui, O tu apsivilk žydrą Vorto atlaso suknelę. 

— Aš apsimaučiau savo bridžais, bet jie viską suga- 
dintų, kaip tu manai? — šelmiškai paklausė Bleir, žengda- 
ma į vidų paskui seserį. 

Užlipusi į savo kambarį, Hiūston išvertė visą garde- 
robą, gerokai pagausėjusį artėjant vestuvėms, bandydama 
susirasti ką tinkamesnio. 

Galop ji išsirinko rožinę lelijinę ir sidabrinę brokato 
suknelę su šermuonėlių apvadu, atvira kvadratine iškirpte 
ir trumpomis rankovėmis su to paties rožinio lelijinio šifo- 
no rauktinukais. Suknelę nusprendė paslėpti odiniame sak- 
vojaže — jis nepatrauktų dėmesio, kadangi Bleir visada 
nešiodavosi dėklus, prigrūstus keistos formos medicininių 
instrumentų, — ir persirengti pas Tają. 

Telefonu neskambino, būgštaudama, kad jos nepa- 
klausytų, o sumokėjo vienam Redolfo berniūkščiui pensą, 
įduodama nunešti raštelį savo draugei Tajai Menkin, ku- 
rios namas stovėjo netoli alėjos, vedusios į Keino namą. 
Raštelyje paprašė Tają visiems, kas klaustų, sakyti, jog pas 
ją — Bleir. | , 

Bleir vėl ėmė rodyti nepasitenkinimą, kad Hiūston 
sumanė neįvykdomą planą. Dvidešimt minučių ji skundėsi 
per siauru korsetu, kuriuo teko susiveržti liemenį, kad įlįs- 
tų į Vorto suknelę. Bet kai Bleir žvilgtelėjo į veidrodį, Hiūs- 
ton pamatė, kaip sužibo jos akys, ir suprato, jOg sesuo 
patenkinta savo išvaizda. 


31 


Keletas minučių svetainėje su motina ir misteriu 
Geitsu suteikė Hiūston didžiulį malonumą. Su patogia Bleir 
apranga jinai jautėsi kaip pramuštgalvis berniūkštis ir ne- 
siliovė sąmojingai smaigsčiusi misterį Geitsą. 

Kai įėjo Lianderis, ėmė ir jį erzinti. Jo šaltakraujis 
susitvardymas pykdė Hiūston. Įspūdis buvo toks, jog ką ji- 
nai besakytų, savimi pasitikinčio vyriškio neišmuš iš pusiau- 
sVyrOS. 

Tą akimirką, kai jie privažiavo prie Tajos namo, Hiūs- 
ton apsidžiaugė, kad atsikrato ir Lianderio, ir Bleir. 

Taja jos laukė tuopos šešėlyje. Įėjusios pro kiemo du- 
ris jiedvi užlipo į viršų. 

— Bleir, — sušnibždėjo Taja padėdama Hiūston per- 
sirengti. — Aš nė nenutuokiau, kad tu pažįstama su mūsų 
mįslinguoju misteriu Tagertu. Kaip aš norėčiau eiti su tavi- 
mi! Kertu lažybų, Hiūston irgi neatsisakytų. Jinai dievina 
šį namą. Ji tau nepasakojo, kaip... Tikriausiai man nedera 
apie tai šnekėti. 

— Tikriausiai, — pasakė Hiūston. — Aš turiu eiti. 
Palinkėk man sausai išlįsti. 

— Prižadėk, kad rytoj apie viską papasakosi. Noriu 
žinoti visas smulkmenas, — paprašė Taja palydėdama drau- 
gę iki durų. 

— Gerai, — šūktelėjo Hiūston jau iš alėjos, vedan- 
čios į Tagerto namą. 

Nemalonu buvo eiti pėsčiomis iki namo nelyginant 
pabėgėlei ar elgetai, užuot privažiavus prašmatniu ekipa- 
žu. Bet Hiūston negalėjo rizikuoti. | 

Aplinkui sukusi alėja atvedė prie pagrindinio įėjimo; 
abipus jo blykčiojo aukšti balti flygeliai. Stogą juosė aptva- 
ras, ir Hiūston pamanė, kad ten tikriausiai esama terasų. 

Paradinės durys buvo baltos spalvos su dviem ilgais 
stiklo įtarpiais. Žiūrėdama į vidų, ji paskubom pasitaisė suk- 
nelę, pasistengė nuslopinti kylantį susijaudinimą ir pabel- 
dė į duris. Po minutės pasigirdo sunkūs žingsniai, aidintys 
per visą namą. 

Keinas Tagertas, vis dar ta pačia šiurkščia apranga, 
šypsodamasis atidarė duris. 

— Tikiuosi ne per anksti atėjusi, — tarė Hiūston 
stengdamasi Žiūrėti į jį, o ne į interjerą. 

— Pačiu laiku. Vakarienė gatava, — jis atsitraukė at- 
gal, ir Hiūston pirmąkart pamatė namo vidaus įrengimą. 

Tiesiai prieš ją kilo didingi dvigubi juodo metalo laip- 
tai su dailiai išlenktais variniais turėklais. Juos prilaikan- 
čios baltos kolonos, viršuje papuoštos mįslinga lipdyba, 
rėmėsi į aukštas plokštėmis apkaltas lubas. 

Holas buvo baltų ir auksinių tonų, švelni elektros 
šviesa gaubė jį auksiniu ūku. 

— Arjums patinka? — paklausė Keinas ir nusijuokė 
išvydęs nuostabą jos veide. 

Hiūston susivaldė. 

— Niekada dar nesu mačiusi tokios grožybės, — su- 
šnibždėjo ji. 

Keinas, patenkintas savimi, atstatė plačią krūtinę. 

— Kaip pageidautumėt, — apsižvalgyti ar eitume va- 
karieniauti? 

— Apsižvalgyti, — atsakė ji bandydama žvilgsniu už- 
griebti pačius tolimiausius holo kampus. 

— Tad eime, — tarė Keinas. — Šitas kambarėlis — 
mano kabinetas, — jis vienu truktelėjimu atlapojo duris į 
kambarį, dydžiu prilygstantį pirmajam viso Čandlerių na- 
mo aukštui. Kambario apdaila buvo iš riešutmedžio, išilgai 
sienos įrengtas marmurinis židinys. Bet viduryje stovėjo pi- 
gus ąžuolinis stalas ir dvi taburetės. Ant stalo, ant parketo 
grindų netvarkingai mėtėsi popieriai. 

— O ten — biblioteka. 

Neleidęs kaip reikiant apžiūrėti, jis nusivedė ją į di- 
delį tuščią kambarį su auksiniais intarpais padabintomis sie- 
nomis ir tuščiomis knygų lentynomis. Ansamblį ardė trys 
tušti, paprasčiausiai nutinkuoti sienos plotai. 

— Čia turėtų būti kilimai, bet aš vis niekaip jų nepa- 
Kabinu, — pasakė išeidamas iš kambario. — O štai čia — 

vadinama didžioji svetainė. 

Hiūston tesuspėjo žvilgtelti į didelį baltą kambarį be 
baldų, 0 jis jau vedėsi ją į mažąją svetainę, šviesiai Žalią 
valgomąjį, paskui koridoriumi laiptais žemyn į pagalbines 
patalpas. 

— Čia virtuvė, — paaiškino, nors to ir nereikėjo. — 
Sėskitės, — linktelėjo didelio ąžuolinio stalo ir kėdžių pu- 
sėn; šie baldai turbūt buvo atvežti iš ten, iš kur ir rašoma- 
sis stalas jo kabinete. 

Prisėdusi prie stalo, jinai pastebėjo, kad jo kraštelis 
ištepliotas taukais. 

— Jūs tikriausiai šį stalą pirkote kartu su anuo — 
kabinete, — atsargiai pasiteiravo. 

— Aha, viską užsisakiau Robake pas Sirsą, — atsakė 
jis, pilstydamas į dubenėlius iš didžiulio katilo ant ketaus 
viryklės. — Viršuje yra dar kai ko. Jums tai patiks. Pavyz- 
džiui, ten yra raudono aksomo su geltonais kutais krėslas. 

— Labai įdomu. 

Jisai padėjo priešais ją dubenėlį, iki viršaus prikrau- 
tą troškintos mėsos, plūduriuojančios taukuose. 

— Valgykite, nes atauš. 

Hiūston pasiėmė šaukštą ir pamaišė juo dubenėlyje. 

— Misteri Tagertai, o kas projektavo jūsų namą? 

— Vienas japoškė, o ką? Juk jums patinka. 

— Taip, labai. Tiesiog domiuosi... 

— Kas domina? — paklausė pilna burna. 

— Kodėl kambariuose beveik nėra baldų? Mes, tai 
yra Čandlerio gyventojai, matėme, kaip jums vežė medines 
dėžes. Visi manėme, kad jose baldai. 

Jisai Žiūrėjo, kaip ji šaukštu vedžioja po dubenėlio 
dugną. 

— Aš prisipirkau begalę ir baldų, ir kilimų, ir net sta- 
tulų. Tiksliau pasakius, kai kam sumokėjau, kad nupirktų. 
Visa tai ant aukšto. 

— Ant aukšto? O kodėl? Turite tokį gražų namą, o 
gyvenate, kaip matyti, net be kėdės. Na, be tų, aišku, ku- 

rias pirkote Robake pas Sirsą. 

— Štai dėl to aš jus ir pasikviečiau, jaunoji ledi. Val- 
gysite ar ne? — jis paėmė jos dubenėlį ir ėmė valgyti pats. 

Hiūston palinko į priekį ir pasidėjo alkūnes ant stalo. 

— Kodėl jūs pakvietėte mane, misteri Tagertai? 

— Manau, žinote, kad esu turtingas, išties turtingas, 
ir moku daryti pinigus — po pirmųjų penkių milijonų jie 
patys plaukia į rankas, bet aš iš tikrųjų nežinau, kaip juos 
leisti. 

— Nežinote, kaip... — murmtelėjo Hiūston. 

— Ne. Na, aš galiu pateikti užsakymą Sirsui, bet kai 
kalbama apie milijonus, turiu ką nors nusisamdyti. Šį na- 
mą pastatė po to, kai vieno pažįstamo žmonos paprašiau 
surasti specialistą. Ji paminėjo vieną Žmogų, aš jį pasikvie- 
čiau ir pasakiau norįs kažko gražaus, o jisai pastatė štai 
šitą namą. Pasamdė žmonių baldams supirkti. Aš nė nema- 
čiau, ką jie nupirko. 

— O kodėl nepasisamdėte žmonių, kad sustatytų 
baldus? 

— Kadangi mano žmonai gali kas nors nepatikti ir 
tektų viską perstatyti. Kuriam galui tai daryti dukart? 

Hiūston atsilošė į kėdės nugarėlę. 

— Nežinojau, jog jūs vedęs. 

— Kol kas ne. Bet jau išsirinkau... 

— Sveikinu. 

Keinas šyptelėjo į barzdą. 

— Man reikalinga ne šiaip kokia moteris. Mano 
Žmona turi būti nuoširdi, ištikima ir apskritai ledi iki pana- 
gių. Kartą man sakė, jog tikra ledi — geriau už viską, ji 
gina savo interesus, gina nuskriaustuosius ir visuomet lai- 
kosi oriai. Maža to, tikra ledi vienu žvilgsniu gali prikaus- 
tyti vyrą vietoje. Šiandien jūs tai padarėte. 

— Atleiskite, aš nesuprantu... 

Jisai nustūmė tuščią dubenėlį ir pasilenkė prie jos. 

— Kai grįžau į šį miestą, visos moterys dėl manęs pa- 
metė galvas. O pamačiusios, kad į jas nekreipiu jokio dė- 

mesio, ėmė elgtis kaip paskutinės kalės. Visi vyrai juokėsi 
man už nugaros arba beprotiškai siuto. Bet niekas nesielgė 
su manimi Žmoniškai. Išskyrus jus. 

— Misteri Tagertai, kitos moterys, Žinoma... 

— Nė viena jų niekada neužstojo manęs kaip kad 
šiandien jūs. O kaip jūs pažvelgėte į mane, kai sugriebiau 
už rankos! Vos nenumiriau. 

— Misteri Tagertai, manau, man jau metas eiti. 

Jai nepatiko, kad jų pokalbis pakrypo tokia linkme. 
Buvo vienui viena prieš šį didžiulį neišauklėtą vyriškį, ir 
niekas nė nežinojo, kur jinai esanti. 

— Jūs negalite išeiti, aš turiu jums kai ką pasakyti. 

— Geriau parašykite laišką. Man iš tikrųjų reikia eiti. 

— Na, eikime į kiemą. Tenai aibė visokiausių auga- 
lų, — paprašė jis maldaujančiu veidu. 

Hiūston pagalvojo, kad galbūt “aibe augalų" jis va- 
dina sodą, ir vylėsi vėliau nepasigailėsianti, jog sutiko. 

Iš tikrųjų tai buvo sodas: akrai maloniai kvepiančių 
rožynų bei įvairiausių medžių. 

— Toks gražus, kaip ir namas, — ištarė ji apgailes- 
taudama, jog negali pamatyti alėjos mėnesienos naktį. — 
Ką jūs dar norėjote pasakyti, misteri Tagertai? — paklau- 
sė. — Nes aš iš tikrųjų turiu eiti. 

— Žinokite, prisimenu jus dar mažą mergytę. Jūs žai- 
dėte su Marku Fentonu. Savaime aišku, manęs nepastebė- 
jote. Buvau paprastas arklininkas, — sausai pasakė jis. — 
Man buvo įdomu, kokia tapsite, kai užaugsite. Kas išeis iš 
Čandlerių dukters, žaidžiančios su vienu iš Fentonų. Bet 
jūs išaugote iš tiesų geru žmogumi. 

— Dėkui. 

Ji niekaip negalėjo suprasti, kur jis kreipia kalbą. 

— Noriu pasakyti, kad man trisdešimt ketveri ir tu- 
riu tiek pinigų, kad nežinau, kur juos dėti. Turiu didžiulį 
tuščią namą ir aukštą, prigrūstą baldų, kuriuos reikėtų iš- 
dėstyti apačioje. Norėtųsi, kad kas pasamdytų virėją ir 
mums su Edenu netektų valgyti savo jovalo. Man reikia 

žmonos, mis Hiūston Čandler. Ir aš išsirinkau jus, — už- 
baigė iškilmingai. | 

Pirmąją minutę Hiūston neįstengė ištarti nė žodžio. 

— Mane? — sušnibždėjo ji. 

— Taip, jus. Manau būsiant teisinga, jei Čandlerių 
atstovė apsigyvens didžiausiame miesto name. Be to, aš kai 
ką apie jus sužinojau. Jūs mokėtės gerose mokyklose ir žino- 
te, kaip apsipirkti, žinote, kaip rengti pobūvius — tokius, 
kokius rengia Džėjaus Guldo Žmona. Aš net nupirksiu jums 
auksinių indų, jei panorėsite. 

Hiūston ėmė atsikvošėti. Ji apsisuko ant kulniukų ir 
nužingsniavo. 

— Palaukite, — pasakė jis eidamas pavymui. — Kaip 
dėl vestuvių datos? 

Jinai sustojo ir atsisuko į jį. 

— Misteri Tagertai, sudėliokime taškus ant “i". Pir- 
miausia — aš jau susižiedavusi. Antra — nieko apie jus ne- 
žinau. Ne, aš netekėsiu už jūsų net jeigu pasipiršite kaip 
pridera, užuot patėškus prieš mane faktą, — ji vėl atsuko 
jam nugarą. 

— Vadinasi, norite, kad jums merginčiausi? Gerai, 
iki vestuvių kasdien siuntinėsiu jums rožių. 

Jinai giliai atsiduso ir atsigręžė į jį. 

— Aš nenoriu, kad jūs man asistuotumėte. Negalė- 
čiau garantuoti, kad vėl kada panorėsiu jus matyti. Aš už- 
ėjau pasižiūrėti jūsų namo ir dėkoju už tai, kad jį man 
parodėte. Dabar, misteri Tagertai, noriu grįžti namo, 0 jei- 
gu jums reikia Žmonos, turbūt vertėtų pasiieškoti jos mies- 
te tarp daugybės netekėjusių moterų. Esu įsitikinusi, kad 
tarp jų surasite, anot jūsų, “ledi iki panagių". 

Tai pasakiusi Hiūston nusisuko ir beveik tekina me- 
tėsi prie išėjimo. 

— Po velnių! — ištarė Keinas jai pranykus ir nuėjo 
prie namo. 

Ties laiptais stovėjo Edenas. 

— Na? — paklausė jis. 

— Ji atstūmė mane, — atsakė Keinas su pasibjaurė- 
jimu. — Jai reikia šito niekingo Vestfyldo. Ir nešnekėk, kad 
tu mane perspėjai. Kol kas aš nepasidaviau. Aš paimsiu sau 
žmoną — ledi Čandler. Norisi valgyti. Eime, ko nors paieš- 
kosime. 


IV skyrius 


Hiūston nepastebėta įslinko į namus ir ant pirštų ga- 
lų užlipo laiptais stengdamasi, kad negirgždėtų grindys. 

Misteris Geitsas visiškai pasitikėjo Lianderiu, todėl 

Jinai įsmuko į savo kambarį. Iš miegamojo kyštelėjo 
galvą motina ir paniurusiu žvilgsniu nulydėjo dukterį. Už- 
dariusi duris, Hiūston pagalvojo, kad jinai tikriausiai per- 
prato jų Žaidimą, kadangi Bleir, kuri iš tikrųjų buvo 
Hiūston, įėjo į sesers kambarį. Hiūston pasistengė negal- 
voti apie tai, jog motina nepritaria jos poelgiui. Opal Geits 
dievino dukteris, pataikaudavo joms ir niekada nebūtų 
skundusis misteriui Geitsui. 

Persirengdama Hiūston mąstė apie šį vakarą. Tasai 
pasiūlė jai! Žinoma, priedo pasisiūlė ir pats, bet kiekvie- 
noje medaus statinėje galima surasti ir šaukštą deguto. 

Sėdėdama prie tualetinio stalelio tik su korsetu ir kel- 
naitėmis, jinai kremu tepėsi veidą. 

Nė vienas vyras niekada su ja taip nesielgė, kaip šian- 
dien Keinas Tagertas. Šiame mažame miestuke jinai gyve- 
no nuo vaikystės, ir visi žinojo, jog ji — giminės, įkūrusios 
Čandlerį, palikuonė. Ji išaugo suvokdama, kad tam tikra 
prasme pati yra miesto nuosavybė — juk nė vienas pobū- 
vis, nedalyvaujant Čandleriams, nebuvo laikomas pasise- 
kusiu. Kai iš Rytų atvažiavo įžymūs ir turtingi Vestfyldai, 

Hiūston tebebuvo vaikas, bet visiems atrodė savaime su- 
prantama, kad Čandleriai ir Vestfyldai susigiminiuos. 

Hiūston visuomet darė tai, ko iš jos reikėdavo. Bleir 
stojo prieš visus, o Hiūston tai net negalėjo dingtelti į gal- 
vą. Metų metus ji mokėsi daryti, ko iš jos laukė. Aplinkui 
visi manė, jog ji turi ištekėti uė Lianderio Vestfyldo, ir ji- 
nai nusprendė už jo tekėti. Būdama Čandlerių atstovė, ji 
turėjo būti tikra ledi, ir buvo tokia. 

Vienintelis dalykas, nederėjęs ledi, tai persirenginėji- 
mai stora sene ir važiavimai į šachtas, bet tai vyko slapčia. 

Jinai krūptelėjo pamaniusi, ką pasakytų Lianderis, jei 
sužinotų apie Seidi. Lianderis aiškiai suvokė, kad jo žmo- 
nos vaidmeniui tinka tik ta moteris, iš kurios negalima lauk- 
ti netikėtumų. 

Atsistojusi ji ėmė atsiraišioti korsetą. Šis vakaras bu- 
vo nepaprastas įvykis, paskutinysis, kurį jinai sau leido prieš 
tapdama misis Liander Vestfyld. 

Nusiėmusi korsetą, giliai įkvėpė ir pagalvojo, kaip rea- 
guotų Keinas Tagertas, susekęs, jog jo Žmona kas trečia- 
dienį važinėja prekiniu furgonu. 

— Mieloji, — tarė Hiūston pažeminusi balsą. — Svar- 
biausia, išsaugok orumą. Tikros ledi visada išlieka orios, 
juk tu Žinai. 

Vos susilaikydama, kad nesijuoktų, Hiūston nuvirto 
ant lovos. Visas miestas mirtų iš nuostabos, jeigu ji priim- 
tų Tagerto pasipiršimą. 

Atsisėdo ant lovos. Įdomu, kuo jis apsirengtų per ves- 
tuves? Galbūt raudonu kostiumu su auksiniais kutais? 

Vis tebesijuokdama ji apsirengė naktiniais marški- 
niais. Malonu, kad jai dar kartą pasipiršo, šiaip ar taip, ne 
visi laiko ją Lianderio nuosavybe. Visiems ir, žinoma, pa- 
čiai Hiūston, aišku, kas laukia jos ateityje. Juodu su Lian- 
deriu jau taip seniai drauge, kad Hiūston net žinojo, ką jis 
valgo per pusryčius ir kaip reikia išlyginti jo marškinius. 

Viena, kas buvo nenuspėjama — tai pirmoji povedy- 
binė naktis. Bet galbūt po pirmosios nakties Lianderis kurį 

laiką iš jos to nereikalaus. Ne todėl, kad jinai nemylėtų vy- 
rų, juolab po to, kas nutiko jos draugės Eli vestuvių išvaka- 
rėse; bet kartkartėmis prisiliesdama prie Lianderio, jinai 
jautė, jog tai kraujomaiša. Lianderį ji mylėjo, žinojo, kad 
su juo bus lengva, bet pamanius, jog su juo reiks gultis į 
lovą... + B 

Įsiropštė į lovą ir niurktelėjo po antklode. “Įdomu, 
kaip sekasi Bleir su Lianderiu?" — pagalvojo tarp kitko. 
Suprantama, rytoj jos nuotaika bus prasta, kadangi jie, aiš- 
ku, susikivirčijo. Negali būti, jog šitiek laiko ištvertų drau- 
ge nesusibarę. i 

Atsidususi jinai užsimerkė. Šiandien įvyko kažkas ne- 
paprasta, o rytoj vėl teks grįžti į šiokiadienių nuobodulį. 


Hiūston tiesiog turėjo atsimušinėti nuo Lianderio, kai 
ją sodino į ekipažą, ir ji vėl pagalvojo, kaip keistai visi el- 
giasi. Bleir visą rytą jos vengė, ir net pasirodė, jog sesuo 
verkė. Hiūston negalėjo pagalvoti, kad Bleir su Lianderiu 
būtų rimtai susibarę, o Lianderis supratęs seseris susikei- 
tus. Ji bandė pasišnekėti su Bleir apie vakarykštį vakarą, 
tačiau Bleir pažvelgė taip tarsi jos gyvenimas baigtas ir iš- 
bėgo iš kambario. 

Vienuoliktą užvažiavo Lianderis vežtis jos į pikniką 
— maloni staigmena — ir Hiūston išgirdo, kaip Bleir šne- 
kasi su juo prie paradinių durų. Dar labiau Hiūston sutri- 
ko Lianderiui vidury gatvės plėsčiojant rankomis, net 
panoro pavaišinti jį antausiais. 

Sėdėdama šalia Lianderio ekipaže, ji jautėsi tarsi įėju- 
si spektakliui įpusėjus ir dabar nebesusigaudo, kas vyksta 
scenoje. Jis valdė arklius netardamas nė žodžio, bet paten- 
kintas. Hiūston truputėlį apsiramino. Iš viso ko atrodė, kad 
nieko baisaus vakar neįvykę. 

Jisai atvežė į nepažįstamą nuošalią uolėtą vietovę su 
aukštais medžiais, tolokai nuo miesto. 

Lianderis padėjo jai išlipti iš ekipažo — jis taip sku- 
bėjo, kad jinai vos neparpuolė, — jisai sugriebė į glėbį. 

L 

Hiūston vos neužduso ir ne iš kartą išgirdo, ką jai sako. 

— Aš visą naktį galvojau apie tave, — tarė jis. — Jau- 
čiau tavo plaukų kvapą, tavo lūpų skonį ir... 

Hiūston pagaliau išsiveržė iš jo glėbio. 

— Ką? — nustebusi paklausė. 

Jisai perbraukė ranka per jos plaukus ir keistai pa- 
žvelgė. 

— Juk šiandien tu nesivaržysi? Nesielgsi su manimi 
taip, kaip iki vakarykščio vakaro? 

Hiūston stengėsi sugauti jo Žodžių prasmę, bet nie- 
kaip negalėjo patikėti tuo vieninteliu paaiškinimų, kuris su- 
kosi jos galvoje. Argi Bleir galėjo?.. Galėjolpasiduoti 
Lianderiui? Žinoma, ne. Tai neįmanoma. 

—— Hiūston, tu man įrodei, kad gali būti kifokia, ne- 
reikia vėl vaizduoti ledinės princesės. Dabar žinau, kokia 
esi iš tikrųjų, ir būsiu laimingas, jei niekada nebeišvysiu 
tos šaltos moters, kuria būivai anksčiau. O dabar pabučiuok 
"mane;-Kaip vakar vakarą. 

įūston staiga suvokė jo žodžių prasmę, išskyrus su- 
sižayėjirhą Bleir. Jis ne tik buvo pametęs galvą dėl jos, bet 
ir nenorėjo, kad sugrįžtų šaltoji moteris, su kuria susižie- 
davęs. finai atstūmė jį. j : 
. -— Tu nori pasakyti, jog vakar aš buvau ne tokia kaip 
įprastai? Kad buvau... geresnė? 

Jis kvailokai vyptelėjo, nenustedamas,žavėjęsis ja, tai 
yra, Blerr. | 

— Tu gi pati Žinai, — taip. Niekada tavęs tokios ne- 
mačiau. Nemaniau, jog gali būti tokia. Tu juoksiesi, o aš 
jau nusprendžiau, jog apskritai nesugebi būti išties aistrin- 
ga, turi ledo širdį. Bet tavo sesuo pratrūksta dėl menkiau- 
sios dingsties, o tu gerai slepi savo jausmus. 

Hiūston nespėjo paprieštarauti — staiga jis ją sugrie- 
bė ir nemaloniai pabučiavo — čiulpsėdamas, jai net suskau- 
do. Kai pasisekė ištrūkti, Lianderis supyko. 

— Tu žaisdama persistengi. — tarė jis. — Tas pats žmo- 

gus negali būti beprotiškai aistringas ir šaltas kaip ledas. 

Hiūston norėjo riktelti, kad jis supainiojęs seseris ir 
kad susižiedavęs su šaltąja bei abejingąja, o ne su ta, dėl 
kurios pametęs galvą. 

Lianderis, atrodo, perskaitė jos mintis, tai liudijo pa- 
sikeitusi jo veido išraiška. 

— Bet tai neįmanoma, tiesa, Hiūston? — paklausė. — 
Pasakyk, jog iš tikrųjų yra kitaip. Niekas vienu metu negali 
būti dviem žmonėmis. 

Hiūston suprato, jog Žaidimas užgriebė per toli. Kaip 
Bleir galėjo su ja šitaip pasielgti? 

Lianderis atitolo nuo jos ir sunkiai nulipo stabtelda- 
mas ant akmenų kyšulio, 

— Taigi vakar vakare judvi susikeitėte? — tyliai pa- 
klausė jis. — Aš praleidau vakarą ne su tavimi, o su Bleir? 

— Taip, — vargais negalais atsakė jinai. 

— Aš turėjau iš karto suvokti. Ji net nežinojo, jog šis 
namas nupirktas jai — tai yra tau. O Kaip ji susidorojo su 
tuo savižudžiu! Tikriausiai aš tiesiog nieko nenorėjau pa- 
stebėti. Nuo tos akimirkos, kai jinai panoro nueiti su ma- 
nimi pas pacientą, sakydama trokštanti bent kuo padėti jam, 
taip džiūgavau, jūg nieko neklausinėjau. Bet turėjau susi- 
vokti, kai ją pabučiavau... Velniai griebtų jus abidvit Maty- 
ti, apsidžiaugėte mane apdūmusios. 

— Lianderi, — prašneko jinai, paėmusi jį už rankos. 
Nežinojo, ką tokiais atvejais dera sakyti. 

Jisai atsisuko, ir ji išsigando pamačiusi jo veidą. 

— Geriau nieko nešnekėk. Aš nežinau, dėl ko jūs 
ėmėtės tos šlykščios apgaulės, bet man tokie juokeliai ne- 
patinka. Dabar, kai esu judviejų apjuoktas, turiu nuspręs- 
ti, ką daryti. 

Lianderis parvežė ją namo ir stumte išstūmė iš briko 
prieš pasukdamas atgal. 

Bleir stovėjo priebutyje. 

> Mes turime pasikalbėti, — tarė seseriai Hiūston, 

tačiau toji tik linktelėjo ir tylomis nusekė iš paskos į nedi- 
delę oranžeriją atokiau nuo namo. 

— Kaip tu galėjai šitaip pasielgti su manimi? — pra- 
dėjo Hiūston. — Ko verti tavo principai, jei pirmą kartą 
išvažiavusi su vyriškiu, jau gali tuoj su juo pergulėti? Ar aš 
neklystu? Juk tu gulėjai sujuo? | 

Bleir tylomis linktelėjo. 

— Patį pirmąjį vakarą? — skeptiškai paklausė Hiūston. 

— Bet aš gi buvau tu, — atsakė Bleir. — Aš buvau 
susižiedavusi su juo. Maniau, kad jūs visuomet... Po to, kai 
jisai mane taip pabučiavo, nusprendžiau, jog judu abudu... 

— Ką — abudu? — nustebusi pertraukė Hiūston. — 
Nori pasakyti nusprendusi, jog mes... mylimės? Nejau ma- 
nai, jog būčiau tavęs prašiusi susikeisti vietomis, jei tatai 
tikrai darytume? 

/ Bleir rankomis užsidengė veidą. 

— Nieko aš nemaniau, aš neįstengiau manyti. Pobū- 
viui pasibaigus, jis nusivežė mane į namus ir... 

— Į mūsų namus, — patikslino Hiūston. — Aš sugai- 
šau kelis mėnesius, kol tą namą apstačiau rengdamasi ves- 
tuvėms. / 

— Ten buvo žvakės ir ikrai, ir kepta antis, ir šampa- 
nas, daug daug šampano. Jisai pabučiavo mane, 0 aš vis gė- 
riau ir gėriau šampaną. Tos žvakės ir jo akys. Negalėjau 
sustoti. Atleisk man, Hiūston. Aš išvažiuosiu iš miesto. 
Daugiau jūs manęs niekada nebepamatysite. Po kiek laiko 
Lianderis mums atleis. 

— Jisai pabučiavo tave, o tu, Žinoma, pamatei dei- 
mantais nusėtą padangę? — sarkastiškai paklausė Hiūston. 

— Su aukso ir sidabro kibirkštėlėmis, — rimtai atsa- 
kė Bleir. 

Hiūston su nuostaba pažvelgė į seserį. Ką ji išvis šne- 
ka? Šampanas ir žvakės? Ar Lianderis bandė sugundyti sa- 
vo sužadėtinę? Kažką sumanė, bet gavo ne tą seserį? 

O ar Bleir buvo ne ta sesuo?- 

— Kaip jis tave pabučiavo? — tyliai paklausė Hiūston. 

Bleir buvo priblokšta. 

— Nekankink manęs. Aš padarysiu visa, ko panorė- 
si, Hiūston, prisiekiu tau... Aš... 

— Kaip jis tave pabučiavo? — jau garsiai paklausė 
Hiūston. 

Bleir šniurkštelėjo nosimi, ir sesuo ištiesė jai nosi- 
naitę. 

— "Tu žinai, kaip. 

— Nežinau. 

Bleir Žžagtelėjo. 

— Na-a, tai... tai buvo nuostabu. Niekada negalvo- 
jau, jog toks šaltas vyriškis kaip Lianderis galėtų būti toks 
aistringas. Kai jis mane apkabino... — ji pažvelgė į sese- 
rį. — Hiūston, aš nueisiu pas jį ir paaiškinsiu, jog visa tai 
nutiko dėl mano kaltės, jog aš pasiūliau susikeisti, o tu nie- 
kuo dėta. Manau, be mūsų trijų, niekas neturi žinoti, kas 
įvyko. Mes visi susėsime drauge, pasišnekėsime, ir jisai vis- 
ką supras. 

Hiūston vos vos palinko į priekį. 

— Ar supras? Kaip tu paaiškinsi, jog aš panorau pra- 
leisti vakarą su kitu vyru? Tu rengiesi papasakoti Liande- 
riui, jog pakako vieno jo prisilietimo, kad pamirštum viską 
pasaulyje? Štai kas iš tikrųjų nė kiek nepanašu į šaltąją mis 
Hiūston Čandler. | 

— Tu nesi šalta! 

Hiūston nutylėjo. 

— Lianderis tik ir kalbėjo, kokia nuostabi buvai va- 
kar vakarą. Kam gi jam dabar tokia nepatyrusi... 

Bleir pakėlė galvą. 

— Iki Lianderio aš su niekuo nesuartėjau. Jisai pir- 
masis. 

Hiūston nežinojo, ar juoktis, ar verkti. Ji mirtinai bi- 
jojo pirmosios povedybinės nakties ir buvo įsitikinusi, jog 
kiek beišgertų šampano, vis vien negalėtų rungtis su Bleir. 


Dėl Lianderio bučinių ji neužsimiršdavo. 

— Hiūston, ar tu neapkenti manęs? — tyliai paklau- 
sė Bleir. 

Hiūston susimąstė. Keista, bet jinai net nepavydulia- 
vo. Vienintelis dalykas, dėl ko nerimavo, — kad Lianderis 
dabar iš jos reikalaus to paties. O kaipgi ji sugebės būti 
tokia kaip Bleir? Galbūt Bleir šito išmoko medicinos mo- 
kykloje, bet mis Džouns jaunų mergelių mokykloje mokė, 
jog moters vieta svetainėje, o kas daroma miegamajame — 
nepasakė nė žodžio. 

— Tu kažkaip keistokai Žiūri. 

Hiūston taip ir knietėjo paklausti Bleir smulkmenų, 
bet neapsivertė liežuvis. 

— Aš nepykstu. Tiesiog man reikia laiko atsitokėti, — 
tarė ji. — Tu juk Lianderio neįsimylėjusi? 

Bleir išsigandusi pažvelgė į ją. 

— Žinoma, ne! Jokiu būdu! Ar jis... jis šiandien daug 
kalbėjo apie mane? 

Hiūston sukando dantis prisiminusi jo žodžius, kad 
nuolat nepakenčiamai šalta Hiūston vakar buvusi tokia... 

— Gana, pamirškime. Jei įstengsime. Aš pasišnekė- 
siu su Lianderiu, kai jisai apsiramins, ir tatai liks tik tarp 
mūsų. Iš pradžių bus sunkoka, bet esu įsitikinusi, jog mudu 
surasime teisingą išeitį. Neturime leisti šiam įvykiui mūsų 
išskirti. Užvis svarbiau, jog mudvi seserys. | 

— Ačiū, — Bleir ūmai apkabino seserį. — Niekas ne- 
turi tokios sesers kaip aš. Aš labai myliu tave. 

Bleir berods truputėlį nusiramino, bet Hiūston tebe- 
kamavo abejonės, nors ji ir įtikinėjo pati save, jog visa tėra 
kvailystės. Jinai mylėjo Lianderį ir dar vaikystėje nuspren- 
dė už jo ištekėti. Juk negali toks menkniekis, kaip toji se- 
sers naktis, visko perbraukti? 

— Be abejo, ne, — ištarė taisydamasi sijoną ir pa- 
suko link namo. Vienui viena naktis nieko nebegalėjo 
pakeisti. 

V skyrius 


Buvo gal ketvirta valanda popiet. Hiūston, Bleir ir 
jų motina sėdėjo svetainėje. Bleir skaitė medicinos žurna- 
lą, kitos dvi moterys siuvo, kai staiga triukšmingai atsivėrė 
laukujės durys ir į kambarį įsiveržė misteris Geitsas. 

— Kur jinai? — suriaumojo jis, net susiūbavo siety- 
nas. — Kur toji šliundra? 

Misteris Geitsas buvo įsiutęs. Jis sugriebė Bleir už 
rankos, ištraukė ją iš krėslo ir nutempė prie durų. 

— Misteri Geitsai! — pašoko Opal. — Ką tai reikštų? 

— Šita... velnio duktė praleido naktį su Lianderiu ir, 
nepaisant to, kad susiteršė, jisai rengiasi pasielgti su ja kaip 
su garbinga moteriške. 

— Ką?! — sušuko visos trys. 

— Aš sakau, kad Lianderis rengiasi vesti tą šliundrą. 

Tardamas šiuos žodžius, jis išvilko besipriešinančią 
Bleir į lauką. 

Hiūston sunkiai atsisėdo į krėslą, nepajėgdama su- 
vokti, kas dedasi. 

— Hiūston, — tarė motina. — Vakar jūs su Bleir su- 
sikeitėte? 

Hiūston tylomis linktelėjo ir vėl lyg niekur nieko ėmė- 
si siuvinio. 

Saulė nusileido, kambaryje sutemo, ir kambarinė įjun- 
gė šviesą, o motina su dukra vis dar nepratarė nė žodžio. 
Hiūston galvoje sukosi tik viena mintis: “Viskas baigta". 

Vidurnaktį atsivėrė paradinės durys, ir Dunkanas į 
svetainę įstūmė Bleir. 

— Visa nuspręsta, — ištarė jis užkimusiu nuo riksmo 
balsu. — Bleir ir Lianderis susituoks po dviejų savaičių. 
Sekmadienį tai bus paskelbta bažnyčioje. 

Hiūston tylomis pakilo. iš krėslo. 

— Dukra, — šiltai tarė Dunkanas. — Man labai gai- 
la, kad šitaip išėjo. 

Hiūston vos pastebimai linktelėjo ir pasuko prie 

laiptų. 

— Hiūston, na prašau, — sušnibždėjo Bleir. 

Bet šią akimirką Hiūston širdyje nebuvo nė lašo at- 
jautos seseriai; net girdėdama, kaip toji kūkčioja, ton pu- 
sėn nė nepažvelgė. 

Net įėjusi į savo kambarį, vis dar tebebuvo apstulbusi. 
Jos gyvenimą pražudė vienui viena naktis. Ji prarado viską. 

Ant sienos kabojo įrėmintas mis Džouns jaunų mer- 
gelių mokyklos baigimo diplomas. Įniršusi nuplėšė jį nuo 
sienos ir trenkė į grindis, bet stiklui pažirus skeveldromis 
nepalengvėjo. 

Sustingusiais pirštais ėmė sagstytis suknelės sagas. Po 
minutės jau stovėjo vidury kambario su naktinukais, nepa- 
stebėdama, kad įėjo motina. 

— Hiūston? — prašneko Opal uždėjusi ranką dukte- 
riai ant peties. 

— Eik pas ją, — pratarė Hiūston. — Tu dabar reika- 
linga Bleir. Jeigu jinai pasiliks šičia ir ištekės už Liande- 
rio, vėliau gailėsis. Jinai daug praras. 

— Bet ir tu daug netekai šiandien. 

— Tai įvyko gerokai anksčiau. Iš tiesų, eik pas ją. Dėl 
manęs nesirūpink — viskas bus gerai. 

Opal pakėlė nuo grindų diplomą su sulaužytais rė- 
meliais. 

— Gulkis. 

Hiūston klusniai įlipo į lovą. 

— Aš klusni, mama, tiesa? Visada paklūstu. Arba tė- 
vams, arba Lianderiui. Visada buvau tokia gera mergytė, o 
kas iš to išėjo? Tokia ištikima. Ledi iki panagių. O mano 
sesuo su savo bridžais ir bučiniais gauna visa, dėl ko aš sten- 
giausi nuo pirmos klasės. 

— Hiūston, — maldaujamai ištarė Opal. 

— Duok man ramybę! — šaižiai riktelėjo Hiūston. — 
Paprasčiausiai palik mane ramybėje! 

Sukrėsta Opal išėjo. 

Sekmadienio rytas buvo giedras ir šiltas, saulė ap- 
švietė besipuikuojančią Čandlerio vakaruose Ajerso viršu- 
kalnę. Mieste buvo daug bažnyčių, ir visos šįryt pilnos 
žmonių. 

Bet nė saulė negalėjo ištirpinti ledo tarp Čandlerio 
šeimos dvynukių, ėjusių patėviui iš dešinės ir kairės. Jų mo- 
tina netikėtai atgulė ir negalėjo dalyvauti procedūroje, vie- 
šai pažeminsiančioje jos dukterį. Lianderis laukė jų prie 
bažnyčios suolo, jo žvilgsnis nukrypo į Hiūston. Jiems pri- 
siartinus, jisai paėmė ją už rankos ir sušnibždėjo: 

— Hiūston. 

Jinai pagalvojo, jog dabar jis gali jas atskirti, bet nie- 
ko nepasakė, tiktai ištraukė ranką ir atšlijo nuo jo. 

Dunkanas tiesiog stumtelėjo Lianderiui Bleir, ir jie 
pagaliau susėdo: Bleir šalia Lianderio, toliau Dunkanas, o 
suolo gale ir Hiūston. 

Rodėsi, pamaldos truko kelias sekundes, kadangi 
Hiūston žinojo, jog po jų bus paskelbtos Bleir ir Lianderio 
sužieduotuvės. 

Pamaldos pasibaigė pernelyg greitai. 

Deja, jas laikė ne tėvas Tomas, o tėvas Smitsonas, ne- 
pasižymėjęs taktiškumu. 

— O dabar man tenka paskelbti sužieduotuves, — 
linksmai tarė jis. — Berods mūsų brangusis Lianderis nu- 
sprendė imti savo Žmona kitą seserį, ir dabar jis sužieduo- 
tas su Bleir. Sakyčiau, kad ir aš, būdamas juo, negalėčiau 
nuspręsti, katrą seserį pasirinkti. Priimk vėl mūsų sveikini- 
mus, Lianderi. 

Minutėlę bažnyčioje įsiviešpatavo kapų tyla. Paskui 
vyrai ėmė šaipytis, o moterys žvalgytis nustebusios. Visi pra- 
dėjo keltis iš vietų. 

— Hiūston, tu turėtum manęs išklausyti, — pasakė 
Lianderis sučiupęs ją už rankos. — Aš turiu paaiškinti. 

— Tu jau paaiškinai, — sušnypštė ji atsakydama. — 
Viską paaiškinai, kai papasakojai, kokia nuostabi buvo Bleir 
ir kaip tu nenori, kad grįžtų ledinė princesė... Labą rytą, — 

ji nusišypsojo pro šalį praeinančiam pažįstamam. Ė 

— Labas, Hiūston ar Bleir? — paklausė kažkas. 

— Sveikinu, Lianderi, — kažkoks vyras patapšnojo 
per petį ir nuėjo šaipydamasis. 

— Hiūston, paėjėkime. 

— Tu gali eiti pas... pas savo sužadėtinę, — ji piktai 
pažvelgė į jį. 

— Hiūston, — maldaujamai ištarė Lianderis, — 
prašau. 

— Jei neatitrauksi rankos, aš suriksiu ir nesigėdysiu, 
kadangi sunku labiau suteršti mano garbę, kaip kad tu pa- 
darei. 

— Lianderi, — tarė Dunkanas. — Tavęs laukia Bleir. 

Lianderis nenorom nusisuko nuo Hiūston, sugriebė 
už rankos Bleir, stumtelėjo ją į briką ir kažkaip per greit 
nuvažiavo. 

Vos tik Hiūston liko viena, ją apspito moterys, ne- 
kreipdamos dėmesio į Dunkano protestus. Daugelyje vei- 
dų atsispindėjo nerimas, smalsumas, kartais užuojauta. O 
iš esmės visos moterys buvo suintriguotos. 

— Hiūston, kas atsitiko? Man rodėsi, judu su Lian- 
deriu buvote tokie laimingi. 

— Kaip Lianderis galėjo panorėti Bleir? Juk jie nuo- 
lat kivirčydavosi? 

— Kada šitaip nuspręsta? 

— Hiūston, ar tu turi kitą? 

— Jūs, velniūkštės, teisios, mielosios ledi, — pasi- 
girdo garsus balsas ir atsisukusios moterys išvydo Keiną Ta- 
gertą. Mieste su juo niekas atskirai nesikalbėjo ir turbūt 
jisai niekada nežinojo, kas vyksta Čandleryje. 

Moterys nustebusios apžiūrinėjo šį didžiulį Žmogų 
šiurkščiais drabužiais ir susivėlusia barzda. Bet labiau už 
visas nustebo Hiūston. 

— Atleisk, kad šiandien neatėjau į pamaldas, būčiau 
pasėdėjęs šalia tavęs, — pasakė jis prisiartindamas prie 
Hiūston. — Na, ko taip stebiesi, brangute? Aš, žinoma, ža- 

dėjau kurį laiką saugoti paslaptį, bet kai Lianderis visiems 
išsipasakojo, nebegaliu tylėti. 

— Paslaptį? — perklausė viena moterų. 

Keinas apkabino Hiūston per pečius. Sunku rasti la- 
biau nevykusią porą: jisai nenusikirpęs, susišiaušęs, jinai — 
pati tobulybė. 

— Hiūston nutraukė sužieduotuves su Lianderiu to- 
dėl, kad velniškai įsimylėjo mane. Tiesiog nebeįstengė su- 
silaikyti, mielosios ledi. 

— Kada tai nutiko? — atsitokėjo kažkuri moteris. 

Hiūston irgi pradėjo atsipeikėti. 

— Tai nutiko, kai mes su misteriu Tagertu vakarie- 
niavome jo namuose, — sušnabždėjo ji suprasdama, jog vė- 
liau gailėsis dėl to, ką pasakys dabar, tačiau šią akimirką 
buvo malonu užmiršti, jog ją pametė. 

— O kaip Lianderis? 

— Lianderis pasiguodė mielosios sesutės Bleir mei- 
le, — šypsojosi Keinas. — Na, mielosios ledi, mums metas. 
Tikiuosi, visos ateisite į vestuves — dvigubas vestuves — 
po dviejų savaičių. 

Jisai uždėjo ranką ant Hiūston liemens ir stumtelėjo 
ją prie savo seno briko. 

Visą kelią Hiūston nepajudėjo-nuo sėdynės kraštelio. 

Jisai sustabdė briką prie savo valdų ribos. Priešais 
driekėsi jo Žemė, o sodo gilumoje matėsi jo puikus namas. 
Padavė jai ranką padėdamas išlipti. 

— Pasišnekėsim? 

Hiūston buvo taip priblokšta, kad neįstengė pasi- 
priešinti. 

— Būčiau atėjęs į bažnyčią pasėdėti su jumis, bet tu- 
rėjau šiokių tokių reikalų. Tačiau, manding, pasirodžiau lai- 
ku. Jei būčiau minutėlę pavėlavęs, šios intrigantės būtų gyvą 
jus sučdusios. 

— Atleiskite? — Hiūston tesiklausė ausies krašteliu. 
Iki šio ryto ji vis dar vylėsi, kad tebūta šiurpaus sapno, ir 
nubudusi pamatys, jog juodu su Lianderiu susižiedavę, kaip 

ir anksčiau. 

— Jūs manęs apskritai nesiklausote? Kas jums? 

— Neimant į galvą viešo pažeminimo, nieko, — ji nu- 
tilo. — Dovanokite. Nenorėjau jūsų apsunkinti savo prob- 
lemomis. 

— Tai jūs negirdėjote nė vieno žodžio, kuriuos jums 
sakiau? Ar girdėjote, kad pasakiau joms, jog mes su jumis 
susituoksime? Aš gi visas pakviečiau į dvigubas vestuves. 

— Dėkoju jums už tai, — tarė Hiūston bandydama 
nusišypsoti. — Labai miela, kad atėjote man pagelbėti. Iš 
jūsų išeis puikus riteris. O dabar, manyčiau, man metas eiti. 

— Niekada nesutikau tokios siaubingos moters kaip 
jūs! Jei neištekėsite už manęs, ką gi darysite? Ką, ar mano- 
te, jog koks vadinamas aukštuomenės vyras panorės jus imti 
kaip žmoną? Jie gi mirtinai bijosi Vestfyldų. Gal manote, 
jog Markas Fentonas ves jus? 

— Markas Fentonas, — nusistebėjo ji. — Kuo čia dė- 
tas Markas? 

— Tiesiog pateikiau pavyzdį, ir gana, — jisai prisiar- 
tino. — Kodėl gi jūs nenorite tekėti už manęs? Aš turtin- 
gas, turiu didelį namą, o jus ką tik pametė, ir mums nieko 
kito nebelieka. 

Jinai pažvelgė į jį jausdamasi ne savo kailyje dėl di- 
džiulio jo ūgio, tačiau nė truputėlio nesibaimindama. Stai- 
ga liovėsi galvojusi apie Bleir bei Lianderį. 

— Todėl, kad aš nemyliu jūsų, — tvirtai tarė ji. — Ir 
nieko apie jus nežinau. Gal jūs buvote vedęs dešimtį kartų, 
ir visos jūsų Žmonos šiuo metu kenčia rūsyje. Sprendžiant 
iš išvaizdos, jūs tam tinkamas, — pasakė perkeldama žvilgs- 
nį nuo neskusto veido į šiurkščią palaidinę, perplėštą ties 
petimi. 

Keinas žiūrėjo į ją išsižiojęs iš nuostabos. 

— Tad štai ką jūs galvojate apie mane? Klausykite, 
ledi, — jis priėjo dar arčiau. — Aš gi vesti ir laiko neturė- 
jau. Nuo aštuoniolikos metų, kai Fentonas išgrūdo mane 
kaip paskutinį kvailį, tik ir dirbau, kad užsidirbčiau pinigų. 

Pirmuosius trejus metus beveik nemiegodavau. O jūs man 
sakote, jog turėjau laiko vesti dešimtį moterų. 

Tuo metu, kai jis baigė kalbėjęs, Hiūston stovėjo at- 
silošusi atgal, o Keinas pasilenkė ties ja. 

— Matyti, aš suklydau, — ištarė švelniai nusišypso- 
dama. 

Keinas nekrustelėjo. 

— Žinokite, jūs pati gražiausia moteris iš tų, kurias 
esu matęs. 

Po šių Žodžių viena ranka apkabino ją per liemenį, 
kita prisitraukė prie savęs, įsikniaubdamas į kruopščiai su- 
šukuotus plaukus, ir pabučiavo. 

Hiūston su Lianderiu bučiavosi šimtus kartų. Ji Ži- 
nojo, ko iš jo galima laukti, bet Keino bučinys nebuvo pa- 
našus į jokį kitą pasaulyje. Jis bučiavo ją tarsi turėtų visas 
teises ir anaiptol ne taip rafinuotai, kaip bučiuoja džentel- 
menas. Greičiau tai panėšėjo į arklininko bučinį. Kaip be- 
būtų, Hiūston rodėsi, jog šitaip bučiuojasi tik arklininkai. 

Jis paleido ją taip staigiai, kad jinai vos neparkrito. 
Gal sekundę jie žiūrėjo vienas į kitą. 

— Mieloji ledi, jei galite taip bučiuoti mane, tebemy- 
lėdama Vestfyldą, aš kaip nors apsieisiu ir be jūsų meilės. 

Hiūston neturėjo ką atsakyti. 

Jisai suėmė jos alkūnę. 

— Dabar nuvešiu jus namo ir galite pradėti rengtis 
vestuvėms. Nusipirkite visa, ko reikia. Pinigų aš įdėsiu į jū- 
sų sąskaitą banke. Noriu, kad vestuvėse būtų gausu gėlių, 
todėl pasirinkite kokių ir atsiųskite čionai. Galite, jei nori- 
te, užsisakyti jų Kalifornijoje arba pasirinkti iš mano oran- 
žerijos. Vestuvės vyks mano namuose. Ant aukšto yra 
kėdžių. Noriu, kad į vestuves sueitų visas miestas. 

— Lukterkite! Prašau, — pasakė ji, taisydamasi šu- 
kuoseną, kol jisai lydėjo iki vartų. — Aš dar nedaviau suti- 
kimo. Prašom leisti, misteri Tagertai, man pagalvoti. Aš dar 
neatsitokėjau po jaunikio netekties. 

Jinai prisilietė prie jo rankos aukščiau alkūnės ir už- 

čiuopė raumenis po šiurkščia palaidine. 

Jis paėmė jos delną, ir vieną akimirką jinai pagalvo- 
jo, kad rengiasi ją pabučiuoti. 

— Aš nupirksiu jums žiedą. Kokio norite? Su brilian- 
tais? Su smaragdais? Ar su tais, kaip jie vadinasi, — to- 
kiais Žydrais? 

— Safyrais, — pasinėrusi savo mintyse, atsakė ji. — 
Prašyčiau, nepirkite man žiedo. Žmonės tuokiasi visam gy- 
venimui. Aš negaliu staiga imti ir nuspręsti. 

— Jūs turėsite laiko. Net dvi savaites iki vestuvių, 
kad priprastumėte galvoti būsianti mano žmona. 

— Misteri Tagertai, — susierzinusi pasakė ji, — ar 
jūs kada nors įsiklausote, ką sako kiti? 

Jisai šyptelėjo. 

— Ne, niekuomet. Štai kodėl ir praturtėjau. Ko pa- 
norėjęs, aš to ir pasiekdavau. 

— O ašeilinis daiktas jūsų norų sąraše? — minkštai 
paklausė ji. 

— Jūs — pirmoje eilėje. Kartu su namu Niujorke, pri- 
klausančiu Vanderbiltui, kurį noriu įsigyti. Dabar nuvešiu 
jus namo, ir jūs galėsite papasakoti apie mane savo tėvams 
bei užmiršti Vestfyldą. Jis dar pasigailės! Žinoma, jisai ga- 
vo vieną seserį Čandler, bet aš turėsiu tikrą ledi. 

Jisai įtempė vadžias ir brikas pajudėjo taip staigiai, 
kad Hiūston parvirto ant sėdynės nespėjusi nė prasižioti. 

Prie jos namo durų jis iššoko iš briko ir tiesiog išme- 
tė ją ant Žemės. 

— Man reikia grįžti. Jūs papasakosite tėvams apie 
mane, ar ne? O rytoj atsiųsiu jums žiedą. Jei ko prireiktų, 
sakykite man arba Edenui. Pasistengsiu užvažiuoti rytoj. O 
dabar man jau metas, — jis prabėgom žvilgterėjo į jos na- 
mą ir įšoko į briką. 

Hiūston stovėjo prie neaukštos akmeninės tvoros 
priešais savo namą ir žiūrėjo į greitai tolstantį briką, jau 
beveik paslėptą dulkių sūkurio. Atrodė, per kiemą ką tik 

praūžė viesulas. 

Namie jos laukė Opal ir Dunkanas. Opal sėdėjo krės- 
le, jos akys buvo paraudusios nuo ašarų. Dunkanas vaikšti- 
nėjo iš kampo į kampą sukryžiavęs ant krūtinės rankas. 

— Laba diena, mama. Laba diena, misteri Geitsai. 

— Kur tu buvai? — Dunkanas duso iš pykčio. 

— Hiūston, — pravirko Opal, — nereikėtų tau tekė- 
ti už jo. Tu susirasi ką kitą. Tu neturėtum šito daryti vien 
todėl, kad Lianderis padarė klaidą. 

Hiūston dar nespėjus atsakyti, Dunkanas ėmė ją 
spausti. 

— Hiūston, tu gi visada buvai protinga. Tai Bleir gal- 
voje niekada nebuvo vadovo. Nuo vaikystės ji nutrūktgal- 
viškai puldinėjo iš vieno kraštutinumo į kitą. O tu dar 
mergytės amžiaus mąstei kaip suaugusi moteris. Rengeisi 
ištekėti už Lianderio ir... 

— Lianderis nesirengia manęs vesti, — pastebėjo 
Hiūston. 

— Tik jau ne Keinas Tagertas! — suaimanavo Opal 
ir paslėpė veidą permirkusioje nosinėje. 

Hiūston pasidarė apmaudu dėl Keino. 

— Dieve mano, kuo gi tasai Žmogus nusipelnė šito- 
kio priešiškumo? Aš dar nesutikau tekėti, bet ir nežinau 
priežasčių, dėl kurių jo atsisakyčiau. 

Pašokusi iš krėslo Opal pribėgo prie dukters. 
tuo didžiuliu smirdančiu lokiu. Nuo tavęs nusisuks visi drau- 
gai. O be to, apie jį sklinda baisūs gandai. 

— Opal! — nutraukė ją Dunkanas, ir jinai kūkčioda- 
ma paklusniai grįžo į savo vietą. — Hiūston, aš kalbėsiu su 
tavimi tarsi kalbėčiau su vyru. Man visiškai nesvarbu, ar 
tas Žmogus bent kartą gyvenime prausėsi vonioje. Tai man 
nerūpi. Bet esama dalykų... — jis pažvelgė į ją sunkiu žvilgs- 
niu. — Tarp vyrų sklinda gandai, kad Tagertas kažką užmu- 
šęs, kad susikrautų sau turto. 

— Užmušęs? — sušnibždėjo Hiūston. — Kas tai pa- 
sakė? 

— Nesvarbu, kas... 

— Ne, svarbu, — pertraukė Hiūston. — Argi jūs ne- 
suprantate? Mūsų miesto moterys pyksta, kadangi jisai ne- 
kreipia į jas dėmesio, ir skleidžia apie jį paskalas. Kodėl gi 
vyrai negalėtų to daryti? Lianderis papasakojo man apie 
žmones, kurie bandė parduoti misteriui Tagertui išnaudo- 
tas kasyklas. Galimas daiktas, kad kas nors jų ir paleido 
tuos gandus. 

— Šios žinios plaukia iš patikimų šaltinių, — niūriai 
pasakė Dunkanas. 

Hiūston patylėjo. 

— Džekobas Fentonas, — po minutės tarė ji ir iš 
Dunkano veido išraiškos suprato atspėjusi. — Kaip aš gir- 
dėjau, — tęsė, —misteris Tagertas išdrįso suktis apie Dže- 
kobo Fentono brangenybę — dukterį Pamelą. Vaikystėje 
girdėjau kalbant, kaip tėvas ją lepino ir puoselėjo. Žino- 
ma, jisai negalėjo pakęsti Žmogaus, kuris dirbdamas jo ar- 
klidėse, sukaupęs drąsos, paprašė brangiausios šeimininko 
dukrelės rankos. 

— Tu nori pasakyti, kad Fentonas meluoja? — griež- 
tai paklausė Dunkanas. — Tu tiki tuo perėjūnu, 0 ne šei- 
ma, kurią pažįsti visą gyvenimą? 

— Jei aš ištekėsiu už Keino Tagerto — sakau "jei", — 
aš tikėsiu juo, bet ne Fentonais. O dabar atleiskite, labai 
pavargau ir norėčiau prigulti. 

Jinai išsmuko iš kambario ir nepaisant apėmusios sie- 
Ią sumaišties pasistengė laikytis grakščiai. Įėjusi į savo kam- 
barį, bejėgiškai krito ant lovos. 

Tekėti už Keino Tagerto? Iekėti už žmogaus, kuris 
kalba ir elgiasi blogiau nei paskutinis galvažudys iš Upės 
gatvės? Už žmogaus, kuris nejaučia jai nė kruopelės pa- 
garbos, kuris ją įtraukia į ekipažą ir ištraukia iš jo tarsi mai- 
šą bulvių? Už to, kuris bučiuoja ją tarsi kokią indų plovėją? 

Jinai atsisėdo ant lovos. 

— Ištekėti už Žmogaus, kurį bučiuodama, anot Bleir, 
aš matau padangę, nusėtą deimantais su aukso ir sidabro 
kibirkštėlėmis? — ištarė ji balsu. — O kodėl gi ne? — su- 
šnibždėjo atsirėmusi į lovos nugarėlę ir pirmą kartą įsivaiZ- 
davo esanti misis Kein Tagert. 


VI skyrius 


Rytą Hiūston įteigė sau, kad nieku gyvu negali ište- 
kėti už Keino Tagerto. Jos motina per pusryčius nesiliovė 
virkavusi ir kartojusi: “Mano puikiosios dukrelės, kas jūsų 
laukia?“, o Bleir ir Dunkanas ginčijosi, kas kam sugriovęs 
gyvenimą. Nors vargu ar tai galima pavadinti ginču, kadan- 
gi abiejų požiūrio taškas buvo vienas ir tas pats. 
mirką, kai kažkuris pasakė, jog Keinas Tagertas bus baus- 
mė, kurią Hiūston užsitraukė pati sau, nes metė Lianderį. 
Bet jos, atrodo, niekas neišgirdo — Bleir taip susižavėjo 
savo išgyvenimais ir kančiomis dėl sesers, kad nieko nebe- 
pastebėjo aplinkui — ir Hiūston tiesiog nustojo klausiusi 
pašnekesio. Bet būdama visų rypavimų priežastis, jinai nu- 
sprendė, jog negalės tekėti už misterio Tagerto. 

Tuojau po pusryčių pradėjo užeidinėti pažįstami. 

— Aš sumaniau iškepti obuolių pyragą. Žinau, kaip 
tu mėgsti jį, Opal, taigi padariau vieną specialiai tau ir štai 
atnešiau. Kaip gyvuoja sesutės? 

Greitai namą užpildė valgiai ir svečiai. Misteris Geit- 
sas išėjo į alaus daryklą ir paprašė kambarinės atnešti jam 
priešpiečius ten, tad visus antpuolius teko atremti Hiūs- 
ton, Bleir ir Opal. 

 — Hiūston, sakyk, tu išties įsimylėjai misterį Tagertą? 

— Suvalgykite dar pyrago, misis Trisdeil, — pasiūlė 

Hiūston. 

Vienuoliktą Bleir pavyko išslinkti, o Hiūston ir Opal 
dviese turėjo tvarkytis su svečių antplūdžiu. Bleir sugrįžo 
tik trečią valandą. 

— Jie vis dar čia, — nustebo jinai pamačiusi minią 
pievelėje. 

Pusę keturių prie Čandlerių namo privažiavo ekipa- 
žas, už kurį gražesnio nė vienas miesto gyventojas neregė- 
jo per savo gyvenimą. Ekipažas buvo baltas, su baltais 
ratais, kreminiu atlenkiamu viršum ir blizgančia bronzine 
apdaila. Priekinė sėdynė buvo aptraukta raudona oda, o už- 
pakaly — sėdynė liokajui. 

Žmonės, susibūrę pievelėje, verandoje ir sode, nu- 
stojo šnekėjęsi ir iš nuostabos išpūtė akis. 

Iš ekipažo išlipo margai apsirengęs vyriškis ir žengė 
tiesiai į minios vidurį. 

— Kas čia mis Hiūston Čandler? — paklausė jis. 

— Aš, — žengtelėjo į priekį Hiūston. 

Vyriškis įkišo ranką į kišenę, išsitraukė popieriaus la- 
pelį ir pradėjo skaityti: 

“Štai šitą ekipažą jums dovanoja žmogus, už kurio 
rengiatės ištekėti, misteris Keinas Tagertas. Tai specialus 
fajetonas damai, O ir arklys neprastas." 

Jis susuko lapelį, vėl įsidėjo į kišenę ir jau rengėsi 
nueiti, kai staiga kažką prisiminė. 

— Beje, misteris Tagertas siunčia jums dar šit ką, — 
metė jai nedidelį ryšulėlį, suvyniotą į rudą popierių; Hiūs- 
ton pavyko jį pagauti. 

Vyriškis švilpaudamas nuėjo takeliu. Visi žiūrėjo jam 
iš paskos, kol tasai nepranyko už kampo. 

— Nagi, Hiūston, — tarė Taja. — Ar nenorėtum pa- 
sižiūrėti, ką tau padovanojo? 

Hiūston abejojo, ar verta išvynioti ryšulėlį. Ji žinojo, 
kas viduje. Jeigu priims jo žiedą, tatai reikš, kad priima ir 
jo pasiūlymą. 

Dėžutėje gulėjo neįtikėtino dydžio briliantas su de- 


vyniais kvadratiniais smaragdais. 

Nustebintos moterys sutartinai atsiduso. 

Hiūston ryžtingai užtrenkė žydrą aksominę dėžutę ir 
nuėjo tiesiai prie ekipažo. Nedvejodama ir neatsakinėda- 
ma į klausimus, pabertus iš visų pusių, ji paėmė vadžias ir 
puikus keršis pajudėjo į kelią. 

Jinai važiavo Šeldono gatve, tiltu kirto Taidžeraso 
upę, skyrusią šiaurinę miesto dalį nuo pietinės, ir skardžiu 
pakilo link Tagerto namo. Pasibeldė, bet niekas neatsakė. 
Tada įėjo į vidų, pasuko kairėn ir sustojo Keino kabineto 
tarpduryje. 

Jis sėdėjo pasilenkęs prie stalo, rūkė kažkokį šlykštų 
cigarą, rašėsi pastabas ir trumpai nurodinėjo Edenui, atsi- 
drėbusiam krėsle, užsikėlusiam kojas ant stalo ir rūkančiam 
tokį patį didžiulį cigarą. 

Edenas pirmas pastebėjo ją. Stambus šviesiaplaukis vy- 
ras akimirksniu pašoko nuo krėslo ir stuktelėjo Keinui į petį. 

Keinas nepatenkintas pakėlė galvą. 

— Jūs turbūt Edenas, — tarė Hiūston įeidama į kam- 
barį ir tiesdama jam ranką. Ji nebuvo tikra, ar tai Keino 
tarnas, ar draugas. — Aš Hiūston Čandler. 

— Sveika, Hiūston, — atsakė jis. Ne, jis ne tarnas — 
pernelyg pasitikįs savimi. 

— Aš noriu su jumis pasikalbėti, — Hiūston pasisu- 
ko į Keiną. 

— Jeigu dėl vestuvių, — dabar aš labai užimtas. Jei 
reikia pinigų, sakykite Edenui, jisai išrašys jums čekį. 

Prasklaidžiusi dūmus, jinai priėjo prie lango ir jį 
atvėrė. 

— Nereikia sėdėti dūmuose. Tai žalinga. 

Keinas šaltai pažvelgė į ją. 

— Kas jūs tokia, kad man nurodinėtumėte? Tai, kad 
tekate už manęs, dar nereiškia... | 

— Kiek pamenu, aš dar nedaviau sutikimo tapti jūsų 
Žmona, ir jeigu negalite surasti laiko, kad pakalbėtume vie- 

nu du, nemanau ja tapsianti. Iki pasimatymo, misteri Ta- 
gertai. Iki pasimatymo, Edenai. 

— Iki pasimatymo, Hiūston, — vos šypsodamasis ta- 
rė Edenas. 

— Ak jau tos moterys! — pasakė Keinas jai už nuga- 
ros. — Tik tiek ir teveikia, kad atiminėja laiką. 

Prisivijo ją prie durų. 

„ — Aš truputį pasikarščiavau, — prisipažino jis. — 
Tiesiog nemėgstu, kai man trukdo dirbti. Pratinkitės. 

— Nebūčiau jūsų trukdžiusi, jei nebūtų labai svar- 
bu, — šaltai atsakė ji. 

— Gerai. Eime, pasikalbėsime, — linktelėjo tuščios 
bibliotekos pusėn. — Pasiūlyčiau jums atsisėsti, bet vienin- 
telės kėdės, esančios čia, yra mano miegamajame. Ar nori- 
te užlipti? — jis geidulingai šyptelėjo. 

— Suprantama, ne. Aš norėjau pasišnekėti su jumis, 
ar esate rimtai nusiteikęs siūlydamas man ranką ir širdį. 

— Na kąjjūs, manote, būčiau gaišęs laiką meilinimui- 
si, jei tai nebūtų rimta? 

— Meilinimuisi? — perklausė ji. — Jūs galbūt turite 
omenyje sekmadienio rytą. Norėčiau pateikti vieną klausi- 
mą, sere. Ar jūs kada nors ko nenužudėte ar ko nepasam- 
dėte Žmogžudystei? 

Keinas iš nuostabos išsižiojo, jo akys rūsčiai sužybčio- 
jo, bet jau po keleto sekundžių, atrodo, net pralinksmėjo. 

— Ne, per savo gyvenimą nieko nenugalabijau. Ką 
dar norėtumėte sužinoti apie mane? 

— Visa, ką manote esant reikalinga papasakoti 
man, — rimtai atsakė ji. 2 

— Na, apskritai nėr ko ir pasakoti. Aš augau Džeko- 
bo Fentono arklidėse, — jis sujudino raumenų kalnus. — 
Tasai ištrenkė mane, kad sukausi apie jo dukterį, ir nuo tol 
verčiuosi užsidirbdamas pinigų. Nieko aš nežudžiau, neplė- 
šiau, neapmoviau, nė sykio nesudaviau moteriai, tik pritva- 
tinau “n" kiekį mužikų. Ką dar pasakyti? 

— Taigi. Piršdamasis man, sakėte norįs, kad apstaty- 
čiau jūsų namą. O ką daryti su jumis? 

— Su manimi? — šyptelėjęs jis įsikišo didžiuosius 
pirštus į tuščias kelnių diržo kilpas. — Aš nieko nesirengiu 
slėpti nuo jūsų, jei tatai turite omenyje. 

— Suprantama, aš negalvojau apie tai, ką jūs įsivaiz- 
duojate, — perdėtai mandagiai pasakė ji. — Misteri Tager- 
tai, — tęsė nužvelgdama jį nuo galvos iki kojų, — aš pažįstu 
vyrų, kurie dirbdami kasyklose rengiasi geriau nei jūs. O 
jūsų kalba tiesiog pasibjaurėtina kaip, beje, ir jūsų manie- 
ros. O kadangi aš negaliu visą gyvenimą bauginti savo mo- 
tinos, jums teks kai ko pasimokyti. 

— Pasimokyti, — ištarė jis prisimerkdamas. — Ko jūs 
galite mane išmokyti? 

— Kaip tinkamai rengtis, kaip valgyti... 

— Valgyti? Aš valgau daug. 

— Misteri Tagertai, jūs vis minite tokius Žmones kaip 
Vanderbiltas arba Guldas. Sakykite, ar jus kada kvietė į ku- 
rios NOIS šių šeimų namus, dalyvaujant damoms? 

— Ne, bet... — pradėjo jis ir staiga nusuko akis. — 
Vienąsyk buvo toks atvejis, bet atsitiktinai sudužo keletas 
indų. 

— Suprantu. Įdomu, kaip įsivaizduojate mane, tapu- 
sią jūsų Žmona, valdančią tokį prašmatnų namą, rengiančią 
pokylius, kai pats tuo metu sėdite galustalėje ir valgote,žir- 
nius peiliu. Beveik esu įsitikinusi, kad peiliu valgote žirnius. 

— Aš išvis nevalgau žirnių. Vyrui reikia mėsos, ir mo- 
teriai nėr ko lįsti... 

*— Iki pasimatymo, sere, — jinai apsisuko, bet tesu- 
spėjo žengti pora žingsnių, kai jis sugriebė už rankos. 

— Ar jūs netekėsite už manęs, jei neleisiu savęs 
mokyti? 

— Ir aprengti, ir nuskusti. 

— Nekantraujate išvysti mano veidą, a? — šyptelėjo 
jis, tačiau užsikirto pamatęs, kad Hiūston nusiteikusi gan 

rimtai. — Per kiek laiko turiu apsispręsti? 

— Per dešimtį minučių. 

Jisai nutaisė grimasą. ' 

— Iš kur jūs žinote, kaip reikia? Aš turiu pagalvoti. 

Jis priėjo prie lango ir pastovėjo ten keletą minučių. 

— Noriu jūsų paprašyti, — pasakė vėl prieidamas. — 
Žinau, jog tekate už manęs dėl mano pinigų, — jis kilstelė- 
jo ranką jai pabandžius prieštarauti. — Nėra prasmės to 
neigti. Argi jūs eitumėte už tokio laukinio, jei neturėčiau 
didelio namo? Tokia ledi kaip jūs nė nesišnekėtų su arkli- 
ninku. Viena, ko noriu iš jūsų, — kad vaizduotumėte ir vi- 
siems sakytumėte, jog jūs... — jis nudelbė akis į parketo 
grindis. — Norėčiau, kad žmonės manytų, jog jūs, na, įsi- 
mylėjote mane ir einate už manęs ne vien dėl to, kad sesuo 
perbėgo jums kelią, o aš pasimaišiau po ranka. Aš noriu, 
kad net jūsų sesuo, — tai ištarė ypač aiškiai, — galvotų, 
kad jūs dėl manęs kraustotės iš proto, kaip sakiau visiems 
bažnyčioje. Ir noriu, kad jūsų motina irgi taip manytų. Aš 
nenoriu, kad ji manęs bijotų. 

Hiūston laukė bet ko, tik ne to, ką išgirdo. Tad štai 
koks tas didžiulis rūstus vyras, kuris vengia viso miesto. 
Kaip baisu turbūt būti nuošaly nuo visų miesto reikalų. Ži- 
noma, kokia moteris panorės jį priimti savo namuose, kai 
"atsitiktinai" dūžta porcelianas! Tą akimirką jisai neįsikom- 
ponavo nei į vargšų pasaulį, kuriam tiko jo manieros ir kal- 
ba, nei į turčių pasaulį, su kuriuo siejo pinigai. 

Jinai pagalvojo esanti jam reikalinga. Reikalinga la- 
biau nei bet kam lig šiolei. Lianderiui ji buvo prabanga: 
miela, bet nenaudinga. O šiam Žmogui tai, ko ji išmokusi, 
gyvybiškai svarbu. T 

— Aš apsimesiu karščiausiai mylinčia žmona, — švel- 
niai tarė ji. 

— Vadinasi, tekėsite už manęs? " 

— Na taip. Manau, taip, — pasakė ji-stebėdamasi pati 
savimi. : 

— Velniai griebtų! Edenai! — suriaumojo jis lėkda- 

mas iš kambario. — Ledi Čandler tekės už manęs! 
Hiūston prisėdo ant palangėse. Jis ima sau žmoną — 
ledi Candler. O štai už ko gi išteka jinai? 


Atėjo vakaras, kai Hiūston susiruošė grįžti namo. Ji 
jautėsi nusikamavusi ir šią minutę buvo linkusi niekada nie- 
ko nebegirdėti apie Keiną Tagertą. Atrodė, jis mano galė- 
siąs sėdėti namie ir dirbti, kol jo sužadėtinė viena lankysis 
pobūviuose visiems aiškindama, kaip jį mylinti, ir visa bū- 
sią puiku. 

— Tol, kol jie nepamatys mūsų drauge, niekas nė ne- 
patikės, jog pažįstame vienas kitą, — pasakė jam per po- 
pieriais užverstą stalą. — Jums teks eiti į pobūvį poryt, o 
tam reikia parinkti tinkamą kostiumą ir nusiskusti. 

— Aš perku žemės Virdžinijoje, rytoj tuo reikalu už- 
eis vienas Žmogus. Turiu būti namuose. 

— Jūs galėsite savo reikalus aptarinėti prisimatuo- 
damas. 

— Turite galvoje, kad kažkoks mažas žmogiūkštis tuo 
metu grabinės mane savo rankomis? Na jau ne. Tegu kas 
nors atveš keletą kostiumų, ir aš išsirinksiu iš jų. 

— Raudoną ar violetinį? — greit paklausė ji. 

— Raudoną. Kartą mačiau kostiumus iš raudonos 
škotiškos medžiagos... 

Hiūston vos neištiko smūgis. 

— Jūs užsisakysite kostiumą pas siuvėją, o audeklą 
išrinksiu aš. Ir eisite su manimi į pobūvį bei kitas iškilmes, 
kurios bus rengiamos iki mūsų vestuvių. 

— Jūs manote, jog tikros ledi tokios kaip pūgžliai? 
Maniau, tikrosios ledi niekada nepakelia balso. 

— Jos nekelia balso šnekėdamos su džentelmenais, 
o su žmonėmis, kurie linkę dėvėti kostiumus uš raudonos 
škotiškos medžiagos, leistina šiurkščiai elgtis. 

Keinas paniuro, bet vis dėlto pasidavė. 

— Na gerai, tegu siuva kostiumą, kaip jūs norite, ir 
aš eisiu į jūsų vel... jūsų puikų, prašmatnų pobūvį, — pa- 

sitaisė jis priversdamas ją šyptelti. — Bet nežinau, kaip bus 
su visomis kitomis “iškilmėmis". 

— Pagyvensim — pamatysim, — tarė ji staiga paju- 
tusi didelį nuovargį. — Man metas grįžti. Tėvai tikriausiai 
jaudinasi. 

— Prieikite čia, — pakvietė jis. 

Manydama, kad jis nori ką parodyti, ji pakluso pra- 
šymui. Bet jisai staiga sugriebė ją per liemenį ir pasisodino 
ant kelių. 

— Jei jau būsite mano mokytoja, aš irgi turiu jus kai 
ko išmokyti. 

Jis prisispaudė lūpomis prie jos kaklo ir pradėjo bu- 
čiuoti, truputėlį krimsčiodamas odą. Jinai norėjo priešin- 
tis, bet pajuto, jog silpsta. 

— Keinai, — nuo slenksčio prašneko Edenas, — 
atleisk. 

Keinas be ceremonijų nustūmė ją nuo savo kelių. 

— Vėliau užbaigsime, mažyte, — tarė jis tarsi jinai 
būtų gatvės mergšė. — Važiuokite namo, man reikia dirbti. 

Hiūston susilaikė neišsakiusi jam ką mananti. Išrau- 
dusi ir sumišusi ji palinkėjo labos nakties ir išėjo. 

Pakeliui į namus pavargusi, alkana ir supykusi, o kar- 
tu ir sutrikusi Hiūston pagaliau suvokė, jog turės aiškintis 
savo šeimai, kodėl sutiko tekėti už liūdnai pagarsėjusio Kei- 
no Tagerto. 

“Kodėl?" — klausinėjo pati savęs leisdama arkliui eiti 
žingine. Kodėl ji sutinka tekėti už žmogaus, kurio nemyli, 
kuris nemyli jos, už žmogaus, nuolat erzinančio ją, žmo- 
gaus, kuris elgiasi su ja kaip su daiktu, nusipirktu parduo- 
tuvėje? | 

Greitai rado atsakymą. 

Todėl, kad jis sužadino jos gyvybingumą. Todėl, kad 
jam reikėjo jos. 

Bleir sakė, jog vaikystėje Hiūston geriau už kitus mė- 
tydavosi sniego gniūžtėmis, bet paskiau Dunkanas ir Lian- 
deris sulaužė jos charakterį. Jinai labai seniai suprato, jog 

daug lengviau nusileisti vyrams, būti tyliai, moteriškai, le- 
di be charakterio — jie visi norėjo matyti ją tokią. 

Bet buvo akimirkų — pokyliuose ar per kviestinius 
pietus, — kai jinai jautėsi nelyginant išpiešta ant.sienos, 
žavi ir miela — tokią malonu jausti šalia, — bet niekam 
nesanti reikalinga iš tikrųjų. Vieną kartą tokias mintis ji 
išdėstė Lianderiui, tačiau jis atsakė, jog be meno tvarinių 
gyvenimas būtų nuobodus. 

Galų gale ramų, aiškų Hiūston grožį jis iškeitė į kū- 
no aistrą uždegusią moterį. 

Su niekuo ji nesijautė taip, kaip su Keinu Tagertu. 
Lianderio skonis drabužiams ir baldams buvo nepriekaiš- 
tingas. Jis pats galėjo apsistatyti namą, nupirktą vestuvėms. 
Bet misteris Tagertas buvo visiškai bejėgis, be jos jisai ne- 
galėjo išdėstyti baldų, nebekalbant apie tai, kad ką nusi- 
pirktų. 

Hiūston mąstė apie mokyklos metus. Bleir berods ma- 
nė, jog sesuo nieko neveikė, tik gėrė arbatą ir komponavo 
puokštes, bet Hiūston atsiminė, kokia geležinė drausmė 
viešpatavo tenai ir kaip skaudžiai mis Džouns liniuotė 
pliaukšėjo per švelnius delnus, kai mergaitės neklausydavo. 

Būdama greta Lianderio, jinai turėjo nuolat save kont- 
roliuoti, kad nepraleistų nieko, ko ją mokė, — Lianderis 
akimirksniu būtų pastebėjęs bet kokį apsirikimą. O su mis- 
teriu Tagertu jautėsi laisva. Šiandien kone aprėkė jį. Per 
keturiolika pažinties su Lianderiu metų nė sykio prieš jį 
nepakėlė balso. "= 

Jinai giliai įkvėpė vėsoko vakaro oro. Kiek darbo 
prieš akis! Pasirengimas vestuvėms, palėpės tyrinėjimas, 
baldų išdėstymas pagal jos skonį visame name. Ir neįtikėti- 
nai sudėtingas uždavinys paversti misterį Tagertą bent jau 
iš tolo panašiu į džentelmeną! 

Artindamasi prie namų, ji tiesiog plyšo iš susijaudi- 
nimo. Jinai išteka už Žmogaus, kuriam yra reikalinga. 

Arklį ir ekipažą perdavė arklininko globai, išsitiesė 
ir pasirengė atremti savo šeimos antpuolį. 

VII skyrius 


Didžiausia jos nuostaba — ir palengvėjimas — na- 
muose buvo tylu. Perėjusi per virtuvę, pastebėjo tik virėją 
ir Sjuzen, plaunančias indus. 

— Jau visi sugulė miegoti? — paklausė ji atsirėmusi 
į didelį ąžuolinį stalą, užėmusį beveik visą patalpą. 

— Taip, mis Bleir Hiūston, — atsakė Sjuzen valyda- 
ma kavamalę. — Daugmaž. 

— Hiūston, — ištarė automatiškai, praleidusi pro au- 
sis paskutinę kambarinės pastabą. — Vakarienę atneškite 
ant padėklo į mano kambarį, Sjuzen. 

Einant laiptų link, jai į akis krito keletas puokščių 
šviežiai nuskintų gėlių, bet šios gėlės buvo ne iš motinos 
sodo. Pastebėjo šalia kortelę: 

“Mano būsimajai Žmonai Bleir nuo Lianderio". 

Nė sykio per visus jų sužieduotuvių mėnesius Lian- 
deris neatsiuntė jai gėlių. 

Aukštai iškėlusi galvą, užlipo į savo kambarį. 

Apmušalai Hiūston miegamajame buvo šviesiai kre- 
minių ir baltų tonų, baldai baltos spalvos, o ant langų ka- 
bojo rankų darbo užuolaidos iš Batenbergo nėrinių. Žemi 
staleliai ir dviejų kėdžių nugarėlės irgi buvo papuoštos švel- 
niais nėriniais. Lovos užuolaida iš vidaus buvo drapiruota 
šviesiai rudu šilku, o baltą kaip sniegas užtiesalą puošė praš- 
matnus išsiuvinėjimas. 

Kai Hiūston nusivilko suknelę, į kambarį įėjo Sjuzen 
su padėklu rankoje. 

— Žinau, jog jau vėlu, bet Vilis turėtų nunešti rašte- 
lį misteriui Begliui, siuvėjui Lid aveniu. Tegu nors ir prike- 
lia jį iš lovos, bet raštelį būtina perduoti asmeniškai 
misteriui Begliui. Rytoj aštuntą ryto jis turi ateiti pas mis- 
terį Tagertą. 

— Pas misterį Tagertą? — perklausė Sjuzen pakėlusi 
Hiūston suknelę. — Vadinasi, mis, tiesa, jog jūs rengiatės 

užjo tekėti? 

Hiūston sėdėjo prie savo mažo rašomojo stalelio iš 
raudonmedžio. Ji pažvelgė į Sjuzen. 

— Ar nenorėtum ir toliau man patarnauti? Misterio 
Tagerto namuose? 

— Nežinau, mis. Ar misteris Tagertas iš tikrųjų toks, 
kaip apie ji kalba žmonės? 

Hiūston susimąstė. Patirtis jai kuždėjo, jog tarnai apie 
žmogų Žino daugiau nei lygūs jam pagal savo padėtį. Net 
nepaisant to, kad Keinas gyveno vienas, kamerdineris, lio- 
kajai, be abejo, Žinojo apie jį tai, ko nežinojo niekas. 

— Ką tu apie jį girdėjai? 

— Kad jo charakteris baisus, kad jis nuolat rėkauja 
ir niekas jam neįtinka. 

— Būgštauju, jog taip ir yra, — atsiduso Hiūston ir 
vėl žvilgterėjo į tarnaitę. — Bet, šiaip ar taip, jis nemuša 
moterų ir nieko neapmauna. 

— Jei jūs nebijote gyventi su juo, mis Hiūston, ir aš 
sugebėčiau. Nemanau, jog šiuose namuose bus galima pa- 
silikti, jums su seserimi išvažiavus. 

— Deja, tikriausiai, — atsainiai pasakė Hiūston ra- 
šydama į savo bloknotą, jog rytoj iki devintos valandos rei- 
kia iškviesti kirpėją, misterį Eplgeitą iš Koul aveniu. Ji 
pagalvojo, kiek laiko būtų galima sutaupyti, jei mieste kiek- 
vienam įrengtų telefoną. 

— Sjuzen, tu juk turi du brolius? 

— Taip, mis. 

— Rytoj visai dienai man reikia šešių stiprių vyrų. 
Jie nuleidinės žemyn baldus. Už tai gerai sumokės ir dar 
pamaitins. Jie turėtų ateiti prieš pusę devynių. Ar tu nega- 
lėtum surasti šešeto vyrų? 

— Gerai, mis. 

Hiūston parašė dar vieną raštelį. 

— Tegu Vilis nuneša misis Merčison. Ji vieši pas tė- 
vą Tomą, kol Konradai Europoje. Aš norėčiau, kad jinai 

gamintų valgį misterio Tagerto namuose, kol nesugrįš jos 
šeimininkai. Tikiuosi, jinai apsidžiaugs galėdama truputį 
užsidirbti. Vilis turi laukti jos atsakymo, kadangi parašiau, 
jog virtuvė visiškai tuščia, ir paprašiau jos supirkti kas bū- 
tina bei pasiųsti sąskaitą misteriui Tagertui. Vilis gali atva- 
Žiuoti pas ją iš ryto ekipažu. Geriausiai tiktų didelis Okleizų 
ekipažas, neabejoju, kad jie paskolintų. 

Jinai atsilošė į kėdės atkaltę. 

— Rytoj laukia didelis darbas. Reikia aprengti ir nu- 
skusti misterį Tagertą, o be to, visus pavalgydinti. 

Sjuzen ištraukė smeiges iš Hiūston šukuosenos ir ėmė 
šukuoti jos plaukus. 

— Kaip malonu, — užsimerkdama nutęsė Hiūston. 

Po keleto minučių jinai jau gulėjo lovoje ir pirmą kar- 
tą per pastarąsias dienas nenorėjo verkti. Ji net jautėsi lai- 
minga. Susikeitė su seserimi, kad bent kartą gyvenime 
patirtų kažką neįprasta, o štai tas “neįprasta" trunka jau 
savaites. 


Kai šeštą valandą ryto Sjuzen pasibeldė į duris, Hiūs- 
ton buvo jau beveik apsirengusi. Darbams ji išsirinko baltą 
medvilninę palaidinukę, juodo velveto sijoną lig Žemės ir 
platų odinį diržą. Kostiumą papildė nedidelis švarkelis ir 
skrybėlaitė. 

Nulipusi laiptais ant pirštų galų, kad neprižadintų 
miegančių namų, jinai ant stalo paliko raštelį motinai, pa- 
aiškinantį, kur būsianti per dieną, greitomis papusryčiavo 
virtuvėje, papurtė kieme užmigusį Vilį, pareikalaudama, jog 
Jisai įkinkytų arklį į gražų naują Keino dovanotą ekipažą. 

— Ar visus raštelius nunešei, Vili? | 

— Visus. Misis Merčison nudžiugo, kad turės darbo. 
Aš ją pasitiksiu su briku pusę septynių ir prie bakalėjos 
krautuvės pasiimsiu misterį Rendolfą. Misis Merčison va- 
kar vėlai vakare jam paskambino, užsakė begalę visokiau- 
sių dalykėlių virtuvei. Na, o paskui užvažiuosime pas 


67 


Konradus. Tiesa, ji norėjo sužinoti, kokį būrį turėsianti pa- 
maitinti. 

— Ten bus apie dvylika žmonių, daugiausia vyrų, tai- 
gi pasakyk jai, kad reikia ruošti trisdešimčiai: Tiek turėtų 
užtekti. Ir paprašyk, kad ji pasiimtų indų. Abejoju, ar pas mis- 
terį Tagertą rastume, ko reikėtų. Grįžk, Vili, kuo greičiau. 

Prie Keino Tagerto namo buvo tylu. Hiūston iškinkė 
arklį ir pririšo jį po medžiu. Pasibeldė į šonines duris, bet 
niekas neatsakė. Durys buvo neužsklęstos. Įėjusi Hiūston 
atsidūrė virtuvėje. Jausdamasi lyg šioks toks vagis, ėmė da- 
rinėti spinteles. Jei po dviejų savaičių šiame name vyks ves- 
tuvių iškilmės su daugybe svečių, jai būtina žinoti, ką 
turėsianti. 

Atmetus konservuotų persikų dėžutes, spintelės bu- 
vo tuščios. Jokių indų, be pigių emaliuotų dubenėlių. 

“Vėl Sirsas", — pagalvojo ji apeidama pagalbines pa- 
talpas. Didelis bufetas skyrė valgomąjį nuo virtuvės, o na- 
mo sparne už virtuvės išsidėstė sandėlis, indų plovykla, 
kambariai su voniomis trims tarnams, šeimininko kamba- 
rys ir jo kabinetas. 

Išėjusi į koridorių, Hiūston pamatė laiptus ir paly- 
pėjo į antrą aukštą. Sustojusi ji pažvelgė Žemyn, bet nepa- 
stebėjo nieko, be šešėlių ant ąžuolo grindų ir sienų plokščių. 
Nusprendė užlipti ant aukšto. Kaip ir spėjo, palėpė iš tik- 
rųjų buvo patalpa tarnams, kurią panaudojo kaip sandėlį. 
Čia buvo du vonios kambariai, o kitas plotas padalintas į 
mažus kambarėlius, kiekvieną kurių iki lubų užgriozdino 
dėžės ir dėžutės. Be to, stovėjo baldų su apdulkėjusiais už- 
valkalais. | 

Hiūston atsargiai nutraukė vieną užvalkalą. Pasiro- 
do, jis dengė dvi paauksuotas kėdes, suvyniotas į gobeleną 
su cherubinais. Pastebėjo etiketę ir sulaikiusi kvėpavimą 
perskaitė: | 

“Aštuoniolikto amžiaus vidurys. 

Gobelenai išausti “Gobeleno" fabrike. 

Spėtina, priklausęs madam de Pompadūr 

dvylikos kėdžių ir dviejų sofų komplektas". 

— Dieve tu mano! — atsiduso Hiūston paleisdama iš 
rankų užvalkalą. 

Palei sieną stovėjo susuktas kilimas. Etiketė skelbė: 

“Septyniolikto amžiaus pabaiga. 

Pagaminta “Savonri" fabrike Lui XIV-ajam". 

Ant vienos medinių dėžių, kurioje turbūt buvo pa- 
veikslai, paprastai užrašyta: “Geinsboro". Už jos stovėjo 
dar viena su užrašu “Reinolds" 

Hiūston iš lėto nutraukė gobeleną nuo madam de 
Pompadūr kėdžių, pasiėmė viršutinę kėdę ir atsisėdo. Jai 
reikėjo laiko susikaupti. Dairydamasi pastebėjo išsikišusias 
pro užvalkalus auksines kojeles ir suprato, jog visi čia su- 
dėti baldai, kaip ir meno kūriniai, yra muziejinės vertės. 
Išsiblaškiusi nuėmė dar vieną užvalkalą. Po juo buvo siety- 
nas, tviskąs taip tarsi padarytas iš briliantų. Etiketėje uŽ- 
rašyta: 1780 metai. 

Ji tebesėdėjo apstulbinta perspektyvos kasdien bu- 
voti tarp tokių brangenybių, kai išgirdo privažiuojančio eki- 
pažo bildesį. 

| — Misteris Beglis! — krūptelėjo ji, bėgte nubėgo laip- 
tais žemyn ir suspėjo prie paradinių durų kaip tik tą aki- 
mirką, kai misteris Beglis su savo padėjėju lipo iš ekipažo. 

— Labą rytą Bleir Hiūston, — tarė jis. 

Misteris Beglis buvo neįtikėtinai išsekęs ir išblyškęs, 
bet tai anaiptol netrukdė jam būti tikru tironu. Visi elgėsi 
su juo labai pagarbiai, kadangi tai buvo pirmutinis siuvėjas 
Čandleryje. 

— Labą rytą, — atsakė Hiūston. — Prašom užeiti. 
Nežinau, ar jūs girdėjote, misteri Begli, bet su misteriu Ta- 
gertu mes rengiamės po dviejų savaičių susituokti, ir jam 
reikia sukaupti garderobą. O rytdienos pobūviui jam rei- 
kia vilnonio kostiumo: švarko su trimis sagomis, pilkų kel- 
nių ir kašmyro liemenės. To pakaks. Kaip, jūsų nuomone, 

ar jis galės taip apsirengti rytoj antrą valandą? 

— Nežinau. Aš turiu ir kitų klientų. 

— Esu tikra, kad jų padėtis geresnė negu misterio 
Tagerto, tad galėtų palaukti. Pasamdykite tiek siuvėjų, kiek 
reikės. Už viską bus sumokėta. 

— Gerai, aš pasistengsiu. O dabar juo greičiau ap- 
matuosiu misterį Tagertą, tuo greičiau galėsiu imtis kos- 
tiumo. 

— Manau, jog jisai miegamajame. 

Misteris Beglis pasižiūrėjo į ją sunkiu žvilgsniu. 

— Bleir Hiūston, pažįstu jus nuo vaikystės, sutikau 
viską atidėti, kad galėčiau išpildyti jūsų prašymą. Atvažia- 
vau čia anksti rytą apmatuoti jūsų jaunikį, bet aš nesiren- 
giu lipti į viršų jo ieškoti. Galbūt mums geriau sugrįžti, kai 
jis atsibus. 

— Betgi jūs nespėsite pasiūti kostiumo! Na, prašy- 
čiau, misteri Begli. 

— Ne, net jei prieš mane atsiklauptumėte. Mes luk- 
tersime čia pusvalandį. Jei per šį laiką misteris Tagertas 
nenulips Žemyn, mes išvažiuosime. 

Hiūston beveik džiaugėsi, kad svetainėje, kur jie ren- 
gėsi palaukti, nebuvo kėdžių. Sukaupusi drąsos, ji užlipo 
laiptais. 

Antras aukštas buvo toks pat gražus kaip ir pirmas, 
su baltai nudažytomis plokščių sienomis. Tiesiai priešais 
Hiūston — platus atviras kambarys, kurio užpakalinė sie- 
na padengta žaliomis plytelėmis. 

— Voljeras paukščiams, — sušnibždėjo ji sužavėta. 

Atsikvėpusi Hiūston prisiminė, ko čia atėjusi. Aplin- 
kui tęsėsi ilgas koridorius su uždarytomis durimis, už vie- 
nų durų buvo Keinas. 

Jinai atvėrė artimiausias ir blausioje šviesoje pama- 
tė ant sujauktos pagalvės šviesius plaukus. Nenorėdama ža- 
dinti Edeno, tyliai uždarė duris. 

Praėjo pro keturis kambarius, kol surado Keino mie- 

gamąjį. Margos užuolaidos, pritvirtintos prie gražaus kar- 
nizo pačioje palubėje saugojo nuo saulės. Iš baldų čia buvo 
ąžuolinė lova, nedidelis popieriais užverstas stalelis, ant ku- 
rio stovėjo molinis ąsotis, ir trys kėdės, apmuštos bjauriu 
raudonu pliušu su ryškiai geltonais kutais prie sėdynių. 

Hiūston pažvelgė aukštyn, kur turėjo būti palėpė. 

— Atleiskite jam, madam de Pompadūr, — sušnibž- 
dėjo ji. 

Hiūston ryžtingai priėjo prie lango, atitraukė užuo- 
laidas ir surišo jas storu mazgu, kad nepajudėtų iš vietos. Į 
kambarį įsiveržė saulės šviesa. 

— Labą rytą, misteri Tagertai, — garsiai tarė ji ar- 
tindamasi prie jo lovos. 

Keinas apsivertė ant kito šono ir miegojo toliau. 

Antklodė dengė jį iki juostos, nuoga krūtinė buvo ne- 
pridengta. Hiūston pagalvojo, jog jis tikriausiai miega vi- 
sai nuogas. Lig šiol ji keletą kartų matė nuogą vyro krūtinę. 
Keinas panėšėjo į profesionalą boksininką: stambus, rau- 
meningas, labai plaukšiota krūtine. Rusva jo oda, rodės, tu- 
rėjo būti šilta ją palietus. 

Hiūston stovėjo prie lovos, kai stipri ranka apglėbė 
jos šlaunis ir įsitraukė į lovą. 

— Ką, nebeiškenti? — paklausė Keinas, godžiai bu- 
čiuodamas jos kaklą, o jo rankos slydinėjo per jos kūną. — 
Visada mėgdavau rytais pasiknebinėti ankstėliau. 

Bandydama išsilaisvinti, Hiūston suprato, jog savo jė- 
gomis tai jai nepavyks. Ji griebė nuo stalo ąsotį ir vienu 
užmoju trenkė juo Keinui į galvą. 

Trapus molis pabiro į šukes, Hiūston suspėjo nušokti 
nuo lovos ir pasitraukti tolėliau, kol Keinas purtėsi vande- 
nį ir ąsočio skeveldras. 

— Velniava... — pradėjo jis, trindamasis pakaušį. — 
Jūs gi galėjote mane užmušti. 

— Vargu, — tarė Hiūston. — Jūsų tualeto reikmenų 
kokybė visai atitinka šių baldų kokybę. 

— Paklausykite, jūs maža kalaite, aš... 

— Ne, misteri Tagertai, paklausykite jūs manęs. Jei 
rengiatės mane imti kaip Žmoną, prašom su manimi elgtis 
pagarbiai. Aš neleisiu, kad elgtumėtės kaip su kokia šliun- 
dra, kurią jūs... kurią jūs pasisamdėte nakčiai, — ji parau- 
do, tačiau tęsė. — Aš atėjau į jūsų miegamąjį ne todėl, kad, 
anot jūsų, neiškenčiau nesugulusi su jumis. Jūs norėjote pri- 
versti mane tai padaryti. Apačioje laukia siuvėjas, kad jus 
apmatuotų, kiekvieną minutę gali ateiti Žmonės perstatyti 
baldų ir virėja su visu furgonu produktų, o nevėliau kaip 
per valandą kirpėjas nukirps visą jūsų plaukų kupetą, ku- 
ria taip puikuojatės. Jei aš rengsiu jus ir šį namą vestuvėms, 
man, deja, prireiks, kad ir jūs dalyvautumėte, todėl nelei- 
siu jums visą dieną voliotis lovoje. | 

Keinas pažvelgė į ją pirmą kartą per tą laiką, kol ji 
kalbėjo. 

— Ar man neteka kraujas? — paklausė jis. 

Hiūston atsidususi priėjo prie jo ir apžiūrėjo galvą, 
kol jis nesugriebė jos per liemenį ir neprisispaudė veidu jai 
prie krūtinės. 

— Ar jūs čia ko įsidedate? — paklausė. 

Hiūston pasibjaurėjusi jį atstūmė. 

— Kelkitės iš lovos, renkitės ir kuo greičiau lipkite į 
apačią, — tarė ji prieš pasisukdama ant kulniukų ir išeida- 
ma iš kambario. 

— Velniškai dygi boba, — metė jai iš paskos. 

Apačioje viešpatavo chaosas. Šešetas vyrų, kuriuos 
atsiuntė Sjuzen, slankiojo pirmyn atgal lyg savo namuose, 
svaidydamiesi nepadoriomis replikomis. Vilis ir misis Mer- 
čison laukė jos nurodymų, o misteris Beglis nusprendė iš- 
važiuoti. 

Hiūston ėmėsi darbo. 

Apie devintą valandą ji ėmė gailėtis, jog nemoka dar- 
buotis botagu. Iš karto išvijo du krovikus už akiplėšiškumą 
ir pasiteiravo kitų, ar jie norį gauti užmokestį už visą dar- 

bo dieną. 

Keinui nepatiko, kad misteris Beglis prisiliečia prie 
jo ir kad Hiūston sprendžia, ką jam dėvėti. 

Misis Merčison neteko kantrybės bandydama bent ką 
paruošti tuščioje virtuvėje. 

Kai atvažiavo kirpėjas, Hiūston išspruko pro šonines 
duris ir bėgte nubėgo į nuošalią erdvią oranžeriją, kurią 
seniai norėjo apžiūrėti. Ji užsidarė duris ir įniko stebėti gė- 
lių lysves, nusidriekusias šimtą metrų. Tyla ir aromatas vei- 
kė raminančiai. 

— Pavargote nuo triukšmo? 

Jinai atsisuko ir pamatė Edeną, sodinantį azalijas. Ji- 
sai buvo beveik toks pat didžiulis kaip Keinas, gražus, švie- 
siaplaukis ir, kaip jai pasirodė, jaunesnis už Keiną. 

— Mes tikriausiai pažadinome jus, — tarė ji. — Šian- 
dien buvo per daug riksmo. 

— Ten, kur būna Keinas, Žmonės paprastai rėkau- 
ja, — pasakė jisai bereikšmiu tonu. — Eime, parodysiu jums 
augalus. 

— Jie jūsų? 

— Daugmaž. Už oranžerijos yra namelis, kur gyvena 
japonų šeima. Jie prižiūri sodą, o oranžeriją prižiūriu aš. 
Turiu augalų iš viso pasaulio. 

Hiūston žinojo, jog neturi laiko, bet norėjo truputį 
pabūti tylumoje. 

Edenas didžiuodamasis parodė jai savo išaugintus 
ciklamenus, primules, medžio paparčius, orchidėjas ir dar 
kelias egzotiškas gėles, kurių pavadinimų ji net nebuvo gir- 
dėjusi. 

— Jūs tikriausiai mėgstate čia ateiti, — pasakė ji lies- 
dama orchidėją. — Šįryt aš sukūliau ąsotį į jo galvą. 

Edenas išsižiojo iš nuostabos, o paskui šyptelėjo. 

— Aš ne kartą puoliau jį kumščiais. Ar jūs iš tiesų 
galvojate iš jo padaryti civilizuotą Žmogų? 

— Vyliuosi, kad man tatai pavyks. Bet aš negaliu nuo- 

lat muštis su juo. Turėtų būti kokių kitų būdų. 

Ji pakėlė į jį akis. 

— Aš nieko nežinau apie jus arba apie tai, kas jus 
sieja su juo. 

Edenas ėmėsi persodinti peraugusią kryžiažiedę. 

— Jis surado mane viename Niujorko skersgatvyje, 
kur nenumiriau iš bado tik todėl, kad maitinausi išėdomis. 
Mano tėvai ir sesuo buvo prieš kelias savaites per gaisrą 
užtroškę nuo dūmų. Aš turėjau septyniolika metų, netekau 
darbo, kadangi vis kortavau, — nusišypsojo prisiminda- 
mas. — Badmiriavau ir ryžausi stoti į nusikaltimų kelią. 
Nelaimei, O gal ir laimei, pirmasis žmogus, kurį sumaniau 
apiplėšti, buvo Keinas. 

Hiūston linktelėjo. 

— O gal aš klioviausi nesėkme. Jis ištempė mane į 
lauką, tačiau užuot įdavęs policijai, parsivedė į savo namus 
ir pavalgydino. Man buvo septyniolika, jam dvidešimt dve- 
ji, ir jis buvo jau pusiau milijonierius. 

— Ir nuo tol jūs visada su juo. 

— Ir užsidirbu pragyvenimui, — pridūrė Edenas. — 
Jis versdavo mane dirbti jam visą dieną, o naktimis siuntė į 
buhalterijos mokyklą. Miego jis nepripažįsta. Vakar sėdė- 
jome iki keturių ryto, todėl dar miegojome, kai jūs atvažia- 
vote. Tačiau, — staiga pasakė Edenas plačiai šypsodamasis 
ir žiūrėdamas pro stiklinę oranžerijos sieną, — man rodos, 
pas mus apsilankė kirpėjas. 

Hiūston smalsiai pasižiūrėjo pro stiklą. Takeliu lei- 
dosi didelis vyras Keino rūbais, bet švariai nuskustas ir ap- 
kirptas. 

Hiūston nustebusi žvilgterėjo į Edeną, o tasai nusi- 
juokė Keinui įėjus. 

— Hiūston! — suriaumojo Keinas. — Jūs čia? 

Hiūston išlindo iš už dramblio medžio pasižiūrėti į jį. 

— Neblogai, a? — trindamasis nuskustą smakrą pa- 

klausė jis laimingu balsu. — Aš taip seniai nemačiau savęs, 
kad net užmiršau, koks gražus esu. 

Hiūston negalėjo iškęsti nesusijuokusi, nes jis iš tik- 
rųjų buvo gražus: kvadratiniai žandikauliai, puikios lūpos, 
juodų antakių gaubiamos akys — nuostabus vyras. 

— Jei jau užbaigėte su augalais, Edenai, eime į vidų. 
Ten toji virtuvės ledi priruošė visko, o aš mirštu iš alkio. 

— Gerai, — tarė ji išeidama iš oranžerijos. 

Lauke jis sugriebė jos ranką. 

— Turiu kai ką pasakyti, — prašneko švelniai, Žiūrė- 
damas į savo batų nosis, o paskui kažkur kairiau jos. — Ši 
rytą aš nenorėjau užsipulti jūsų. Paprasčiausiai miegojau, 
paskui prabudau ir pamačiau prieš save gražią merginą. Aš 
nenorėjau jūsų nuskriausti. Tikriausiai aš nemoku elgtis su 
ledi, — jis pasitrynė pakaušį ir nusišypsojo jai, — bet, man 
rodos, greitai išmoksiu. 

— Sėskitės, — tarė ji rodydama į stovintį po medžiu 
suolelį. — Leiskite man pasižiūrėti jūsų pakaušio. 

Jis sėdėjo ramiai, kol jinai jo plaukuose ieškojo 
gumbo. į 

— Ar labai skauda? 

— Dabar jau nebe, — atsakė jis ir sugriebė jos ran- 
kas. — Jūs vis dar rengiatės eiti už manęs? 

Staiga ji pagalvojo, jog jisai daug gražesnis už Lian- 
derį, o kai šitaip Žiūri, kažkas keisto darosi jos keliams. 

— Taip, aš vis dar rengiuosi tekėti už jūsų. 

— Gerai! — griežtai tarė jis ir pakilo nuo suolelio. — 
O dabar eime valgyti. Mums su Edenu reikia dirbti, be to, 
manęs laukia, o jums reikia prižiūrėti tuos idiotus su baldais. 

Jisai pasuko link namo. 

Hiūston teko kone bėgti, kad neatsiliktų nuo jo. Pas- 
kubom dėdamasi skrybėlaitę, ji pagalvojo, jog jo nuotaika 
kinta pernelyg greit. 

Apie vidurdienį trijuose kambariuose buvo patiesti 
kilimai, ir du kambariai ant aukšto ištuštėjo. Apačioje bal- 

dai stovėjo be jokios tvarkos, jai reikėjo nuspręsti, kaip juos 
sustačius. Keinas ir Edenas užsidarė kabinete su lankyto- 
ju. Ji vis girdėdavo Keino balsą, nustelbiantį stumdomų bal- 
dų bildesį. Vieną kartą jis Žžvilgterėjo į biblioteką. 

— Ar šios kėdutės išlaikys? — paklausė pasižiūrėjęs 
į paauksuotas kėdes. 

— Joms per du šimtus metų, — atsakė jinai. 

Keinas šyptelėjo ir grįžo į kabinetą. 

Penktą vakandą jinai pabeldė į kabineto duris, o kai 
Edenas atsiliepė, įėjo braudamasi pro tabako dūmus, kad 
pasakytų Keinui išvažiuojanti, bet rytoj sugrįšianti. Jis vos 
pažvelgė į ją per savo popierius. 

Edenas išėjo jos palydėti. 

— Labai dėkoju už visa, ką šiandien padarėte. Tikiuo- 
si, kai užbaigsite, namas taps toks, koks turi būti. 

Ji stabtelėjo ant slenksčio. 

— Prašom jam pasakyti, kad rytoj aš atvažiuosiu vi- 
dudienį su nauju jo kostiumu, o antrą valandą važiuosime į 
pobūvį. 

— Tikiuosi, kad jis sutiks važiuoti. 

— Sutiks, — pasakė ji pernelyg įsitikinusi. 


VIII skyrius 


Pusryčiaujant Čandlerių namuose viešpatavo niūri at- 
mosfera, tik Dunkanas ir Hiūston deramai įvertino bifštek- 
są, kumpį, kiaušinius, pyragą su persikais ir grikių blynus. 
Opal atrodė taip lyg būtų pernakt numetusi apie tris kilog- 
ramus. Bleir piktai sučiaupė lūpas, o Dunkanas, rodėsi, nie- 
kaip negali nuspręsti, ar jis pyksta, ar tiesiog nežino, ką 
daryti. | 

Hiūston mąstė apie tai, ką šįryt jai pasakė Sjuzen apie 
Bleir ir Lianderį. Vakar Bleir Fentonų parke plaukiojo po 
ežerą valtimi su gražiu šviesiaplaukiu, kai staiga prie jų pri- 

plaukė Lianderis, ir akimirksniu nepažįstamasis jau pliuš- 
kenosi vandenyje, o Lianderis, įsitraukęs Bleir į savo valtį, 
nusiyrė į krantą. Kol visi, matę šią sceną, nuoširdžiai juo- 
kėsi, Bleir irklu stumtelėjo Lianderį į dumblą, ištraukė iš 
vandens nepažįstamąjį ir nugabeno jį į valčių prieplauką. 

Hiūston suprato, kad turėtų pavydėti jų meilės Žai- 
dimų ir pykti, jog Lianderis viešai šneka teikiąs pirmenybę 
Bleir, pavyduliauti, kad gėlėmis apiberiąs Bleir. Bet jos min- 
tis užvaldė svarstymai, kur pastačius mažą septyniolikto am- 
žiaus rašomąjį stalą ir ką paprašius pakabinti užuolaidas, 
kurias ji rado ryšuliuose ant aukšto. Be to — ir pats miste- 
ris Tagertas. Ji vylėsi, jog šiandien jis nesukels jai per daug 
rūpesčio. 

— Aš noriu pasikalbėti su tavimi, Hiūston, — po pus- 
ryčių tarė Dunkanas taip netikėtai, kad Hiūston krūptelėjo 
ir pasuko į centrinę terasą, kur paprastai priiminėdavo sve- 
čius arba rengdavo šeimyninius pasitarimus. | 

Netardama nė žodžio, ji atsisėdo į krėslą. Šis Žmogus 
buvo jos patėvis nuo pat vaikystės, ir jinai visada darydavo 
tai, ką jis laikė esant reikalinga, elgėsi kaip, jo požiūriu, 
turėtų elgtis ledi, todėl tarp jų niekada nebuvo nesutarimų. 

— Girdėjau, jog tu sutikai tekėti už jo, — pradėjo 
jisai, veidu pasisukęs į langą gatvėn. 

— Taip, — atsakė ji pasirengusi atlaikyti atslenkan- 
čią audrą. 

Kaip jai pasiteisinti? Pasakyti, jog pasiklausė Keino, 
ir tasai atsakė, kad niekada nieko nenužudęs? Ar pasistengti 
paaiškinti, kaip jinai reikalinga jam? 

Dunkanas sunkiai atsisėdo. 

— Hiūston, — tarė jis kone pašnibždom. — Aš ži- 
nau, kad namų aplinka dabar visiškai ne tokia, kokia buvo 
prie tavo tėvo, bet aš niekada nemaniau, jog tu imsiesi ši- 
tokių kraštutinių veiksmų norėdama iš čia išeiti. 

To Hiūston nelaukė. 

— Jūs manote, aš išteku už misterio Tagerto todėl, 

kad išeičiau iš jūsų namų? 

Jis pakilo. 

— Dėl to ir dar dėl kai kurių priežasčių. 

Jis vėl priėjo prie lango. 

— Aš žinau, jog Lianderis pažemino tave, o tavo am- 
žiaus merginai tai rodosi pasaulio pabaiga. 

Atsisuko į ją. 

— Bet patikėk manimi, Hiūston, tai ne pasaulio pa- 
baiga. Tu gražiausia mergina mieste, galbūt net visoje vals- 
tijoje. Tu susirasi kitą. Jei nori, nuvešiu tave į Denverį ir 
pristatysiu kai kuriems jaunuoliams. 

Hiūston pakilo, priėjo prie jo ir pabučiavo į žandą. 
Iki šios akimirkos jinai nežinojo, jog jis iš tikrųjų ją myli. 
Nors jie gyveno viename name, jų santykiai visada būdavo 
tik formalūs, ir iki tol ji niekada jo nebučiavo. 

— Aš labai dėkinga jums už jūsų gerumą, — tarė ji, 
kai Dunkanas sumišęs atsigręžė. Jinai truputėlį atsitraukė 
atgal. — Nemanau, jog aš išteku už misterio Tagerto tik 
todėl, kad jis vienintelis pretendentas. 

Dunkanas pažvelgė į ją. 

— Tu įsitikinusi? Galbūt nori pademonstruoti jį vi- 
sam miestui tarsi sakytum: “Pasižiūrėkite, aš galiu pagriebti 
vyrą, kai tik panorėsiu". Tu iš tiesų gali susirasti kitą vyrą. 
Gal ne tokį turtingą ar be tokio namo, kaip Tagerto, bet iš 
tau pažįstamos šeimos. Ką tu gali Žinoti, o gal Tagerto gi- 
minėje esama pamišėlių? Aš girdėjau, kad jo dėdė — tik- 
ras maištininkas. | 

Hiūston pakėlė galvą. 

— Dėdė? 

— Reifas Tagertas iš kasyklų. Tasai žmogus — Fento- 
nui krislas akyse, bet Džekobas laiko jį nieko nepaisydamas. 

Hiūston nusisuko. Tagertų pavardę ji buvo girdėjusi, 
bet niekada negalvojo, kad jos draugė Džin kažkaip siejasi 
su Keinu. Galbūt Džin pažįsta Keiną. O jeigu jie giminai- 
čiai, ji galėtų patvirtinti, kad Keino šeimoje nėra bepročių. 

Jinai vėl atsigręžė į Dunkaną. 

— Nemanyčiau, kad jų šeimoje buvo pamišėlių. 

Dunkano veide šmėstelėjo nusivylimas. 

— Nejau galima taip greit pasikeisti? Su Lianderiu 
tu buvai tokia protinga, sakei, jog reikia laiko norint rim- 
tai nuspręsti, 0 šį Žmogų tepažįsti tik keletą dienų ir vis 
dėlto sutinki su juo nugyventi visą būsimą gyvenimą. 

Hiūston nežinojo, ką atsakyti. Jis buvo absoliučiai tei- 
sus. Protu jinai suvokė, jog negalima tekėti už to vos pažįs- 
tamo Žmogaus. Bet velniškai norėjosi! Ji prisidengė burną 
ranka, kad paslėptų šypseną. Negalima vartoti misterio Ta- 
gerto frazių. 

— Vedybos — labai rimtas žingsnis, — tęsė Dunka- 
nas. — Pagalvok, ką tu darai. 

— Aš jau sutikau tekėti už jo, — tarė ji, tarsi tai būtų 
atsakymas į visus klausimus. 

— Bleir įrodė, jog iki tos akimirkos, kol moteris ne- 
užsimovė vestuvinio žiedo, gali visko įvykti, ko tik nori, — 
prašneko jis su kartėliu. — Neleisk, kad jos... įnoriai su- 
griautų tavo gyvenimą. Išsiaiškink ką gali apie Keiną Ta- 
gertą. Pasišnekėk su jį pažįstančiais žmonėmis. Pasišnekėk 
su Marku Fentonu. Galbūt jis prisimena Tagertą, kai tasai 
dirbo jo tėvo arklidėse. Aš bandžiau susitikti su Džekobu, 
bet jis nenori net girdėti apie Tagertą. Hiūston, nuo to pri- 
klauso visas tavo gyvenimas. Sužinok visa, ką tik galėsi, 
prieš susisaistydama su juo. 

Hiūston suprato, kad jo prašymas protingas, bet abe- 
jojo, ar sutikti su tuo. Galimas daiktas, ji nieko nenorėjo 
sužinoti apie Keiną; galbūt jai patiko galvoti apie jį kaip 
apie paslaptingą vyrą, susukusį jai galvą. 

Galbūt ji buvo tiesiog nepasirengusi užbaigti savo 
nuotykį. Bet Dunkanas šnekėjo protingai, o Hiūston įprato 
paklusti. Jinai galvojo, ką padarytų Dunkanas, jei sužino- 
tų, kaip Keinas užpuolė ją vakar rytą ir kaip jinai sudaužė 
ąsotį į jo galvą. Be ADEO; užrakintų ją kambaryje. 

Ji atsiduso. 

— Gerai, aš pasiklausinėsiu, — sušnibždėjo. — Aš 
sužinosiu visa, ką galėsiu, ir jei nieko baisaus neatsiskleis, 
ištekėsiu šio mėnesio dvidešimtą dieną. “ 

Dunkanas sunkiai atsiduso. 

— Tai vienintelis daiktas, ko aš galiu prašyti tavęs. 
Hiūston, pasakyk man, ar tu visada taip norėjai pinigų? Tu 
manei, jog gyveni skurdžiai? 

— Jūs galvojate, jog pinigai — viena priežasčių, dėl 
kurių išteku už jo? 

— Žinoma, — jisai pasižiūrėjo į ją nustebęs. — Ko- 
dėl gi tu būtum sutikusi tekėti už šio didžiulio pabaisos? 
Jeigu ne pinigai, su juo niekas net nešnekėtų. Jis būtų toks 
pats šachtininkas, kaip ir visa jo giminė, ir su juo niekas nė 
nesisveikintų. | 

— Tik šachtininkas? — paklausė ji. — Jis pradėjo nuo 
arklininko ir užsidirbo milijonus. Niekas jam neatnešė jų 
ant lėkštutės su auksiniu apvadėliu. Tikriausiai man patin- 
ka jo būdas, tai, kad sugebėjo išlįsti iš tos purvinos arkli- 
dės ir šio to gyvenime pasiekti. Visa, ką aš nuveikiau per 
savo gyvenimą, — tai tik išmokau tvarkingai rengtis. 

Netikėtai ji pagalvojo, jog kaip tik šių Žinių jai dabar 
ir reikia, ir pajuto nevalingą virpėjimą. 

— O ką dar reikia Žinoti ledi? — paklausė Dunkanas. 

— Mūsų laikais moterys rašo knygas, be to... — ji 
užsikirto ir mostelėjo ranka, tuo parodydama nenorinti gvil- 
denti šios temos. — Keista, nieko nestebina, jog toks tur- 
tingas Žmogus, kaip misteris Tagertas, veda moterį iš kažkur 
Kolorado kalnuose. Jis galėtų susirasti princesę. 

— Tu ir esi princesė, — atkirto Dunkanas. 

Hiūston nusišypsojo ir pasuko link durų. 

— Aš turiu eiti. Reikia užeiti pas misterį Beglį iš- 
rinkti garderobo būsimajam savo vyrui, o paskui užsakyti 
antrą vestuvinę suknelę, tokio modelio kaip pirmoji. Esu 
įsitikinusi, jog Bleir nešaus į galvą to imtis. 

— Aš irgi taip manau, — pasakė Dunkanas ir kyšte- 

lėjo ranką į kišenę. — Vakar buvo atvažiavęs banko prezi- 
dentas ir štai ką atvežė, — jis ištiesė jai popieriaus lapelį. 

1ai buvo depozito blankas, patvirtinąs, kad jos vardu 
įdėta dviejų šimtų penkiasdešimties tūkstančių dolerių suma. 

Hiūston delnas ant durų rankenos truputėlį virptelėjo. 

— Dėkui, — sumurmėjo ji. — Dėkui už viską. Pada- 
rysiu, ko prašėte. 

Nusišypsojusi ji išėjo iš kambario. 

Laisvai atsikvėpti Hiūston galėjo tik ant laiptų. Ji 
stabtelėjo ir išskleidė depozito blanką. Keinas sakė pa- 
dėsiąs į jos sąskaitą “truputį pinigų". Kad ir kokių ydų jis 
turėtų, bet šykštumo tarp jų nėra. Slopindama norą džiaugs- 
mingai juoktis, ji bėgte užbėgo laiptais į savo kambarį per- 
sirengti. 

Po valandos jau sėdėjo misterio Beglio krautuvėlėje 
ir Žžiūrinėjo audinių pavyzdžius. Be viso kito, mokykloje jas 
mokė kaip parinkti drabužius vyrui, kai dėl to skiriasi nuo- 
monės su vyro kamerdineriu. 

— Jam reikia maždaug tuzino kostiumų darbui, — 
diktavo ji misteriui Begliui, o tuo tarpu vienas jo tarnauto- 
jų smarkiai krebždeno plunksną. — Imsime šią šviesią vil- 
ną, audinį plieno langeliais, angoros audinį ir štai tą tankią 
mėlyną škotišką medžiagą. Kol kas gana. 

— O vakarui? — priminė misteris Beglis. 

— Štai tas juodas šukuotvilnis audinys. Dabar jodi- 
nėjimui. 

Ji išrinko sportinę aprangą, atsisakiusi bridžų golfui, 
paskui — aprangą kviestiniams pietums. Jo paties vestu- 
vėms parinko juodą vizitinį kostiumą, dar palaidinių, kak- 
laraiščių, pirštinių. Paskiau paėmė daug komplektų apatinių 
rūbų, lininių nosinių ir trikotažo puskojinių. 

— Skrybėles paliksime iki kito karto? 

— Taip, — atsakė Hiūston, — lazdeles irgi. 

Ji pažvelgė į mažą laikroduką, prisegtą prie krūtinės. 

— Man metas. Ar galėčiau pasiimti gatavą kostiumą? 


81 


Kai misteris Beglis atnešė naują kostiumą ir visus bū- 
tinus aksesuarus, įskaitant pusbačius, Hiūston susitarė, kad 
apmatuotų ir Edeną — kostiumui vestuvių iškilmėms. 

— Sėkmės! — riktelėjo jis greitai tolstančiam prašmat- 
niam ekipažui. — “Jos jums prireiks", — pagalvojo pats sau. 

Po valandos Hiūston jau buvo apsirengusi pobūviui. 
Jos figūrą pabrėžė balto muslino ir geltono atlaso suknelė 
su plačia geltona juosta skersai, surišta kaspinu ant šlau- 
nies. Šįryt Sjuzen pasisekė suveržti Hiūston korsetą net per 
pusantro centimetro daugiau nei įprastai. Dabar Hiūston 
galėjo kvėpuoti tik viršutine plaučių dalimi, bet argi toks 
menkas nepatogumas svarbus? Jinai norėjo kuo geriau 
atrodyti per pirmąjį pasirodymą aukštuomenėje su savo 
jaunikiu. 

Atsidusdama sustabdė arklį prie misterio Tagerto na- 
mų ir suprato, jog greitai teks pasisamdyti tarnų. Dabar, 
pavyzdžiui, nebuvo kas jai padėtų išlipti iš ekipažo. Apsi- 
dairiusi, kad įsitikintų, jog nieko aplinkui nėra, pasikėlė 
sijoną beveik iki kelių ir nušoko ant žemės. 

Kairėje negarsiai švilptelėjo. 

— Pats maloniausias reginys šiandien, — tarė Kei- 
nas išeidamas iš už namo kampo. — Žinokite, jūsų kojos 
dailesnės nei vienos šokėjos iš Naujojo Orleano. 

Hiūston iš visų jėgų stengėsi nenurausti. 

— Atvežiau jums kostiumą. Jeigu nedelsite, spėsite 
persirengti. 

— Kam persirengti? 

Ji vis dar negalėjo priprasti prie jo bebarzdžio. Šįryt 
ant jo veido buvo šerių, bet tai negalėjo gadinti puikios jo 
išvaizdos. Kokia sėkmė, pamanė Hiūston, sutikus tekėti už 
lokio, kuris vėliau virsta gražuoliu princu. 

— Pobūviui antrą valandą, — atsakė ji. 

— A, štai kam, — linktelėjo per petį, pasukdamas 
prie namo ir palikdamas stovėti ją vieną. 

— Taip, taip, — ji kilstelėjo sijoną ir įėjo paskui jį į 

vidų, paskiau — į jo kabinetą. — Pamaniau, jog galima iš- 
taikyti vieną kitą minutę pamokoms, kad jaustumėtės ra- 
mesnis. Žinoma, jums prireiks laiko apsirengti. 

Jisai sustojo prie savo rašomojo stalo, pasiėmė lape- 
lį popieriaus. 

— Aš, tiesa, labai gailiuosi, bet neturiu laiko. Per 
daug darbo. O jūs važiuokite. Jūs gi jau tinkamai apsiren- 
gėte ir visa kita. Galite nuo manęs nuvežti gėlių. 

Hiūston giliai atsiduso. 

— Gal man tiesiog perduoti jiems pinigų jūsų vardu. 

— O ką, ar tai galima? Tai tiktų? 

— Ne, — ramiai atsakė ji. — Jiems — ne, bet aš įsiti- 
kinusi, jog tai tiktų jums. Tokiu atveju jums nereikėtų su 
jais susitikti. 

— Kąjūs, norite pasakyti, kad aš bijausi būrelio išsi- 
pusčiusių, gurkšnojančių arbatėlę snobų? Aš gi galiu juos 
nupirkti ir parduoti. 

Hiūston pažvelgė į jį tokiu žvilgsniu, kad jisai už- 
sikirto. | 

— Aš nevažiuosiu, — pasakė užsispyręs ir atsisėdo. 

Jinai priėjo prie jo, stabtelėjo šalimais, slopindama 
norą uždėti ranką ant peties. 

— Nieko baisaus nebus. Jūs susidurdavote tik su blo- 
giausiais miesto žmonėmis. O aš norėčiau supažindinti jus 
su savo bičiuliais, ir pažadu, kad nė vienas jų nenualps jus 
pamatęs. 

Jisai pakėlė akis į ją. 

— Nė viena ledi nenualps išvydusi mane be barzdos? 

Šyptelėjusi ji atsitraukė. 

— Jūs norite, kad pasakyčiau, jog ten būsite pats gra- 
žiausias vyras? 

Jisai pabandė sugriebti ją už rankos, bet ji suspėjo 
atšokti. | 

— Pasilikime čionai, — pasakė. — Mes surasime, kuo 
užsiimti. Ši suknelė man patinka. 

— Najau ne, misteri Tagertai, — nusijuokė ji ir pa- 
galvojo apie save — ar nebuvo galima suveržti korseto dar 
per pusę centimetro. — Aš nesileisiu sugundoma... kas be- 
kirbėtų jūsų galvoje. Jums metas rengtis į pobūvį, — ji trau- 
kėsi atbula, kol nugara nepajuto sienos. 

Keinas prisiartino prie jos, įsirėmė į sieną abiem 
rankom. 

— Mes juk vienas kito nė pažinti kaip reikiant nesu- 
spėjom, argi ne? Aš noriu pasakyti, jog prieš tuokdamiesi 
Žmonės turi praleisti kiek laiko vieni, ar tiesą sakau? 

Hiūston vikriai išsprūdo iš jo rankų. 

— Misteri Tagertai, — tvirtai tarė ji, — neužkalbinė- 
kite man dantų. Manau, jūs tiesiog bijotės eiti, o jei esate 
iš tokio tipo Žmonių, kuriuos baugina draugija, aš nesu tik- 
ra, jog jūs tas vyras, už kurio aš norėčiau ištekėti. 

Piktai pažvelgęs į ją, jis sugrįžo prie rašomojo stalo. 

— Niekšybės jumyse velniaižin kiek. Nesibijau aš to 
velniško pobūvio. 

— Tad įrodykite. Renkitės ir važiuojame. 

Ji matė, jog jis grumiasi pats su savimi, ir vos nepa- 
sakė pasiliksianti su juo namie. “Laikykis, Hiūston, — įsa- 
kė pati sau, — tu jam todėl ir reikalinga". 

Jisai metė popierius ant stalo. 

— Aš važiuosiu, — pasakė su pasišlykštėjimu. — Ir 
tikiuosi, jūs dėl to nepasigailėsite. 

Jis triukšmingai išėjo iš kabineto. 

— Aš irgi to tikiuosi, — atsiduso ji ir nubėgo kostiu- 
mo, vis dar gulėjusio ekipaže. 

Kol Keinas rengėsi, Hiūston svarstė, kur sustatys bal- 
dus, netvarkingai užgriozdinusius visą namą. Po pusantros 
valandos ji ėmė įtarti, kad Keinas pabėgo per antrojo aukšto 
langą, bet šią akimirką jisai pasirodė ant slenksčio su tam- 
siu švarku, baltais lininiais marškiniais ir žydromis kelnė- 
mis, rankoje laikydamas baltą kaklaraištį. 

— Nežinau, kaip jį surišti. 

Gal sekundę Hiūston negalėjo krustelti iš vietos. Ge- 

rai pasiūtas kostiumas pabrėžė neįtikėtiną skirtumą tarp 
plačių pečių ir siauro liemens, o tamsus audinys labai gerai 
derinosi su jo antakiais bei plaukais. Didžiuodamasi ji įsi- 
vaizdavo, kaip jie pasirodys pobūvyje šalia vienas kito. Gal- 
būt sielos gelmėje jinai ir norėjo pademonstruoti visam 
miestui, jog galinti gauti kitą vyrą. Ir, žinoma, jai galėjo 
pakliūti šimtą kartų blogesnis už Keiną. Iš tikrųjų. 

— Ar žinote, kaip jį suriša? — neatstojo jis. 

— Be abejo, — atsakė ji atsitokėdama. — Sėskitės, 
kad galėčiau pasiekti jūsų kaklą. 

Jisai atsisėdo ant mažos paauksuotos kėdutės tarsi 
būtų kalinys. 

Rišdama kaklaraištį, Hiūston instruktavo Keiną. 

— Pobūvis rengiamas mano draugės Tajos Menkin na- 
muose. Sode stovės stalai su valgiais bei gėrimais. Visa, ką 
jums reikės daryti, — tai vaikštinėti aplinkui ir šnekėtis su 
žmonėmis. Aš būsiu šalia tiek, kiek galėsiu. 

Keinas nieko neatsakė. 

Surišusi kaklaraištį, Hiūston pažvelgė Keinui į akis. Ne- 
jau čia buvo tas pats žmogus, į kurio galvą ji sukūlė ąsotį? 

— Tai truks neilgai. Paskui sugrįšime čia ir pavaka- 
rieniausime. 

Nelauktai jis tvirtai apkabino ją ir pabučiavo — tarsi 
norėtų, kad jinai pasidalytų su juo savo vyriškumu. Po aki- 
mirkos jau stovėjo šalia jos. 

— Greičiau užbaikime šią ruošą, — pasakė jis ir nu- 
ėjo prie durų. 

Hiūston stovėjo lyg perkūno trenkta. Tie keli buči- 
niai, kuriais jiedu pasikeitė, jam berods nieko nereiškė, o 
ji po kiekvieno vis sunkiau atsigaudavo. 

— Arjūs einate? — nekantriai paklausė jis nuo durų. 

— Taip, žinoma, — atsakė ji pajutusi savyje pagy- 
vėjimą. | 

Pakeliui į Tajos namus, Hiūston išdėstė Keinui dar 
kai kuriuos pamokymus. 

— Jei norite, kad Žmonės patikėtų, jog esame susi- 

žiedavę, jūs tikriausiai turėtumėte būti man atidesnis, — 
atsargiai aiškino ji. — Stovėkite šalia manęs, paimkite už 
parankės, na, ir taip toliau. Ir, paprašyčiau, padėkite man 
išlipti iš ekipažo. 

Jis linktelėjo nepasukdamas galvos į ją. 

— Ir šypsokitės, — paprašė ji. — Vedybos — ne toks 
jau atgrasus daiktas. 

— Jei aš išgyvensiu iki jų, — niūriai atsiliepė jis. 

Žmonės, susirinkę Tajos Menkin sode, tiesiog mirė 
iš smalsumo. Stengdamiesi, kiek gali, laikytis oriai, jie be- 
veik tekinom puolė prie Keino ir Hiūston ekipažo, bet staiga 
sustojo nustebę. Užuot išvydę apžėlusį plaukais šachtinin- 
ką, jie pamatė džentelmeną. 

Keinas, kaip iš visko atrodė, nepastebėjo dalyvaujan- 
čiųjų reakcijos, užtat tai pastebėjo Hiūston ir išdidžiai už- 
dėjo rankas ant plačių pečių, kai jis padėjo jai išlipti iš 
ekipažo. Paėmusi jį už parankės, jinai nusivedė prie lau- 
kiančios grupės. 

— Leiskite pristatyti jums mano jaunikį, misterį Ta- 
gertą, — pradėjo ji. 

| Po dvidešimties minučių, kai pristatė Keiną visiems 
svečiams, pajuto, jog jis nustojo nervinęsis. 

— Ne taip baisu, kaip manėte? 

— Ne-a, — atsakė jis patenkintas savimi. — Gal no- 
rite ko užvalgyti? 

— Aš išgerčiau truputėlį punšo. Ar neprieštarautumė- 
te, jei minutėlei nueičiau? Reikėtų su kai kuo pasikalbėti. 

Kurį laiką ji stebėjo, kaip jis eina prie stalo, ir įsidė- 
mėjo, jog daugelis moterų stabteli pažvelgti į jį. Meredit 
Lečner, visas aplenkusi, pirmoji užkalbino jį, prieš tai šyp- 
telėjusi Hiūston, tarsi jos atsiklaustų. 

“Manasis, — pagalvojo Hiūston. — Manasis: varlė, 
pavirtusi princu. Ir tiktai vieno gumbo pakaušyje kaina." Ji 
kostelėjo, kad nuslėptų juoką. 

Kol Keinas buvo užimtas, Hiūston priėjo prie tėvo 
Tomo, kuris stovėjo vienišas atokiau minios. 

— Jums pavyko jį pakeisti, — linktelėjo jis į Keiną, 
aplink kurį dabar buvo jau trys moterys. 

— Galbūt išoriškai, — atsakė ji ir pažemino balsą. — 
Man reikia pasikalbėti su jumis. Praėjusią savaitę šachHiti- 
ninkų kaime Džin Tagert pasakė, jog viską Žinanti apie ma- 
ne. Ką konkrečiai ji žino? 

— Viską, — atsakė tėvas Tomas. 

— Bet iš kur?.. — pradėjo Hiūston. 

— Ašjai papasakojau. Privalėjau tai padaryti. Aš no- 
riu, kad jūs turėtumėte draugę tenai. Tikrą draugę. 

— O jei mane sugaus? Džin gali pakliūti į dar blo- 
gesnę padėtį, kai Žinos, kas aš esu. Tai jau gan blogai. 

— Hiūston, — tarė tėvas Tomas, žiūrėdamas jai tie- 
siai į akis. — Jūs negalite prisiimti visos atsakomybės. Džin 
pati atėjo pas mane prieš keletą mėnesių ir pasakė norinti 
žinoti tiesą. Aš nudžiugau galėdamas jai papasakoti. 

Minutėlę Hiūston tylomis stebėjo, kaip Keinas juo- 
kėsi iš vienos moters pokšto, ir pamatė, jog moterys apsu- 
po jį glaudžiau. Pagalvojo, kad jisai sužavėjo ne tik ją. 

— Arjūs žinote, jog Keinas ir Džin — giminaičiai? — 
pasidomėjo ji. 

— Pusbrolis ir pusseserė, — nusišypsojo tėvas Tomas 
pamatęs išgąstingą jos žvilgsnį. — Vos tik aš sužinojau apie 
jūsų sužieduotuves, iš karto nuėjau pas Džin. Sargyba ne- 
norėjo manęs praleisti, bet jų bosas žemesnis už manąjį. 
Nei Džin, nei kas kitas iš jos šeimos nebendrauja su Keinu. 
Jo motinos pavardė slepiama. Džin mano, kad tai buvusi... 
vienos nakties moteris, ir Keino tėvas nebuvo garantuotas, 
jog čia jo vaikas. Tatai patvirtina faktas, kad Keiną pasiun- 
tė dirbti pas Fentoną užuot auklėję Tagertų šeimoje. 

— Ar jūs nežinote, kas atsitiko jo tėvams? 

— Džin įsitikinusi, kad abu jie mirę. Hiūston, — tė- 
vas Tomas suėmė ją už alkūnės, — ar jūs tikra; jog norite 
ištekėti už šio žmogaus? Žinau, jus sužeidė Lianderio po- 
elgis, bet... 

Hiūston nenorėjo klausytis dar vienos paskaitos, ne- 

svarbu, kokie ketinimai paskatino ją pradėti. 

— Aš įsitikinusi, — tvirtai atsakė. — O dabar man 
metas pas savo jaunikį, kol jo dar nepavogė. 

— Gerai, bet jei panorėsite pasikalbėti, Hiūston, aš 
visada paslaugus jums. 

Kol Hiūston ėjo pas Keiną, ją kelis kartus stabdė. 

— Jis toks mielas. Tu darai stebuklus. 

— Ar tu iš tikrųjų įsimylėjai jį būdama Lianderio su- 
žadėtinė? 

— Ar Lianderis labai kentėjo, kai tu jam viską papa- 
sakojai? 

— Tu slapčia susitikinėjai su misteriu Tagertu? 

— Hiūston, tu turi mums viską papasakoti! 

Galų gale jai pavyko prieiti prie Keino, ir ji paėmė 
jam už parankės. 

— Jūsų velniškai ilgai nebuvo, — pasakė jis pusbal- 


siu ir sukrėstas pridūrė: — Ar žinote, ko klausinėjo šios 
damos? 

— Galiu nuspėti, — susijuokė ji. — Ar jūs ko pa- 
valgėte? 


— Tik porą štai tų mažutėlaičių sumuštinukų. Gali- 
ma suvalgyti juos visus ir vis tiek likti alkanam. Ar dar ilgai 
čia kiurksosime? Su kuo jūs ten šnekėjotės? 

— Su tėvu Tomu. 

— Ak, taip. Jūs jį mokote trečiadieniais, — šypsoda- 
masis jis spragtelėjo jai per nosį. — Nesistebėkite. Aš daug 
žinau apie jus. Kodėl jums neprisėdus, aš atneščiau jums 
lėkštę valgio. Mačiau, jog taip daro kiti vyrai. 

Jeigu ji dabar būtų buvusi su Lianderiu, jisai Žinotų, 
ką reikia daryti, pagalvojo. Ir jiems būtų reikėję išvažiuoti 
penkiolika minučių ketvirtos, kadangi jis ketvirtadieniais... 

— Ar gailitės, kad šalia jūsų nėra vyriškio, kuris Ži- 
notų, kaip derėtų elgtis? — suskambėjo virš galvos Keino 
balsas. Jisai stovėjo priešais ją su lėkšte rankoje, didelis jo 
šešėlis užstojo saulę. 

— Nieko panašaus, — atsakė ji, bet daugiau nebesu- 

spėjo ištarti nė Žodžio, kadangi ant jos kelių užkrito gau- 
siai aplieto padažu patiekalo porcija. 

Keinas net nepajudėjo, iš jo veido buvo galima per- 
skaityti, kad visa, ko jis taip bijojo, ką tik nutiko. 

Hiūston įstengė reaguoti tik tuomet, kai išgirdo pri- 
slopintą moters juoką ir pamatė, jog visi svečiai atsistojo ir 
Žiūri į juos. 

Ji skubiai pakilo, maistas nuo jos kelių šlioptelėjo ant 
žemės. 

— Pakelkite mane, — sušnibždėjo, bet jisai tik liūd- 
nai žiūrėjo į ją. — Imkite mane ant rankų, nuneškite į eki- 
pažą ir važiuokite, — tyliai sukomandavo Hiūston. 

Keinas nebuvo įpratęs aklai paklusti įsakymams, bet 
šitą įvykdė. Lengvai pakėlė ją ant rankų ir nužingsniavo var- 
tų kryptimi. 

Kol nešė ją prie ekipažo, Hiūston patogiau įsitaisė 
ant jo rankų. Ketvirtadieniais Lianderis mokėsi fechtuotis, 
o misteris Tagertas tuo metu nusprendė išvesti iš proto sa- 
vo sužadėtinę. 

Kol nesusėdo į ekipažą ir neišvažiavo į Čandlerio na- 
mus, Keinas nepratarė nė žodžio. 

— Na? — pagaliau paklausė jis. — Kuo padėjo tatai, 
jog nešiau jus ant rankų? 

— Ogi mažai kas iš dalyvavusių vyrų turi tokius stip- 
rius raumenis, kad galėtų nešioti savo žmonas. Manau, bet 
kuri moteris sutiktų, kad ant jos užverstų pilną lėkštę, jei 
po to vyras neštų namo ant rankų. 

— Juk jūs lengva kaip pūkelis. 

Nusišypsojusi ji prisiglaudė prie jo ir pabučiavo į 
skruostą. 

— Tai jums aš lengva kaip pūkelis, — švelniai ištarė ji. 

Jisai sustabdė ekipažą ir nustebęs pasižiūrėjo į ją. 

— Juk jūs tikra ledi, mis Čandler, ar ne? Tikra ledi. 

— Tikiuosi, — sumurmėjo ji ir pamanė, jog, galimas 
daiktas, taptų bet kuo, jei to panorėtų Keinas Tagertas. 


89 


IX skyrius 


Hiūston įsiveržė į motinos miegamąjį, kur Opal siu- 
vinėjo rankogalius. 

— Mama! Tu turi man padėti, — pasakė Hiūston. 
si. — Ar manai, ji išsiplaus? 

— Nežinau. Mama, jis laukia manęs apačioje, ir tu 
turi jį užimti, kol aš persirengsiu. Jei tu nepasikalbėsi su 
juo, būgštauju, jog jis nuvažiuos. 

Opal žengė žingsnį atgal. 

— Nejaugi tu turi omenyje misterį Tagertą? Jis lau- 
kia tavęs apačioje? 

Hiūston suėmė motinos rankas. 

— Jis labai susierzinęs. Jis netyčia užvertė ant ma- 
nęs pilną lėkštę, ir visi pradėjo juoktis iš jo. Kad būtum 
mačiusi jo veidą! Jisai buvo toks pažemintas. Prašau, nu- 
lipk ir pasišnekėk su juo truputėlį. Nepaleisk jo. 

Opal suminkštėjo. 

— Jei tai įvyko atsitiktinai, niekas neturėjo juoktis 
iš JO. 

„— Ačiū, — ištarė Hiūston greitomis ir pabučiavo mo- 
tiną į skruostą rengdamasi bėgti. Ji nekreipė dėmesio į Opal 
riktelėjimą: “O apie ką aš kalbėčiau su juo?". 

Sjuzen laukė Hiūston jos kambaryje ir padėjo atsags- 
tyti suknelės sąsagas. 

— Ištepta tik įsiuva priekyje, — pasakė Hiūston ap- 
žiūrinėdama suknelę. — Sjuzen, pasakyk misis Tomas, kad 
jinai patrintų ją degtinės magnezijos milteliais, gal taukai 
išsiplaus, ir... O Dieve, kiek dėmių! Palaikyk įsiuvą virš ga- 
rų, jeigu po to neišsiplautų, pabandysiu patrinti žibalu. Bet 
tai darysiu pati. Nenorėčiau, kad virtuvė išlėktų į orą. O 
dabar paskubėk, kol taukai iki galo neįsigėrė. 

Kai Sjuzen sugrįžo, Hiūston sėdėjo už stalo ir kažką 
rašė. 

— Paskui atiduok raštelį Viliui ir pasakyk, kad nu- 

neštų jį misis Merčison. Ir lai paaiškina jai, ko man reikia, 
kad paskiau nebūtų nesusipratimų. 

Kalbėdama ji teberašė. 

— Tagerto name Vilis turi užlipti laiptais, tais, kurie 
šalia virtuvės, ant aukšto, paskiau pasukti į kairę, ten jis 
pamatys ilgą koridorių. Už antrų durų kairėje pusėje bus 
nedidelis kambarėlis su baldais. Prie sienos guli susuktas 
raudonas kilimas ir didelis krepšys su dekoratyviosiomis pa- 
galvėmis. Krepšys toks didelis, jog negalima nepastebėti. 
Tegu nuneš kilimą ir pagalves į apačią, į mažąją svetainę. 
Misis Merčison parodys jam, kur. Kilimą reikia išvynioti, o 
pagalves padėti iš kraštų. Iš gretimo prie svetainės kamba- 
rio tegu atneša didelį sidabrinį šviestuvą su trimis žvakė- 
mis ir pastato jį ant kilimo per vidurį. 

Jinai pakėlė akis į Sjuzen. 

— Ar įsidėmėjai, ką turi perduoti Viliui? 

— Taip, mis. Piknikas viduje. Ar tiesa, kad misteris 
Tagertas užvertė ant svečių padengtą stalą? 

— Kas tau taip sakė? 

— Eli; ji dirba pas Menkinų kaimynus. 

— Iš tiesų buvo visiškai ne taip. O dabar lipk že- 
myn, viską paaiškink Viliui ir paprašyk jo perduoti šį raš- 
telį misis Merčison. Prašyčiau paskubėti. Man reikės tavo 
pagalbos. Tiesa, tegu jis pasakys misis Merčison, jog aš pa- 
sistengsiu užtrukti čia ilgėliau, kad jinai suspėtų viską pa- 
ruošti. 

Kai Sjuzen išėjo, Hiūston su baime pastebėjo, jog tau- 
kai susigėrė į jos apatinius. Skubiai apžiūrėjusi dėmes, nu- 
sprendė, kad jos išnyks virinant, ir pradėjo persirenginėti. 

Iš spintos išsiėmė baltą žalią batisto suknelę trum- 
pomis rankovėmis su kutais, su liemeniu ir uždara, gipiūru 
apvedžiota iškirpte. Gaila, suknelė buvo susagstoma užpa- 
kaly trisdešimt šešiomis mažytėmis žaliomis sagutėmis. Ji 
bandė su jomis susidoroti pati, bet čia įėjo Sjuzen. 

— Kas girdėti apačioje? 

— Nieko, mis, — atsakė Sjuzen, mažu variniu kab- 

liuku užseginėdama sagas. — Gal pasižiūrėti? Man rodosi, 
durys į verandą atviros. 

— Ne, — pasakė Hiūston, imdama nerimauti. Opal 
Geits buvo negalinti apsiginti moteris, ir ją buvo galima 
šokiruoti. Hiūston tarsi matė, kaip Keinas bjauria savo kal- 
bos maniera sukelia jai alpulį, o kai toji parkrinta be sąmo- 
nės, nejaučia būtinybės... ją pakelti. 

— Ar daugiau nieko nėra namuose, Sjuzen? 

— Ne, mis. 

— Gerai. Tad aš galiu nulipti žemyn ir žvilgtelti pro 
plyšelį. Gali užsegti man suknelę ten, apačioje. 

Hiūston ant pirštų galų nulipo laiptais, Sjuzen — iš 
paskos, ir abi prigludo prie durų į verandą. 

Keinas ir Opal sėdėjo greta ant sofos ir abu žiūrėjo į 
stereoskopą. 

— Pati aš jo niekada nemačiau, — šnekėjo Opal. — 
Bet girdėjau, kad tai labai įspūdinga. 

— Aš daug metų gyvenau Niujorke, bet niekada ne- 
girdėjau apie tą vietovę, — pasakė Keinas. — Dar kartą 
pasakykite, kaip ji vadinasi? 

— Niagaros krioklys. 

Keinas nuleido stereoskopo okuliarą ir pažvelgė į ją. 

— Jūs norėtumėte nuvažiuoti jo pasižiūrėti, tiesa? 

— Na Žinoma, norėčiau. Iš tikrųjų, misteri Tagertai, 
aš visada puoselėjau slaptą svajonę — pakeliauti. Norėčiau 
pasisamdyti nedidelį traukinuką ir pervažiuoti per Jungti- 
nes valstijas. 

Keinas paėmė Opal ranką. 

— Aš įgyvendinsiu jūsų svajonę, misis Čandler. Ko- 
kios spalvos geležinkelio vagono jūs norite? Turiu galvoje — 
vidų. Raddonas, gerai? 

— Na-a, man, tiesą pasakius, nepatogu, — pradėjo 


Opal. 

Keinas pasilenkė prie jos arčiau. 

— Žinote, ledi, — tai mano silpnybė, — minkštai 
pasakė jis. — O jūs, misis Čandler, tokia pati tikra ledi, 

kaip ir jūsų duktė. 

Minutėlę jie nutilo, ir Sjuzen, žvilgčiojusi per Hiūs- 
ton petį, nustojo užseginėti sagas. 

— Rožinio, — tarė Opal. — Turbūt man patiktų ro- 
Žinių tonų vagonas. 

— Jūs jį gausite. Gal dar ko pageidautumėte? 

— Geriau vadinkite mane Opal. Būgštauju, kad ma- 
no vyrui; misteriui Geitsui, nepatiks, jei jo Žmoną vadinsi- 
te jos buvusio vyro pavarde. 

Hiūston sulaikė kvėpavimą. Įdomu, kaip Keinas pri- 
ims šią pastabą. | 

Keinas pakėlė gulėjusią jo rankoje Opal plaštaką prie 
lūpų ir nuoširdžiausiai pabučiavo, visai ne kaip džentelmenas. 

— Nenuostabu, jog jūsų dukra — ledi. 

— Manau, jūsų mama ištekės už jo, jei to nepadary- 
site jūs, — pastebėjo Sjuzen. 

— Patylėk ir greičiau baik sagsčiusi. 

— Jau baigiau, — tarė Sjuzen ir Hiūston išėjo į ve- 
randą. 

— Tikiuosi, neilgai užtrukau? — paklausė ji meiliai 
šypsodamasi. — Ar gerai praleidote laiką, misteri Tagertai? 

— Aha, — pasakė Keinas šaipydamasis. — Labai ge- 
rai. Tik man jau metas. Turiu darbo. 

— Misteri Tagertai, — paklausė Hiūston, — ar nega- 
lėtumėte nuvežti manęs į miestą pas siuvėją? Reikia kai ką 
užsisakyti. 

Keinas paniuro, bet kai Hiūston pasakė, jog tai te- 
truksią ne ilgiau kaip penkiolika minučių, sutiko. 

— Vakarienės manęs nelaukite, — sušnibždėjo moti- 
nai bučiuodama ją į skruostą ir kartu imdama skėtį. 

— Tu patikimose rankose, — ištarė Opal švelniai 
žvelgdama į Keiną. 

Jau ekipaže Hiūston pasisuko į Keiną. 

— Ar maloniai paplepėjote su mano motina? 

— Turite gerą motiną, — pasakė jis. — Kur toji atel- 
jė, kurios jums reikia? Ar esate įsitikinusi, jog sugaišime 

tik dešimtį minučių? 

— Penkiolika, — atsakė ji. — Mano... Suknelę mano 
būsimoms vestuvėms siuvo Denveryje, bet aš rengiuosi to- 
kią pačią užsisakyti čia. 

— Tokią pačią? AK, tiesa, dvigubos vestuvės. Beje, o 
kada jos bus? 

— Pirmadienį, dvidešimtą. Tikiuosi, jūs ateisite. Ar 
irgi turėsite labai daug darbo? 

Jis pašnairavo į ją, paskui nusišypsojo. 

— Aš turbūt pasirodysiu vestuvėse, jei jūs nepabėg- 
site pirmąją vedybų naktį, — nusijuokė pamatęs, jog Hiūs- 
ton rausta ir nusigręžia. 

Jie važiavo Žemyn per Koul aveniu link Vestfyldo Gre- 
tos — ilgo dviaukščio pastato, nusitęsusio nuo Antrosios 
iki Trečiosios gatvės. Pirmame jo aukšte buvo parduotu- 
vės, antrame — kontoros. 

Keinas pririšo arklį ir padėjo Hiūston išlipti iš eki- 
pažo. 

— Kol kas mauktelsiu stiklinaitę, — tarė jis linktel- 
damas į vieną alinę, kurių gausybė buvo išsimėčiusi po visą 
miestą. — Tikiuosi, vyru būti lengviau nei jaunikiu. 

Jisai pasisuko ir nužingsniavo palikęs Hiūston vidu- 
ry dulkėtos gatvės. Ji pagalvojo, jog kartkartėmis trūksta 
Lianderio ir jo išsilavinimo. 

Pas siuvėją ji prabuvo viso labo septynias minutes. 
Toji pliaukštelėjo rankomis supratusi, jog teks pasiūti to- 
kią dailią suknelę per tokį trumpą laiką. Lyg žaibo trenkta 
prisėdo ant suolelio, kai Hiūston paprašė pasiūti suknelę 
ir Džinai Tagert. Blaškydamasi po kambarį, siuvėja išstū- 
mė Hiūston iš ateljė, sakydama, jog “brangi kiekviena mi- 
nutė". Hiūston nusprendė, jog jinai laukia nesulaukia darbo 
pradžios. 

Hiūston stovėjo gatvėje išskleidusi skėtį ir žiūrėjo ali- 
nės, kurioje buvo Keinas, pusėn. Ji vylėsi, jog laukti teks 
ne per ilgai. 

— Ch-cha, žvilgterk čionai, — pasigirdo vyriškas bal- 

sas. — Ar tu kartais ne mūsų lauki? 

Ją apstojo trys jauni kaubojai, kurie, kaip atrodė iš 
sklindančio nuo jų kvapo, kelyje išbuvo ne vieną savaitę. 

— Eime, Kelai, — tarė vienas kaubojų. — Ji gi ledi. 

Hiūston nutaisė išraišką, tarsi nematanti jų, o širdies 
gilumoje meldė, kad galų gale pasirodytų Keinas. 

— O man patinka ledi, — tarė Kelas. 

Hiūston nusisuko ir nusitvėrė “Sailos" dailės salono 
rankeną. 

— Prašom atleisti, — pratarė ji traukdamasi atgal ir 
paniekinamai nužvelgdama juos. 

— Kalba kaip ledi, — pasakė Kelas. — Mažyte, kaip 
manytum, ar tau nenuėjus su manimi į alinę siurbtelti bo- 
kaliuko alaus? 

— Kelai, — perspėjamai tarė kitas kaubojus. 

Bet Kelas lenkėsi prie Hiūston. 

— Nepasigailėsi, mažyte. 

— Tai tu pasigailėsi, — nuskardėjo Keino balsas. Vie- 
na ranka jisai sugriebė kaubojų už apykaklės, o kita už dir- 
Žo ir iš visų jėgų bloškė jį tiesiog ant grindinio veidu į purvą. 

Kai kaubojus, dvigubai mažesnis už Keiną, pasikėlė 
purtydamas galvą, kad atsikvošėtų, stūksojęs prie jo Kei- 
nas suriaumojo: 

— Mūsų miestas padorus. Tau reikia moters — va- 
Žiuok į Denverį, o mes savo moterų neleidžiame skriausti, — 
jis dar Žemiau pasilenkė prie kaubojaus, — ir juolab, vel- 
niai griebtų, aš neleisiu skriausti savo moters. Supratai? 

— Taip, sere, — suniurnėjo tas. — Aš nenorėjau... — 
pradėjo, bet užsikirto. — Taip, sere, aš jau važiuoju į 
Denverį. 

— Gera mintis, — tarė Keinas atsitraukdamas nuo 
jo, griebė Hiūston už rankos ir įsitraukė ją į ekipažą. 

Tylėdamas privažiavo prie savo namo ir sustojo. 

— Po velnių! Jums gi reikia namo, — jis vėl paėmė 
vadžias. — Tas vaikėzas jūsų nepalietė? 

— Ne, — meiliai atsakė ji. — Dėkui, kad atėjote man 

į pagalbą. 

— Nėr už ką, — pasakė jis, nežinia kodėl suraukda- 
mas antakius tarsi kas būtų vertęs jį sunerimti. 

Hiūston paėmė jam už rankos. 

— Galbūt aš paskubėjau, bet pasiunčiau raštelį misis 
Merčison prašydama paruošti mums vakarienę. Jei, žino- 
ma, jūs sutiktumėte pavakarieniauti su manimi. 

Jisai greit apmetė ją akimis. 

— Aš sutinku ir tikiuosi, kad jums pakaks suknelių, 
kad jau taip dažnai aš jas sutepu. 

— Suknelių turiu daugiau nei pakankamai. 

— Na, gerai, — nenorom atsakė jis. — Bet man rei- 
kia šiandien kada nors ir padirbėti. Jūs eikite namo, o aš 
pririšiu jūsų arklį. Peržengusi namo slenkstį, Hiūston nu- 
bėgo į virtuvę. 

— Ar jau paruošta? — paklausė. 

— Jau, — nusišypsojo misis Merčison. — Be to, jūsų 
laukia atšaldytas šampanas. 

— Šampanas? — šūktelėjo Hiūston, prisiminusi, kaip 
Bleir, išgėrusi per daug šampano, atsidūrė lovoje su Lian- 
deriu... 

— Aš paruošiau visko, ką mėgsta misteris Keinas, — 
tęsė misis Merčison. 

— Jautienos bifšteksas, be abejo, — sumurmėjo Hiūs- 
ton. — Ir dar viena jo užkariauta moteris. 

— Kas, mis Hiūston? 

— Nieko. Esu įsitikinusi, jog visa bus labai gardu, 
kaip kad jums įprasta. 

Hiūston išėjo iš virtuvės ir įžengė į mažąją svetainę. 
Viskas buvo taip, kaip ji ir įsivaizdavo. Žvakės jau degė, 
šampanas šalo, krekeriai ir paštetas gulėjo ant didelio si- 
dabrinio dubens. Saulėlydžio spinduliai nušvietė kambarį. 

— Visa tai suruošėte jūs? 

— Aš pamaniau, jog tikriausiai būsite išalkę, — pra- 
dėjo jinai truputėlį nervindamasi. 

Mintis surengti vakarienę buvo gera, bet dabar visa 

tai atrodė kaip viliojimo scena. 

— Be to, jūs sakėte, norite pasikalbėti, — sušnibždė- 
jo ji nuleidusi akis. 

Keinas krenkštelėjo ir praėjo pro ją į kambarį. 

— Jei tikrai nežinočiau, pamanyčiau, kad norite dau- 
giau nei paprastai pasikalbėti. Sėskitės ir duokite valgyti. 
Man... 

— Reikia dirbti, — pertraukė ji su nuoskaudos at- 
spalviu. Galų gale visa tai ji sugalvojo tik todėl, kad jisai 
atrodė toks sudirgęs, kai užvertė ant jos lėkštę. 

Keinas priėjo prie Hiūston ir suėmė jai už smakro. 

— Jūs juk nesirengiate apsižliumbti? 

— Žinoma, ne, — tvirtai tarė ji. — Pavalgykime, ir 
aš važiuoju namo. Aš irgi turiu daug darbų ir... 

Keinas sugriebė ją per liemenį ir prisitraukė prie 
savęs. 

Hiūston pajuto, jog jos kūnas silpsta, o nuoskauda 
išsisklaidė. Galbūt ji to ir siekė. Jai labai patiko, kai jis pri- 
siliesdavo prie jos. 

— Jūs gardžiai kvepiate, — tarė jis, veidu įsikniaub- 
damas į jos kaklą ir tvirtai spausdamas prie savęs. Jo glė- 
byje jinai jautėsi kartu ir apginta, ir bejėgė. 

— Šiandien jūs buvote labai miela, — jis ėmė kan- 
džioti jos kaklą. — Jūs juk itin nesipriešinsite ištekėti už 
tokio arklininko, kaip aš, ar ne? 

Hiūston neatsakė pajutusi, jog jai pakerta kojas, bet 
Keinas lengvai laikė ją persvėręs ir jau perėjo prie kairės 
ausies. 

— Šiandien tenai jūs buvote pati gražiausia ledi, — 
sušnibždėjo jis švelniu alsavimu priversdamas visą ją suvir- 
pėti. — Ir man patiko nešioti jus ant rankų. Žinokite, da- 
bar su malonumu nusineščiau jus viršun į savo miegamąjį. 

Hiūston labai norėjo neatsakyti nieko, o tiesą sakant, 
apskritai suabejojo, ar galės prabilti. 

— Hm, — atskriejo garsas nuo slenksčio. 

— Įeikite, — tarė Keinas, šįsyk kandžiodamas jos 

smakrą. 

Bet mokymosi metai įspaudė pernelyg gilų pėdsaką 
Hiūston charakteryje, ir tai išryškėjo šią akimirką. Hiūston 
pabandė atstumti Keiną, tačiau jis net nepajudėjo. 

— Prašyčiau, — maldaujamai paprašė ji žiūrėdama į 
tamsias jo akis. 

Jis perkreipė fizionomiją ir paleido ją taip staigiai, 
kad ji vos nenugriuvo. 

Tarpduryje stovėjo misis Merčison su didžiuliu por- 
celianiniu dubeniu sriubos rankose. Grįždama ji priekaiš- 
tingai pasižiūrėjo į Hiūston priversdama ją parausti. 

"Truputį aprimusi Hiūston suvokė, jog vos neatsidūrė 
lovoje su savo jaunikiu. Bet jinai žadėjo patėviui sužinoti 
apie Keiną ką galėsianti, prieš ištekėdama užjo. O kas bus, 
jei paaiškės, kad jisai nusikaltėlis? Ar tada ji tekės užjo, ar 
ne? Kaip ten bebūtų, tektų ištekėti, jei pergulės su juo. 

Žvelgdama dabar į Jį, sėdintį ant grindų be švarko, 
su atraitytomis iki alkūnių rankovėmis, atidengusiomis stip- 
rias įdegusias rankas, ir atkemšantį butelį šampano, ji pa- 
manė, kad galbūt pakaktų leisti pasimylėti jam su ja ir tada 
tektų už jo ištekėti, nesvarbu, ką besužinotų. 

Bet tatai buvo negarbinga. 

Kruopščiai pasitaisiusi sijonus, ji atsisėdo ant pagal- 
vės įstrižai jo. 

— Aš norėjau jūsų paprašyti malonės, — pradėjo jinai. 

— Nagi, — pasakė jis pašteto prikimšta burna. 

— Aš norėčiau iki vestuvių išlikti skaisti. 

Keinas taip užsikosėjo, kad Hiūston išsigando, jog ne- 
uždustų, bet užsigėręs puse butelio šampano jis atsigavo. 

— Malonu girdėti, kad esate skaistuolė, — pagaliau 
tarė su ašaromis akyse. — Turiu galvoje jūsų įvykį su Vest- 
fyldu. 

Hiūston neteko amo. 

— Nana, jūs lyg mietą prarijote. Išgerkite, — ištiesė 
jai taurę šampano. — Tai bus jums į naudą. Taigi norėtu- 
mėte likti skaisti, ar ne? — paklausė dėdamas austrės skiau- 

tę į porceliano puoduką. — Manau, turima omenyje jūsų 
noras, kad laikyčiau rankas tolėliau nuo jūsų. 

Jis Žiūrėjo į ją keistokai mąsliai. 

— Tikriausiai taip būtų geriau, — tarė ji, pagalvoju- 
si, jog jeigu jis tęs tai, ką daręs prieš minutę, išlikti skais- 
čiai jai nepavyks, 0 ir nesinorės tokiai likti. 

— Gerai, — šaltai pabrėžė jis. 

Hiūston iš nuostabos išplėtė akis. Jis, be abejonės, 
nusprendė, jog viso ko priežastis tai, kad anksčiau buvęs 
arklininku ir, jos požiūriu, nesąs jos vertas. 

— Ne, — pradėjo ji, — ne dėl to, ką jūs manote. 
Aš... — negalėjo jam pasakyti, ką pažadėjusi savo patėviui, 
arba kad jo lytėjimai verčia ją jaustis anaiptol ne ledi. 

Paėmė jį už alkūnės. 

Keinas atsitraukė. 

— Jūs nusprendėte. Paklausykite, mudu sudarėme su- 
tartį, lyg kontraktą, o aš jį pažeidžiu. Jūs žadėjote, jog ap- 
simesite esanti... įsimylėjusi mane, kaip suprantu, žmonių 
akyse. Pažadą jūs ištesėjote. Kai esame vieni, galite apskri- 
tai nekreipti į mane dėmesio. Aš suvaldysiu rankas. Iš tik- 
rųjų, manau, būsiant geriau, jei tuojau išeisiu. O jūs likite, 
pavalgykite, aš eisiu dirbti. 

Dar Hiūston nespėjus tarti nė žodžio, Keinas atsi- 
stojo ir rengėsi išeiti iš kambario. 

— Prašyčiau, neišeikite, — riktelėjo jinai mesdamasi 
iš paskos, bet susipainiojo ilguose sijonuose ir ėmė kristi. 

Jisai sugavo ją dar nespėjusią susitrenkti į kietas grin- 
dis, bet paleido iškart, kai tik ji atsistojo ant kojų. 

— Aš nė mintyse nenorėjau jūsų užgauti, — prašne- 
ko ji. — Aš neturėjau omenyje to, kad man nepatiktų jūsų 
prisilietimai... — ji užsikirto ir paraudusi nuleido akis. — 
Aš noriu pasakyti, kad... Tiesiog aš niekada... Ir norėčiau 
išlikti... Jei tatai įmanoma, — užbaigė pakeldama į jį akis. 

Keinas žiūrėjo į ją niūriu Žvilgsniu. 

— Kokie niekai. Jūs norite, kad aš neliesčiau jūsų ar 
ko? Visa, ko man reikia iš šios santuokos, — kad žmonėse 

šalia manęs būtų ledi. Visais kitais atvejais jums neteks ma- 
tyti mano bjauraus veido. Namas pakankamai didelis. Jūsų 
valia, ledi. 

Ledi turi elgtis pasitikėdama savimi — tai Hiūston 
prisiminė dar iš mokyklos. Jinai atsitiesė, ištiesino pečius. 

— Aš noriu būti jūsų Žmona tiek žmonėse, tiek ir vien 
su jumis, tačiau iki vedybų noriu išlikti skaisti. 

— O kas jums trukdo? — Keinas nustebęs pažvelgė į 
ją. — Ką, ar aš už plaukų velku jus į lovą? Verčiu miegoti 
su manimi? 

— Ne, bet jūsų motyvai įtikinami, misteri Tagertai, — 
išsprūdo iš jos lūpų. 

Jo žvilgsnyje šmėkštelėjo nuovoka. 

— Tebūsiu aš prakeiktas, — tarė su nuostaba balse. — 
Kas būtų galėjęs pamanyti? Nors galbūt ledi myli arklinin- 
kus. Sėskime ir važiuokime, — pridūrė linksmai. — Sako- 
te, geri motyvai? — jis vyptelėjo, kai ji atsisėdo priešais. 

Hiūston iš širdies pasigailėjo pradėjusi šią temą. 

Kukli vakarienė dviese su Keinu, kokios Hiūston ti- 
kėjosi, virto visišku chaosu. Nespėjo jiedu pradėti antro pa- 
tiekalo, kai įėjo Edenas ir ištiesė Keinui popierius, kuriuos 
tasai turėjo perskaityti ir pasirašyti. Keinas pakvietė jį pa- 
"vakarieniauti su jais, ir nė minutės jie nesiliovė kalbėję apie 
reikalus. 

Hiūston tyliai stebėjo, kaip už langų leidžiasi saulė. 
Misis Merčison įeidavo ir išeidavo atnešdama daugybę ska- 
niausių patiekalų, kuriuos jie suvalgydavo iki paskutinio ga- 
balėlio. 

Keinas nesiliovė sakęs jai komplimentų, kurių varia- 
cijos aprėpė nuo “velniškai gardu" iki siūlymų pabėgti su 
juo ir gyventi nuodėmingai. Misis Merčison sukikeno ir nu- 
raudo kaip gimnazistė. 

Prisiminusi, jog šiandien vakarienei buvo paruošti visi 
misterio Keino mėgiamiausi valgiai, Hiūston paklausė jo: 

— Ką jūs labiausiai mėgstate, misteri Tagertai? 

Jis pažvelgė į ją pro popierių viršų. 

— Visa, kas skanu, įskaitant dailutes ledi. 

Truputį raustelėjusi Hiūston nusisuko. 

Devintą valandą ji pakilo nuo stalo. 

— Man jau metas eiti. Labai dėkui už vakarienę, mis- 
teri Tagertai. 

Jai pasirodė, jog jisai išvis nepastebi jos dalyvaujant. 

Netikėtai Keinas sugriebė ją už suknelės padurkų. 

— Kol kas jūs negalite išeiti. Aš noriu su jumis pasi- 
kalbėti. 

Kad galėtų eiti, ji turėjo ištraukti sijoną, tad nebuvo 
kitos išeities, kaip stovėti įsmeigus žvilgsnį į sieną viršum 
sėdėjusių ties jos kojomis vyrų. 

— Manau, aš čia nereikalingas, — tarė Edenas rink- 
damas popierius. 

— Mes dar nebaigėme, — priešgyniavo Keinas. 

— Ar tau neatrodo, kad turėtum skirti truputėlį dau- 
giau laiko savo sužadėtinei? — daugiaprasmiškai paklausė 
Edenas. — Aš pasakysiu misis Merčison, jog ji laisva. 

Jisai atsistojo. 

— Ačiū už vakarienę, Hiūston. Visa buvo puiku. 

Edenas išėjo iš kambario priverdamas duris. 

Nekrustelėjusi ir nepažvelgusi žemyn į Keiną, Hiūs- 
ton tebestovėjo savo vietoje. 

Jis keletą kartų truktelėjo ją už padurkų, bet pama- 
tęs, jog jinai nereaguoja, pasikėlė ir pažvelgė jai į akis. 

— Manau, jog jūs dėl manęs pametusi galvą. 

Hiūston nusuko akis. 

— Tai neįtikėtinai juokinga. Jau vėlu, misteri Tager- 
tai, man metas namo. Tėvai jaudinsis. 

Keinas delnais suėmė jos veidą. 

— Jūs buvote labai miela, surengdama šią vakarienę 
su žvakėmis ir kitkuo. 

— Džiaugiuosi, kad jums patiko. O dabar aš turiu... 

Jisai prisitraukė ją. 

— Visą vakarą aš galvojau, ką jūs pasakėte, — kad 
turiu įtikinamų motyvų, — tarė jis bučiuodamas jos kaklą. 

— Prašyčiau, nereikia, — pasakė ji, nesėkmingai ban- 
dydama jį atstumti. 

Jis panardino delną į kruopščiai sudėtus jos plaukus, 
ir jie užkrito ant pečių. Keinas pirštais perbėgo per minkš- 
tų plaukų tankmę. 

— Gražu, — sumurmėjo jis priartindamas jos veidą 
ir neatplėšdamas nuo jos akių. 

Jisai palenkė Hiūston galvą ir ėmė bučiuoti taip, kad 
jinai pasijuto tirpstanti. Jis žaidė su jos lūpomis, atitrauk- 
damas apatinę lūpą dantimis, liežuvio galiuku apvedžioda- 
mas jos burnos kontūrus. 

Hiūston nejudėjo, 0 jausmai jau perpildė ją. Atsida- 
vusi plūstėlėjusiai aistrai, ji abiem rankom apkabino jo kak- 
lą ir stipriai prisiglaudė. Keinas nedelsdamas atsiliepė, 
pritraukdamas ją dar arčiau savęs, išlenkdamas ją taip, kad 
jų kūnai kuo glaudžiau susiliestų. 

Kai jisai ėmė leistis ant kilimo, ji nė nepamanė prie- 
šintis, tik prigludo prie jo kaip prie gyvybingos jėgos. Kol 
jie gulėsi ant kilimo, jo lūpos neatitrūko nuo jos lūpų. 

Keinas perbraukė delnu per jos šlaunį, bučiniais nu- 
berdamas kaklą. 

— Keinai, — sušnibždėjo jinai atlošusi galvą. 

— Aš čia, mano mieloji, čia, — sušnibždėjo jis. Šis 
balsas vertė ją virpėti. 

Keino ranka palindo po jos suknele ir nuslydusi per 
šlaunį užčiuopė nepridengtą kūno plotą tarp užsegtų S 
raiščių ir ilgų laisvų kelnaičių. 

Hiūston negalvojo apie nieką, tik mėgavosi nežemiš- 
kais pojūčiais jo delnams liečiant jos odą, jo lūpoms lytint 
jos veidą. Ji instinktyviai dar. labiau prigludo prie jo, jos 
koja dar tvirčiau įsispraudė tarp jo kojų. 

Keinas sudejavęs atstūmė ją, gal sekundę tebegulėda- 
mas šalia ir žiūrėdamas į ją, paskui jis pakilo. 

— Kelkitės, — šaltai tarė ir nuėjęs atsistojo prie tam- 
saus lango nugara į ją. 

Hiūston gulėjo ant kilimo su atverstais iki liemens 

sijonais, jausdamasi sugėdinta, pažeminta, apvilta. Kai ji iš 
lėto atsistojo, stengdamasi atgauti savitvardą, jos akyse pa- 
sirodė ašaros. 

— Eikite ir susišukuokite plaukus, — pasakė Keinas 
neatsigręždamas. — Susišukuokite plaukus, ir aš parvešiu 
jus namo pas motiną. 

Hiūston šovė iš kambario kaip kulka, prisidengusi 
burną delnu, kad nepratrūktų rauda. 

Abi vonios apačioje buvo tarp Keino kabineto ir vir- 
tuvės. Jinai bijojo susidurti su Edenu ar misis Merčison, 
todėl užlipo į viršų, kur vonia buvo šalia Keino miegamojo. 

Atsidūrusi marmuriniame vonios kambaryje, ji apsi- 
pylė ašaromis. Jisai norėjo vesti ledi, ir jam pasidarė atgra- 
su, kad jinai elgiasi kaip šliundra. Vis dėlto atsitiko tai, ką 
turėjo galvoje Bleir, sakydama mačiusi kibirkštėles, kai 
Lianderis ją pabučiavęs. Lianderio bučiniai jai niekada ne- 
kėlė jokių jausmų, bet Keino bučiniai... 

Jinai pasižiūrėjo į savo atvaizdą veidrodyje ir pama- 
tė gyvas Žžėrinčias akis, truputėlį putlią burną, rausvus 
skruostus, netvarkingai išdrykusius ant pečių plaukus. Čia 
buvo ne ta ledi, kurią jis norėjo paimti sau kaip žmoną. Nėr 
ko stebėtis, kad ją jis atstūmė. 

Ašaros vėl nusirito jos skruostais. 

Vos tik Hiūston išbėgo iš svetainės, Keinas nuėjo į 
kabinetą, kur už rašomojo stalo įkniubęs į popierius sėdė- 
jo Edenas. 

— Hiūston išvažiavo? — paklausė Edenas nutolusiu 
balsu. 

Keinas neatsakė, ir Edenas pakėlė galvą. Jis pamatė 
drebančias Keino rankas, kai tas vienu mauku gurkštelėjo 
pusę stiklinės viskio. 

— Ką tu padarei su ja? — paklausė Edenas vos tram- 
dydamas pyktį. — Aš sakiau tau, jog jinai nepanaši į kitas 
moteris. 

— Na, ką tu Žinai apie ją, velniai griebtų? Tu verčiau 
paklaustum, ką ji padarė su manimi? Noriu, kad tu pakin- 

kytum arklį ir parvežtum Hiūston namo. 

— Kas atsitiko? 

— Moterys! — paniekinamai sviedė Keinas. — Nie- 
kada nežinai, ko iš jų laukti. Tik dėl vienos priežasties aš 
norėjau vesti ledi ir... 

— Vėl Fentonas, — su nuovargiu tarė Edenas. 

— Taigi, po velnių, Fentonas! — vos nesuriko Kei- 
nas. — Visa, ką aš dirbau, ką dariau, buvo iš keršto Fento- 
nui. Visus tuos metus aš po trupinėlį kroviausi turtą ir 
teturėjau vienintelę svajonę: surengti jam vieną kartą kvies- 
tinius pietus. Mano namas bus keturis kartus didesnis ne- 
gu jo, 0 priešais mane užstalėje sėdės mano žmona, toji 
moteris, kurią jis kitados atėmė iš manęs, jo brangiausioji 
duktė Pamela. 

— Bet tau teko apsieiti su kita moterimi, — pasakė 
Edenas. — Argi Hiūston tau nepatinka? 

Keinas nurijo didelį gurkšnį viskio. 

— Ji velniškai gerai apsimeta, — pasakė jis. — Tur- 
būt jinai iš tikrųjų mirtinai trokšta mano pinigų. 

— O kaip, jeigu jai tavo pinigų nereikia? Kaip, jeigu 
ji nori turėti šeimą, vaikų? 

Keinas truktelėjo pečiais. 

— Tai ji gali turėti ir vėliau. Visa, ko trokštu aš, iš- 
vilkti į dienos šviesą Fentoną. Aš noriu sėdėti savo svetai- 
nėje su viena tų Čandler kaip su žmona. 

— O po to? Ką tu rengiesi daryti su Hiūston po to? 
Ji juk ne batų pora, kurią galima imti ir išmesti. 

— Aš kaip tik renku jai brangenybes. Jinai galės pa- 
silikti jas, o jeigu man pavyks surasti pirkėją, atiduosiu jai 
ir šį namą. 

— Ir viskas? — paklausė Edenas. — Tu rengiesi pasa- 
kyti jai, kad jinai išeitų, kad daugiau ji tau nebereikalinga? 

— Ji bus patenkinta manęs atsikračiusi. 

Jisai išgėrė viskį iki dugno. 

— Be to, aš neturiu laiko moterims. Nuveši ją namo, 
gerai? — po šių žodžių jis išėjo iš kambario. 

X skyrius 


Hiūston verkė visą naktį. Jai buvo gėda, ir dėl tojau- 
tėsi nelaiminga. Visą sąmoningą gyvenimą ji laikėsi savo 
patėvio taisyklių, o Dunkanas Geitsas turėjo tvirtą nuomo- 
nę, kas dera ir ko nedera daryti ledi. Hiūston visuomet sten- 
gėsi gyventi pagal šias taisykles. O jei ir pažeisdavo jas, tatai 
darydavo slapčia. 

Su Lianderiu ji visada elgėsi labai santūriai. Jam rei- 
kėjo ledi, ir jinai tapo ja. Tiek viešai, tiek dviese su juo ji 
buvo ledi. Jos elgsena visuomet buvo nepriekaištinga. 

O iš tiesų Lianderiui, pasirodo, reikėjo toli gražu ne 
ledi. Hiūston širdyje Žėrėjo ugnimi išdeginti jo žodžiai, jog 
Bleir buvusi nuostabi. 

Paskui atsirado Keinas, visai nepanašus į Lianderį su 
savo blizgesiu ir savimeile. Bet Keinui reikėjo ledi, ir kai 
Hiūston pasielgė ne kaip ledi... 

Jinai niekada neįstengs pamiršti pasibjaurėjimo jo 
veide po to, kai raičiojosi su juo ant grindų. 

Ką jinai galėjo dar padaryti, kad įsiteiktų vyrui? Jai 
rodėsi, jog Lianderiui reikėjo ledi, o iš tikrųjų buvo ne taip. 
Jinai manė, jog dabar supratusi, kad vyrai geidžia aistrin- 
gos moters. Bet su Keinu nutiko kitaip. Jam reikėjo ledi. 

Juo daugiau ji galvojo, juo labiau verkė. 

Dieną į kambarį užėjo Bleir ir pamačiusi paraudu- 
sias nuo ašarų sesers akis bei patinusius vokus įsliuogė pas 
ją į lovą. Kurį laiką jiedvi nesišnekėjo, paskui Hiūston vėl 
ėmė verkti. 

— Visa taip baisu? — paklausė Bleir. 

Hiūston linktelėjo šnirpštelėjusi nosimi. 

— Tagertas? — paklausė Bleir. 

Hiūston vėl linktelėjo. 

— Aš nesuprantu, ko jis nori iš manęs. 

— Greičiausiai visko, ką galima iš tavęs gauti, — pa- 
sakė Bleir. — Tau nereikėtų tekėti už jo. Niekas tavęs ne- 
verčia. Jei tu parodytum, jog tau reikalingas Lianderis, 

manau, jį būtų galima susigrąžinti. 

— Lianderiui reikia tavęs, — pasakė Hiūston sėsda- 
masi ant lovos. 

— Aš reikalinga jam tik todėl, kad daviau tai, ko tu 
nebūtum davusi, — šnekėjo Bleir. — Hiūston, tu myli Lian- 
derį. Dievas Žino, kodėl, bet tai tiesa. Tu mylėjai jį visus 
tuos metus. Pamąstyk, ką reikštų ištekėti už jo. Gyventum 
name, kurį jis statė tau, augintum vaikus... 

— Ne, — tarė Hiūston išsiimdama iš spintelės nosi- 
naitę. — Lianderis priklauso tau taip, kaip niekuomet ne- 
priklausė man. Jam daug reikalingesnė tu. 

— Ne, tai netiesa! Tu pati nežinai, ką kalbi. Aš esu 
visai ne jo skonio. Šįryt ligoninėje jis pasakė, jog esu nie- 
kam tikusi gydytoja, jog daugiau žaloju nei gydau ir... — ji 
užsidengė veidą rankomis. 

— Galbūt jam nepatinka, kaip tu gydai, bet jis pami- 
šęs nuo tavo bučinių, — piktai pasakė Hiūston. — Bleir, 
atleisk. Aš tiesiog labai pavargau ir esu sudirginta. Galbūt 
nervinuosi prieš vestuves. 

— Ką tau padarė Tagertas? 

— Nieko, — atsakė Hiūston slėpdama veidą nosinė- 
je. — Jis visada garbingai elgiasi su manimi. Manau, tik- 
riausiai aš pati save apgaudinėju. 

— Ką tu turi galvoje? 

— Nežinau. Aš turiu darbo, — pasakė ji lipdama iš 
lovos. — Iki vestuvių reikia daug padaryti. 

— Tu vis dėlto rengiesi tekėti už jo? — švelniai pa- 
klausė Bleir. | 

— Jei jisai ims mane, — sušnibždėjo Hiūston stovė- 
dama nugara į seserį. Hiūston manė, kad po vakarykščio 
vakaro jis galėjo ir persigalvoti, o perspektyva gyventi be 
Keino išpuolių — kaip ir be jo bučinių — ateitį nuspalvino 
pilkais tonais. Įsivaizdavo save tyliai sėdinčią supamajame 
krėsle su mezgimo vąšeliu. 

— Ar nenorėtum patalkinti man ruošiantis vestu- 
vėms? — paklausė Hiūston atsigręždama į seserį. — Ar vi- 

sa patiki man? 

— Aš nė galvoti apie vestuves nenoriu, nei apie sa- 
vąsias su Lianderiu, nei juo labiau apie tavo su Tagertu. Lian- 
deris pyksta dėl to, kas įvyko, ir esu tikra, kad jeigu tu... 

— Mes su Lianderiu vienas kitam mirę, — pertraukė 
ją Hiūston. — Nejau tu nematai? Lianderiui reikia tavęs, o 
ne manęs. Keinas... — ji nusisuko. — Po dešimties dienų 
aš išteku už misterio Tagerto. 

Bleir nušoko nuo lovos. 

— Gali galvoti, jog tarp tavęs ir Lianderio viskas baig- 
ta, bet taip nėra. Ir neturėtum savęs bausti rinkdamasi šį 
valdingą pabaisą. Jis net lėkštės nesugeba nulaikyti, o juo 
labiau... 

Bleir užsikirto, nes Hiūston skėlė jai antausį. 

— Aš išteku už to Žmogaus, — pasakė įpykusi Hiūs- 
ton. — Aš neleisiu nei tau, nei bet kam kitam jo juodinti. 

Bleir prisidengė žandą plaštaka, o jos akyse susitven- 
kė ašarų. 

— Tai, ką aš padariau, perskyrė mus, — sušnibždėjo 
ji. — Nė vienas vyras negali būti svarbesnis nei seserys vie- 
na kitai, — tarė Bleir prieš išeidama iš kambario. 

Kurį laiką Hiūston sėdėjo ant lovos. Ji norėjo nura- 
minti Bleir, bet nežinojo kaip. Kas jai pasidarė, kad dėl Kei- 
no galėjo skelti antausį savo seseriai? 

O kitas klausimas — ar Keinas rengiasi ją vesti? 

Jinai atsisėdo prie rašomojo stalo ir virpančiomis ran- 
komis parašė raštelį jaunikiui: 

“Gerbiamasis misteri Tagertai! 

Vakar vakare aš elgiausi nedovanotinai. Jūs turite vi- 
sas teises pareikalauti, kad sugrąžinčiau jums žiedą. 

Mis Hiūston Čandler". 

Užantspaudavusi įdavė raštelį Sjuzen, kad Vilis nu- 
neštų adresatui. 

Gavęs raštelį, Keinas prunkštelėjo. 

— Prastos naujienos? — paklausė Edenas. 

Keinas norėjo parodyti raštelį Edenui, bet užuot tai 

padaręs įsidėjo į į kišenę. 

— Čia nuo Hiūston. Žinai, aš niekuomet nesutikau 
nieko panašaus į ją. Ar tu nesirengi važiuoti į miestą? 

Edenas linktelėjo. 

— Užeik į kokią juvelyrinę krautuvę ir nupirk tuziną 
žiedų, įvairiausių, ir nusiųsk juos Hiūston. 

— Ar ką parašyti? 

Keinas šyptelėjo. 

— Ne, pakaks žiedų. Kur mes stabtelėjome? 


Ketvirtą valandą misteris Vezerlis iš parduotuvės “Ju- 
velyriniai dirbiniai ir Vezerlio dovanos" užbėgo Čandlerių 
namų laiptais. 

— Aš atnešiau paketą mis Hiūston, — smagiai pasa- 
kė jis Sjuzen, kuri atidarė jam duris. 

Sjuzen nuvedė jį į terasą, kur sėdėjo Opal ir priblokš- 
ta Hiūston, išsidėliojusios sąrašus visko, ko reikia vestuvėms. 

— Labą dieną, misteri Vezerli, — tarė Opal. — Gal 
galėčiau pasiūlyti jums arbatos? 

— Ne, dėkui, — atsakė jis žvelgdamas į Hiūston žė- 
rinčiomis akimis. — Čia jums. 

Jis priėjo prie jos ir padavė didelę plokščią aksominę 
dėžutę. 

Suglumusi, bet su didėjančia viltimi širdyje Hiūston 
paėmė dėžutę. Visą dieną ji jautėsi nelaiminga rengdamasi 
vestuvėms, kurios galėjo neįvykti. Maža to, misteris Geit- 
sas, parėjęs namo papietauti, pranešė jai kaip paslaptį, jog 
rytoj rytą paskyręs susitikimą su Marku Fentonu. Jis reika- 
lavo, kad jinai įvykdytų savo pažadą sužinoti apie Keiną vis- 
ką, ką galėsianti. 

Kai Hiūston atidarė dėžutę ir išvydo žiedus, vos ne- 
apsiverkė iš palengvėjimo. | 

— Kaip miela, — pasakė ji išlaikydama išorišką rim- 
tį ir apžiūrinėdama paeiliui kiekvieną žiedą: du smaragdo 
žiedai, perlas, safyras, rubinas, trys brilianto Žiedai, ame- 
tistas, žiedas su trimis opalais, koralo žiedas ir Žiedas su 

žadeitu. 

— Aš buvau apstulbintas, — šnekėjo misteris Vazer- 
lis. — Tas šviesiaplaukis vaikinas, kuris visą laiką lydi mis- 
terį Tagertą, prieš valandą užėjo pas mus ir paprašė dvylikos 
žiedų vienai mis Hiūston. 

— Ar juos rinko ne misteris Tagertas? — pasiteiravo 
Hiūston. 

— Tai buvo jo idėja. Taip sakė tas šviesiaplaukis. 

Hiūston labai ramiai pakilo laikydama uždarytą dė- 
žutę su žiedais rankoje. 

— Labai dėkoju, misteri Vezerli, kad užėjote asme- 
niškai atnešdamas žiedus. Tikriausiai, mama, tu nori jų pa- 
sižiūrėti, — tarė ji ir ištiesė dėžutę Opal. — Reikės juos 
pasimatuoti. Iki pasimatymo, misteri Vezerli. 

Kai Hiūston lipo aukštyn į savo kambarį, jai tapo 
lengviau ant širdies. Ne dėl žiedų, o todėl, kad jisai per- 
skaitė jos raštelį ir vis dar rengiasi ją vesti. Tatai buvo svar- 
bu. Žinoma, jis neprašė pasimatyti, bet greitai jiedu 
susituoks ir matysis kasdien. 

Pakilusi į savo kambarį, ji pradėjo persirenginėti 
pietums. 


Hiūston nusišypsojo Markui Fentonui, sėdėjusiam 
priešais ją mis Emili “Arbatinėje", kur viešpatavo tyla ir 
ramybė. Netoliese sėdėjo Opal, stengdamasi jiems netruk- 
dyti. Misteris Geitsas reikalavo, jog Opal lydėtų Hiūston, 
nes, pasak jo, daugiau netikįs jaunų amerikiečių dorovin- 
gumu. 

Markas buvo simpatiškas jaunuolis, neaukšto ūgio, 
kresnas, šviesiaplaukis, žydrų akių, ir užkrečiamai juokėsi. 

— Girdėjau apie tavo grobį, Hiūston. Tai tiesiog se- 
zono įvykis, — tarė Markas dėdamasis į lėkštę naują gaba- 
14 pyrago su razinomis. — Visas miestas šnibždasi, kad jis 
pusiau laukinis, pusiau riteris ant balto žirgo. Kuris iš jų 
tikrasis Keinas Tagertas? — paklausė jis mirkteldamas. 

— Aš pamaniau, galbūt tu man apie tai papasakosi. 

Misteris Tagertas kitados dirbo jums. 

— Jisai išėjo, kai man buvo septyneri! Aš beveik ne- 
prisimenu to Žmogaus. 

— O ką prisimeni? 

— Ašjo mirtinai bijojau, — nusijuokė Markas. — Jis 
prižiūrėjo arklides lyg jos būtų jo nuosavybė ir niekas, net 
ir tėvas, ten nesibrovė. 

— Net tavo sesuo Pamela? — paklausė Hiūston žais- 
dama puoduku. 

— Ak štai ką tu nori sužinoti, — vėl nusijuokė jis. — 
Aš nieko nežinojau, kas dedasi. Vieną kartą abudu — ir 
Tagertas, ir mano sesuo — išvažiavo. Žinok, aš iki šiol tru- 
putį nervinuosi, kai pasiimu arklį neatsiklausęs. 

— Kodėl išvažiavo tavo sesuo? — kvotė Hiūston. 

— Tėvas iškart ją ištekino. Nemanau, jog būtų norė- 
jęs tapti liudininku, kaip jo duktė vėl pradeda romaną su 
kokiu arklininku. 

— O kur Pamela dabar? 

— Aš retai ją matau. Su vyru jie persikėlė į Klyvlen- 
dą, susilaukė vaiko ir ten pasiliko. Prieš kelis mėnesius vy- 
ras mirė, 0 vaikas ilgai sirgo. Praėjusiais metais jai buvo 
nelengva. 

— Ji?.. 

Markas pasilenkė arčiau su sąmokslininko išraiška 
veide. 

— Jei nori daugiau sužinoti apie tą Žmogų, už kurio 
rengiesi tekėti, pasišnekėk su Lavinija Larua. 

— Man rodosi, aš jos nepažįstu. 

Markas atsilošė į kėdės atkaltę ir nusišypsojo. 

— Žinoma, ne. Tai jo paklotė. 

— Kas? 

— Jo meilužė, Hiūston. Man metas eiti, — pasakė jis 
pakildamas ir dėdamas pinigus ant stalo. 

Hiūston irgi atsistojo ir delnu palietė jo ranką. 

— Kur man suradus mis Larua? 

— Larua, Lavinijos Larua pasiteirauk Kresent gatvėje. 

— Kresent? — Hiūston išplėtė akis. — Niekada ten 
nesu buvusi. 

— Pasiųsk Vilį. Jis ten, be abejonės, buvęs. Susitik 
su ja kur vienumoje. Tau nederėtų rodytis žmonėms tokių 
kaip ji kompanijoje. Povedybinės sėkmės tau, Hiūston, — 
pasakė jis išeidamas iš krautuvės. 

— Ar išsiaiškinai, ko norėjai? — pasiteiravo dukters 
Opal. 

— Manau, net daugiau nei norėjau. 

Kitą penktadienio pusdienį bei visą šeštadienį Hjus- 
tin praleido rengdamasi dviguboms vestuvėms: užsakinėjo 
gėles, sudarinėjo meniu. 

— Brangioji, kiek dienų tu nematei Keino? — pa- 
klausė Opal. 

— Ne dienų, o valandų, — atsakė Hiūston slėpdama 
veidą nuo motinos. Jinai nesirengė vėl pulti Keino. Vieną 
kartą jau pasirodė kvaiša ir nenorėjo, kad tai pasikartotų. 

Šeštadienį atsirado kitų rūpesčių. Misteris Geitsas sa- 
vo riksmais penktą valandą ryto sukėlė visus iki vieno ir 
pranešė, jog Bleir nenakvojo namie. Opal patikino jį, jog 
Bleir buvusi su Lianderiu, bet tai dar labiau įpykino Gett- 
są. Jis rėkė, kad Bleir reputacija galutinai pražudyta, ir 
Lianderiui teksią vesti ją šiandien pat. 

Hiūston ir Opal pasisekė jį nuraminti, bent jau tiek, 
kad jisai galėtų papusryčiauti, ir kaip tik per pusryčius į 
kambarį įėjo Bleir su Lianderiu. 

Jų išvaizda buvo siaubinga! Bleir apsirengusi keistu 
šviesiai Žydros spalvos apdaru, su sijonu, vos siekiančiu 
kulkšnis. Jos plaukai išsidraikę ant pečių, o pati išsipurvi- 
nusi, apkibusi varnalėšomis ir dar kažkuo, panašiu į sukre- 
šėjusį kraują. Lianderis atrodė ne geriau tik su kelnėmis ir 
palaidine, su skylėmis ant klešnių bei rankovių. 

— Lianderi, — vargais negalais ištarė Opal. — Kas 
čia, ar kulkų žymės? 

— Galbūt, — atsakė jis laimingai šypsodamasis. — 
Grąžinu jums ją sveiką ir nesužalotą. Man reikėtų eiti na- 

mo ir truputėlį numigti. Šiandien aš budžiu, — jis pasisuko 
į Bleir ir paglostė jos skruostą. — Labos nakties, daktare. 

— Labanaktis, daktare, — atsakė ji, ir Lianderis išėjo. 

Kurį laiką niekas negalėjo nė krustelti, visi stebeilijo 
į išsiterliojusią purve Bleir. Nors ji ir atrodė lyg būtų pa- 
buvojusi paeiliui trijose katastrofose, jos akys švytėjo pa- 
šėlusia liepsna. 

Hiūston pakilo iš užstalės ir priėjo prie sesers, staiga 
pajutusi nuo jos sklindantį kvapą. 

— Viešpatie! Kas tavo plaukuose? 

Bleir kvailai vyptelėjo. 

— Turbūt arklių mėšlas. Šiaip ar taip, man jis plau- 
kuose, o ne ant veido kaip jam. 

Hiūston išgirdo, kaip už jos nugaros misteris Geitsas 
pašoko iš vietos. Jis stipriai sugriebė Bleir už rankos. 

— Greičiau aukštyn, — sukomandavo. 

Hiūston nuvedė Bleir į vonią, atsuko vandenį ir pa- 
dėjo seseriai nusirengti. 

— Iš kur šitas nesuvokiamas tavo kostiumas? 

Vos Bleir pradėjo pasakotis, rodos, jau nebebuvo ga- 
lima jos sulaikyti. Hiūston atsagstė sagas, atraišiojo vieną 
batą, kol Bleir triūsė prie kito, išmuilino sesers plaukus, 
kol toji gramdėsi purvą nuo odos, — ir visą laiką Bleir ne- 
siliovė šnekėjusi, kaip nuostabiai jiedu su Lianderiu pra- 
leido šią dieną, pasakojo šiurpias istorijas apie pamišėlius, 
šaudymus, perpjautas venas ir moterų peštynes. Kiekvie- 
noje istorijoje dalyvavo Lianderis, gelbėjęs vieną gyvybę po 
kitos, o vienu atveju — net pačios Bleir gyvybę. 

Hiūston sunku buvo patikėti, kad šitas Lianderis, apie 
kurį springdama kalbėjo Bleir, buvo tas pats paprastas Žmo- 
gus, kokį ji pažinojo daugelį metų. Iš Bleir pasakojimo at- 
rodė, jog Lianderis medicinoje darė stebuklus. 

— Įsivaizduok, to vyro žarnyne būta keturiolikos sky- 
lių! Ir Lianderis visas jas užsiuvo, — susižavėjusi, net už- 
dusdama malė Bleir, kol Hiūston trinko ir vėl muilino jos 
galvą. — Keturiolika! 


112 


Juo ilgiau šnekėjo Bleir, juo blogiau jautėsi Hiūston. 
Lianderis niekada nežiūrėjo į ją taip, kaip šįryt Žiūrėjo į 
Bleir, niekada neimdavo jos vykdamas su iškvietimais — 
ne todėl, kad ją būtų dominę svetimi virškinimo traktai, bet 
jinai norėjo, kad jis dalintųsi su ja savo problemomis. 

Bleir prabuvo su Lianderiu viso labo tik keletą die- 
nų, bet jisai jau priklausė jai, kaip niekada nepriklausė 
Hiūston, kuri dabar nebeturėjo ir Keino. Gal nuėjus pas 
jį? Apskritai jiems derėtų pasimatyti ir aptarti vestuvių 
smulkmenas. Hiūston įsivaizdavo, kaip ji pasirodysianti jo 
namuose. Jisai, be abejo, pasakys: “Aš iš anksto Žinojau, 
jog jūs pasiduosite. Jūs negalėjote ilgėliau ištverti toli nuo 
manęs." 

Visą šeštadienį, kol Bleir miegojo, ji vylėsi, jog Kei- 
nas aplankys ją, bet jisai neatėjo. 

Sekmadienio rytą apsimovė pilką saržos sijoną, apsi- 
vilko tamsiai žalia plisuoto šilko palaidinuke, pilku švar- 
keliu ir nulipo žemyn, kur jos laukė tėvai, susirengę į 
pamaldas. 

Bažnyčioje visi susėdo, atsivertė maldaknyges, įsivieš- 
patavo tyla. 

— Pasislinkite, — pasakė Keinas Hiūston. 

Sugluminta ji pasitraukė, kad jisai galėtų atsisėsti ša- 
limais. Per pamaldas jis sėdėjo tyliai, nuobodžiaudamas žiū- 
rėjo į tėvą Tomą. Tuoj po pamaldų sugriebė Hiūston už 
rankos. 

— Man reikia pasišnekėti su jumis. 

Beveik jėga ištempė ją iš bažnyčios, nekreipdamas dė- 
mesio, kad kažkas bandė jį užšnekinti, ir įsodino į savo se- 
ną briką. Atsisėdęs jame, jis timptelėjo vadžias, ir ketvertas 
arklių šoko iš vietos taip netikėtai, kad Hiūston teko pri- 
laikyti skrybėlaitę. 

— Na, gerai, — pasakė jis staigiai stabdydamas ark- 
lius pietiniame miesto pakrašty po tuopomis netoli vanden- 
tiekio stoties. — Ką jūs veikėte su Marku Fentonu? 

Visai nepanašus į tą, kokį jį įsivaizdavo Hiūston, Kei- 

nas iš tikrųjų pranoko jos viltis. 

— Marką aš pažįstu nuo vaikystės, — šaltai atsakė 
ji. — Ir galiu matytis su kuo panorėsiu. O be to, su manimi 
buvo mama. 

— Galvojate, jog aš nežinau? Kaip bebūtų, jūsų mo- 
tina — protinga moteris. 

— Nesuprantu, ką jūs norite tuo pasakyti, — ji pra- 
dėjo pešioti skėtį. 

— Ką jūs veikėte su Marku Fentonu? — jis grasina- 
mai pasilenkė prie jos. 

Hiūston nusprendė, jog geriausia būtų pasakius tei- 
sybę. 

— Aš prižadėjau patėviui sužinoti apie jus iš kuo dau- 
giau įvairių Žmonių. Misteris Geitsas surengė šį susitikimą 
su Marku, kad pasiklausčiau jo apie jus. Aš būčiau apie jus 
pasišnekėjusi su misteriu Fentonu, bet jisai atsisakė, — ji pa- 
kėlė akis. — Ir galbūt aš pasikalbėsiu su mis Lavinija Larua. 

— Su Vini? — paklausė jis ir nusišypsojo. — Tai pa- 
tarė jums Geitsas? Neblogai. Įdomu, kaip jis įsigudrino, tu- 
rėdamas tokių gabumų, nesusikaupti pinigų? Pala, o kaip 
būtų, jei ko paklausus, tasai — na, arba toji — pasakytų 
apie mane ką blogo? 

— Tektų pasvarstyti dėl mūsų vedybų, — atsakė ji. 

Hiūston buvo pasirengusi jo įniršio proveržiui. 

— Rytoj iki mūsų vestuvių bus telikusi savaitė, o jūs 
galite bet kurią akimirką jas atšaukti?! Kadangi kas nors 
gali pasakyti, jog jam nepatinka mano palaidinės sukirpi- 
mas. Aš pasakysiu jums kai ką, mis Čandler. Galite pasi- 
klausti bet kurio vyro, su kuriuo esu turėjęs ryšių, ir bet 
kurios moters iš tų, su kuriomis miegojau, ir jeigu jie gar- 
bingai kalbėsis su jumis, suprasite, jog aš nė karto gyveni- 
me nieko neapmoviau. 

Jis išlipo iš briko ir atsistojo po medžiu, žiūrėdamas 
tolyn už horizonto. 

— Prakeikimas! Edenas man sakė, jog su ledi, be ne- 
malonumų, aš nieko nepatirsiu. Jis sakė: “Keinai, vesk ko- 

kią kaimietę merginą, persikelk į kaimą ir augink arklius." 
Jis perspėjo mane, jog neverta susidėti su ledi. 

Hiūston įstengė pati išlipti iš aukšto briko. 

— Aš visai nenorėjau jūsų sudirginti, — tyliai ištarė ji. 

— Sudirginti! — suriaumojo jai tiesiai į veidą. — Aš 
nė minutės neturėjau atvangos nuo tos dienos, kai sutikau 
jus. Aš turtingas, ne išsigimėlis, aš pasipiršau jums, o jūs 
man atsakėte. Nieko iš jūsų negirdžiu, ir staiga sužinau, 
kad jūsų sesuo išteka už žmogaus, kurį taip beprotiškai įsi- 
mylėjusi jūs. Bet jūs vis dar nenorite tekėti už manęs. Pas- 
kiau paaiškėja, kad galbūt tekėsite. O po to — kad gal ir 
ne... Dienų dienas jūs vaikštinėjate po mano namą ir nuro- 
dinėjate visiems, įskaitant ir mane patį, o paskiau elgiatės 
tarsi nieko nebūta ir net artyn prie manęs neprieinate. Vie- 
ną rytą prabundu, ojūs žiūrite į mane taip, tarsi mirtumėte 
iš geismo, bet vos pabandau jus palytėti, į mano galvą su- 
kuliate ąsotį su vandeniu ir reikalaujate, kad jus gerbčiau. 
O kitą sykį nutraukiate mane ant grindų ir vos nenuplėšia- 
te nuo manęs rūbų. Bet aš elgiuosi su jumis pagarbiai ir, 
velniai griebtų, išsaugau jus, kaip prašote, skaisčią. O kas 
man iš to? Kitą dieną sužinau, kad jums toptelėjo į galvą 
mintis, ar aš nenorėčiau atgauti žiedo, ir jūs norite sugrą- 
žinti jį, kadangi galbūt nebetekėsite už manęs... O šįryt pas 
mane ateina jūsų motina, pasako, kokiu kostiumu rengtis 
einant į bažnyčią, — jis priekaištingai pažvelgė į ją, — ir 
pasikviečia mane vakarienės. 

Jisai stabtelėjo ir vėl pasižiūrėjo į ją. 

— Ir štai aš čia, išsičiustijęs, o jūs man sakote, kad 
galbūt tekėsite už manęs, o galbūt ir ne, — priklauso nuo 
to, kas apie mane šnekama. Hiūston, visa tai aš jau paty- 
riau. O dabar jūs man pasakykite “taip" arba “ne" ir dau- 
giau nebekeiskite savo sprendimų. Jei dabar tarsite “taip", 
o vestuvių dieną — “ne", prižadu, jog nutempsiu jus per 
bažnyčią už plaukų. Na, ką pasakysite? 

— Taip, — minkštai tarė ji ir pajuto kylantį džiaugsmą. 

— Ojei kas pasakys, kad aš nė sudilusio skatiko ne- 

vertas? Arba, kad aš žmogžudys? — paklausė jis su tam tik- 
ru atžarumu. 

— Vis vien aš tekėsiu už jūsų. 

Jis nusigręžė. 

— Jūs taip smarkiai būgštaujate? Noriu pasakyti, jog 
jūs ketinote ištekėti už Vestfyldo, ir aš elgiausi toli gražu 
ne kaip džentelmenas asistuodamas jums, bet savąją san- 
dėrio dalį jūs įvykdėte. Viešai jūs visada elgiatės taip, tarsi 
sutinkate už manęs tekėti. 

Hiūston pajuto tokį didžiulį palengvėjimą neatstūmu- 
si jo, kad net suvirpėjo. Jos gyvenimas nebus skirtas megzti 
vąšeliu, jinai nugyvens jį drauge su žmogumi, nepanašiu nė 
į jokį kitą. 

Jinai priėjo ir atsistojo šalia jo. 

— Sekmadienį po vakarienės daug jaunų porų eina į 
Fentonų parką pasivaikščioti, pasišnekėti, na, ir tiesiog pa- 
būti kartu. Galbūt panorėsite sudaryti man kompaniją. 

— Aš... — pradėjo jisai. — Na, jei jums nepraeis no- 
ras viešai pasirodyti su manimi po vakarienės jūsų šeimos 
rate, mielai. 

Ji paėmė jam už parankės. 

— Tiesiog stebėkite, kaip aš elgiuosi prie stalo, neš- 
nekėkite pilna burna, ant nieko nerėkite ir, žinoma, nesi- 
keikite. 

— O ar ne per daug reikalaujate, a? — niūriai pa- 
klausė jis. 

— Įsivaizduokite, jog nuo to, Kaip praeis ši vakarie- 
nė, priklauso misterio Vanderbilto namo pirkimas. Gal tai 
padės jums nepamiršti etiketo. 

Jis nustebęs pažvelgė į ją. 

— Jūs man priminėte. Man reikia... — pažvelgė į ją 
iš viršaus žemyn. — Nors jūs tikriausiai žinote, kad aš mie- 
lai praleisčiau vakarą parke. Jau šimtą metų neturėjau iš- 
eiginių. 

Keinui, kaip iš visa ko atrodė, labai patiko vakarie- 
nė. Opal nenustojo jam meilikavusi, o Dunkanas užklausė 

jo patarimo. Hiūston stebėjo juos. Jie laukė pasirodant pa- 
baisos, o susitiko su maloniu žmogumi. 

Bleir tylėjo per visą vakarienę, o Hiūston buvo pa- 
tenkinta, jog sesuo pagaliau susipažino su Keinu ir pama- 
tė, koks jis kilnus žmogus. Keinas net pasiūlė misteriui 
Geitsui drauge su juo pirkti kokios Žemės, kaip Hiūston 
suvokė, mažesne kaina. 

Kai jiedu susirengė išeiti, Keinas pasakė: 

— Jūsų sesuo visiškai nepanaši į jus. 

Hiūston paklausė, ką jis turi omenyje, tačiau jisai ne- 
siėmė aiškinti. 

Parke ji pristatė Keiną kitoms sužadėtinių poroms. 
Pirmą kartą Keinas taip susižavėjo, jog pamiršo savo dar- 
bą. Kai viena moteris prisiminė nemalonų atsitikimą, kuo- 
met Keinas per pobūvį užvertęs lėkštę ant Hiūston, jis 
įsitempė. Tačiau paskiau, kai jinai su atodūsiu pridūrė, kaip 
romantiškai jis pasielgęs nunešdamas Hiūston ant rankų, 
Keinas tyčia ėmė neigti padaręs kažką nepaprasto. 

Parko kavinė sekmadieniais veikė keletą valandų, ir 
Keinas visus pavaišino gazuotu vandeniu bei alumi. 

Saulei leidžiantis, Hiūston grįžo namo švytinčiomis 
iš pasitenkinimo akimis. Jai niekada neatėjo į galvą, kad jis 
gali būti toks Žavus. 

— Tokiems dalykams man visada stigo laiko. Vis ma- 
nydavau, jog tai tik laiko gaišinimas, bet iš tikrųjų net la- 
bai malonu. Kaip, jūsų nuomone, ar aš deramai elgiausi su 
jūsų draugais? Ar nebuvau panašus į arklininką? 

— Nė kiek. 

— Ar jūs jodinėjate? 

— Taip, — atsakė ji su viltimi balse. 

— Aš užsuksiu paimti jūsų ryt rytą, ir mes pajodinė- 
sime. Ar sutinkate? | 

— Nuostabu. 

Daugiau netaręs nė žodžio, Keinas susikišo rankas Į 
kišenes ir švilpaudamas leidosi alėja žemyn nuo Čandlerių 
namo. 

XI skyrius 


Pirmadienį Keinas pasirodė penktą ryto, kai visi dar 
miegojo. Išgirdusi triukšmą apačioje, Hiūston iš karto su- 
prato, jog čia gali būti tik vienas vienintelis žmogus. Jinai 
greitai užsitraukė jojimo kostiumą. 

— Jūs kiek ilgokai rengiatės, — tarė Keinas, vesda- 
masis ją prie dviejų arklių su pritvirtintais prie balnų nešu- 
liais. — Maistas, — šis žodis buvo vienintelis, kurį Keinas 
ištarė prieš pradedant kopti į kalnus. 

Po poros valandų, ropšdamasi paskui Keiną į kalną, 
ji pagalvojo, kaip gerai, kad iš tikrųjų moka jodinėti. 

Jie pasuko į vakarus, aplenkė Tagerto dvarą ir nujo- 
jo link vienoje Čandlerio pusėje nutįsusių Uolėtųjų kalnų 
papėdės. Perjoję plokštikalnę, nusėtą dygliuotų krūmokš- 
nių, jiedu atsidūrė prie pušimis apaugusių kalvų. 

“ Keinas pirmas ėmė kopti aukštyn ir stabtelėjo tik to- 
je vietoje, kur augo pušys. Jis pririšo arklį prie medžio ka- 
mieno, paskui pažvelgė į žemai plytintį Čandlerį. 

— Kaip jums čia patinka? — sušnibždėjo ji. 

— Kai jūs žaidžiate, važinėjatės dviračiu ir su sve- 
čiais geriate arbatą, aš pakylu čionai, — jis linktelėjo į vir- 
šukalnę viršum jų. — Ten turiu trobelę, tik kelias aukštyn 
labai status, netinkamas ledi. 

Jis ėmė iškrauti iš nešulių produktus, o Hiūston tu- 
rėjo pati nulipti nuo arklio. 

Susėdę tiesiog ant žemės, jie pradėjo valgyti. Hiūs- 
ton užvedė kalbą. 

— Kaip jūs sukaupėte savo turtą? — paklausė ji. 

— Kai Fentonas mane išmetė, aš nuvykau į Kalifor- 
niją. Pam davė man penkis šimtus dolerių, ir aš už juos nu- 
sipirkau panaudotą aukso kasyklą. Man pavyko iš jos 
išspausti aukso už porą tūkstančių dolerių, ir už šiuos pini- 
gus nusipirkau žemės San Franciske. Po dviejų dienų par- 
daviau šią Žemę pusantro karto brangiau. Dar nusipirkau 

žemės, pardaviau ir ją, pirkau vinių fabriką; jį pardavęs, 
įsigijau nedidelę geležinkelio liniją... Na štai, dabar jūs šiek 
tiek įsivaizduojate. 

— Ar girdėjote, kad Pamela Fenton tapo našle? — 
paklausė Hiūston tarsi jos tai visai nedomintų. 

— Kada? 

— Rodos, jos vyras numirė prieš kelis mėnesius. 

Keinas žiūrėjo į Hiūston keletą minučių tarsi pirmą- 
kart ją regėtų. 

— Įdomu, kaip viskas susiklosto, a? 

— Ką jūs turite galvoje? 

— Jei tada aš būčiau nepakvietęs jūsų vakariėnei, jū- 
sų sesuo nebūtų praleidusi vakaro su Lianderiu, ir dabar 
jūs ištekėtumėte už jo. 

Ji sulaikė kvėpavimą. 

— O jeigu jūs būtumėte žinojęs, jog Pamela laisva, 
jūs nebūtumėte kvietęs manęs vakarienei. Misteri Tager- 
tai, jūs laisvas ir turite teisę nutraukti mūsų sužieduotuves 
bet kurią akimirką. Jei esate linkęs... 

— Nepradėkite iš naujo, a? — tarė jis stodamasis. — 
Kodėl jums nepakalbėjus kitaip nors retkarčiais? 

Pajutusi didžiulį palengvėjimą, Hiūston pakilo. 

— Aš tiesiog pagalvojau, kad galbūt... 

Keinas pasisuko į ją ir sugriebė į glėbį. 

— Velnio moterie, būkite maloni, užsičiaupkite, — 
pasakė jis ir pabučiavo ją. 

Hiūston ir nemanė protestuoti. 


Ankstyvą antradienio rytą Vilis pranešė Hiūston, kad 
mis Lavinija Larua galinti susitikti su ja devintą valandą 
ryto Fentonų parke šalia žaliojo teatro. 

Kai Hiūston atėjo į susitikimo vietą, jos jau laukė mo- 
teris marga suknele, žemaūgė, tamsiaplaukė, neįtikėtino dy- 
džio krūtine. 

“Įdomu, kiek ten prikimšta?" — pagalvojo Hiūston. 

— Labą rytą, mis Larua. Labai miela, kad jūs susi- 
tinkate su manimi taip anksti. 

— Man tai vėloka. Aš dar neguliau. Tad jūs ta pati, 
kurią veda Keinas. Aš sakiau, kad jei panorėsiąs, jis ga- 
lėsiąs nusipirkti bet kurią ledi. 

Hiūston apdovanojo ją lediniu žvilgsniu. 

— Na, gerai, — tarė Lavinija. — Jūs juk nelaukėte, 
kad aš pulčiau jums ant kaklo, tiesa? Jūs gi atėmėte iš ma- 
nęs pajamų šaltinį. 

— Misteris Tagertas jums tik pajamų šaltinis? 

— Jis geras lovoje, jei turite tai omenyje, bet, atvirai 
pasakius, aš jo prisibijau. Niekada nežinau, ko jis nori iš 
manęs. -Kartkartėmis elgiasi taip lyg manęs nepakęstų, o 
paskui jam vis per maža. 

Hiūston suprato, kad jaučia tą patį, bet garsiai nieko 
nepasakė. 

— Kam jums prireikė manęs? 

— Aš pagalvojau, kad galbūt jūs galėsite man ką apie 
Ji papasakoti. Aš jį išties labai menkai pažįstu. 

— Norite paklausti, kas jam patinka lovoje? 

— Ne! Žinoma, ne, — ji nenorėjo galvoti apie Keiną 
su kita moterimi. — Kas jis per žmogus? Ką galite pasakyti 
apie jį, kaip apie Žmogų? 

Lavinija atsitraukė ir atsuko nugarą Hiūston. 

— Žinote, man kai kas atėjo į galvą, bet visa tai niek- 
niekiai. 

— O kas? 

— Dažniausiai jis elgiasi taip, as jam vis vien, bet 
kartą pro langą pamatė savo draugą, Edeną, vaikštinėjantį 
su moterimi, ir Keinas paklausė manęs, ar jis man patin- 
kąs. Tai yra, ar man patinka jisai, Keinas. Nelaukdamas at- 
sakymo, jis išėjo, bet aš tada pagalvojau, jog tai Žmogus, 
kurio niekas niekada nemylėjo. Žinoma, tai niekai, jį, tokį 
pinigingą, turbūt pasiutusiai daug moterų yra įsimylėjusios. 

— Ojūs jo nemylite? Ne jo pinigų, o jo paties. Jeigu 

jis neturėtų pinigų... 

— Jeigu jis neturėtų pinigų, aš nė iš tolo prie jo nesi- 
artinčiau. Aš gi sakau, kad jo bijausi. 

Hiūston iš piniginės išsitraukė čekį. 

— Banko prezidentas išduos jums už tai grynais tik 
įsitikinęs, jog nusipirkote bilietą į kitą valstiją. 

Lavinija paėmė čekį. 

— Aš imu jį tiktai todėl, kad nusprendžiau išvykti iš 
šio miesteliūkščio. Bet jei nenorėčiau išvažiuoti, jokie pi- 
nigai nepriverstų manęs to padaryti. 

— Be abejo. Dar kartą dėkoju jums, mis Larua. 

Antradienį, kai Hiūston galutinai išvargino rengima- 
sis vestuvėms, o neatliktų darbų tik gausėjo, prie Čandle- 
rio namų sustojo Leora Van ir jos jaunikis Džimas 
Maikelsonas, važiavę pro šalį tandemu. Jie pasidomėjo, ar 
Hiūston įstengs įkalbėti Keiną išsinuomoti dvigubą dvira- 
tį, kad visi kartu galėtų pasivažinėti parke. 

Hiūston persimovė pasiskolintomis iš Bleir plačiomis 
kelnėmis ir atsisėdo ant dviračio rėmo. Visi drauge nuva- 
žiavo prie Keino namo. 

— Velnias Guldas, — sklido pro atvirą langą Keino 
riksmas. 

— Ašjo pasiteirausiu, — tarė Hiūston. 

— Kaip manai, ar jis neprieštarautų, jei mes luktertu- 
me viduje? — paklausė Leora rydama akimis namo fasadą. 

— Manau, jis bus tik patenkintas. 

Hiūston niekada nežinojo, kaip Keinas sutiks ją, bet 
šį kartą, rodos, jis džiaugėsi galėdamas atsikvėpti. Jis tru- 
putėlį abejojo dėl dviračio, nes nemokėjo juo važiuoti, ta- 
čiau sugebėjo išmokti tiesiog per keletą minučių ir jau 
kvietė lenktyniauti kitus po parką važinėjančius vyrus. 

Vakarop, kai jie sugrąžino išnuomotus dviračius, Kei- 
nas jau ketino pirkti dviračių įmonę. 

— Galbūt iš to pinigų ir neužsidirbsiu, — pasakė jis, — 
bet kartais aš linkęs rizikuoti. Pavyzdžiui, neseniai nusipir- 

kau vienos kompanijos, gaminančios “koka kola" gėrimą, 
akcijas. Gal ir sudegsiu, — gūžtelėjo pečiais, — juk neįma- 
noma vis išlošti. 

Vakare jie nuėjo į svečius pas Sarą Okli. 

Keinas buvo vyriausias iš svečių, bet visi Žaidimai ir 
pramogos jam buvo nauji ir, atrodo, jis linksminosi labiau 
už kitus. Rodos, jį kiek nustebino, kad aukštuomenės jau- 
nuoliai priėmė jį į savo ratą. 

Tai nebuvo taip lengva. Jis buvo per daug tiesus, nc- 
pakantus tiems požiūriams, su kuriais nesutiko, ir visada 
agresyvus. Džimą Maikelsoną išvadino kvailiu, kad tasai pa- 
sitenkina darbu tėvo krautuvėje, ir pareiškė, jog Džimui rei- 
kia plėsti veiklą ir sudaryti sandėrius Denveryje, jeigu labai 
nenori išvažiuoti iš Čandlerio. Sarai Okli patarė paprašyti 
Hiūston padėti jai išsirinkti sukneles, kadangi toji, kurią 
dėvėjo, nebuvo itin graži. Apipylė šokoladu misis Okli dra- 
piruotę, o kitą dieną atsiuntė jai penkiasdešimt metrų atla- 
so iš Denverio. Jis sulenkė išnuomoto dviračio ratą, o paskui 
dvidešimtį minučių rėkė savininkui, kad jo prekė nekoky- 
biška. Kordelijai Farel pasakė, jog galėjusi pasirinkti ką ge- 
resnį nei Džonas Silvermanas ir kad Džonui tereikią vieno 
dalyko — kad kas pasirūpintų trimis netekusiais motinos 
jo vaikais. 

Hiūston buvo pasirengusi prasmegti skradžiai Žemę, kai 
Keinas nusprendė trečiadienį pasikviesti visus vakarienės. 

— Apačioje aš visai neturiu baldų, — pasakė jis. — 
Todėl įsitaisysime taip, kaip vieną kartą man parengė Hiūs- 
ton — kilimas, pagalvės, kad prigultume, žvakės ir visa kita. 

Kai moterys sukikeno, žiūrėdamos į išraudusią Hiūs- 
ton su skausmo ir nepasitikėjimo grimasa, Keinas paklausė: 

— Ar ko nepraleidau? 

Greitai Hiūston suprato, jog visa, kas susiję su Kei- 
nu, sukelia ginčų. Tatai ji vadino “aptarimu"", bet greičiau 
panėšėjo į žodines kautynes. Antradienio vakarą ji paprašė 
pasirašyti šalia jos parašo ant kelių tuščių atvirukų, kuriuos 


122 


sudės į dėžutes su pyragaičiais ir dalins per vestuves. 

— Nė velnio, — pareiškė jis. — Aš niekada nepasi- 
rašysiu tuščiuose lapuose. Kas nors viršuje parašys, kas tik 
šaus į galvą. 

— Čia tradicija, — atsakė Hiūston. — Kiekvienas įde- 
da pasirašytą atviruką į dėžutę su pyragaičiu, kurią svečiai 
parsineša namo. 

— Pyragaičius gali suvalgyti ir vestuvėse. Nėr ko grūs- 
ti į dėžutes. O ir išvis jie gi ištirps. 

— Taip daroma todėl, kad sugalvotų troškimą, kad... 

— Ir jūs norite, jog aš pasirašinėčiau atvirukus dėl 
tokios idiotiškos tradicijos? 

Šį raundą Hiūston pralošė, užtat laimėjo kitą — dėl 
tarnų samdos, kad jie padėtų damoms išlipti iš ekipažų, ir 
tarnaičių, kad jos mažą Keino svetainę paverstų rūbine. 

— O kiek Žmonių bus iš viso? 

Jinai pasižiūrėjo į sąrašą. 

— Pagal paskutinį paskaičiavimą penki šimtai dvi- 
dešimt. Iš Rytų atvyksta beveik visi Lianderio giminaičiai. 
Ar jūs dar norite ką pakviesti, be savo dėdžių ir pusbrolių 
Tagertų? 

— Ko? 

Jie vėl susiginčijo, ir Hiūston vėl laimėjo. Keinas pa- 
sakė, jog niekada nematęs savo giminaičių ir nedegąs geis- 
mu susitikti su jais. Hiūston, negalėdama prisipažinti 
pažįstanti Džin, nes jisai būtų neišvengiamai paklausęs iš 
kur, atsakė, jog pakvies juos, nesvarbu, ar jisai pažįstąs juos, 
ar ne. Kažkodėl Keinas nenorėjo matyti jų vestuvėse, o po 
dešimties minučių ginčo pasakė, kad jie ateis su darbiniais 
šachtininkų rūbais. 

Hiūston pavadino jį snobu. Jinai nusprendė greičiau 
mirsianti nei prisipažinsianti užsakiusi giminaičiams po kos- 
tiumą jo sąskaita. 

Nespėjo Keinas atsakyti, kai į kambarį įėjo Opal, pa- 
linkėjo jiems gero vakaro ir atsisėdusi į krėslą pradėjo siu- 

vinėti. 

Kai Keinas paprašė jos išspręsti ginčą su Hiūston, 
Opal atsakė: 

— Na, tada turėsite užsakyti jiems naujus drabužius, 
kaip manote? 

Iki Keinui išeinant, Hiūston jautėsi tartum pergyve- 
nusi audrą. Keinas gi atrodė absoliučiai ramus. Pabučiavo 
ją koridoriuje ir pasakė užeisiąs rytoj. 

— Nejaugi tie ginčai tęsis nuolat, — sušnibždėjo ji- 
nai sėsdamasi į krėslą greta motinos. 

— Manau, tęsis, — linksmai atsakė Opal. — Kodėl 
tau neišsimaudžius karštoje vonioje? 

— Aš įlipsiu į ją kokioms trims dienoms, ne trum- 
piau, — atsakė Hiūston keldamasi. 


Keinas stovėjo kabinete prie lango, dantyse sukan- 
dęs cigarą. 

— Tu rengiesi dirbti ar sapnuoti nemiegodamas? — 
paklausė iš už nugaros Edenas. 

Keinas net neatsisuko. 

— Visi jie vaikai, — tarė jis. 

— Kas? 

— Hiūston ir jos draugai. Jiems ir nereikia suaugti, 
rūpintis“duonos kąsniu. Hiūston mano, kad maistą atneša 
iš virtuvės, drabužius — iš siuvėjos, o pinigus — iš banko. 

— Nemanau, kad būtum teisus. Hiūston labai pro- 
tinga, o toji istorija su Vestfyldu privertė ją subręsti. Tokie 
dalykai moterims labai reikšmingi. 

* Keinas atsisuko veidu į draugą. 

— Ji puikiai pasiguodė, — pasakė gestu aprėpdamas 
namą. 

— Netikiu, kad ją domintų tik tavo pinigai, — mąs- 
liai tarė Edenas. | 

Keinas krenkštelėjo. 

— Na, žinoma, esmė yra mano rafinuota maniera lai- 

kyti stalo įrankius. Norėčiau, kad tu ją pasektum. 

— Nori pasakyti, kad ją šnipinėčiau? 

— Jinai susižadėjusi su turtingu vyru. Nenorėčiau, 
kad ją pagrobtų, o paskui pareikalautų iš manęs išpirkos. 

Edenas nustebęs kilstelėjo antakius. 

— Tatai svarbu. O gal tu bijaisi, kad ji vėl susitiks su 
Fentonu? 

— Beveik kiekvieną trečiadienį ji lankosi bažnyčio- 
je, ir aš noriu žinoti, ką ji tenai veikia. 

— A, tai tu nerimauji dėl gražuolio tėvo Tomo. 

— Aš, po velnių, nesijaudinu dėl nieko! — suriko Kei- 
nas. — Daryk, ką sakiau, ir pasek ją. 

Edenas pakilo žvelgdamas į jį su pasibjaurėjimu. 

— Įdomu, ar Hiūston įsivaizduoja, į ką ji veliasi? 

Keinas vėl nusisuko į langą. 

— Moteris pasirengusi daug kam, kad pasiglemžtų 
milijonus. 

Neatsakęs nė žodžio, Edenas išėjo. 


Hiūston, apsivilkusi per šiltą, prikimštą vatos Seidi 
kostiumą, lengvai važnyčiojo arklius skverbdamasi prie 
“Mažosios Pamelos* šachtos. Pasišnekėjusi su tėvu Tomu, 
ji padarė išvadą, jog verta pasikalbėti su Džin dėl būsimų 
vestuvių. Hiūston vis dar norėjo tikėti, kad Džin yra visiš- 
kai saugi, kadangi nežino, kas tokia Seidi iš tikrųjų, bet tė- 
vas Tomas vėl globėjiškai jai paskelbė, jog paslaptis seniai 
atskleista. 

Dabar, artėdama prie šachtos, Hiūston pajuto, jog 
laukia nesulaukia tos akimirkos, kai galės pasikalbėti su 
Džin. Džin visuomet atrodė tokia rami, protinga ir nors ne- 
pažinojo Keino, vis dėlto buvo jo pusseserė. 

Vartų sargyba praleido Hiūston nė nešūktelėjusi, ir 
ji nuvažiavo tiesiai prie Tagertų namo. | 

Džin jau laukė. 

— Viskas normalu? — paklausė, bet greitai užsikir- 

to ir pažvelgė Hiūston į akis. — Džiaugiuosi, kad pagaliau 
tu sužinojai, — švelniai tarė ji. 

— Imkime ir pirmiausia išvežiokime produktus, o 
paskui galėsime pasišnekėti, — tarė Hiūston. 

Po keleto valandų jos sugrįžo į Džin namelį, Hiūston 
išsiėmė iš kišenės pakelį arbatos. 

— Čia tau. 

Kol Džin užplikė arbatą, jos tylėjo. Džin prašneko, 
kai abi susėdo. 

— Taigi mudvi susigiminiuosime po tavo vestuvių. 

Laikydama rankoje puodelį nuskeltu krašteliu, Hiūs- 
ton ištarė: 

— Po penkių dienų. Tikiuosi, tu ateisi į vestuves? 

— Žinoma. Išsitrauksiu iš kamarėlės Pelenės apdarą 
ir atvažiuosiu stiklo karieta. 

— Tau nereikia rūpintis. Visa padarysiu aš. Džeko- 
bas Fentonas leido bet kam iš Tagertų, panorusiam vykti į 
vestuves, neiti į darbą. Siuvėjas misteris Beglis su mano siu- 
vėja jums pagelbės — aš jau daviau jiems visus būtinus nu-. 
rodymus. Visa, ką tau reiktų padaryti, — atsivesti savo tėvą, 
Reifą ir Janą. 

— Tik tiek? — paklausė Džin šypsodamasi. — Dėl 
tėvo problemos nebus, bet Reifas — visai kas kita. Be to, 
Janas — tiksli savo dėdės kopija. 

Hiūston atsidususi nudelbė akis į puoduką. 

— Leisk, aš pabandysiu įminti, kas per problema. Pir- 
miausia, tu nežinai, kaip Reifas reaguos pasiūlius jam eiti į 
vestuves, kadangi jo reakcija visiškai nenuspėjama. Jis gali 
apsidžiaugti, bet gali įsirėkti ir atsisakyti eiti. 

Gal sekundę Džin neteko žado. 

— Tik nesakyk, jog Keinas — tikras Tagertas. 

Hiūston atsistojo, priėjo prie lango ir keletą minučių 
žiūrėjo į gatvę nieko nematydama ir netardama nė žodžio. 

— Kodėl tu išteki už jo? — paklausė Džin. 

— Nežinau. Iš tikrųjų nežinau, — atsakė ji ir susi- 

mąstė. — Mudu su Lianderiu buvom puiki pora, — tyliai, 
tarsi per miegus, pasakė ji. — Per visus tuos metus, kai bu- 
vome susižadėję, 0 iš esmės nuo vaikystės, man rodos, nė 
sykio nesusipykome. Mums atsirado tam tikrų... problemų, 
kai tapome vyrėlesni, — ji prisiminė, kaip Lianderis pyko, 
kai ji atsisakė pasimylėti su juo. — Bet daugeliu atvejų 
mums nekildavo nesutarimų. Jei aš manydavau, jog reikia 
pirkti žalias užuolaidas, Lianderis irgi manė, kad reikia 
pirkti žalias. Beveik visuomet tarp mūsų viešpatavo visiška 
santarvė. 

Jinai pažvelgė į Džin. 

— O paskui aš susitikau misterį Tagertą. Man rodos, 
dar nė karto nebuvom vienos nuomonės. Aš pajuntu, kad 
rėkiu ant jo kaip kokia turgaus boba. Kitą dieną po to, kai 
sutikau tekėti už jo, sudaužiau į jo galvą ąsotį su vandeniu. 
Žiūrėk jis mane įsiutina arba noriu jį apkabinti ir apginti, 
Oo po akimirkos jau pasijuntu trokštanti sutirpti jo jėgoje. 

Ji atsisėdo užsidengusi veidą rankomis. 

— Aš nieko nesuprantu. Negaliu suvokti, kas dedasi. 
Aš taip ilgai mylėjau Lianderį, buvau įsitikinusi savo meile 
jam; bet dabar neabejoju: jeigu siūlytų pasirinkti, rinkčiausi 
Keiną. 

Jinai pakėlė galvą. 

— Bet kodėl? Kodėl aš linkusi gyventi su žmogumi, 
kuris mane stumia į įtūžį, su kuriuo jaučiuosi esanti gatvės 
mergšė, kuris laksto paskui mane kaip satyras, o po to at- 
stumia sakydamas “pratęsime kitą kartą“, tarsi būčiau tai 
išprovokavusi aš? Jis arba nekreipia į mane dėmesio, arba 
gręžia geidulingu žvilgsniu. O kartais būnu juo sužavėta. 
Jis nė per nago juodymą negerbia manęs; elgiasi su mani- 
mi kaip su protiškai atsilikusiu vaiku, o paskui staiga kiša 
man neįtikėtinas sumas pinigų ir paveda darbą, įmanomą 
gal tik tuzinui Žmonių. | 

Hiūston greitai atsistojo. 

— Man rodos, aš išprotėjau. Nė viena sveikai mąs- 

tanti moteris taip netekėtų. Aš galiu suprasti, kai moteris 
pamilsta taip, kad nemato savo išrinktojo trūkumų. Bet aš 
matau Keiną Tagertą tokį, koks jis yra iš tikrųjų: vienu me- 
tu ir neįtikėtiną savimylą, ir visai netrokštantį garbės žmo- 
gu. Kas bebūtų kalbama apie jį, visada tampa prieštaringa. 

Ji sunkiai atsidrėbė į kėdę. 

— Aš tikrai išprotėjau. Tai visai akivaizdu. 

— Tu įsitikinusi? — tyliai paklausė Džin. 

— Taip, absoliučiai, — atsakė Hiūston. — Jokia kita 
moteris... 

— Ne, aš turiu galvoje tai, jog įsimylėjusi tu nesuge- 
bi matyti trūkumų. Aš visada maniau, ar vyliausi, kad jei 
kas myli mane, tai šie Žmonės žino mano ydas. Bet, nepai- 
sant to, vis vien myli. Aš nenoriu, kad vyras laikytų mane 
dievaite dėl to, jog baiminčiausi prarasti jo meilę atsisklei- 
dus mano charakterio baisumui. 

Hiūston susirūpinusi pasižiūrėjo į Džin. 

— Bet kai myli... 

— Na? Kas — kai myli? 

Hiūston pakilo ir išsiblaškiusi pažvelgė pro langą. 

— Nori būti kartu su tuo žmogumi. Nori būti šalia jo 
ir sergančio, ir sveiko, nori turėti nuo jo vaikų, myli jį net 
tada, kai padaro ką nepatinkančio tau. Laikai jį esant ge- 
riausiu pasaulyje, kilniu princu, šypsaisi, kai sako ką už- 
gauliai penktą kartą per valandą. Jaudiniesi, ar patinka jam 
tavo rūbai, ar jis didžiuojasi tavimi, jautiesi tirpstanti, kai 
jisai pagiria. 

Ji nutilo keletui minučių. 

— Kai aš su juo, aš gyvenu, — sušnibždėjo. — Man 
rodos, iki tol, kol nesutikau Keino, aš negyvenau. Tiesiog 
egzistavau, valgiau, paklusau kažkam. Keinas įkvepia man tvir- 
tumo, aš jaučiu, jog nėra ko aš negalėčiau padaryti. Keinas... 

— Na? — tyliai paklausė Džin. — Kas tasai Keinas? 

— Keinas Tagertas — vyras, kurį aš myliu. 

Džin nusijuokė. 

— Ką, ar iš tikrųjų taip baisu pamilti ką nors iš mū- 
sų, Tagertų? 

— Mylėti lengva, štai gyventi drauge galbūt sudė- 
tingiau. 

— Tu negali įsivaizduoti, kiek sudėtingiau, — tarė 
Džin vis dar juokdamasi. — Ar dar gersi arbatos? 

— O visa tavo šeima — tokia pati kaip Keinas? 

— Mano tėvas, dėkui Dievui, nusidavė į savo moti- 
ną, o štai dėdės — Reifas ir Janas — tikri Tagertai. Aš ma- 
niau, kad tas Keinas, turėdamas tokius pinigus... 

— Galbūt jie gadina jį. O kas Jano tėvas? Aš neatsi- 
menu, jog būčiau mačiusi tą vaikiną. 

— Tu ir nematei. Jis jau seniai dirba šachtoje, nors 
jam tėra šešiolika metų. Iš išvaizdos toks pats kaip Reifas: 
stambus, gražus, piktas. Jo tėvas Lailas buvo Reifo brolis. 
Lailas Žuvo per sprogimą šachtoje, būdamas dvidešimt trejų. 

— O Keino tėvas?.. 

— Frenkas buvo vyriausias brolis.Žuvo dėl nelaimin- 
go atsitikimo gerokai prieš mano gimimą ir, manau, net 
prieš Keinui gimstant. 

— Atleisk, — pasakė Hiūston. — Tau turbūt sunku 
rūpintis tieka vyrų? 

— Aš priimu dosnių jaunų ledi pagalbą, — tarė ji pa- 
kildama. — Greitai sutems. Tau jau metas važiuoti. 

— Ar tu ateisi į mano vestuves? Aš labai norėčiau ta- 
ve matyti jose, o be to, pasirodysiu tau geresnės išvaizdos. 

Hiūston plačiai nusišypsojo parodydama pajuodusius 
dantis. 

— Tiesą pasakius, man rodos, aš geriau jausčiausi Sei- 
di draugijoje nei šalia aukštuomenės damos mis Čandler. 

— Nešnekėk taip! — rimtai pasakė Hiūston. — Pra- 
šyčiau, nešnekėk taip. 

— Gerai. Aš pasistengsiū! padaryti visa, ką galiu. 

— Tad rytoj nueisi pas mano siuvėją? Jai reikia laiko 
suknelei paruošti. Štai adresas. 

Džin paėmė kortelę. 

— Mielai. Ir pasistengsiu prišnekinti Reifą. Bet aš 
nieko neprižadu. 

— Aš viską suprantu, — Hiūston smagiai apkabino 
Džin. — Tikiuosi, greitai pasimatysime. 

Pakeliui į miestą Hiūston apmąstė savo pokalbį su 
Džin. Visa aiškintina tuo, jog ji įsimylėjusi Keiną, ir tatai 
suvokusi nusijuokė. Per visus su Lianderiu praleistus me- 
tus jinai iš tikrųjų jo nemylėjo. Dabar ji tai suprato. 

Žinoma, niekam negalėjo to pasakyti. Išeitų, jog ji 
pernelyg lengvai keičia savo prieraišumą. Bet juk buvo ne 
taip, ji Žinojo tiksliai. Keinas Tagertas buvo tas vyras, kurį 
ji mylėjo ir visada mylės. 

Sudrožė botagu arkliams. Jai reikėjo nusiprausti ir 
persirengti. O paskui imtis ruošimosi... Lūpose pasirodė pa- 
slaptinga šypsena vos pagalvojus apie savo planus penkta- 
dieniui. Ji paprašė Lianderio, kad pakviestų į vyrų klubą 
Keiną su Edenu, o Keino paprašė leisti jo namuose surengti 
su draugėmis mergvakarį. Tiesiog kuklią vakaronę, pana- 
šią į tą, kurią rengė Eli prieš ištekėdama. 

Kad tik jai pavyktų įkalbėti tą stipruolį iš reklaminio 
skydo Koul aveniu padaryti, kas jai reikalinga... 

Hiūston buvo taip panirusi į savo sumanymus, jog ta- 
po mažiau budri nei įprastai. Jai iš paskos, slapstydamasis 
už medžių, jojo kažkoks žmogus. 

Sekdamas paskui ją į miestą, Edenas vis labiau niuro. 


XII skyrius 


Likus kelioms dienoms iki vestuvių, Hiūston supra- 
to, jog jai trūksta laiko. 

Trečiadienį Keino surengta vakarienė labai nusisekė. 

— Šiandien aš nutraukiau sužieduotuves su Džonu, 
misteri Tagertai, — sumišusi pasakė Kordelija Farel. 

— Gera naujiena, — Keinas nusijuokė, čiupo ją už 
pečių ir iš visos širdies pabučiavo į lūpas. Kordelijai buvo 
malonu, nors ją ir šokiravo. — Jūs nusipelnėte vertesnio 
už tą senį, iš kurio byra smėlis. 

— Dėkui, misteri Tagertai. 

Keinas susirūpinęs pakėlė akis. 

— O kaži kodėl visi mane vadina misteriu Tagertu? 

— Todėl, kad, misteri Tagertai, — ramiai atsakė Hiūs- 
ton, — jūs niekada nieko neprašėte vadinti jus Keinu. 

— Visi galite mane vadinti Keinu, — tyliai tarė jis 
neatplėšdamas nuo Hiūston aistringo žvilgsnio. — Išsky- 
rus tave, Hiūston. Tu tik sykį pavadinai mane Keinu, ir man 
patiko, kai taip pasielgei. 

Hiūston žinojo, jog visi suvokė jo Žodžių prasmę, ir 

Sara Okli griebė pagalvę ir švystelėjo ją Keinui į galvą. 

Jisai sugavo pagalvę, visi sulaikė kvėpavimą laukda- 
mi. Kas žino, kaip Keinui šaus į galvą reaguoti? 

— Kartais jūs elgiatės anaiptol ne kaip džentelme- 
nas Keinas, — sukaupusi drąsos išdrožė Sara. 

Bet Keinas jai plačiai nusišypsojo. 

— Kaip džentelmenas ar ne kaip džentelmenas, bet 
matau, jog jūs paklausėte mano patarimo ir nusipirkote 
naują suknelę. Gerai, Hiūston, gali mane vadinti Keinu. 

— Šią akimirką aš būčiau linkusi jus vadinti misteriu 
Tagertu, — išdidžiai tarė ji, ir visi nusijuokė. 

Visą ketvirtadienį paskyrė Keino namui parengti ves- 
tuvėms, kurias numatė įvyksiant pirmadienį. Keinas su Ede- 
nu užsidarė kabinete, nekreipdami nė mažiausio dėmesio į 
krovikus, tampiusius baldus, vežamus į supirkimo namus, 
bei daugybę atvažiuojančių ir vėl išvažiuojančių prekybi- 
ninkų. : 

Penktadienis ir šeštadienis praėjo taip pat. Hiūston 
jau kelintą kartą visiems aiškino, kas ką turės daryti vestu- 
vėse. Ji pasamdė tarnų ir tarnaičių maistui gaminti bei pa- 

duoti į stalą, vyrų, kurie pastatytų stalą sode ir įrengtų di- 
džiules pavėsines, jos specialiai užsakytas Denveryje. Be 
viso to, sekmadienį po namą slampinėjo trisdešimt aštuoni 
Žmonės, kurie nieko neveikė, išskyrus tai, jog sudėliojo gė- 
lių puokštes. 

Džin atsiuntė raštelį, kuriuo pranešė, jog Reifas ruo- 
šiasi ateiti į vestuves, 0 štai jaunasis Janas atsisako. Ji dar 
klausė, ar galėtų atsinešti vieną patiekalą. 

Hiūston skaitė raštelį stovėdama virtuvėje, priešais 
ją ant stalo gulėjo du jautienos gabalai ir šimtas penkias- 
dešimt kilogramų ką tik atvežtų bulvių. Po skerdiena buvo 
trys didžiuliai sūriai bei trys šimtai apelsinų, ir ji meldė Die- 
vą, kad apelsinai neatsidurtų pačioje apačioje. 

Hiūston buvo patenkinta, jog per visą sumaištį Kei- 
nas nesipainiojo po ranka ir netrukdė dirbti. Jisai skundė- 
si, jog labai apleidęs savo darbus dėl visų šių asistavimų jai 
ir vargu ar dabar įveiksiąs atsilikimą. 

Tik vieną kartą jie vos nesusibarė, tatai įvyko Lian- 
deriui pakvietus jį su Edenu praleisti vakarą vyrų klube. 

— Aš neturiu laiko! — siuto Keinas. — Tie vyrai, ar- 
gi jie niekada nedirba? Po vestuvių vargu ar man apskritai 
bus laiko: amžinai po kojomis painiosis moteris bei... — 
pradėjo jisai. 

Hiūston tylomis žiūrėjo "ij. 

— Na, gerai, — galop pasakė jis nepatenkintu bal- 
su. — Aš tik nesuprantu, kodėl jūs, moterys, negalite su- 
rengti vakarėlio savo namuose. 

Jisai apsisuko ir nuėjo į kabinetą. 

— Velniai griebtų tas moteris, — sumurmėjo. 

— Kokią baisią bausmę Hiūston sugalvojo tau šį sy- 
kį? — vos pastebimai šaipydamasis paklausė Edenas. 

— Mes turime praleisti vakarą Vestfyldo klube. Tu- 
rime išvažiuoti prieš septynias ir negrįžti iki vidurnakčio. 
Kur dingo tie seni geri laikai, kai moterys gerbė savo vyrus 
ir jų klausė? 

— Pirmoji moteris, atsisakanti paklusti pirmajam vy- 
rui. Seni geri laikai — tai mitas: O ką Hiūston nori veikti 
šįvakar? 

— Kažkoks vakarėlis su draugėm. Noriu, kad tu pa- 
siliktum ir stebėtum ją. 

— Ką? 

— Nenoriu, kad moterys būtų vienos. Hiūston pasam- 
dė tarnų, tačiau jie čia bus tik po vestuvių, taigi šiandien 
šiame name negalinčios apsiginti moterys bus vienos. Jinai 
numačiusi vakarėlį rengti svetainėje, o ten yra durys už 
užuolaidos, na, žinai, už tos su gėlytėmis... 

— "Tu nori, kad aš pasislėpčiau kamarėlėje ir šnipi- 
nėčiau moterų vakarėlį? 

— Taigi, jų pačių labui, ir aš, po velnių, tau moku 
pakankamai, kad atliktum šį menką darbą mano prašomas. 

— Menką darbą, — sušnypštė Edenas. 

Po kiek laiko Hiūston susidūrė su Edenu ir pastebė- 
jo mėlynę ant jo dešinio skruosto. 

— Kur jūs užsigavote? — pasiteiravo. 

— Atsitrenkiau į akmeninę sieną, — sausai atsakė jis 
ir nuėjo. 

Šeštą valandą namas ėmė tuštėti — išėjo darbinin- 
kai, o be penkiolikos septintą pradėjo suvažiuoti Hiūston 
draugės. Kiekviena jų turėjo gražiai įpakuotą dovanėlę. 

Keinas, vis dar skųsdamasis, jog jį išveja iš jo paties na- 
mų, įlipo į briką drauge su paniurusiu Edenu ir nuvažiavo. 

Tagerto namuose susirinko dešimt moterų ir Bleir, 
jų dovanos puošė aštuoniolikto amžiaus stalą svetainėje. 

— Ar visi išvažiavo? — paklausė Taja. 

— Taip, pagaliau, — atsakė Hiūston uždarydama dvi- 
gubas duris. — Na, tai pradėsime? 

Edenas sėdėjo kamaraitėje ant nepatogios kėdės su 
buteliu viskio rankoje. “Velnias griebtų Keiną! — pamanė 
jis nebe pirmą kartą. — Jį per maža užmušti." Bet koks tei- 
sėjas išteisintų, sužinojęs, kad užmušė žmogų, privertusį su- 

gaišti visą vakarą stebint moterų arbatėlę. 

Jisai išsiblaškęs gėrė viskį ir pro šilkinę užuolaidą ste- 
bėjo moteris. Mis Emili, graži, trapi pagyvenusi ledi, pa- 
barškino pirštų kauleliais į stalą. 

— Trečią kasmetinį “Seserų sąjungos" susirinkimą 
pradedame. 

Edenas kilstelėjo butelį prie lūpų, bet apmirė nė ne- 
gurkštelėjęs. 

Mis Emili tęsė: 

— Pirmiausia mes išklausysime Hiūston ataskaitą 
apie šachtininkų kaimą. 

Edenas nekrustelėjo, kai Hiūston atsistojo ir ėmė 
smulkiai vardinti visas neteisybes šachtose. Jisai prieš ke- 
letą dienų sekė ją ir Žinojo apie nekaltus jos Žygius į kaimą 
pristatant šviežių daržovių, bet dabar Hiūston šnekėjo apie 
streikus bei susivienijimus. Edenas buvo liudininkas, kad 
žudoma už menkesnius dalykus nei už tai, ką ji sakė. 

Nina Vesttyld pradėjo kalbą, jog reikią leisti žŽurna- 
1ą, kurį moterys slapčia perdavinėtų šachtininkų žmonoms. 

Edenas pastatė butelį viskio ant grindų ir išsitiesė į 
priekį. 

Minėjo Džekobą Fentoną, kad jo bijomasi, bei šne- 
kėjo apie tai, ką jis padarytų susekęs, jog moterys šachti- 
ninkams pateikia informaciją. 

— Aš galiu pasikalbėti su Džin Tagert, — pasiūlė 
Hiūston. — Fentonas, atrodo, dėl kažkokios priežasties bi- 
jo visų Tagertų. Leido jiems visiems ateiti į vestuves. 

— Ir Džin lankosi krautuvėse Čandleryje, — tarė mis 
Emili. — Aš žinau, jog tavo Keinas, — ji pasisuko į Hiūs- 
ton, — anksčiau dirbo Fentonams, bet čia kas kita. Maniau, 
gal tu Žinai. 

— Ne, absoliučiai nieko, — atsakė Hiūston. — Kei- 
nas pratrūksta vos paminėjus Fentono pavardę, o Markas, 
atrodo, nežino nieko. 

— Jam tatai ir neįdomu, — pasakė Leora Van. — 

Markas tik mėto pinigus — jų šaltinis jo nedomina. 

— Aš pašnekėsiu su Džin, — pakartojo Hiūston. — 
Kažkas sukuria didelių nemalonumų. Nenorėčiau, kad kas 
nukentėtų. 

— Galbūt ir man pavyks patekti į šachtininkų kai- 
mą, — pridūrė Bleir. — Aš išsiaiškinsiu visa, ką galėsiu. 

— Kas dar norėtų klausti? — pasiteiravo mis Emili. 

Edenas atsilošė į kėdės atkaltę. “Seserų sąjunga". 
Šios moterys, nėrinių suknelėmis ir nepriekaištingų manie- 
rų, šnekėjo apie kovą. 

Vakaro pabaigą jos paskyrė visokiems labdaros dar- 
bams, pagalbai našlaičiams ir ligoniams — tam, kuo ir tu- 
rėtų užsiimti ledi. 

Kai susirinkimas baigėsi, Edenas paėmė nuo grindų 
butelį viskio ir pajuto pagaliau galįs laisvai atsikvėpti. 

— Atsigaivinsime? — juokaudama paklausė Meredit 
Lečner atkimšdama didelį butelį pačių gamybos vyno. — 
Mama siunčia savo mergvakariams prisiminti. Tėvui pasa- 
kysiu, jog mūsų vyno rūsį apvogė. 

Edenas manė, kad jo jau niekuo nebenustebins, bet 
iš nuostabos išsižiojo pamatęs, kaip kiekvienai moteriai pa- 
davė po butelį vyno ir po aukštą taurę iš bufeto. 

— Už jungtuvių naktį! — tarė mis Emili keldama tau- 
rę. — Už visas jungtuvių naktis, nesvarbu, ar jos būna prieš 
vestuvės, ar po. 

Visos moterys juokėsi tuštindamos taures. 

— Aš pirmoji, — tarė Nina Vestfyld. — Mudvi su ma- 
ma apvaikščiojome visą Denverį ieškodamos šito. O šian- 
dien Lianderis vos neįlindo į dėžutę. 

Hiūston atidarė žydrą dėžutę ir ištraukė iš jos juodą 
permatomą tualeto detalę, papuoštą dešimties centimetrų 
pločio juodu nėrinėliu. 

Edenas įžiūrėjo, jog čia moteriški naktinukai, bet ne 
tokie, kokius derėtų dėvėti ledi. 

Netikėdamas savo akimis, jisai žiūrėjo, kaip moterys 

juokdamosi ir triukšmingai komentuodamos gėrė vyną ir 
atidarinėjo dovanų dėžutes. Čia buvo dvi poros raudonų 
aukštakulnių batelių, dar labiau perregimi baltiniai ir kaž- 
kokie-paveikslėliai, kuriuos moterys leido per rankas kone 
leipdamos iš juoko. Paskui prie sienos sustūmė kėdes ir pra- 
dėjo šokti. 

Mis Emili sėdo prie pianino, kurio Edenas anksčiau 
nebuvo pastebėjęs, ir sudavė per klavišus. 

Edeno žandikaulis galutinai atkaro, kai jis pamatė, 
kaip šokdamos moterys aukštai pasikelia sijonus. 

— Tai kankanas, — sunkiai alsuodama tarė Nina. — 
Mudvi su mama pasprukome nuo tėvo ir Lianderio, kai lan- 
kėmės Paryžiuje, ir matėme šį šokį. 

— Gal pamėginkime, — pasiūlė Hiūston, ir netrukus 
aštuonios moterys jau užsiplėšė sijonus iki galvos pagal mis 
Emili muzikos taktą. 

— Viskas, gana. Pailsėkime, — riktelėjo Sara Okli. — 
Aš atsinešiau paskaityti eilėraščių. 

Kai Edenas buvo mažas, jie su draugais turėjo tą knyge- 
lę, kurią dabar skaitė gerai išauklėta mis Okli: “Fani kalva". 

Moterys kikeno ir prapliūpdavo kvatotis, nuolat 
plekšnodamos per nugarą Bleir ir Hiūston. 

Kai Sara baigė skaičiusi, Hiūston atsistojo. 

— O dabar, mano mielosios, gerosios bičiulės, aš tu- 
riu jums kai ką parodyti viršuje. Einam? 

Edenas atsikvošėjo tik po keleto minučių. Štai tau ir 
mergvakaris. Pasipurtęs jis išsitiesė. Kas dar galėjo būti vir- 
šuje? Galbūt kas smarkesnio nei tai, ką jos čia išdarinėjo? 
Jis pajuto mirsiąs, jei nesužinosiąs, kas ten dedasi. 

Skubiai išėjo į lauką, apėjo aplink namą ir pamatė 
šviečiant svetainės langus šiaurės rytų kampe. Ėmė lipti fi- 
gūrine tvorele, apaugusia rožėmis, nekreipdamas dėmesio 
į spyglius. 

Visa, ką jis suspėjo pamatyti apačioje, tebuvo niekis 
palyginus su tuo, kas atsivėrė prieš jo akis dabar. Kamba- 

ryje buvo visiškai tamsu, neminint žvakidės su degančio- 
mis žvakėmis, kuri stovėjo už pusiau permatomo šilkinio 
ekrano. O tarp šviesos ir ekrano stovėjo atletiškas vyriškis, 
beveik nuogas, įvairiomis pozomis demonstruodamas savo 
raumenis. 

— Tai jau man pabodo, — pasakė mis Emili ir kartu 
su Nina nuėmė ekraną. 

Stipruolis, rodos, sutriko, bet kauštelėjusios moterys 
supliaukšėjo delnais ir paskatinamai šūktelėjo. Tada jis pla- 
čiai nusišypsojo ir ėmė pozuoti su dar didesniu entuziazmu. 

— Su mano Keinu nepalyginsi, mano Keinas daug di- 
desnis, — riktelėjo Hiūston. 

— Jisai neatsilaikytų prieš mane, — sušuko stipruo- 
lis atsakydamas. — Aš galiu įveikti bet ką. 

— Tik ne Keiną, — užsispyrusi tvirtino Hiūston, dėl 
to stipruolis dar labiau sujudino raumenis. 

Edenas tvorele nulipo Žemyn. Keinas norėjo, jog jisai 
saugotų šias ledi. Bet įdomu, kas nuo jų apsaugos vyrus? 


Sekmadienio rytą Keinas jau penktą kartą per valan- 
dą išlėkė iš kabineto. 

— Negalėjo Hiūston pasirinkti tinkamesnio laiko 
sirgti, — murmėjo jis atsisėdęs į krėslą. — Kaip manai, ji 
juk nesibijo rytdienos vestuvių? — paklausė jis Edeno. 

— Greičiausiai ji ką suvalgė... ar užgėrė, — atsakė 
Edenas. — Girdėjau, jog šiandien negaluoja dar kelios jau- 
nos moterys mieste. 

Keinas neatitraukdamas akių studijavo popierius. 

— Gal jai tiesiog reikia pailsėti? 

— O tau kas? — paklausė Edenas. — Nervai? 

— Nieko panašaus. Pamanyk tik — įvykis! 

Edenas pasilenkė prie jo, paėmė dokumentą, kurį ta- 
sai laikė rankose atvirkščią, ir apvertęs jį padavė vėl. Kei- 
nas atsakė jam dėkingai murmteldamas. 

XIII skyrius 


Vestuvių dieną nusistovėjo geras oras, tarsi specia- 
liai parinktas artėjančiam įvykiui. Opal pažadino namiškius 
penktą valandą ryto ir pradėjo kruopščiai pakuoti dvi ves- 
tuvines suknias bei šydus. 

Hiūston girdėjo, kaip motina vaikšto apačioje, bet 
lukterėjo keletą minučių nelipdama iš lovos. Ji beveik ne- 
miegojo pernakt, vis vartėsi nuo šono ant šono, blaškėsi 
lovoje. Per daug minčių apie būsimą dieną apniko ją, kad 
galėtų miegoti. Jinai galvojo apie Keiną ir meldė Dievą, 
kad Keinas per tuos metus, kurie laukė jų ateityje, išmoktų 
ją mylėti. 

Kai Opal užėjo jos žadinti, Hiūston nebekantravo 
pradėti šią dieną. 

Dešimtą valandą visos trys moterys jau buvo pasiren- 
gusios važiuoti į Tagerto namus. Jos susėdo į Hiūston eki- 
pažą, iš paskos važiavo Vilis išsinuomotu briku, kuriame 
gulėjo muslinu uždengta lova ir suvyniotos suknios. 

Šalia namo jų jau laukė dvylika moterų — visos iš 
“Seserų sąjungos". 

— Stalai padengti, — pasakė Taja. 

— Pavėsinės irgi įrengtos, — pridūrė Sara. 

— O misis Merčison jau pluša nuo keturių, — įsiter- 
pė En Siberi imdama vieną suvyniotos vestuvinės suknios 
kampą. 

Mis Emili išėjo į priekį. 

— Hiūston, geriau patikrink pati. Kas nors pasaugos, 
kad tavo vyras neišeitų iš kabineto, ir tu galėsi pereiti per 
namą. 

— Vyras, — sumurmėjo Hiūston, kai Nina nubėgo 
užimti Keino jo kabinete. 

Kiekvienas darė ką galėjo, kad jaunikis neišvystų nuo- 
takos iki vestuvių. 

Kai ją įtikino, jog visa gerai, Hiūston paliko motiną ir 

Bleir hole, o pati nuėjo į pirmojo aukšto kambarius ir pir- 
mąsyk pamatė įgyvendintas savo idėjas kaip įrengti namą. 

Į mažąją svetainę buvo įnešti trys ilgi stalai, apkrauti 
dovanomis iš visų Jungtinių Valstijų vietovių abiem nuota- 
koms. Keinas, tiesa, pasakė neturįs tikrų draugų tarp tur- 
čių, su kuriais tvarkąs reikalus Niujorke, bet jeigu jie 
atsiuntė dovanų, matyt, laiko jį saviškiu. 

Vanderbiltai atsiuntė mažą inkrustuotą itališką sta- 
lelį, Guldai — sidabro, Rokfeleriai — aukso. Kai dovanos 
tik pradėjo plaukti, Keinas pasakė, jog “velniai griebtų, jei 
jie neatsiųs dovanų“, nes jisai siuntęs dovanų kiekvieno jų 
vaiko vestuvėms. 

Kitos dovanos buvo nuo Lianderio giminių, o čand- 
leriškiai pasistengė neatsilikti ir nešė originalias dvigubas 
dovanas. Tai — dvi šluotos, dvi statinaitės su kukurūzų 
dribsniais, dvi knygos ir du rietimai audeklo. Dovanos bu- 
vo kuo įvairiausios — pradedant dviem adatų rinkiniais ir 
baigiant vienodomis Meisonų ąžuolinėmis kėdėmis. 

Kambarį puošė aukštos dekoratyvinės palmės, pasta- 
tytos priešais veidrodžius, židinys buvo padabintas raudo- 
nomis rožėmis bei našlaitėmis. 

Hiūston įėjo į didžiąją svetainę. Buvo numatyta, jog 
čia sueis artimiausi draugai bei giminaičiai prieš ceremo- 
niją ir po jos. 

Palei grindjuostes, durų išpjovas ir išilgai lubų drie- 
kėsi dekoratyvi gebenė. Kita juosė židinį bei langus. 

Prie langų stovėjo vazonai su paparčiais, metusiais 
ant grindų šešėlius, primenančius nėrinius. Židinį puošė ro- 
Žiniai gvazdikai, kai kur jie buvo įpinti ir į gebenę. 

Hiūston kuo skubiau užbaigė kitų pirmojo aukšto 
kambarių peržiūrą ir nuskubėjo į viršų, kur jos jau laukė. 

Iki ceremonijos liko penkios valandos, bet Hiūston 
suprato, jog reikia pasirūpinti dar tūkstančiu menkiausių 
dalykėlių. 

Keletą pastarųjų dienų ji daug laiko išbūdavo pirma- 
me namo aukšte, todėl antrasis liko beveik nežinomas. Ry- 

tinė namo dalis buvo skirta svečių kambariams ir šiandien 
viename jų turėjo persirengti Bleir. Centre, vienoje paukš- 
čių voljero pusėje, buvo Edeno miegamasis, kitame — prieš- 
kambaris, vonia, vaikų kambarys ir kambarys slaugei. 

Už vaikų kambario tęsėsi ilgas sparnas, priklausąs 
Hiūston ir Keinui. Jo gale buvo miegamasis, nedidelis, su 
langais į sodą. Už jo, atskirtas marmurinio vonios kamba- 
rio, Hiūston kambarys, kone didžiausias visame name, pas- 
telinių tonų sienomis. Ten, kur buvo numatyta sukabinti 
paveikslus, puikavosi girliandos. 

Toliau ėjo didelis vonios kambarys iš rožinio ir balto 
marmuro ir rūbinė, išdažyta rožine spalva, už jų — svetai- 
ne ir valgomasis tam atvejui, jeigu jie su Keinu nuspręstų 
papietauti dviese. 

— Niekada negalėčiau priprasti prie šio namo, — pa- 
sakė Taja, sugrįžusi po kambarių, esančių viršum miega- 
mojo, peržiūros. — O jau tas sodas ant stogo! 

— Sodas? — paklausė Hiūston, eidama prie dvivėrių 
durų, kur stovėjo Taja. 

Ji atidarė vieną durų pusę ir įžengė į puikų žiemos 
sodą. Tarp medžių ir gėlių slėpėsi akmeniniai suoliukai. 

— Žiūrėk, — tarė Sara, rodydama į didelę baltą kor- 
telę, pritvirtintą prie didžiulio figmedžio. Daugelį augalų 
raštuotos grotelės saugojo nuo negailestingos Kolorado 
saulės, sukuriančios neįprastus šešėlius. 

Hiūston paėmė kortelę. 

“Tikiuosi; jog jums tatai patiks. m 

Sveikinu su vestuvėmis ir linkiu viso ko geriausio. 

Edenas". 

— Tai Edeno dovana, — pasakė Hiūston ir pajuto, 
jog šis sodas simbolizuoja šiandieninę jos laimę. 

Hiūston dar nespėjo nieko pasakyti, kai prasivėrė du- 
rys ir į kambarį kaip viesulas įsiveržė misis Merčison. 

— Virtuvėje per daug žmonių! — suriko ji Hiūston. — 
Įdomu, kaip aš galiu ten ruoštis, kai jie būriuojasi. O mis- 
teriui Keinui ir be to daug darbo, ypač turint galvoje, jog 

šiandiena pražuvusi. 

— Pražuvusi... — apstulbusi pakartojo Meredit. — 
Nejau jūs manote, jog Hiūston daugiau nieko... 

Hiūston nutraukė draugę. Misis Merčison žavėjosi 
Keinu ir, be abejonės, buvo pasirengusi ginti jį iš paskuti- 
niųjų. 

— Aš nueisiu prie išėjimo į kiemą, — tarė Hiūston 
nekreipdama dėmesio, kad Sara jau išvyniojo vestuvinę suk- 
nią. Ją dar reikėjo lyginti ir užbaigti paskutines siūles. 

Kas dėjosi apačioje, vienas Dievas težino. Kelis kar- 
tus ji girdėjo riksmus Keino kabinete, ir kažkas įstūmė ją į 
bufeto patalpą, kai jisai veržliai pralėkė sodo link. Jinai pa- 
vydėjo jam laisvės ir kartu juto troškimą būti drauge. “ Ry- 
toj", — pamanė. Rytoj jiedu galės drauge pasivaikščioti po 
sodą. 

Iki ceremonijos liko tik dvi valandos, kai galų gale 
jai pasisekė grįžti į viršų. 

— Hiūston, — tarė Opal. — Man rodos, tau jau me- 
tas persirengti. 

Hiūston iš lėto nusivilko suknelę, galvodama apie tai, 
kada vėl nusirengsianti. 

— Kas čia per moteris? — paklausė En, kai Hiūston 
apsivilko atlaso marškinius, kurių apykaklę puošė šilkiniai 
rožiniai raišteliai, perverti per mažytes kilputes, o apačia 
buvo padabinta rankomis išsiuvinėtomis rožėmis. 

— Nenutuokiu, — atsakė Taja jungdamasi prie En, 
atsirėmusios į sodo turėklus ir žvelgiančios žemyn. — Nie- 
kada nesu mačiusi tokios aukštos moters. 

Sara padėjo suvarstyti rožinį atlasinį Hiūston korsetą. 

— Manau, aš nulipsiu į apačią ir pasižiūrėsiu, — pa- 
sakė Sara. — Gal tai kokia Lianderio giminaitė. 

— Aš ją kažkur esu mačiusi, — pastebėjo En. — Tik 
neprisimenu — kur. Keista, kad ji atėjo į vestuves juodais 
rūbais. 

„ — Mes turime daug darbo, — pasakė Opal tokiu to- 
nu, kad Hiūston pakėlė galvą. — Neverta gilintis į kažko- 

kias kurio nors svečio asmeninio gyvenimo smulkmenas. 

Hiūston buvo įsitikinusi, jog kažkas atsitiko. Nekreip- 
dama dėmesio į griežtą motinos žvilgsnį, jinai nuėjo išsi- 
aiškinti, kas toji moteris. Net iš viršaus ji atrodė aukšta ir 
elegantiška. 

— Tai Pamela Fenton, — sušnibždėjo Hiūston ir su- 
grįžo į miegamąjį. . 

Kurį laiką visos tylėjo. 

— Galbūt ji dėvi gedulo rūbus, — spėliojo Sara, — 
todėl, kad neteko Keino. Hiūston, kurį iš apatinių sijonų 
tu užsimausi pirmiausiai? 

Hiūston mechaniškai rengėsi toliau, bet visos jos min- 
tys susitelkė į tai, kad sode stovėjo Keinas, o moteris, ku- 
rią jis kitados mylėjo, žengė prie jo. 

Į duris pabeldė. En išėjo sužinoti, kas beldžia. 

— Čia tas žmogus, kuris dirba su Keinu, — pasakė ji 
Hiūston. — Jis nori pasišnekėti su tavimi. Sakė, jog tai la- 
bai skubu ir turįs su tavimi pasikalbėti nedelsdamas. 

— Ji gi negali išeiti... — pradėjo Opal, bet jos duktė 
jau sugriebė peniuarą ir rengdamasi jį pasuko link durų. 


Tolimame sodo kampe, vieną koją užkėlęs ant akme- 
ninio suoliuko, Keinas žvelgė į miestą ir rūkė cigarą. 

— Sveikas, Keinai, — tyliai tarė Pamela. 

Keinas ne iš karto atsisuko į ją, o kai vis dėlto pa- 
žvelgė jai į akis, jo žvilgsnis buvo ramus, ir nebuvo įmano- 
ma nuspėti, ką šią akimirką jis jaučia. 

— Tu beveik nepasikeitei per tuos metus. 

— Tik iš išorės, — ji atsiduso. — Turiu nedaug laiko, 
todėl iš karto pasakysiu tau, ko čia atėjau. Aš vis dar myliu 
tave. Aš niekada nesilioviau tavęs mylėjusi. Jei dabar išeisi 
su manimi, aš eisiu drauge su tavim nors į pasaulio kraštą. 

Jisai skubiai žengė link jos, bet stabtelėjo ir sugrįžo 
atgal. 

— Ne, to aš negaliu padaryti, — tyliai ištarė. 

— Gali! Tu pats žinai, kad gali. Kas tau visi tie Čandle- 

rio gyventojai? Ar tau rūpi bet kuris jų? Ir kas tau... ji? 

— Ne, — pakartojo jis. 

Jinai priėjo arčiau, dabar jiedu beveik lietėsi. Jis ke- 
letu centimetrų aukštėlesnis už ją, bet kadangi ji avėjo aukš- 
takulniais bateliais, abu atrodė esą vieno ūgio. 

— Keinai, prašau, nedaryk šios klaidos. Nevesk ki- 
tos moters. Pats gi Žinai, jog myli mane, kad aš... 

— Tu taip mane myli, kad kitados metei, — piktai 
atsakė jis. — Tu ištekėjai už turtingo savo meilužio ir... — 
jis nutilo, nusisuko. — Niekur aš su tavimi nevažiuosiu. Aš 
negaliu jos taip nuskriausti. Jinai to nenusipelnė. 

Pamela pamažu atsisėdo ant suoliuko. t 

— Tu rengiesi nuo manęs nusisukti vien nenorėda- 
mas nuskriausti Hiūston Čandler? Jinai jauna. Susiras ki- 
tą. Ar ji įsimylėjusi tave? 

— Tikiu, kad tu Žinai miesto gandus. Ji vis dar myli 
Vestfyldą, bet sutiko pasiguosti mano pinigais. Deja, aš ne- 
atsiejamas nuo savo pinigų. į 

— Tad kodėl? Kodėl tu jautiesi įsipareigojęs? 

— Ką, ar tu visiškai pamiršai, koks aš? Aš tęsiu savo 
pažadus. 

Jo žodžių prasmė buvo aiškų aiškiausia. 

— Aš maniau, jog per šį laiką tu viską supratai, — 
tyliai tarė ji. 

— Nori pasakyti, supratau, kodėl tu metei mane su 
penkiais šimtais dolerių kišenėje, kad apmokėčiau už vieš- 
butį? Aš padariau visa, kas įmanoma, kad šito nesuprasčiau. 

— Kai pasakiau tėvui, jog jam teks sutikti su mūsų 
santuoka, nes laukiuosi vaiko, jis per prievartą išsiuntė ma- 
ne į Ohają. Nelsonas Jangeris buvo skolingas tėvui nemažą 
sumą pinigų ir sumokėjo skolą tuo, kad vedė mane. 

— Man sakė... — pradėjo Keinas. 

— Aš įsitikinusi, jog tau prišnekėjo esą aš pabėgusi, 
kad tik netekėčiau už tavęs. Neabejoju, tėvas pasakė, kad 
jo duktė tiesiog Žaidė su arklininku, bet niekada nebūtų te- 
kėjusi už jo. Tave visuomet būdavo lengva apgauti. Tavo 

savimeilę lengva įžeisti. 

Keinas truputį patylėjo. 

— O vaikas? 

— Zakariui jau trylika, puikus berniukas, gražus, stip- 
rus ir toks pat išdidus, kaip ir jo tėvas. 

Keinas stovėjo ramus, žvelgdamas į sodo tankmę. 

— Važiuojam drauge, Keinai, — sušnibždėjo Pame- 
la. — Jei ne dėl manęs, tai bent dėl savo sūnaus. 

— Sūnaus, — pakartojo Keinas, sunkiai alsuoda- 

mas. — Sakyk, ar tasai Žmogus, už kurio ištekėjai, gerai su 
juo elgėsi? 
4 — Nelsonas buvo gerokai vyresnis už mane, jis labai 
norėjo vaiko, nesvarbu, ar Zakas buvo jo, ar ne jo. Jis my- 
lėjo Zaką, — jinai šyptelėjo, — ir kiekvieną šeštadienį jie- 
du žaisdavo beisbolą. 

Keinas vėl atsigręžė į ją. 

— Ir Zakaris šį žmogų laiko savo tėvu? 

Pamela atsistojo. 

— Zakas išmoks mylėti tave taip, kaip tave myliu aš. 
Jei mes papasakosime jam teisybę. 

— Teisybė yra ta, kad Nelsonas Jangeris buvo Zaka- 
rio tėvas. Aš gi tik jį pradėjau. 

— Tu atsisakai savo paties sūnaus? — piktai paklau- 
sė Pamela. 

— Ne. Tu atsiųsi man berniuką, ir aš jį priimsiu. Aš 
atsisakau tavęs, Pam. 

— Keinai, aš nenoriu maldauti. Jei tu nemyli manęs 
dabar, tu gali išmokti pamilti mane iš naujo. 

Jisai suėmė abu jos delnus rankomis. 

— Paklausyk manęs. Tai, kas nutiko mums, buvo la- 
bai seniai. Man rodos, iki šiol aš nė nesuvokiau, kaip pasi- 
keičiau. Jei būtumei atėjusi dar prieš porą mėnesių, aš 
būčiau vedęs tave prie altoriaus,-bet dabar visa pasikeitė. 
Hiūston... 

Jinai atšlijo nuo jo. 

— Tu sakai, jog ji nemyli tavęs. Galbūt tu myli ją? 

— Aš jos beveik visai nepažįstu. 

— Tai kas per priežastis? Kodėl tu atstumi moterį, 
kuri myli tave? Kodėl tu nusisuki nuo savo paties sūnaus? 

— Nežinau, velniai tave griebtų! Kam tau reikėjo pa- 
sirodyti būtent mano vestuvių dieną? Ir mane skaudinti? 
Kaip tu gali prašyti manęs, kad pažeminčiau moterį, ku- 
ri tokia... gera man? Aš negaliu pabėgti, metęs ją, nuo 
altoriaus. 

Pam pravirko ir vėl iš lėto atsisėdo ant suoliuko. 

— Nelsonas irgi buvo man geras ir labai mylėjo Za- 
karį. Aš bandžiau surasti tave, kad visa paaiškinčiau, bet 
tu tarytum dingai nuo žemės paviršiaus. O po kelerių me- 
tų, kai tavo vardas ėmė rodytis laikraščiuose, aš niekaip ne- 
galėjau užgauti Nelsono. Jam mirus, norėjau susirasti tave. 
Jaučiausi kalta, lyg bėgčiau nuo Nelsono mirties patalo į 
meilužio glėbį, bet aš per ilgai laukiau. Paskui susirgo Za- 
karis, o kai jis jau galėjo važiuoti į Čandlerį, tu buvai susi- 
žiedavęs. Aš tariau sau, jog tarp mūsų viskas baigta, tačiau 
paskutinę minutę nusprendžiau turinti pamatyti tave, pa- 
sakyti tau viską. 

Jisai prisėdo šalia jos, apkabino ją per pečius ir pri- 
sitraukė prie savęs. 

— Paklausyk, mieloji, tu visuomet buvai sentimenta- 
li. Galbūt tu nebeprisimeni mūsų kivirčų, užtat prisimenu 
aš. Vienintelė vieta, kur mums būdavo gera drauge, — tai 
šieno kupeta. Du trečdalius to laiko, kai būdavome šalia, 
mes negalėdavome vienas kito pakęsti. Per šiuos metus tu 
pamiršai visa, kas bloga. 

Pam nusišnypštė į nėriniuotą nosinaitę. 

— O ką, argi mis Čandler geresnė? 

— Kai aš darau, kas jai nepatinka, ji muša mane per 
galvą pirmu pakliuvusiu daiktu. Tu gi visuomet pabėgdavai, 
slėpdavaisi ir spėliodavai, ar nepalioviau tavęs mylėjęs. 

— Aš tapau vyrėlesnė. 

— Na ir kas? Tu gyvenai su seniu, kuris gadino tave 
taip pat, kaip tavo tėvas. Hiūston niekas niekada negadino. 

Pam atsitraukė nuo jo. 

— O kokia ji lovoje? Irgi geresnė nei aš? 

— Nenutuokiu. Jai netrūksta ugnies, bet ji jaučiasi 
nejaukiai. Vedu ją ne dėl sekso. Galų gale aš niekada neju- 
tau, kad būčiau to stokojęs. 

Pam apkabino jo kaklą. 

— O jei maldaučiau tavęs... — pradėjo ji. 

— Tai nieko neduotų. Aš vedu Hiūston. 

— Pabučiuok mane, — sušnibždėjo ji. — Noriu prisi- 
minti. Leisk man prisiminti. 

Keinas mąsliai pažvelgė į ją. Galbūt ir jis norėjo įsi- 
tikinti. Suėmė savo didžiuliais delnais jos galvą ir pabučia- 
vo. Bučinys truko ilgai, jisai į Jį sudėjo visa, ką galėjo. 

Kai atsitraukė, jie šypsojosi vienas kitam. 

— Visa baigta, ar ne? — sušnibždėjo Pam. 

— Taip. 

Jinai tebestovėjo prisiglaudusi prie jo. 

— Per visus tuos metus, praleistus su Nelsonu, aš ma- 
niau, jog myliu tave, bet, pasirodo, aš mylėjau savo svajo- 
nę. Galbūt tėvas buvo teisus. 

Jis nuėmė jos rankas nuo savo kaklo. 

— Jei dar pasakysi bent žodį apie savo tėvą, mes su- 
sipyksime. 

— Argi tu tebepyksti ant jo? 

— Šiandien mano vestuvės, aš noriu būti laimingas, 
todėl nekalbėkime apie Fentoną. Geriau papasakok man 
apie mano sūnų. 

— Su džiaugsmu, — atsakė Pam ir pradėjo pasakoti. 


Po valandos Pam išėjo, palikusi Keiną sode rūkantį 
cigarą. Baigęs rūkyti, jis numetė nuorūką žemėn ir pažvel- 
gęs į laikrodį suprato, jog metas persirengti vestuvėms. 

Nespėjo žengti nė keleto žingsnių, kai susidūrė su 
žmogumi, kuris pasirodė beveik tiksli jo kopija, tik dešim- 
čia metų vyresnis. 

Keinas ir Reifas Tagertai žiūrėjo vienas į kitą lauk- 

dami, netardami nė žodžio. Kiekvienas jų iš karto suprato, 
kas stovi priešais. 

— Tu ne itin panašus į savo tėvą, — pasakė Reifas, jo 
balse skambtelėjo kaltinimo gaidelės. 

— Nežinau. Niekada jo neregėjau. Ir nieko iš jo gi- 
minės, — atsakė Keinas pabrėždamas faktą, jog per visus 
metus, kai jis lavinosi Fentono arklidėse, nė vienas Tager- 
tų nė sykio jo neaplankė. 

Reifas įsitempė. 

— Aš girdėjau, jog tavo pinigai sutepti krauju. 

— O aš girdėjau, kad tu išvis neturi pinigų — nei su- 
kruvintų, nei švarių. | 

Jie žiūrėjo vienas kitam į akis per keletą juodu ski- 
riančių žingsnių. 

— Tu visai nepanašus į Frenką. Aš išeinu, — Reifas 
nusisuko. 

— Tu gali įžeidinėti mane, bet ne ledi, kurią aš vedu. 
Tu pasiliksi per ceremoniją. 

Reifas nepažvelgė į Keiną, tačiau prieš nueidamas ne- 
žymiai linktelėjo. 


— Aš turiu pasikalbėti su jumis, — pasakė Edenas 
nuo slenksčio niūriai Žvelgdamas į Hiūston. 

Moterys, apsupusios Hiūston, triukšmingai užprėtes- 
tavo, bet ji pakėlė ranką ir tylomis išėjo iš kambario paskui 
Edeną. Jie nuėjo į jos miegamąjį. 

— Suprantu, jog taip nedera, bet čia vienintelė vieta 
name, kur nėra Žmonių. 

Hiūston stengėsi neparodyti savo jausmų, nes jai su- 
sidarė įspūdis, kad Edenas ant jos supykęs. 

— Aš suprantu, kad šiandien jūsų vestuvės, bet vis 
dėlto noriu kai ką pasakyti. Keinas labai gerai žino, jog žmo- 
nių, susijusių su tokiu turtuoliu kaip jis, saugumas dažnai 
susiduria su rizika, — jis pažvelgė į ją. — Visa tai sakau 
jums todėl, kad Keinas praėjusią savaitę porą kartų man 
pavedė jus sekti. 

Hiūston pajuto, kaip kraujas atslūgo jos veide. 

— Ir aš nesu sužavėtas tuo, ką mačiau, — tęsė jis. — 
Man nepatinka, jog beginklė jauna moteris važiuoja į šach- 
tas, o jau toji jūsų “Seserų sąjunga"... 

— “Seserų sąjunga"! — apstulbinta pakartojo Hiūs- 
ton. — Kas?.. 

Edenas paėmė kėdę ir pastatė prie jos. 

Hiūston bejėgiškai susmuko ant kėdės. 

— Aš priešinausi, bet Keinas reikalavo, kad aš... Vieš- 
patie, pasislėpiau kamarėlėje ir sėdėjau joje per jūsų merg- 
vakarį, kad apginčiau, jei kas nutiktų. 

Hiūston nepakėlė akių nuo savo delnų, todėl nema- 
tė, kaip Edenas vos pastebimai šyptelėjo užsimindamas apie 
mergvakarį. 

— Kąjis konkrečiai žino? — sušnibždėjo ji. 

Edenas atsisėdo priešais. 

— Šito aš ir bijojau, — nenorom pasakė jis. — Argi 
galėjau jam papasakoti, jog ištekate už jo dėl to, kad jisai 
susijęs su Fentonu? Jūs naudojatės juo pačiu ir jo pinigais 
tam, kad ir toliau tęstumėte savo kovą su negerovėmis šach- 
tose. Velniai griebtų! Bet aš turėjau anksčiau susivokti. Su 
tokia seserimi kaip jūsiškė, kuri apvagia savo tikrą seserį... 

Hiūston pakilo. 

— Misteri Nailandai, — tarė ji sukandusi dantis. — 
Aš nesirengiu klausytis jūsų abejonių dėl mano sesers do- 
ros ir nesuprantu, ką turite omeny sakydamas, jog Keinas 
susijęs su Fentonais. Jeigu manote, kad aš siekiu kokių ne- 
dorų tikslų, mes tuojau pat eisime pas Keiną ir viską jam 
išklosime. 

— Lukterkite, — prašneko jis atsistodamas ir imda- 
mas ją už rankos. — Kodėl jūs nepaaiškinate?.. 

— Aš tikiuosi, nenorite teigti, jog turėčiau įtikinėti 
jus nesanti dėl to kalta, jog Keiną Tagertą vedu prie alto- 
riaus ne nužudyti. Ne, sere, aš nesirengiu atsakinėti į to- 
kius kaltinimus. O galbūt jūs norėjote savo informaciją 
panaudoti tam, kad šantažuotumėte mane? 

— Na na, švelniau, — pasakė jis su aiškiu palengvė- 
jimu. — Dabar, kai mes abu nuleidome garą, gal pasikal- 
bėsime? Sutikite, jog jūsų veiksmai negali nekelti įtarimų. 

Hiūston irgi pabandė apsiraminti, bet tai pasirodė ne 
taip jau lengva. Ji vijo šalin mintį, kaip jam pavyko sužinoti 
apie “Seserų sąjungą". 

— Ar seniai jūs dalyvaujate trečiadienių maskaraduo- 
se? — paklausė Edenas. 

Hiūston priėjo prie lango. Po pievelę zujo darbinin- 
kai. Įspūdis buvo toks, lyg jie rengtųsi atremti priešo armi- 
jos-apsiaustį. Jinai atsigręžė į Edeną. | 

— Mes tęsiame tai, ką prieš mus darė ankstesnių kar- 
tų moterys. “Seserų.sąjungą" įkūrė mano tėvo motina dar 
tuomet, kai nebuvo paties Čandlerio. Mes paprastų papras- 
čiausiai draugės ir stengiamės padėti viena kitai bei visoms 
kitoms, kiek pajėgiame. Šiuo metu mus labiausiai jaudina 
elgesys su žmonėmis šachtose. Mes nedarome nieko neįsta- 
tymiško, — ji pažvelgė jam tiesiai į akis. — Ir nieko nenau- 
dojame. 

— O kodėl visa tai slepiate? 

Ji nepatikliai Žiūrėjo į jį. 

— Pasižiūrėkite, kaip jūs pats reaguojate į tai, ką su- 
žinojote, o juk nė vienai mūsų net nesate giminaitis. Galite 
įsivaizduoti, kaip reaguotų vyrai bei tėvai išgirdę, jog glež- 
nos moterys laisvalaikio vakarais mokosi valdyti ketvertą 


arklių? O kai kurios... — ji užsikirto. 
— Aš jus suprantu. Bet galiu suprasti ir juos. Tai, ką 
darote, labai pavojinga. Jus gali... — jisai nutilo. — Sako- 


te, jog tai tęsia jau trečia karta? 

— Laikas lemia, jog kovojame veikiamos įvairių pro- 
blemų. 

— O... mergvakariai? 

Hiūston nuraudo. 

— Tai mano senelės idėja. Ji sakė, jog buvo visai nepa- 
sirUuošusi savo pirmajai povedybinei nakčiai ir baisiai persi- 
gandusi. Ji nenorėjo, kad taip atsitiktų jos draugėms ar 

dukterims. Tikriausiai mūsų priešvestuvinės iškilmės pama- 
žu virto tuo, ką jūs... — jinai užsikirto, — ...matėte. 

— Kiek Čandlerio moterų priklauso “Seserų sąjungai"? 

— Yra tik apie tuziną aktyvių narių. Kai kurios ati- 
trūksta nuo veiklos po vedybų kaip, tarkim, mano mama. 

— O arjūs nesirengiate taip pasielgti? 

— Ne, — atsakė ji žvelgdama jam tiesiai į akis. — 
Nors tatai, žinoma, priklausys ir nuo Keino. 

Jis nusigręžė. | 

— Keinui nepatiks, kad jūs važinėjate į šachtas. Jam 
nepatiks, jog susiduriate su pavojais. 

Hiūston priėjo prie jo ir pažvelgė jam į akis. 

— Aš Žinau, jog jam nepatiks, ir tai vienintelė prie- 
žastis, kodėl aš jam nieko nepasakoju. Edenai, — uždėjo 
ranką ant jo peties, — tai labai svarbu daugeliui Žmonių. 
Aš kelis mėnesius mokiausi būti panaši į senę, kad iš tikrų- 
jų persikūnyčiau į Seidi. Jeigu dabar visa mesčiau, prireik- 
tų dar kelių mėnesių kam kitam apmokyti. O tuo metu 
daugelis šachtininkų šeimų negautų to, ką aš joms vežu. 

Jisai paėmė jos ranką savąja. 

— Gerai, galite tęsti savo propagandą. Manau, tai ne 
per daug pavojinga, nors ir kertasi su mano nuostatomis. 

— Jūs nepapasakosite Keinui? Aš esu įsitikinusi, kad 
jis niekada negalės suprasti. 

— Neperdėkite. Ne, aš nieko jam nepasakysiu, jei pa- 
žadate tik vežioti jiems bulves ir nesijungti su visokiais su- 
sivienijimais. O dėl to revoliucinio žurnalo, kurį rengiatės 
leisti... 

Ji pasistiebė ant pirštų galų ir pabučiavo jį į skruostą 
nutraukdama jo kalbą. 

— Aš labai dėkinga jums, Edenai. Jūs tikras drau- 
gas. O dabar man metas apsirengti vestuvėms. 

Nespėjo jis nė žodžio pratarti, o-ji jau atsidūrė prie 
durų, tačiau prieš išeidama uždelsė. 

— Ką jūs turėjote omenyje sakydamas, jog Keinas 
susijęs su Fentonais? 

— Aš maniau, kad jūs žinote. Jaunesnioji Džekobo 
Fentono sesuo Čariti buvo Keino motina. 

— Ne, — tyliai atsakė ji. — Aš nežinojau. 

Jinai išėjo iš kambario. 

Praėjus kelioms minutėms po to, kai Hiūston sugrį- 
Žo į savo miegamąjį, Sara Okli, taisydama vestuvinę Hiūs- 
ton suknelę, tarė: 

— Niekuomet nesu mačiusi nieko keistesnio. 

— Kas yra? 

— Man pasirodė, jog mačiau Keiną sode su senais 
rūbais, bet iš tikrųjų ten buvo berniukas, labai panašus į jį. 

— Janas, — tarė Hiūston šypsodamasi. — Vis dėlto 
jis atėjo. 

— Jei kas nors iš jo beliks, — pasakė ant turėklų pa- 
sirėmusi Nina. — Du Rendolfai ir du broliai Mereditai įer- 
zino jį, ir tavo Janas puolė juos kumščiais. 

Hiūston pakėlė galvą. 

— Keturiese prieš vieną? 

— Jei ne daugiau. Jie pasitraukė už medžio, ir dabar 
jų nebematyti. 

Hiūston nustūmė Sarą, kuri atkišo jai vestuvinę suk- 
nią, ir nuėjo prie lango. 

— Kur jie? 

— Štai ten, — parodė Nina. — Matai, juda krūmai? 
Pats peštynių įkarštis. 

Persisvėrusi per langą kiek galėjo, Hiūston apžvelgė 
sodą. Beveik nieko negalėjo matyti — užstojo medžiai. 

— Aš pasiųsiu ką nors, kad sustabdytų peštynes, — 
pasiūlė Sara. 

— Ir pažemintų Tagertą? — paklausė Hiūston eida- 
ma į kamarėlę. — Nė už ką. 

Jinai vėl užsimetė savo tamsiai mėlyną atlaso pe- 
niuarą. 

— Ką tu čia sumanei, Hiūston? — nustebusi paklau- 
sė Sara. 

— Aš rengiuosi sustabdyti peštynes ir taip išgelbėti 

Tagertą nuo to, kas jam baisiau už mirtį, — nuo pažemini- 
mo. Kiemelyje už namo nieko nėra. 

— Be keliasdešimt oficiantų, svečių ir... — pastebėjo 
Nina. 

— Hiūston, brangioji, jei neklystu, apačioje sudėti fe- 
jerverkai. Jei kas juos uždegtų, tuo atitrauktų jų dėmesį, 
— įtaikiai tarė Opal. Iš patirties ji žinojo, jog su dukra 
ginčytis nenaudinga. Ypač kai viena jos mergyčių šitaip 
nusiteikusi. 

— Aš bėgu, — riktelėjo Nina išlėkdama iš kambario 
tą akimirką, kai Hiūston vieną koją jau užkėlė ant figūri- 
nės tvorelės su apsivijusiomis rožėmis. 

Vakarinėje pievelėje pokšėjo fejerverkai, ten buvo 
nukreipti suvažiavusių svečių žvilgsniai. Hiūston įstrižai 
perkirto šią pievelę ir prasiskverbė pro krūmus. 

Lazdynų atvašyne Janas Tagertas nesėkmingai ban- 
dė nublokšti keturis jį užgriuvusius stiprius vaikinus. 

— Liaukitės! — įsakė ji geležiniu balsu. 

Nė vienas vaikėzas neatkreipė į ją nė menkiausio dė- 
mesio. 

Ji įsibrovė į besimalančių rankų ir kojų kamuolį, su- 
čiupo kažkieno ausį ir truktelėjo. Džefas Rendolfas buvo 
bebandąs išsisukti, bet išvydęs prieš save Hiūston apmirė. 
Jinai pavėdėjo jį tolėliau ir ėmėsi Džordžo bei Alekso Leč- 
nerių, abudu bernelius ištraukdama už ausų. 

Dabar Janą tebepuolė tik Stivas Rendolfas, ir kai 
Hiūston sugriebė jo ausį, jisai įsiutęs šoktelėjo. Trys ato- 
kiau stovėję berniūkščiai išsižiojo nustebę, kai Stivas smo- 
gė į apatinį Hiūston žandikaulį. Ji išsisuko ir nerasdama 
kitos išeities šėrė jaunajam Stivenui dešine ranka. Per tuos 
kelis mėnesius, kai valdė ketvertą arklių, jos rankos ganė- 
tinai sutvirtėjo. 

Visi apstulbo, o Stivas lėtai išsitiesė palei Jano kojas. 

Hiūston atsitokėjo pirmoji. 

— Stivai! — riktelėjo ji priklaupdama ir lengvai 
plekšteldama berniūkščiui per žandus. — Ar tau nieko 

neatsitiko? 

— Velniai griebtų! — atsiduso Janas. — Nė karto ne- 
mačiau, kad ledi taip stipriai smūgiuotų kumščiu. 

Stivas dejuodamas atsisėdo, pasitrynė žandikaulį ir 
apstulbęs pasižiūrėjo į Hiūston. Beje, visi penki Žiūrėjo į ją 
išsižioję. 

Ji atsistojo. 

— Man nepatinka, kaip jūs elgiatės mano vestuvių 
dieną, — valdovės tonu tarė jinai. 

— Taigi, Žinoma, — sumurmėjo ketvertas berniūkščių. 

— Mes nenorėjome, mis Bleir Hiūston. Jis... 

— Nesiteisinkite. Dabar visi keturi eikite pas savo 
tėvus, o tu, Stivenai, pridėk ledo prie skaudamos vietos. 

— Be abejo, — metė jis per petį, kitiems nešant ku- 
dašių. 

Jinai padavė Janui ranką, kad padėtų atsikelti. 

— Tu gali eiti su manimi. 

Jisai nekreipė dėmesio į jos ranką. 
pasakyti, — piktai atrėžė. 

— Galbūt tu ir teisus. Kad nutraukčiau visą šią bjau- 
rastį, aš turėjau pasinaudoti figūrine tvorele kaip laiptais. 
Manau, kad joks vaikigalis, nugalėtas peštynėse, nepajėgtų 
užlipti ja į viršų. 

— Nugalėtas! — būdamas šešiolikos metų, ūgiu jis 
prilygo Hiūston, o pagal kūno matmenis ateityje atrodė pri- 
lygsiąs Keinui. Jisai priėjo prie Hiūston. — Jei mokate skai- 
čiuoti, mane užpuolė ketvertas, ir jei nebūtumėte įlindusi 
jūs, aš būčiau laimėjęs. 

— O bijaisi užeiti pas savo pusbrolį, — lyg tarp kitko 
pasakė ji. — Keista. Iki pasimatymo. 

Hiūston pasuko link namo. 

Janas nusekė jai iš paskos. 

— Nieko aš nebijau. Tiesiog nenoriu, ir baigta. 

— Na, žinoma. 

— Ką jūs norite pasakyti? 

Jinai sustojo. 

— Tu nebijai savo pusbrolio, tiesiog nenori jo matyti 
ir nenori valgyti jo duonos. Aš visa gerai suprantu. 

Ji stebėjo, kaip kinta jo veido išraiška. 

— Kur ta jūsų velnio tvorelė? 

Ji stovėjo nejudėdama iš vietos tarsi prikaustyta ir 
neatitraukė nuo jo akių. 

Jis panarino galvą. 

— Na gerai, kur toji tvorelė, kuria jūs pasinaudojote 
kaip laiptais? 

— Eime. 


Keinas kaip tik žingsniavo namo, ir staiga priešais jo 
akis atsivėrė neįtikėtinas reginys: būsimoji jo Žmona figū- 
rine tvorele lipo žemyn taip apsirengusi, kaip, jo manymu, 
nė viena ledi neleistų sau išeiti iš namų. 

Smalsumo skatinamas jis užlindo už medžio ir stebė- 
jo, kaip jinai įsiveržė į grupę besipešančių berniūkščių, ku- 
rių kiekvienas buvo mažne jos ūgio. Jis vos nepuolė jai 
pagelbėti, bet staiga pamatė, kaip meistriškai dešinės ran- 
kos smūgiu ji parbloškė vieną peštuką. 

Po kokios sekundės jinai jau šaltakraujiškai ginčijosi 
su stambiu niūriu vaikinu. 

— Jam teks nusileisti, — juokdamasis pasakė Keinas. 

Paskutiniuoju metu jis įsisąmonino, jog tokia Hiūs- 
ton veido išraiška rodo, jog vyrui geriau iškart pasidavus, 
nes daili gležna ledi vis vien pasieks savo užmačių. 

Jis vėl susijuokė pamatęs, kaip berniūkštis pirmas 
ėmė lipti tvorele. Bet staiga Hiūston peniuaras užsikabino 
už grotelių ir jinai niekaip neįstengė išsilaisvinti. Iš už kam- 
po pasirodė trys vyrai ir moterys, kurie ją tuojau pamatė. 

Jisai skubiai perėjo per pievelę ir prilaikė Hiūston 
už kulkšnies. 

Kai ji pažvelgė Žemyn ir išvydo Keiną, vos neprarado 
sąmonės. Ką jis pamanys apie moterį, kurią veda? Jinai ge- 
rai įsivaizdavo, ką pasakytų Lianderis arba misteris Geit- 

sas, regėdami ją Žmonėse su apatiniais rūbais karstantis ant 
rožėmis apaugusios tvorelės. 

Pažvelgusi žemyn į Keiną, Hiūston ištarė, kas pir- 
miausia toptelėjo į galvą. 

— Aš nelabai padoriai atrodau. 

Jis atsakė slopindamas juoką: 

— Brangioji, net aš Žinau, jog sunkoka padoriai at- 
rodyti su apatiniais. 

Hiūston apstulbo iš nuostabos. Jis nė truputėlio ne- 
pyko! 

— Jei nenori, kad visi pamatytų tave šitokią, grei- 
čiau lįsk į namą. 

— Taigi, žinoma, — pasakė ji atitokdama ir ėmė lipti 
aukštyn, kol jis stovėjo apačioje ją saugodamas. Užsikabi- 
nusi balkono, ji persivertė per turėklą. 

— Keinai, — šūktelėjo jam, — tavo vestuvinė dova- 
na — kabinete. 

Jis plačiai nusišypsojo. 

— Greitai pasimatysime, mažyte. 

Tai pasakęs, susikišo rankas į kišenes ir nudrožė švil- 
piniuodamas, linkčiodamas pakeliui sutiktiesiems. 

— Hiūston, — pasakė Opal jai už nugaros. — Jeigu 
tučtuojau neapsirengsi, tu pražiopsosi savo vestuves. 

— Aš greičiau mirsiu, — šūktelėjo jinai ir sugrįžo į 
miegamąjį. 

Po dešimties minučių Keinas išvyniojo paketą, kurį 
Hiūston padėjo jam ant rašomojo stalo. Viduje jis rado du 
pakelius cigarų ir raštelį: 

“Patys geriausi kubietiški cigarai. Kas mėnesį miste- 
riui Keinui Tagertui bus pristatoma po du pakelius geriau- 
sių pasaulio cigarų". 

Vietoj parašo buvo tabako krautuvės Ki Veste, Flo- 
ridos valstijoje, pavadinimas. 

Keinas kaip tik degėsi vieną cigarą, kai įėjo Edenas. 
Keinas atkišo jam pakelį. 

— Nuo Hiūston. Įdomu, kaip jai pavyko jų gauti pa- 

čiu laiku? 

Edenas užsitraukė cigarą ir patylėjo mėgaudamasis 
tabako skoniu. 

— Jei aš ko ir spėjau pramokti, tai to, jog negalima 
šios ledi nepakankamai įvertinti. 

— Taip, moteris, kuri užsako tokių cigarų, — iš tiesų 
tikra ledi... Na, gerai, — niūriai pridūrė Keinas, — manau, 
jog metas man rengtis. Ar nenorėtum padėti užraišioti vi- 
sus tuos niekučius? 

— Be abejo. 


XIV skyrius 


Vestuvinė suknia buvo pasiūta pagal pačios Hiūston 
eskizą, paprastą, bet tobulai paprastą. Sukirptas iš dram- 
blio kaulo spalvos šilkinio atlaso, kilmingo “princesės" sti- 
liaus modelis buvo be jokios išilginės siūlės, pradedant 
aukšta uždara apykakle ir baigiant keturių metrų ilgio šlei- 
fu. Palei liemenį, ant krūtinės ir šlaunų iš tūkstančio perlų 
rankomis buvo išsiuvinėtas įmantrus persiškas ornamentas. 
Nepaprastai plačios rankovės nuo pečių iki alkūnių pabrė- 
žė liemens lieknumą. Siauri rankogaliai nuo alkūnių iki rie- 
šų irgi buvo išsiuvinėti perlais. 

Hiūston stovėjo nekvėpuodama, kai jos draugės dėjo 
jai šydą. Jis buvo padarytas iš airiško rankų darbo penkių 
metrų nėrinio, vadinamo “jogalu"; lauko gėlių vainiką pri- 
tvirtino kaišteliais ant lapų. Sudėtingas nėrinio piešinys iš- 
ryškino lygų suknelės atlaso paviršių. 

Taja ištiesusi rankas laikė ašaros pavidalo Hiūston 
puokštę iš apelginmedžio žiedų ir baltų rožių, tokią didžiu- 
lę, kad Hiūston paėmus puokštę jos galai siekė grindis. 

Opal pažvelgė į dukrą, ir jos skruostais nuriedėjo 
ašaros. 

— Hiūston, — pradėjo ji, bet negalėjo daugiau ištar- 
ti nė Žodžio. 

Hiūston pabučiavo motiną į skruostą. 

— Aš išteku už visų geriausio vyro. 

— Taip, aš Žinau, — ji ištiesė Hiūston mažą šviesiai 
violetinių rožių puokštelę, prisegamą prie korsažo. — Čia 
tau nuo sesers. Ji pagalvojo, jog pasipuoš raudonomis ro- 
žėmis, 0 tu gali prisisegti violetines. Manau, jinai teisi, — 
jums nereikia būti visiškai vienodomis. 

— Mano šydas ne toks kaip jos, — tarė Hiūston, kai 
Taja prismeigė prie šydo gėles, tiesiai virš kairės Hiūston 
ausies. 

— Na, ką, viskas? — paklausė Taja. — Jau metas. 

Bleir stovėjo dvigubų laiptų gale laukdama sesers. Jos 
tylomis apsikabino. 

— Aš myliu tave labiau, nei tu manai, — sušnibždėjo 
Bleir. Kai jiedvi atsitiesė, jos akyse sužibo ašaros. — Grei- 
čiau baigtųsi šis spektaklis. 

Poliruoti mediniai laiptų turėklai buvo apvynioti pa- 
parčio lapais, prie jų lygiais tarpsniais prismaigstyta puokš- 
čių po tris lelijas. Laiptų išlinkyje styginių orkestras griežė 
vestuvių maršą. 

Aukštai iškėlusios galvas abi seserys pamažu nulipo 
laiptais, vienas pasuko į kairę, kita — į dešinę. Svečiai apa- 
čioje tylėdami žiūrėjo į šias dvi gražias moteris. Aptemp- 
tos jų suknios buvo visiškai vienodos, tesiskyrė piešiniu ir 
nėrinio raštu ant šydo. Skirtingų spalvų rožių puokštelės 
irgi skyrė seseris vieną nuo kitos. 

Kai jos atsidūrė plataus holo pradžioje, minia prasi- 
skyrė, ir seserys, perėjusios per nedidelį koridorėlį, išėjo 
pro bibliotekos duris. Eidamos pro duris, jiedvi stabtelėjo 
laukdamos, kol užgros ketveri vargonai, išdėstyti palei di- 
džiulio kambario sienas. Kambaryje susibūrė artimi drau- 
gai, kurie nuotakoms pasirodžius atsistojo. 

Hiūston pažvelgė į koridorių, kuriuo jos turėjo per- 
eiti, ir pamatė Džin Tagert, stovinčią tarp savo dėdės ir tė- 
vo. O priešais svečius ant pakylos, apdėtos gėlėmis, stovėjo 
jaunikiai — bet ne atitinkamose vietose. 

Hiūston iš pat pradžių turėjo susivokti, jog visa yra 
pernelyg gražu, kad būtų tikra; būtų neprotinga manyti, kad 
viskas eisis taip, kaip jos suplanuota. Ir štai dabar ji Žengė 
taku link Lianderio. Greitomis pažvelgė į Bleir, kad drau- 
ge įvertintų pokštą, bet Bleir žiūrėjo tiesiai prieš save — į 
Keiną. 

Hiūston širdis nukrito į kulnus. Čia buvo ne šiaip klai- 
da. Ją persmelkė staigus skausmas, kai prisiminė gėles, ku- 
rias jai pasiuntė Bleir. Nejaugi Bleir padarė viską, kad 
neištekėtų už Lianderio? Galbūt ji nori būti Keino žmona? 

Ne, tai tiesiog juokinga. Hiūston nusišypsojo. Be abe- 
jonės, Bleir ryžosi pasiaukoti ir ištekėti už Keino dėl to, 
kad Lianderis atitektų Hiūston. Koks mielas, bet koks kvai- 
las sumanymas. Kaip jinai klydo! 

Vis tebesišypsodama, Hiūston pažvelgė į Keiną. Jis 
įdėmiai žiūrėjo į ją, ir Hiūston nudžiugo, kad ją atpažino. 

Tik keletą sekundžių ji buvo laiminga, — kai jis pa- 
niuro ir nusisuko, šypsena jos veide išnyko. 

Nejau jisai nusprendė, jog visa tai sugalvojusi ji, kad 
ištelėtų už Lianderio? Taip, būtent šitaip jis ir nusprendė. 

Kol jos artinosi prie pakylos, Hiūston stengėsi sugal- 
voti, kaip oriai išsipainiojus iš keblios situacijos. Mis 
Džouns visada manė, kad nepasimestų bet kurioje situaci- 
joje, kurioje gali atsidurti ledi, bet jai turbūt niekada neat- 
ėjo į galvą, jog ledi gali susidurti su atveju, kai išteka ne už 
to Žmogaus. 

Seserims žengiant ant pakylos, Keinas vis dar stovė- 
jo nusigręžęs, ir Hiūston negalėjo įveikti nuoskaudos, kad 
jis nieko nesirengia daryti padėčiai pakeisti. Galbūt jam ne- 
svarbu, kurią seserį vesti? 

— Mano vaikai, mes... — pradėjo tėvas Tomas. 

— Atsiprašau, — pertraukė Hiūston, stengdamasi 
kalbėti tyliai, kad jos neišgirstų niekas, be jų penkių. — Aš 
Hiūston. 

Lianderis iškart viską suprato. Jis atsigręžė į Keiną, 
kuris vis dar stovėjo nusisukęs. 

— Gal susikeisime vietomis? 

Keinas nepažvelgė nė į vieną seserų. 

— Man vis viena. 

Hiūston širdis nusmuko į kūlnis. Lianderiui reikėjo 
Bleir, ir Keinas jos neatsisakytų. Jinai IE pasijuto esan- 
ti penktas vežimo ratas. 

— Mannnevis vien, — atsakė Lianderis, i ir jie su Kei- 
nu susikeitė. 

Kol abu aiškinosi, tarp svečių kilo pagyvėjimas, o Kei- 
nui su Lianderiu susikeitus vietomis, kambaryje nuskam- 
bėjo juokas. Svečiai bandė susilaikyti, bet negalėjo. 

Hiūston metė žvilgsnį į Keiną ir iš jo akių suprato, 
jog jis ne juokais įtūžęs. 

Jungtuvės greit baigėsi, ir kai tėvas Tomas pasakė, 
kad jaunikiai gali pabučiuoti nuotakas, Lianderis apglėbė 
Bleir ir karštai pabučiavo. Keino bučinys buvo šaltas ir san- 
tūrus. Jisai net nežiūrėjo jai į akis. 

— Ar negalėčiau pasikalbėti su jumis kabinete? — 
paklausė ji. — Akis į akį. 

Jis trumpai linktelėjo ir atsitraukė nuo jos tarsi bo- 
dėtųsi prisiliesti. Visi keturi tuojau išėjo iš kambario ir iš- 
siskirstė į skirtingas puses. Hiūston iš karto pametė iš akių 
Keiną, nes svečiai vienas prie kito ėjo prie nuotakos. Visi 
juokaudami prisiminė, kas nutiko prie altoriaus. Niekas ne- 
galėjo susilaikyti neprisiminęs, jog Lianderis niekada tvir- 
tai negalėjęs nuspręsti, kurią seserį pasirinkus. 

Džin Tagert truktelėjo Hiūston į šalį. 

— Kas atsitiko? 

— Atrodo, mano sesuo nusprendė padarysianti dide- 
lę paslaugą, atiduodama man Lianderį. Ji rengėsi pasiau- 
koti atimdama iš manęs vyrą, kurį aš myliu. 

— O ar tu sakei Bleir, kad myli Keiną? Kad nori iš- 
tekėti už jo? 

— Aš net pačiam Keinui to nesakiau. Kažkodėl ma- 
niau, kad jis gali nepatikėti manimi. Geriau aš jam leisiu 
suvokti, kaip įsivaizduoju būsimus penkiasdešimtį bendro 

gyvenimo metų, — kad ir kaip stengėsi, jai nesisekė sulai- 
kyti ašarų. — Prie altoriaus jisai pasakė, jog jam vis viena, 
ką vesti — mane ar mano seserį. 

Džin sugriebė Hiūston už alkūnės ir nusitempė į ša- 
lį, pamačiusi, jog prie jų artinasi dar vienas giminaitis. 

— Jei išteki už Tagerto, tau teks būti tvirtai. Jo išdi- 
dumas užgautas, 0 įžeistas jis gali pasakyti bet ką ir bet ką 
padaryti. Tučtuojau susirask jį ir papasakok, ką padarė ta- 
vo sesuo, arba pasakyk, jog paprasčiausiai įvykusi klaida. 
Sakyk, ką nori, tik neleisk jam likti vienam ir aiškintis pa- 
čiam. Jis iš savo pykčio suręs sieną ir pro ją bus neįmano- 
ma prasimušti. 

— Aš prašiausi, kad jis išklausytų mane kabinete. 

— Tad ką tu veiki čia? 

Bandydama šyptelti, Hiūston vikriai dukart apsivy- 
niojo ilgą šleifą aplink kairę ranką ir per holą nuėjo į Kei- 
no kabinetą. 

Jisai stovėjo prie lango stebėdamas, kaip po kiemą 
vaikštinėja svečiai, ir laikė įsikandęs neuždegtą cigarą. Jai 
įėjus, net neatsisuko. 

— Man labai gaila, jog prie altoriaus įvyko klaida, — 
pradėjo ji. — Esu įsitikinusi, jog tai tiesiog nedidelis plano 
pažeidimas. 

— Ir jūs nenorėjote ištekėti už Vestfyldo? 

— Ne! Tai būta tiesiog nesusipratimo, ne ko kita. 

Jisai žengtelėjo prie rašomojo stalo. 

— Aš kai ko šiandien atsisakiau, nes negalėjau paže- 
minti jūsų, — jis šaltai pažvelgė į ją. — Negaliu pakęsti 
melagių. 

Jis metė jai popieriaus lapelį. Jinai pasilenkė pakel- 
ti. Kruopščiai ranka parašytame raštelyje buvo toks teks- 
tas:" Mano plaukuose šiandien bus raudonos rožės". Po 
juo — Hiūston Čandler vardas. 

— Velniai jus griebtų, ledi Čandler! Aš vaidinau gar- 
bingai, o jūs... — jis nusigręžė. — Imkite pinigus. Imkite 
namą. Jūs daug pasidarbavote, kad visa tai gautumėte. O 


160 


su manimi sietis jums neteks. Galbūt jums pasiseks gauti 
Vestfyldą, kad jis atimtų iš jūsų skaistybę, dėl kurios jūs 
taip drebate. 

Jis pasuko link durų. 

— Keinai, — pašaukė ji, bet jisai jau išėjo. 

Ji sunkiai susmuko į ąžuolinę kėdę. 

Po kelių minučių į kambarį įėjo Bleir. 

-— Man rodos, jau metas eiti pjaustyti torto, — ne- 
tvirtai tarė ji. — Tu ir Tagertas... 

Hiūston įniršis prasiveržė. Ji pašoko nuo kėdės ir pri- 
lėkė prie sesers piktai žaibuodama akimis. 

— Tu net negali pavadinti jo vardu! — įtūžusi tarė 
ji. — Manai, jog jisai iš akmens ir negali nieko jausti. Tu atsi- 
kratei jo ir dabar manai, jog gali elgtis su juo kaip norinti. 

Bleir atsitraukė atgal. 

— Hiūston, tai, ką aš padariau, aš padariau tavo la- 
bui. Aš noriu matyti tave laimingą. 

Hiūston suspaudė kumščius ir dar arčiau priėjo prie 
sesers, pasirengusi kautis. 

— Laimingą? Kaip aš galiu būti laiminga, jeigu net 
nežinau, kur mano vyras dabar? Dėl tavęs aš apskritai ga- 
liu niekada nebepatirti, ką reiškia būti laimingai. 

— Dėl manęs? O ką aš padariau, išskyrus tai, jog iš 
visų jėgų stengiausi tau pagelbėti. Aš bandžiau padėti tau 
atsikvošėti ir suvokti, jog nereikia tekėti už šito Žmogaus, 
tiksliau, už jo pinigų. Keinas Tagertas... 

— Iš tikrųjų tu juk nieko nežinai, — nutraukė ją 
Hiūston. — Tu pažeminai išdidų, lengvai pažeidžiamą žŽmo- 
gų šimtų Žmonių akyse ir, negana to, net nesupranti, ką tu 
pridarei. 

— Aš suprantu, jog tu turi omenyje tai, kas įvyko prie 
altoriaus? Aš padariau tai dėl tavęs, Hiūston. Žinau, jog tu 
myli Lianderį, ir aš norėjau ištekėti už Tagerto, kad tu bū- 
tum laiminga. Aš labai nusikaltau tau. Aš niekada nenorė- 
jau užtraukti tau tokios nelaimės. Žinau, jog aš sugrioviau 
tavo gyvenimą, bet aš stengiausi ištaisyti tai, ką pridariau. 

— Aš, aš, aš. Tik tiek tu ir tegali pasakyti. Tu suardei 
mano gyvenimą, ir vienintelis daiktas, apie ką tu gali kal- 
bėti, — tai apie save. Tu žinai, jog aš myliu Lianderį. Tu 
Žinai, koks baisus žmogus Keinas. Paskutinę savaitę tu kiek- 
vieną laisvą minutę praleidai su Lianderiu. Iš tavo žodžių 
susidaro įspūdis, jog jis ne Žmogus, o dieviška būtybė. Kas 
antras žodis, kurį tu ištari, tai “Lianderis". Rodos, šįryt ta- 
vo ketinimai iš tikrųjų buvo geri: tu norėjai perleisti man 
patį geriausią vyrą. — Hiūston palinko į priekį. — Gal Lian- 
deris ir sužadina tavyje aistrą, bet man to niekada neatsi- 
tikdavo. Jei pastaruoju metu nebūtum tiek žavėjusis savimi, 
O pamaniusi, jog aš irgi ne visiška kvaiša, būtum pastebėju- 
si, kad aš pamilau gerą, nuoširdų, protingą žmogų. Žino- 
ma, jis truputį šiurkštokas, netašytas, bet argi tu pati nuolat 
nesiskųsdavai, jog aš per daug lygi, pernelyg išlaikanti pu- 
siausvyrą? 

Bleir atsisėdo, nuostabos raiška jos veide atrodė net 
juokinga. 

— Tu jį myli? Tagertą? Tu myli Keiną Tagertą? Bet 
aš nieko nesuprantu. Tu gi visada mylėjai Lianderį. Kiek aš 
prisimenu, tu jį visada mylėjai. 

Hiūston pamažu ėmė rimti, suvokusi, jog tai, ką pa- 
darė Bleir, buvo padaryta iš meilės, norint atiduoti sese- 
riai tai, kas geriausia. 

— Taip, aš nusprendžiau norinti ištekėti už jo, kai 
man buvo šešeri metai. Manau, tai man tapo tikslu, kaip 
alpinistui viršukalnė. Man reikėjo sustoti ant Renjeros kal- 
no. Kaip besiklostytų, visa būtų baigęsi tuo, kad aš įkop- 
čiau į jį ir nusiraminčiau. O štai ką mes su Lianderiu 
darytume susituokę, aš niekada nežinojau. 

— O tu žinai, ką darysi tapusi Tagerto Žmona? 

Hiūston neįstengė susilaikyti nenusišypsojusi. 

— Taip. Labai gerai žinau, ką mes su juo darysime. 
Šį namą aš noriu paversti tokia vieta, kur bus ramu Keinui, 
kur bus ramu man ir kur galėsiu daryti tai, ko panorėsiu. 

Hiūston nustebo, kai Bleir pakilo nuo kėdės su pyk- 

čiu veide. 

— Ką, ar tu negalėjai rasti dviejų minučių laiko, kad 
man apie tai papasakotum? Per paskutines savaites aš bu- 
vau tikrame pragare. Jaudinausi dėl tavęs. Visas dienas ver- 
kiau galvodama, kaip aš pasielgiau su savo seserimi, o dabar 
tu praneši man mylinti šį pinigų maišą. 

— Nedrįsk jo užgaulioti! — suriko Hiūston, bet greit 
susivaldė. — Jis pats geriausias, pats tauriausias ir labai 
dosnus. Taip jau susiklostė, kad aš jį labai myliu. 

— O aš kenčiau pragariškas kančias, nes jaudinausi 
dėl tavęs. Tu privalėjai man visa papasakoti. | 

Hiūston truputėlį pamąstė prieš atsakydama. Galbūt 
ji nujautė, kokias kančias išgyveno Bleir pastarosiomis sa- 
vaitėmis, bet kažkokia jos dalelė buvo pernelyg užrūstinta, 
kad kreiptų į tai dėmesį. Gal jai patiko, kad sesuo kenčia. 

— Tikriausiai aš taip pavydėjau jūsų harmonijos, jog 
tiesiog nenorėjau galvoti apie tave, — tyliai pratarė ji. 

— Harmonijos! — suriko Bleir. — Manau, jog Lian- 
deriui aš — tasai Renjeros kalnas. Negalėčiau neigti, jog 
man jis patinka fiziškai, bet tai vienintelis dalykas, ko jam 
iš manęs reikia. Dienų dienas mes dirbame operacinėje, bet 
aš jaučiu, jog yra kažkokia Lianderio dalis, kurios aš visiš- 
kai nepažįstu: Jis neprisileidžia manęs per arti. Aš labai 
mažai Žinau apie jį. Jisai nusprendė, jog esu jam reikalin- 
ga, todėl kovojo naudodamasis bet kokiomis priemonėmis, 
kad mane gautų. 

— Betgi aš matau, kaip tu jį vertini. Aš niekada ne- 
jaučiau noro taip elgtis. 

— Todėl, kad tu nė karto nematei jo operacinėje, tu 
būtum... 

— Greičiausiai apalpusi, — tarė Hiūston. — Bleir, 
atleisk, kad aš nepasišnekėjau su tavimi. Galbūt aš suvo- 
kiau, jog tu kankiniesi, bet tai, kas įvyko, mane labai įskau- 
dino. Mudu su Lianderiu buvome susižiedavę, kaip man 
rodosi, vos ne visą gyvenimą, 0 tu, beje, per vieną naktį 
sugebėjai jį nuvilioti. Lianderis vis vadino mane ledine 

princese, ir aš labai nerimavau dėl to, kad esu tokia šalta 
moteris. 

— Dabar tavęs tai nebejaudina? — paklausė Bleir. 

Hiūston pajuto raustanti. 

— Kai aš su Keinu, ne, — sušnibždėjo ji prisiminusi, 
kaip jo rankos lytėjo jos kūną. Ne, kai jisai buvo šalia, ji 
nesijautė esanti šalta moteris. 

— "Tu iš tikrųjų jį myli? — paklausė Bleir tokiu tonu 
tarsi pasaulyje nebūtų nieko sunkiau kaip pamilti Keiną. — 
Ar tavęs neerzina nuolatinis valgio kvapas? Ar neerzina jo 
garsus balsas? Ir tu neprieštarauji dėl kitų jo moterų? 

Hiūston sulaikė kvėpavimą. 

— Kokių kitų moterų? 

Ji pastebėjo, jog Bleir delsia atsakyti, ir jai teko pa- 
naudoti visą savo valią, kad nusiramintų. Jei Bleir vaizda- 
vosi, jog vėl gali spręsti, ką dera daryti seseriai, o ko ne... 

— Bleir, geriau tu man visa papasakok. 

Hiūston matė, jog sesuo bando nuspręsti, ir pradėjo 
reikalauti: 

— Jei tu vėl nusprendei tvarkyti mano gyvenimą, kaip 
kad padarei šiandien prie altoriaus, aš tau niekada daugiau 
nepasakysiu nė žodžio. Aš suaugęs Žmogus, 0 tu žinai kai 
ką apie mano vyrą, ir aš noriu taip pat tai Žinoti. 

— Aš mačiau, kaip jisai prieš pat vestuves sode bu- 
čiavosi su Pamela Fenton, — vienu atokvėpiu atsakė Bleir. 

Hiūston pajuto nebetenkanti jėgų, bet staiga jai atsi- 
vėrė teisybė. Ar ne tai turėjo galvoje Keinas kalbėdamas, 
jog kai ko šiandien atsisakęs? 

— Bet jis vis vien atėjo pas mane, — sušnibždėjo 
ji. — Jisai matėsi su ja, bučiavosi su ja, bet vedė mane. 

Niekas negalėjo suteikti jai daugiau laimės. 

— Bleir, ačiū tau, kad aš šiandien pati laimingiausia 
moteris. Dabar visa, ko man tereikia, — tai susirasti savo 
vyrą ir pasakyti jam, jog myliu jį ir viliuosi, jog jisai man 
dovanos. 

Bet staiga jai į galvą dingtelėjo baisi mintis. 

— Bleir, tu gi visai jo nepažįsti. Jis toks geras, taurus 
žmogus, stiprus, juo galima pasikliauti, bet jisai... — ji uŽ- 
sidengė veidą rankomis. — Bet mes jį pažeminome viso 
miesto akivaizdoje. Jis niekada man neatleis. Niekada! 

Bleir pasuko į duris. 

— Aš nueisiu pas jį ir paaiškinsiu, jog dėl visko kalta 
aš, o tu čia niekuo dėta. Hiūston, man ir į galvą negalėjo 
ateiti, jog tu iš tikrųjų nori už jo ištekėti. Aš tiesiog nega- 
lėjau įsivaizduoti, kad kas panorėtų gyventi su tokiu žmo- 
gumi kaip jis. 

— Manau, tau dėl to daugiau nėra ko krimstis, man 
rodos, jis išėjo. 

— O kaipgi svečiai? Jis negalėjo paprasčiausiai imti 
ir išeiti. 

— Ar tu manai, jis turėjo pasilikti ir klausytis, kaip 
Žmonės juokiasi, kad Lianderis niekaip negali išsirinkti, ku- 
rią seserį imti kaip žmoną? Niekam ir į galvą neateitų, jog 
Keinas turi teisę rinktis. Keinas mano, jog aš vis dar myliu 
Lianderį, tu galvoji, kad aš myliu Lianderį, misteris Geit- 
sas mano, jog išteku už Keino dėl jo pinigų. Man rodos, 
vienintelis Žmogus, kuris supranta, jog aš pamilau pirmą 
kartą gyvenime, — tai mano mama. 

— Kuo aš galiu tau padėti? — sušnibždėjo Bleir. 

— Niekuo. Jis išėjo. Paliko man pinigus ir namą, ir 
išėjo. Bet kam man šis didžiulis namas, kai nėra j0? — ji 
atsisėdo. — Bleir, aš net nežinau, kur jisai gali būti. Kiek jį 
pažįstu, dabar jis galėtų važiuoti traukiniu į Niujorką. 

— Greičiausiai jis nuėjo į savo trobelę. 

„Abi moterys atsisuko ir pamatė ant slenksčio Edeną. 

— Aš nenorėjau pasiklausyti, bet pamatęs, kas atsi- 
tiko per vestuves, supratau, jog jisai bus įsiutęs. 

Hiūston apsivyniojo aplink ranką savo suknios šleifą. 

— Aš cisiu pas jį ir paaiškinsiu, kas nutiko. Pasaky- 
siu, jOg mano sesuo taip įsimylėjusi Lianderį, jog nuspren- 
dė, kad ir aš jį taip pat įsimylėjusi, — ji šypsodamasi 

pažvelgė į Bleir. — Mane labai žeidžia tai, jog tu tokios 
prastos nuomonės apie mane, jei galvojai, kad aš galiu iš- 
tekėti už Žmogaus dėl pinigų. Tačiau aš dėkinga tau už to- 
kią meilę, kuri paskatino aukoti tai, kas tau itin reikšmin- 
ga, — jinai paskubom pabučiavo seserį į skruostą. 

Bleir prisiglaudė prie jos. 

— Hiūston, man ir į galvą neatėjo, ką tu jauti. Kai 
tik baigsis pobūvis, padėsiu tau susiruošti ir... 

Hiūston juokdamasi atšlijo nuo jos. 

— Ne, mano mieloji praktiškoji sesute, aš išenu tuoj 
pat. Vyras man svarbiau nei keletas šimtų svečių. Tau teks 
pasilikti ir atsakyti į visus klausimus, kur dingome mes su 
Keinu. 

— Hiūston, bet aš nieko nežinau apie tokio masto 
pobūvius, kaip šitas! 

Hiūston stabtelėjo ant slenksčio kartu su Edenu. 

— O aš kai ko išmokau, įgydama savo beprasmį išsi- 
lavinimą, kaip manai? Nenukabink nosies! Galimas daik- 
tas, kas nors pabandys ką nors nunuodyti, įmaišęs nuodų į 
valgį, — tuomet ir tu žinosi, ko reikia imtis. Laimingai, — 
tarėji ir išėjo palikdama Bleir vieną, apimtą baimės, kaip rei- 
kės vadovauti pobūviui, į kurį sukviesta keli šimtai svečių. 

Išeidamas iš kabineto, Edenas sugriebė Hiūston už 
rankos ir nusivedė į kamaraitę šalia šiaurinės terasos. Jisai 
šypsojosi. 

— Atrodo, jūs jau įgudote mane sekti, — atsikirto 
jinai stengdamaši išlaisvinti ranką. 

— Per pastarąsias dvi savaites, kai jus sekiau, aš su- 
žinojau daugiau negu per visą savo gyvenimą. Ar jūs nuo- 
širdžiai kalbėjote, jog mylite Keiną? 

— O jūs, ar irgi manote, jog aš melagė? Man reikia 
persirengti. Labai keblu lipti į ekipažą. 

— Ar žinote, kur? 

— Maždaug. 

— Hiūston, bet jūs gi negalite ropštis į kalną vyda- 

masi jį. Aš surasiu jį, visa paaiškinsiu ir parvešiu. 

— O.ne, dabar jis mano, blogiausiu atveju — oficia- 
liai, ir aš viena važiuosiu jo ieškoti. 

Edenas uždėjo rankas jai ant pečių. 

— Įdomu, ar jis supranta, kaip jam pasisekė? Kuo 
galėčiau jums padėti aš? 

Ji žengė prie durų. 

— Ar negalėtumėte surasti Sarą Okli ir paprašyti jos 
užlipti į viršų, kad padėtų man persirengti? — ji patylėjo ir 
mąsliai pažvelgė į Edeną. — Nors... Gal jūs pakviestumėte 
Džin Tagert? Tai tokia labai graži ledi su violetine šilkine 
suknia ir skrybėlaite. 

— Sakote, labai graži? — perklausė jis juokdamasis. — 
Linkiu laimės, Hiūston. 


XV skyrius 


Džin padėjo Hiūston greičiau apsirengti. Ji visiškai 
pritarė, kad Hiūston turi važiuoti ieškoti Keino. 

Kai Hiūston apsirengė, jos per vakarinį namo sparną 
nuėjo į valdytojo kambarius, o iš ten laiptais nulipo žemyn. 
Pasislėpęs už medžių Edenas laukė jų su arkliu, apkrautu 
keturiais krepšiais maisto produktų. 

— To turėtų pakakti kelioms dienoms, — pasakė jis. — 
Ar tu įsitikinusi, jog nori kaip tik taip pasielgti? Jei pasi- 
klysi... 

— Aš pragyvenau Čandleryje visą savo gyvenimą ir 
žinau jo apylinkes, — Hiūston arogantiškai pažvelgė į jį. — 
Aš ne pamaiva, kaip kai kas mano, aišku? 

— Ar nepamiršai įdėti vestuvinį pyragą? — Džin pa- 
klausė Edeno. 

— Jis ten, kur ir turėtų būti — simpatiškoje skardi- 
nėje dėžutėje, — atsakė jisai tokiu tonu, kad Hiūston pasi- 
žiūrėjo į abudu ir nusišypsojo. 

— Tau metas joti. Dėl mūsų nesirūpink. Galvok tik 
apie savo vvrą ir apie tai, kaip jį myli, — šnekėjo Džin, kol 
Hiūston lipo ant arklio. 

Hiūston pasistengė išsprukti iš vestuvių kuo mažiau 
skelbdamasi, turint galvoje, jog aplinkui buvo per šešis šim- 
tus svečių. Nedaugelis mačiusių ją buvo taip nustebinti, kad 
negalėjo nieko pasakyti. Jinai užsidengė veidą vualiu, vil- 
damasi, jog kai kuriuos tai suklaidins, tačiau apsiriko. 

Sodo gale ji vos nesusidūrė su vaikštinėjusiais Reifu 
Tagertu ir Pamela Fenton. Ar iš nuostabos, ar iš netikėtu- 
mo ji taip staigiai įtempė pavadį, kad arklys atsistojo piestu. 

Reifas pasižiūrėjo į ją neabejotinai smagindamasis. 

— Nėr abejonės, čia toji seserų, kuri ištekėjo už Ta- 
gerto. Matyti, tu taip pat sprunki. 

Jai dar nespėjus atsakyti, prašneko Pamela. 

— Kiek aš pažįstu Keiną, jo išdidumą pažeidė prie 
altoriaus, ir jisai kažkur pabėgo išsilaižyti žaizdų. Ar kar- 
tais tu joji ne paskui jį? 

Hiūston nežinojo, kaip jai elgtis su šia moterimi, ku- 
rią kadaise buvo įsimylėjęs jos vyras. Išdidžiai iškėlusi gal- 
vą ir labai šaltakraujiškai, kaip tik begalėjo, ji ištarė: 

— Taip, paskui jį. 

— Šaunu! — pasakė Pamela. — Jam reikia tokios drą- 
sios moters, kaip tu. Nėr prasmės laukti, kad jis pats su- 
grįš. Anksčiau aš to nežinojau — štai ir užsimokėjau. 
Tikiuosi, tu pasirengusi ištverti jo rūstį. Kartais jis būna 
siaubingas. Linkiu tau viso ko geriausio. 

Hiūston taip nustebino Pamelos žodžiai, jog nesuge- 
bėjo atsakyti. Ją draskė dvigubas jausmas: pyktis pamanius, 
jog be jos dar kažkas pažįsta jos vyrą, ir dėkingumas Pam 
už gerą patarimą. Kita vertus, atrodė, kad Pam jau ne Kei- 
no valdovė. Jei Keinas tebemylėtų, argi jinai atsisakytų jo? 

— Dėkui, — iškošė pro dantis Hiūston, suragindama 
arklį. 

Daugiau ji nieko nebesutiko ir išjodama iš Čandle- 

rio atsiduso su palengvėjimu, nukreipusi arklį į kalnus. 

Pirmoji kelio dalis buvo gan lengva, ir ji galėjo pa- 
mąstyti apie tai, kas dabar vyksta Keino name. Vargšė Bleir! 
Ji iš tikrujų norėjo gero. Manė, jog Hiūston reikėjo tik Lian- 
derio, todėl nusprendė pasiaukoti ir savo gyvenimą nugy- 
venti su “nevidonu" Keinu Tagertu. Galbūt tai pajuto ir 
Keinas, tarsi jis būtų bausmė Bleir už tai, kad ji negarbin- 
gai pasielgė savo sesers atžvilgiu. 

Keinas, aišku, nesuprato, jog kitiems svečiams šis įvy- 
kis buvo tik dingstis gerai pasijuokti. Jie būtų erzinę Lian- 
derį tiesiog todėl, kad pažinojo jį nuo mažumės. Jeigu 
Keinas būtų pasilikęs ir pasijuokęs kartu su visais, tai būtų 
greit užmiršta. Bet Keinas dar turėjo išmokti meno juoktis 
pačiam iš savęs. 

Greitai ji prijojo kalno papėdę ir ėmė kilti takeliu, 
kuriuo dviese su Keinu jojo praėjusį kartą. Pasiekusi pik- 
niko vietą, jinai nulipo nuo arklio ir atsigėrė truputėlį van- 
dens. Aplinkui stūksoję kalnai atrodė neįveikiami. Bet 
Keinas tikrai sakė, kad jo trobelė turinti būti kažkur viršu- 
je, ir jeigu tik jis pats ten yra, jinai suras jį. 

Nusirengusi švarkelį ir pririšusi jį prie balno, ji ieš- 
kodama tako apžiūrėjo krūmokšnių ir nykštukinių medžių 
atvašyną. Apėjusi šį atvašyną ir iš visų pusių apžiūrėjusi kal- 
no šlaitus, ji pagaliau pastebėjo lyg ir takelį, kuris tęsėsi 
tiesiai aukštyn per uolų pakopas, pranykdamas tarp medžių. 

Gal sekundę Hiūston susimąstė, ką gi ji daranti to- 
kioje vietoje savo vestuvių dieną. Kaip tik šią akimirką ji 
turėjo vilkėdama satino suknele šokti su savo vyru. Ši min- 
tis sugrąžino į tikrovę. Jos vyras buvo šio kalno viršūnėje. 
Galėjo būti tenai. Bet jeigu Edenas apsiriko, Keinas gal- 
būt jau kur kelyje į Afriką ar į Mėnulį. 

Pagirdžiusi arklį, ji tvirčiau užsirišo skrybėlaitę, kad 
nors kiek apsisaugotų nuo saulės, ir užšoko ant arklio. 

Kelias aukštyn pasirodė blogesnis nei Hiūston ma- 
nė. Kartais takelis tiek susiaurėdavo, kad medžių šakos ka- 

binosi už kojų ir reikėjo didelių pastangų priversti arklį ei- 
ti siauru keliu. Atvašynai ant uolų visai nepanėšėjo į švel- 
nius, prižiūrėtus miesto augalus. Šie medžiai kasdien 
grūmėsi, kad išsilaikytų, ir nenorėjo palinkti bei duoti ke- 
lią kokiai kitai gyvybei. 

Jos suknelės apačia užsikabino už kaktuso ir plyšo, o 
keletas ilgų dyglių įstrigo rūbuose. Hiūston teko sustoti, 
kad juos visus išrankiotų, o be to, ir dirvuoles, įsipynusias į 
plaukus. “Gražiai atrodysiu, kai nujosiu!" — pagalvojo ji 
slėpdama plaukų sruogas po skrybėlaite. 

Vienoje vietoje takelis staigiai suko į dešinę, ir dan- 
gus pasislėpė už nukarusių medžio šakų bei uolų kyšulių. 
Aplinkui augo neįprasto pavidalo grybai ir gėlės — smul- 
kios, geltonos, o šalia — ryškiai raudonos, didumo sulig 
jos pėda. Dideles laukymes nusėjo aukšti, panašūs į žolę 
grybai. 

Ji kilo vis aukštyn, oras darėsi retesnis. Vietovė vis 
labiau ir labiau panašėjo į tropikų miškus ir skyrėsi nuo 
pusdykumės aplink Čandlerį. Dukart jai teko sustoti ir ieš- 
koti tako, vieną sykį nujojo pasirinktu keliu visą mylią, kai 
takas staiga nutrūko prie landos į urvą, kurio skliaute gamta 
iškirto langą. Ši vieta žadino keistus jausmus: viena vertus, 
skatino būti atsargią, o kita vertus — priminė šventyklą, 
kurioje aukojamos iškilmingos mišios. 

Ji išvedė arklį iš urvo ir grįžo į savo takelį, kuriuo vėl 
galėjo joti. 

Po valandos jai pagaliau pasisekė: ant aštraus uolos 
kyšulio rado Keino vestuvinio kostiumo skiautelę. Paleng- 
vėjo įsitikinus, kad jisai iš tikrųjų ten, viršuje, kur link ve- 
dė takas. Dvasiškai pažvalėjusi, ji privertė besispyriuojantį 
arklį judėti į priekį. 

Visa būtų buvę puikt, jei ne lietus. Iš viršaus krito 
ledinio vandens srovė, vanduo kaupėsi ant uolų ir sruvo žeę- 
myn kaip vientisa siena, už kurios nieko nebesimatė. Pasi- 
lenkusi kuo žemiau, jinai stengėsi nepamesti iš akių tako.. 

Žaibų pliūpsniai gąsdino arklį, jis ėmė mėtytis iš vie- 
nos pusės į kitą per šlapią Žemę. Lietus nesiliovė. Keliskart 
pabandžiusi suvaldyti arklį, Hiūston nulipo nuo jo ir vedė- 
si paskui save, sukaupusi visą dėmesį, kad per tokią liūtį 
neišklystų iš kelio. 

Vienoje vietoje takas ėjo nedideliu stačios uolos ky- 
šuliu. Hiūston žengė žingsnį ir paglostė išgąsdintą arklį, 
paskui dar žingsnį ir vėl turėjo apraminti savo bendrake- 
leivį. 

— Jei tu negabentum maisto, aš tave nuvyčiau, — pa- 
sakė ji suirzusi. 

Žaibui blykstelėjus dar sykį, ji ant iškyšulio krašto 
pamatė trobelę. Kokią sekundę apmirė jausdama, kaip lie- 
taus lašai ritasi jos veidu. Ji jau buvo bepradedanti abejoti, 
ar trobelė išvis egzistuoja. Ką jai daryti dabar? Prieiti prie 
durų ir pasibelsti? O kai Keinas atidarys, pasakyti, jog tie- 
siog nusprendusi pakeliui užsukti pas jį, kad paliktų viziti- 
nę kortelę? : 

Nedaug tetrūko, kad ji būtų apsisukusi ir jojusi at- 
gal, kai staiga tas kvaiša arklys, kurį jai beveik per jėgą te- 
ko tempti į kalną, sužvengė, o kai į žvengimą atsiliepė kitas 
arklys, puolė prie trobelės nebekreipdamas dėmesio į Hiūs- 
ton, kuri stovėjo ant kelio. Mergina riktelėjo, krisdama į 
purvą ir risdamasi prie uolos krašto, bet šautuvo šūvis jos 
link nustelbė riksmą. 

— Nešdinkitės iš čia po velnių, jei norite išsaugoti 
savo kailį! — suriko Keinas per lietų. 

Hiūston kybojo ant pakriūtės, įsitvėrusi nykštukinių 
medžių šaknų ir bandydama mataruojančiomis kojomis už- 
čiuopti kokią atramą. Ne toks jis tikriausiai piktas, kad ją 
nušautų, pamanė. 

Bet dabar nebuvo laiko klausti. Arba ji negyvai užsi- 
muš, arba surizikuos patikrinti Keino charakterį. 

/ — Keinai! — sušuko jausdama, kaip delnai atsileidžia. 

Beveik tą pačią akimirką virš šlaito pasirodė jo veidas. 

— Viešpatie! — netikėdamas savo akimis ištarė jis ir 

sugriebė ją už rankos. 

Be didesnio vargo trūktelėjo ir užtraukė ją į viršų, 
pastatė ant Žemės ir atsitraukė per žingsnį. 

— Aš atjojau, kad pamatyčiau tave, — tarė Hiūston vir- 
pančiomis lūpomis bandydama nusišypsoti. Jos kojos linko. 

— Gerai, kad tu atjojai, — pasakė jis šypteldamas. — 
Čia, viršuje, man ypač trūksta kompanijos. 

— Galbūt, kad tu ją taip sutinki, — atsakė ji linktel- 
dama į šautuvą jo rankoje. 

— Ar nori užeiti? Viduje galima pasišildyti. 

Jo balse skambėjo nuostaba ir — vylėsi Hiūston — 
džiaugsmas. 

— Taip, aš labai norėčiau, — tarė ji ir staiga veria- 
mai riktelėjusi puolė prie jo, kai virš jos garsiai pokštelėjo 
medžio šaka. 

Jinai stovėjo visai šalia jo, ir jam pažvelgus į ją, jo 
akyse perskaitė klausimą. “Dabar arba niekada, — pagal- 
vojo Hiūston, — nėra prasmės būti kukliai ar droviai". 

— Tu sakei, jog pasirodysi vestuvėse, jei aš pasiliksiu 
pirmą povedybinę naktį. Tu įvykdei savą sutarties dalį, tai- 
gi aš esu čia, kad išpildyčiau savąją. 

Jinai stebėjo jį sulaikiusi kvapą. 

Keino veide pakaitomis atsispindėjo keletas jausmų, 
kol jis atlošė galvą ir garsiai nusikvatojo, nustelbdamas lie- 
taus kliokimą. Per sekundę sugriebė ją glėbin ir nusinešė į 
trobelę. Tarpdury stabtelėjo ir pabučiavo. Hiūston priglu- 
do prie jo ir suprato, jog dėl šito vertėjo atlikti tokią vargi- 
nančią kelionę. 

Mažos trobelės viduje buvo didelis, per visą sienos il- 
gi, židinys, kuriame ryškiai liepsnojo karšta, linksma ugnis. 

Keinas ištiesė jai vilnonę antklodę. 

— Aš neturiu čie jokių sausų rūbų, taigi tiks ir tai. 
Nusivilk visus savo drabužius, o aš kol kas paieškosiu tavo 
arklio ir uždarysiu jį į gardą. 

— Ten krepšiuose yra valgių, — riktelėjo ji pavymui. 

Likusi viena, Hiūston pradėjo nusirenginėti nutrauk- 
dama permirkusius baltinius nuo šaltos drėgnos odos. Prieš 
savo valią ji vis žvilgčiojo į duris. “Bailė! — tarė pati sau. — 
Pati jam užsikorei — tad pasistenk dabar neapsijuokti". 

Kol Keinas sugrįžo, Hiūston susisuko į šiurkščią vil- 
nonę antklodę, iš kurios buvo matyti tik veidas. Paskubom 
apmetęs ją linksmu nuovokiu žvilgsniu, jisai padėjo ant grin- 
dų krepšius. . 

Vienintelis baldas kambaryje buvo didelė pušinė Io- 
va, užtiesta įvairiausiomis antklodėmis, kurios neatrodė esą 
itin švarios. Prie vienos sienos buvo suverstas kalnas skar- 
dinių su valgiais, daugiausia persikais, kaip tos, kurias ji 
rado jo virtuvėje. 

— Džiaugiuosi, kad paėmei valgio, — tarė jis. — Ma- 
nau, aš jus palikau gan skubotai, kad būčiau apie tai pagal- 
vojęs. Turbūt Edenas nepatikės, bet po kelių skardinių net 
man įgriso tie persikai. 

— Edenas pakavo valgius, o tavo pusseserė Džin sa- 
kė, kad jis nepamirštų įdėti poros gabalų vestuvinio pyrago. 

Keinas išsitiesė. 

— Ak, tiesa, vestuvės. Tikriausiai aš sugadinau tau 
visą dieną, o moterys taip mėgsta vestuves, — pradėjo atsi- 
sagstydamas palaidinę. 

— Daugelio moterų vestuvės buvo tokios, kokias ir 
aš norėjau surengti, bet mažai kam jos susiklostė taip, kaip 
mums. 

Nusivilkęs šlapią palaidinę jis nusišypsojo. 

— Vestuvių metu visa iškrėtė tavo sesuo, ar ne? Tu 
dėl to nieko dėta, ar aš teisingai manau? Tai supratau jau 
atsikraustęs čia. 

— Taip, aš nežinojau, — atsakė ji. — Bet ir Bleir nie- 
ko blogo nesiekė. Jinai myli mane ir galvojo, jog man rei- 
kia Lianderio, todėl nusprendė atiduoti jį man. 

Keinui pradėjus mautis kelnes, Hiūston nusisuko į 
ugnį. “Tai pirmoji povedybinė naktis", pamanė jinai, ir kū- 

ną nusmelkė šiluma. 

— Galvojo? — paklausė Keinas, o kai jinai neatsakė, 
dar pakartojo. — Tu sakei, ji galvojo, kad tau reikia Vest- 
fyldo. Ar taip ji nebegalvoja? 

— Ne, po to, kai aš jai pasakiau, — sušnibždėjo Hiūs- 
ton žiūrėdama į ugnį. Jinai girdėjo, kaip už jos nugaros jis 
trinasi rankšluosčiu ir pajuto didžiulę pagundą atsigręžti. 
Ar jo kūno sandara irgi tokia puiki, kaip to stipruolio, kurį 
jinai pasamdė mergvakariui? 

Keinas paskubom atsisėdo šalia jos. 

Jis tebuvo rankšluosčiu apsivyniojęs šlaunis ir kaip 
niekad anksčiau panėšėjo į senovės graikų dievą. Dideli 
glotnūs raumenys po tamsiai bronzine oda buvo neabejoti- 
nai daug gražesni nei to Žmogaus, kurį jinai pasamdė. 

Ką Keinas bebūtų norėjęs pasakyti, jo Žodžiai tarsi 
sustingo gerklėje, kai pažvelgė į ją. 

-— Vieną kartą tujau Žiūrėjai į mane tokiu žvilgsniu, — 
sušnibždėjo jis. — Tąsyk tu stuktelėjai man per smegeninę 
ąsočiu vandens vos teprisilietus prie tavęs. Ar tu ir dabar 
sugalvojai kokią staigmeną? 

Hiūston tik pasižiūrėjo į jį ir leido antklodei smuk- 
telti nuo galvos, nuslysti per kaklą ir pečius, kol ji susilaikė 
ties krūtine. 

— Ne, — teįstengė atsakyti jinai. 

Jos oda jautė karštį, sklindantį nuo liepsnos, bet nie- 
kas negalėjo prilygti Keino rankai, palietusiai jos veidą. Jo 
pirštai įsirausė į drėgnus jos plaukus, netvarkingai išdry- 
kusius ant nugaros. Įdėmiai žiūrėdamas į ją, didžiuoju pirštu 
jis perbraukė per jos apatinę lūpą. 

— Aš gan dažnai matydavau tave įvairiausiais rūbais, 
bet dar niekada tu neatrodei gražesnė negu dabar. Džiau- 
giuosi, kad atėjai čia. Tokiose vietose Žmonės ir turi mylėtis. 

Hiūston neatitraukė nuo jo akių, kol jo ranka iš lėto 
slydo per jos kaklą ant peties. Paskui jis pradėjo atvynioti 
antklodę nuo jos krūtinės, ir jinai liovėsi kvėpavusi. Staiga 

susivokė, jog meldžiasi, kad jam su ja būtų kuo geriau. 

Labai švelniai, lyg jinai būtų vaikas, viena ranka jis 
apkabino per pečius ir atsargiai paguldė ant trobelės grin- 
dų. Ji įsitempė pagalvojusi, kad štai dabar tatai prasidės. 

Keinas nuklojo antklodę, ir jos nuogas kūnas visas 
atsivėrė jam. 

Hiūston laukė nuosprendžio. 

— Po velnių, — tarė jis atsikvėpdamas. — Nėr ko ste- 
bėtis, kad Vestfyldas dėl tokio kūno buvo pasirengęs dėtis 
kvailiu. Aš aptikau, jog po visokiausiomis elegantiškomis 
suknelėmis, kurias vilkite jūs, ledi, dažnokai pasirodo be- 
sančios ne natūralios formos, 0 vata. 

Hiūston nusijuokė. 

— Ar tu patenkintas manimi? 

— Patenkintas tavimi? — paklausė jis ištiesdamas 
ranką. — Tik pažiūrėk į ją. Virpa taip, kad aš negaliu jos 
ramiai išturėti, — jis padėjo ranką ant minkštos jos pilvo 
odos. — Man bus nelengva dar kiek pakentėti, tačiau bet 
kuri ledi, prasibrovusi į tokią tankmę vien tam, kad pra- 
leistų su manimi naktį, verta viso ko geriausio — ne kokių 
nors skubių kūlversčių ant grindų. Tu tiesiog sėskis ten, o 
aš padarysiu ko atsigerti. Ar mėgsti persikus?.. Ne! — tarė 
jis pastebėjęs, jog Hiūston rengiasi vėl susisukti į antklo- 
dę. — Meskją tiesiai ant grindų. Sušalsi — kraustykis man 
ant kelių, ir aš tave sušildysiu. 

Gyvendama Dunkano Geitso namuose, Hiūston ne- 
turėjo progos pajusti alkoholio skonio. Bet Keinas paėmė 
persikų skardinę, išpylė iš jos sultis, sutrynė persikus ir dar 
šliūkštelėjo į jas geroką porciją romo.Šį mišinį ištiesė jai. 

— Žinoma, čia ne pati grakščiausia taurė, bet tiks. 

Hiūston nugėrė gukšnį. Ją apėmė keisto nejaukumo 
jausmas, kad sėdi priešais vyrą visiškai nuoga. Bet juo to- 
liau gėrė šitą gėrimą, absoliučiai nepanašų į visa, ką buvo 
ragavusi iki tol, juo labiau tas jausmas blėso, jos nė kiek 
nebetrikdė, kad nė truputėlio neprisidengusi. 

Kecinas atsisėdo priešais ir pasižiūrėjo į ją. 

— Ar geriau? — paklausė ir ištiesė kitą porciją. 

— Daugoka. 

Ji tespėjo nugerti pusę, kai Keinas atėmė skardinę. 

— Nenoriu, kad pasigertum — tik atsipalaiduok. 

Jisai apkabino ją ir stipriai prisispaudė. Romas vei- 
kė Hiūston iš vidaus atpalaiduodamas ją labiau negu bet 
kada gyvenime. Jos rankos apsivijo jam aplink kaklą, jinai 
prigludo prie jo lūpų. 

— Ką tu pasakei seseriai apie save ir Vestfyldą? 

— Kad Lianderis galėjo įžiebti jos kūne ugnį, o aš su 
juo absoliučiai nieko nejaučiau. 

— Tai reikštų, kad jis nelabai moka klausinėti? 

— Visiškai nemoka, — atsakė ji, ir jų lūpos susijungė. 

Kol bučiavo ją, jo rankos slysčiojo per jos kūną glos- 
tydamos odą ir versdamos įsidegti joje ugnį. Kažkuria savo 
sąmonės dalele ji suvokė, jog Keinas valdosi, jog jis varžosi 
labiau negu ji, bet į tai nekreipė dėmesio. 

Hiūston prisiglaudė prie jo dar arčiau, įsitaisydama 
taip, kad jam būtų patogiau ją laikyti. 

Jisai bučiavo jos veidą, kaklą, pamažu artėdamas prie 
krūtinės. Kai apžiojo rožinį spenelį, jinai išsilenkė prie jo, 
kad jis galėtų rankomis apkabinti jos liemenį ir šlaunis. 

— Neskubėk, brangioji, — sušnibždėjo jisai. — Visa 
naktis mums dar priekyje. 

Visi šie pojūčiai Hiūston buvo nauji. Kai ją lytėjo 
Lianderis, ji juto priešiškumą ir norėjo kuo greičiau jo at- 
sikratyti užuot smalsavusi ir troškusi tuojau pabandyti vi- 
sa, kas jai buvo nauja. Dabar gi Keino prisilietimai teikė 
vis didesnio ir didesnio malonumo, sklaidydami Lianderio 
įdiegtą baimę, jog ji gali pasirodyti šalta. 

Jo odos šiluma traukė jos rankas. Jo kūnas blizgė- 
jo nuo židinyje liepsnojusios ugnies atšvaitų, ir Hiūston 
norėjo, kad šis kūnas priklausytų jai visas, iki paskutinės 
ląstelės. 

XVI skyrius 


Hiūston su savo vyru išėjo į lauką, kur vis dar lijo, 
bet ji nė nepajuto šalčio. Jos mintis užvaldė suvokimas, kad 
nesanti frigidiška. Galbūt šią problemą lėmė Lianderis ir 
tai, kad jinai buvo nepakankamai jam artima, o gal tai, kad 
jos santykiai su juo buvo kaip sesers su broliu. Bet kokios 
priežastys bebūtų buvusios, ji dabar išsilaisvino iš savo bai- 
mės, jog kažkas joje esą negerai. 

Keinas apkabino ją. 

— Tu atrodai mieguista, — tarė jis. Lietaus lašai nuo 
jo ritosi jai ant veido. — Sakyk man, apie ką galvoji? Ką 
galvoja ledi po to, kai pasimylėjo su vietiniu arklininku? 

Hiūston atsitraukė nuo jo ir ištiesė rankas į dangų. 
Paklusdama netikėtam polėkiui, ji pradėjo lėtai šokti tarsi 
būtų su vestuvine suknia, grakščiai linguodama pagal taktą 
rankos judesiams, prilaikant įsivaizduojamą sijoną. 

— Tokia ledi jaučiasi kuo puikiausiai. Tokia ledi ap- 
skritai nesijaučia taip, kaip turėtų jaustis ledi. 

Jisai sugriebė ją už riešo. 

— Ar nesigaili, jog pirmąją povedybinę naktį tu pra- 
leidai ne lovoje su šilko paklodėmis? Ar tau nereikia kokio 
kito vyro? 

Ji ranka uždengė jam burną. 

— Tai pati laimingiausia naktis mano gyvenime, ir aš 
nenoriu būti kur kitur ir su kuo kitu. Trobelė vidury miškų 
ir vyras, kurį myliu, — nė viena moteris pasaulyje negali 
trokšti nieko daugiau. 

Jis susiraukė ir įdėmiai pasižiūrėjo į ją. 

— Geriau mums eiti į vidų, kol čia nesustipome. 

Abejinga veido išraiška jis žengė trobelės link, bet 
staiga atsisuko, stipriai, iki skausmo suspaudė ją glėbyje ir 
ėmė bučiuoti. 

Hiūston atsidavė savo jausmui neslėpdama džiaugs- 
mo ir palaimos. | 

Šypsodamasis jis pakėlė ją ant rankų ir nusinešė į tro- 

belę. Įėjęs į vidų bemat pagriebė antklodę, susuko į ją Hiūs- 
ton ir ėmė trinti šaltą jos kūną. 

— Hiūston, — tarė jis, — tu nepanaši nė į vieną 
aukštuomenės damų, kurias aš buvau kada sutikęs. Aš ma- 
niau, jog visai aiškiai įsivaizduoju, kokia bus santuoka su 
viena Čandlerio princesių, bet tu berods sujaukei visus ma- 
no planus. | 

Ji pasisuko į jį. Jos kūnas, susuptas į antklodę, pri- 
glūdo prie žvilgančios jo odos. 

— Aš pasirodžiau geresnė ar blogesnė? Žinau, jog 
tau reikėjo ledi — ar manai, kad aš ne tokia? 

Minutėlę jis susimąstė žvelgdamas į ją tiriamu žvilgs- 
niu, lyg spręstų, kokio atsakymo ji laukia. 

— Pasakysiu paprastai, jog man atsiskleidė daug kas 
naujo, — nusišypsojo jis. — Galiu lažintis, jog Guldo žmo- 
nai niekada nešovė į galvą mintis ropštis į kalną paskui sa- 
vo vyrą. 

Jis buvo bepradedąs bučiuoti jos kaklą, bet staiga su- 
stojo. : 

— Ar nebus pernelyg įžūlu, jei aš vilsiuosi, jog tu mo- 
ki gaminti valgį? 

— Aš Žinau pačius elementariausius dalykus, ir to pa- 
kanka, kad duočiau nurodymų virėjui, bet nemanau galė- 
sianti pati paruošti kokį patiekalą nuo pradžios iki galo. 
Ar tau nepatinka misis Merčison? 

“ — Aš džiaugiuosi, jog šią minutę jos čia nėra. Visa, 
kiek noriu žinoti, ar tu galėtum ką paruošti iš to, kas šiuo- 
se krepšiuose? 

Ji ištraukė rankas iš po antklodės ir apkabino jo 
kaklą. 

— Neabejoju, jog su tuo susidorosiu. Aš nenoriu, kad 
ši naktis baigtųsi. Aš taip bijojau, jog tu perpyksi ant ma- 
nęs dėl to, kad atjojau čionai nekviečiama. Bet aš džiau- 
giuosi, jog mes dabar čia, o ne Čandleryje. Taip daug 
romantiškiau. 

— Romantiškiau ar ne, bet jei artimiausiu metu ko 

nors neužėsime, aš nudžiūsiu kaip senas kaktusas. 

— Tai būtų katastrofa. Šito mes negalime leisti, — 
greit pasakė Hiūston ir paskubomis atsistojo. 

Vieną sekundę Keinui pasirodė, kad jo nuotaka ne- 
padoriai pajuokavo, bet paskui jis atmetė šią spėlionę pa- 
manęs, jog to paprasčiausiai negali būti. Jisai atsistojo, 
apsivyniojo aplink šlaunis rankšluostį ir įmetė į ugnį malkų. 

Hiūston pasiėmė krepšius, kuriuos jai padavė Kei- 
nas, ir pradėjo juos kraustyti. Bemat ji suprato, kad kas be- 
būtų pakavęs produktus, tai buvo tikras šio darbo meistras. 
Krepšiuose rado įvairių stiklainių, sandariai uždengtų dang- 
teliais, perrištų dėžučių ir tiesiog ryšulėlių, kruopščiai su- 
suktų į medžiagą. Iš antro krepšio iškrito raštelis: 


“Mano brangioji dukrele, 

linkiu tau santuokos laimės ir visko ko geriausio. Aš 
manau, kad tu pasielgei absoliučiai teisingai, išvykdama 
paskui savo vyrą. Kai sugrįši, nenustebk išgirdusi, kad Kei- 
nas išsivežęs tave iš vestuvių. 


Su meile Opal Čandler Geits." 


Keinas pakėlė akis nuo ugnies ir Hiūston akyse išvy- 
do ašaras; rankoje ji spaudė popieriaus lapelį. 

— Kas nors negera? 

Jinai ištiesė jam raštelį. 

— Ką reiškia “Keinas išsivežęs tave iš vestuvių"? 

Hiūston pradėjo išvynioti maisto produktus. 

— Vadinasi, jog mums sugrįžus į Čandlerį, tavo, kaip 
mieste romantiškiausio vyriškio, reputacija dar sustiprės. 

— Kas? 

— Taigi, — tarė ji, išvyniodama Vienos bandeles. — 
Tatai prasidėjo, kai tu ant rankų išsinešei mane iš pokylio 
Menkinų sode. Bet kai Žmonės ėmė vienas kitam pasakoti 
istoriją, kaip tu išvijai iš miesto kaubojus, prikibusius prie 
manęs, toji reputacija įsitvirtino. O paskui dar buvo roman- 

tiška vakarienė su pagalvėmis ant grindų ir žvakėmis tavo 
name. 

— Bet taip išėjo paprasčiausiai dėl to, kad mano na- 
muose nebuvo nė vienos kėdės, o dar anksčiau aš užme- 
čiau ant tavęs pilną lėkštę. Na, o vėliau argi turėjau stovėti 
nuošaliai ir spoksoti, kaip tie vaikėzai kimba prie tavęs? 

Hiūston atidarė dėžutę su vėžių sriuba. 

— Nesvarbu tikroji priežastis, pasekmės — vis tos pa- 
čios. Tuomet, kai sugrįšime, spėju, jog paauglės gatvėse 
žiopsos į tave ir šnibždėsis, kaip norėtų ištekėti už vyriš- 
kio, kuris jas tiesiog iš vestuvių išsivežtų į nuošalią trobelę 
kalnuose. 

Keinas minutėlę tylėjo, o paskui nusišypsojo ir pri- 
sėdo šalia jos. 

— Aš, pamanyk tik, romantiškas? — tarė jis bučiuo- 
damas jos kaklą. — O juk dėl savo Žmonos aš neatrodau 
kaip visiškas kvailys. Nors nemanau, jog kas pastebėtų tai. 
Kas čia tas pilkas? 

— Pate, de foie gras, — pasakė ji tepdama tai ant 
kepalėlio mažu peiliuku, kurio Opal irgi nepamiršo. Hiūs- 
ton įdėjo nedidelį sumuštinį jam į burną. 

— Neblogai. Ką dar turime? 

Dar buvo Stiltono sūrio, artišokų (kurie Keinui at- 
rodė visai nenaudingas daiktas), pomidorų, krabų, viščiu- 
ko kroketų, Smitfyldo kumpio, mėsos filė su svogūnų 
padažu ir keptų viščiukų. 

Pamačiusi viščiukus, Hiūston nusijuokė. Jie buvo ne- 
įrašyti į jos sudarytą vestuvių meniu. Be abejo, misis Mer- 
čison juos specialiai paruošė savo numylėtiniui misteriui 
Tagertui. Hiūston susimąstė, kiek žmonių darbavosi pakuo- 
dami maistą jų “slaptam" pabėgimui. 

— Kas čia galėtų būti? — paklausė Keinas. 

— Aš pagalvojau, jog vestuvės galėtų būti gera dings- 
tis supažindinti Čandlerį su kai kuriais užsienietiškais pa- 
tiekalais. Štai vokiški riestainiai, o be to, turėtų patiekti 
itališkų saldumynų, bet, manau, mums jų neįdėjo. 

Hiūston šnekėdama atidarė kitus krepšius: vieną — 
su vaisiais, Valdorfo salotų dėžute, didele apskrita dėžute 
su įvairiais pyragais ir imbiero duona; kitą — su riešutų 
saldainiais ir dar vieną — su pieno skanėstais. Be to, buvo 
įdėti trys kepalėliai duonos, dėžutė supjaustytos mėsos, sū- 
rio ir svogūnų, dėžutė alyvų ir indelis garstyčių. 

— Manau, iš bado nemirsime! Štai ir jis, — jinai pa- 
rodė į metalinę dėžutę, kurioje puikavosi didelis vestuvi- 
nio pyrago gabalas. 

Jisai paėmė nuo lovos mažą peiliuką, atpjovė pyrago 
gabalėlį ir ištiesė jai. Hiūston palaikė jo ranką ir nulaižė 
iki paskutinio trupinėlio. Jis pabraukė ranka per jos veidą, 
o po to lėtai pabučiavo. 

— Šitaip su tavimi iš tiesų numirtum iš bado, — su- 
murmėjo jis. — Kodėl mums nepradėjus valgyti, kol tu ma- 
nęs vėl nesugundei. 

— Aš? — užspringo ji. — Tai tu mane... 

— Nejau? — paklausė jis atsiplėšdamas kepto viš- 
čiuko gabalą. — Ką tave?.. 

— Gal nepratęsiu savo minties. Paduok man, prašy- 
čiau, štai tos sriubos. 

— Ar tu radai mano vestuvinę dovaną? Mažytėje odi- 
nėje skrynelėje? 

— Toje, kur svetainėje? 

Jam linktelėjus, jinai atsakė, jog dar neturėjusi kada 
į ją pažvelgti. | 

— Kas joje? 

— Juk tai staigmena. 

Hiūston tebevalgė. 

— Aš manau, vestuvių dovanos skirtos tam, kad jas 
padovanotų vestuvių dieną. O kadangi mes čia, o skrynelė 
tenai, man reikia dar vienos dovanos. 

— Tu net nematei, kas yra skrynelėje, o be to, kaip 
šičia aš galiu ką nupirkti? 

— Kartais pačių brangiausių dovanų parduotuvėje ne- 
nupirksi. Man reikia ko nors asmeniško, labai ypatingo. 

Iš Keino veido išraiškos buvo galima aiškiai supras- 
ti, jog jis visiškai nenutuokia, apie ką ji kalba. 

— Aš noriu, kad tu pasidalintum su manimi kokią 
savo paslaptį. 

— Viską apie save aš jau papasakojau. Tu norėtum 
žinoti, kur paslėpiau savo pinigus, jei žlugtų kokios mano 
investicijos? 

Grakščiai pačmusi peiliuką, ji atsipjovė gabalėlį ka- 
mambero. 

— Aš greičiausiai turėjau galvoje kai ką, susieta su 
tavo tėvu bei motina ar galbūt su tavo neapykanta Fento- 
nams, galbūt su tuo, apie ką jūs šįryt sode kalbėjotės su Pam. 

Keinas buvo taip apstulbintas, kad kurį laiką negalė- 
jo nė žodžio pratarti. : 

— O ar ne per daug tu prašai? Gal tau atnešti ir savo 
galvą ant lėkštelės? Kodėl gi tu nusprendei, jog privalai vi- 
sa žinoti? 

— Todėl, kad mes dabar vedę. 

— Ar tau neatrodo, jog tu kiši noselę ne į savo reika- 
lus? Daugelio žmonių santuokos pasirodo tokios, kaip ta- 
vo motinos ir to pasipūtėlio senioko, už kurio ji ištekėjo. Iš 
pagarbos jinai vadina jį misteriu Geitsu. Tu irgi anksčiau 
vadinai mane misteriu Tagertu. Bet, galėčiau lažintis, tavo 
motina niekada neklausdavo Geitso to, ko klausi tu. 

— Na gerai. Galbūt aš tiesiog baisiai smalsi. Šiaip ar 
taip, dėl savo smalsumo aš panorau pamatyti tavo namą, ir 
štai kuo tatai baigėsi... 

Ji kalbėjo vis tyliau ir tyliau, o antklodė nuslydo dar 
dviem coliais žemiau. 

Keinas šelmiškai pasižiūrėjo į slystančią antklodę. 

— Tu iš tiesų greit užgriebi. Gerai. Manau, geriau 
papasakoti tau kai ką, juolab kad, Pam manymu, po keleto 
dienų apie tai Žinos visas miestas. 

Jis truputėlį patylėjo žiūrėdamas į išdėliotus ant grin- 
dų valgius. 

— Vargu ar tau tai labai patiks, bet dabar aš vis vien 

nieko negaliu pakeisti. Prisimeni, pasakojau tau, kaip Fen- 
tonas išgrūdo mane iš savo žemės, kai tebebuvau vaikas, 
dėl to, jog trainiojausi su jo dukterimi? 

— Taip, — minkštai tarė ji. 

— Aš visada maniau, jog kažkas įskundė mus Fento- 
nui, bet šiandien Pam prisipažino pati jam viską papasako- 
jusi, — jis giliai atsikvėpė, provokuojamai pažvelgė Į 
Hiūston ir tęsė. — Pam papasakojo savo seniui, jog ji lau- 
kianti vaiko nuo manęs ir norinti už manęs ištekčti. Fento- 
nas, niekšas, ją išvežė kuo toliau ir išleido už senioko, kuris 
jam buvo skolingas daug pinigų. O man pasakė, jog Pam 
nebenorinti manęs daugiau matyti. 

— Tai dėl to tu neapkenti misterio Fentono? 

Jis pasižiūrėjo jai į akis. 

— Ne, ne dėl to. Visa tai aš išgirdau tik šįryt. Mano 
pasakojimo esmė ta, jog Pam sugrįžta į Čandlerį visam lai- 
kui, o kartu su ja — trylikametis jos sūnus, kuris, pasirodo, 
yra ir mano sūnus. Kaip sako Pam, jisai gan panašus į ma- 
ne, ir todėl kai kam atsiriš liežuviai. 

Hiūston prireikė laiko, kad susikauptų. 

— Jeigu greit tatai visi sužinos, čia nėra jokios pa- 
slapties, juk taip? 

— Dar prieš keletą valandų man asmeniškai tai buvo 
paslaptis, — su pykčiu ištarė jis. — Aš nežinojau, jog kaž- 
kur turiu vaiką. 

Atkaklumu Hiūston, kai reikėdavo, galėjo bet ką 
įveikti. 

— Aš prašiau atskleisti man kokią tikrą paslaptį, o 
ne tai, apie ką kitą savaitę Žinos jau visi ir aptarinės prie 
puodelio arbatos. Aš noriu sužinoti, ką tik tu pats žinai apie 
save, ko nežino net Edenas. 

“ — Kokio velnio tau prireikė sužinoti ką nors apie ma- 
ne? Kodėl tu negali paprasčiausiai nusimesti nereikalingą 
apsiaustą ir gultis su manimi į lovą? 

— Taip jau įvyko, kad aš myliu tave ir noriu tave ge- 
riau pažinti. 


183 


— Moterys visada sako, kad jos myli. Prieš dvi savai- 
tes tu buvai įsimylėjusi Vestiyldą. Velniai griebtų! Gerai, 
čia ne tavo dalykas, bet aš tau papasakosiu kai ką, galbūt 
tau patiks. Šįryt Pam atėjo, kad pasakytų, jog visus tuos me- 
tus ji mylėjo mane ir norėjo, jog mes pabėgtume. Bet aš 
atsisakiau. 

— Dėl manęs? — sušnibždėjo Hiūston. 

— Argi ne tave aš vedžiau? Nejausdamas nė lašelio 
dėkingumo tavo idiotiškai seseriai, galiu pridurti. 

— Kas įvyko tarp tavęs ir Bleir, kodėl jūs nirštate 
vienas ant kito? 

— Per dieną — po vieną paslaptį, — tarė jis. — Jei 
nori dar vienos — užsitarnauk. Patikimiausias būdas — nu- 
rinkti visą šitą valgį nuo lovos, nusimesti antklodę ir pasi- 
trinti į mane. 

— Nesu tikra, kad įstengsiu ištverti šį kankinimą, — 
pasakė ji įdūkusi, nublokšdama valgį ir drauge nusiplėšda- 
ma antklodę. 

— Man patinka paklusnios moterys, — tarė jis ties- 
damas į ją rankas. 

— Mane mokė būti visų paklusniausia moterimi, — 
sušnibždėjo ji atkišdama jam lūpas bučiuoti. 

— Kiek galiu spręsti, iki šiol tu dar nė karto nepa- 
klausei manęs... išskyrus gal tik šiandieną, šioje trobelėje. 
Po velnių, Hiūston, bet aš niekuomet negalvojau, jog tu pa- 
sirodysi esanti tokia. Galbūt tu labiau panaši į savo seserį 
nei aš maniau. 

Ji atšlijo nuo jo. 

— Tu irgi manei, kad aš ledinė princesė? 

Jisai šypsodamasis prisitraukė ją. 

— Brangioji, o kas išeitų sujungus liepsną ir ledą? 

— Vanduo? 

— (Garas. | 

Jisai ranka apglėbė jos šlaunis ir užgulė ją. 

Hiūston patiko artumo su juo jutimas, jo odos lieti- 
masis. Ją perspėjo, jog pirmoji povedybinė naktis būsianti 

labai skausminga, bet šita naktis jai teikė tik malonumo, 
kokio ji net nesitikėjo. Gal dėl to turėjo dėkoti Keinui, kad 
jaučia jo paramą bei simpatiją. Kiti vyrai, kuriuos buvo su- 
tikusi per savo gyvenimą, su ja elgėsi kaip su baldu. Dabar 
j1 galėjo reaguoti taip, kaip iš tikrųjų jautė. 

Keinas pradėjo glostyti jos kūną, kojas, jos nugarą, 
ir kiekvienas jo prisilytėjimas jaudrino ją labiau už bet ko- 
kius komplimčntus ar gražias sukneles. Jinai užsimerkė ir 
atsidavė šiems nuostabiems pojūčiams: tamsus kambarys, 
židinio spragsėjimas, ugnies šiluma ir šalia šitas vyras, di- 
delis, stiprus, jo sunkios rankos, glostančios jos kūną, įsi-- 
skverbiančios į pačius slapčiausius kampelius, apie kuriuos 
iki šios nakties net ji pati nenutuokė. Jis įsikasė pirštais į 
jos plaukus, netvarkingai išsidraikiusius ant pagalvės, o pas- 
kui pirštų galiukais vedžiojo per jos skruostikaulius. 

Atsimerkusi pamatė jo veide tokią švelnumo išraiš- 
ką, kokios iki tol dar nebuvo. Jis karštai Žvelgė į ją. 

— Keinai, — sušnibždėjo jinai. 

— Aš čia, mažyte, niekur aš neišeisiu, — tarė jis vėl 
pradėdamas glamonėti. 

Kai ji užsimerkė dar kartą, jo rankos tapo atkakles- 
nės. Jisai suspaudė jos šlaunis ir panardino į jas savo pirš- 
tus. Jos alsavimas padažnėjo. Didelės, sunkios šlaunys 
prisispaudė prie jos glotnaus, minkšto kūno. Jo rankos gla- 
monėjo jos krūtis, o lūpos susirado jos lūpas, ir jinai išsi- 
skleidė jam kaip bitei žiedas. 

Spausdamas ją prie savęs ir neatsitraukdamas nuo lū- 
pų suėmė jos sėdmenis ir kilstelėjo aukštyn, kad įeitų į ją. 

Hiūston aiktelėjo, pajutusi pirmą postūmį, bet kai 
pradėjo judėti kartu su juo, jokio skausmo nebebuvo. Jis 
spaudė ją stipriau ir stipriau, kol abiejų kūnai susiliejo į 
vienumą. 

Hiūston instinktyviai kojomis apkabino jo liemenį ir 
prigludo prie jo kaklo. Jisai pakėlė ją iš lovos ir pasisodino 
ant kelių, prilaikydamas rankomis. 

Paskui atrėmė ją į šiurkščią medinę trobelės sieną, ir 
jo judesiai tapo dar energingesni. Hiūston atmetė galvą, o 
iš jos lūpų prasiveržė garsi pasitenkinimo dejonė. Aukščiau- 
sią orgazmo akimirką Keinas paskutinį kartą įėjo į ją, ir 
jinai suriko, apimta ekstazės. 

Gal kokią sekundę Keinas tebelaikė ją tokia poza, ji 
įsikibo į jį tarsi norėtų išgelbėti savo gyvybę nuo neregi- 
mos grėsmės. 

Praėjus keletui ilgų minučių, jis vėl paguldė ją į lovą 
ir taip smarkiai prisispaudė, kad jinai vos vos galėjo kvė- 
puoti. 

— O tu gi rėksnė, — sumurmėjo jis, — kas galėtų 
pagalvoti, kad ledi pasirodys rėksnė? 

Hiūston buvo per daug nualinta, kad galėtų atsakyti, 
ir tuoj užmigo ant jo rankų. 


XVII skyrius 


Kai kitą rytą Keinas nubudo, jau kaitriai švietė sau- 
lė. Kelias minutes šypsodamasis jis žiūrėjo į nuogą Hiūs- 
ton kūną: ji gulėjo šalia susirietusi. Paskui jis švelniai 
paglostė jos užpakaliuką. 

— Metas keltis ir ruošti man pusryčius. 

— Paskambink skambučiu nuo stalo, ir ateis tarnai- 
tė, — sumurmėjo ji rausdamasi veidu į jo šiltą krūtinę. 

Jis kilstelėjo antakius ir pasižiūrėjo į ją. 

— A-a, labą rytą, misteri Geitsai. Labą rytą, Liande- 
ri. Labai malonu jus matyti. 

Hiūston reagavo žaibiškai. Staiga įsiręžė lovoje, su- 
griebė antklodę ir visa įsisuko į ją. 

Tik po kelių sekundžių suprato, jog Keinas pajuokavo. 

— Kas per kvailas pokštas! — suriko jam, bet Keinas 
tik juokėsi vaizduodamas, kaip ji sukasi į antklodę ir dar 
taip skubom. Jinai iš visų jėgų bandė nesusijuokti kartu su 

juo, bet negalėjo išsilaikyti. 

| — Manau, aš galėsiu nebesijaudinti dėl Vestiyldo, — 
tarė jis keldamasis iš lovos ir imdamas raustis maisto krep- 
šiuose. 

Hiūston atsilošė lovoje ir labai susidomėjusi stebėjo 
jį. Jo kūnas neabejotinai buvo daug gražesnis nei to stip- 
ruolio, kurį ji pakvietė į “Seserų sąjungos" susirinkimą, — 
kieti raumenys, platūs pečiai, kūgiškai siaurėjantys link pui- 
kių, sunkių šlaunų... 

Keinas netyčia grįžtelėjo pasižiūrėti į ją, bet pama- 
tęs jos veido išraišką metė krepšius, iš kurių kraustė val- 
gius, pakilo ir ištiesė jai ranką. 

Jinai įsikibo į ją, ir jisai ištraukė Hiūston iš lovos pri- 
sitraukdamas artyn. 

— Aš negalvojau ilgėliau čia užsibūti, bet gal tu ne- 
prieštarautum, jei praleistume keletą dienų vienu du nely- 
ginant medaus mėnesį, bet ne Paryžiuje. 

— Aš buvau Paryžiuje, — sušnibždėjo ji glausdamasi 
prie jo šlaunimis ir pasitrynė į jį. — Ir galiu sąžiningai pa- 
reikšti, jog čia geriau negu ten. Tiek to, ką tu šnekėjai dėl 
pusryčių? 

Netikėdamas savo akimis, Keinas atstūmė ją nuo 
savęs. 

— Ko aš išmokau vaikystėje — būtent to, jog neverta 
laužyti brangių žaislų pačią pirmąją dieną. 

— Gal aš tau žaislas? 

— Suaugęs žaislas. Na, o dabar apsisiausk kuo ir val- 
gykime. Aš norėjau tau parodyti netoliese esančias sugriau- 
tas šachtas. Tikiuosi, man pakaks vyriškumo išbūti su tavimi 
visą dieną. 

— Aš manau, tau jo visiškai pakanka, — tarė ji ir 
droviai sumirkčiojo blakstienomis, pažvelgusi žemyn į tą 
jo kūno dalį, kuri nerodė nė mažiausio nerimo, jog Hiūs- 
ton gali “sulūžti pačią pirmąją dieną". 

Jis gan tvirtai suėmė ją už pečių ir pasuko nugara į 
savę. 

— Aš čia turiu dar vieną porą kelnių ir palaidinę. 
Marš rengtis — ir kad būtum viską užsisagsčiusi iki pasku- 
tinės sagutės, kitaip tu išvarysi mane iš proto. Supratai? 

— Klausau, — atsakė Hiūston stovėdama nugara į jį. 
Ji šypsojosi taip plačiai, jog suskaudo žandikaulius. 

Kai jiedu apsirengė ir pavalgė, Keinas išsivedė ją į 
kalnus. Čandleris buvo išsidėstęs dviejų tūkstančių šimto 
metrų aukštyje virš jūros lygio, o jie užlipo dar visu kilo- 
metru aukščiau, ir oras čia buvo šaltas, žvalinantis. Atro- 
dė, kad Keinas nepastebi, jog Hiūston nepratusi laipioti 
kalnais ir kad jos batai, skirti tik jodinėti, prastai remiasi į 
slidžius akmenis. Vis dėlto jis vedė ją aukštyn pro kybančias 
uolas, kurios, rodėsi, tuoj tuoj užgrius tiesiai ant galvos. 

— Ar dar toli? — pagaliau paklausė ji. 

Atsigręžęs Keinas ištiesė jai ranką, kad padėtų įkop- 
ti į itin statų šlaitą. 

— O kaip dėl poilsio? — pasiteiravo jis ir iš už nuga- 
ros išsitraukė ryšulėlį su maistu. 

— Aš būčiau tau labai dėkinga, — tarė ji imdama iš 
jo gertuvę ir nugerdama nemažą gurkšnį. — Ar tu esi tik- 
ras, kad čia apskritai esama šachtų? Kaipgi jie galėjo iš čia 
išvežti anglį? 

— Kaip kad išveža anglį iš bet kurios kitos vietos, 
manyčiau. Iš kur aš galiu Žinoti kaip įrengtos šachtos? 

Jis įdėmiai pasižiūrėjo į ją ir įsitikinęs, jog jinai nesi- 
rengia numirti iš nuovargio, nusigręžė. 

— Ar tu čia dažnai ateini? 

— Kai tik turiu progos pabėgti nuo savo darbų. Pa- 
žvelk štai į tas uolas. Ar esi mačiusi ką nors panašaus? 

Apačioje pro rūką ji galėjo įžiūrėti aštrius kaip sku- 
timosi peiliukai akmeninius kyšulius, kurie kilo tiesiai iš 
po Žemių ir atrodė nenatūralūs, pavojingi. 

— Kaip manai, kodėl visa tai įvyko? Tarsi koks milži- 
nas pabandė išsiimti uolą iš po žemės, ją pusiau ištraukė ir 
taip paliko. 

Hiūston valgė vieną riestainį, kurių Keinas įdėjo į ry- 

šulėlį. Jis jau pareiškė jai, jog šie riestainiai — geriausias 
maistas pasaulyje, ir kad ji visada turėtų jų su savimi. 

— Aš manau, geologai galbūt geriau paaiškintų. Ar 
tu nenorėjai pasinaudoti proga, kad palankytum mokyklą 
ir išmoktum tokių dalykėlių, kaip, pavyzdžiui, kodėl šios 
uolos yra tokios formos? 

Keinas labai lėtai pasisuko į ją. 

— Jei nori ką pasakyti — sakyk. Mano išsilavinimo, 
pasirodo, pakako užsidirbti dviems trims milijonams dole- 
rių. Ar tau to dar maža? 

Hiūston akimis tyrinėjo savo riestainį. 

— Aš greičiau turėjau mintyse Žmones, kuriems se- 
kasi mažiau nei tau. 

— Labdarai aš išleidžiu ne mažiau už kitus, — jo vei- 
de išryškėjo griežta Žandikaulio linija. 

— Aš tiesiog pamaniau, jog dabar pats metas pasa- 
kyti tau, kad pasikviečiau tavo pusbrolį Janą apsigyventi 
pas mus. 

— Mano pusbrolį Janą? Ar tai ne tas niūrus, piktas 
vaikas, kurį tu išgelbėjai per peštynes? 

— Manau, tu gali jį apibūdinti ir šitaip, bet aš grei- 
čiau pasakyčiau, jog jo veidas turi... tavo ryžtingumo. 

Paskutinius jos žodžius Keinas nuleido negirdomis. 

— Dėl ko tu nusprendei užsikrauti sau tokią proble- 
mą, kaip jisai? 

— Jis labai protingas, bet turėjo mesti mokyklą, kad 
padėtų šeimai. Jis dar berniukas, o jau kelerius metus dir- 
ba šachtoje. Tikiuosi, tu nelabai pyksti, kad aš jį pasikvie- 
čiau neatsiklaususi tavęs. Bet mūsų namas gana didelis, be 
to, jis gi tavo tikras pusbrolis. 

Atsistojęs Keinas ėmė užraišioti ryšulėlį. Paskui nu- 
Žingsniavo tolyn, dabar jau lygesniu paviršiumi. 

— Dėl manęs gali nesijaudinti, tik laikyk jį atokiau 
nuo manęs. Aš ne itin myliu vaikus, — pagaliau pasakė. 

Hiūston sekė jam iš paskos. 

— Net savo tikro sūnaus?“ 

— Aš jo nemačiau nė karto — kaip jį liepsi mylėti? 

Ji pabandė perkelti koją per nuvirtusį medį, kuris už- 
tvėrė kelią. Keino kelnės, kurias turėjo užsimauti, buvo to- 
kios didelės, jog kliuvo už šakų ir painiojosi tarp šakelių. 

— Aš galvojau, kad tau bent bus įdomu. 

Jo balsas atskriejo berods iš epušių brūzgyno: 

— Vienintelis daiktas, ką tiesiog dabar norėčiau ži- 
noti, ar parduos man senė Heti Grin savąją geležinkelio 
akcijų dalį. 

Dusdama ji galų gale nusprendė prisivyti jį, bet pa- 
laidinės rankove vėl užsikabino už šakos. Bandydama išsi- 
laisvinti, riktelėjo jam. 

— Beje, ar tau pavyko įsigyti tą misterio Vanderbilto 
namą? 

Keinas sugrįžo padėti. Atsargiai išpainiojo iš šakų 
rankovę, o paskui ir jos plaukus. 

— A, namą. Aišku. Nors ir nebuvo paprasta, na, juk 
mes čia ir apskritai... Už tuos pinigus, kuriuos išleidžiu te- 
legramoms, galėčiau nusipirkti visą jų kompaniją. 

— Tu juk nevaldai “Vakarų sąjungos"? — paklausė ji 
naiviomis akimis. 

Keinas, atrodo, nepastebėjo, jog jinai šmaikštauja. 

— Tik iš dalies. Kada nors jie kontroliuos visos ša- 
lies telefonus. Esant dabartinčti padėčiai, šis velnio daikte- 
lis pasirodo nenaudingas. Nepaskambinsi niekur, tik 
Čandlerio ribose. O kam reikia šnekėtis su kuo kitu Čand- 
leryje? 

Ji žvilgtelėjo aukštyn, į jo akis, ir meiliai tarė: 

— Tu galėtum paskambinti savo sūnui ir pasaky- 
ti:"Sveikas!"... 

Giliai atsidusęs, Keinas pasisuko ir vėl nuėjo keliu. 

— Edenas buvo teisus. Man reikėjo vesti kokią vals- 
tietę merginą, kuri nekiša nosies į svetimus dalykus. 

 Hiūston teko pabėgėti, kad neatsiliktų nuo Keino, bet 
ji vis klupdavo užkliuvusi už besimėtančių šakų, o kartą slys- 
telėjo pataikiusi ant didžiulio grybo. Jinai spėliojo,.ar ne 

per toli nuėjusi, bet nepaisant visų Keino žodžių, jo tonas 
rodė, kad jis nepyko. 

“Jie nukeliavo dar apie mylią, kol priėjo įėjimą į ap- 
leistą šachtą, esančią stačiausiame kalvos šlaite. Iš čia atsi- 
vėrė reginys į žemai plytintį slėnį. 

Šachta brovėsi gilyn apie dvidešimtį pėdų, o paskui 
staiga baigėsi. Hiūston pakėlė nuo žemės gabaliuką anglies 
ir apžiūrinėjo jį prieš saulę. Iš arti anglis atrodė gražiai: 
žibėjo beveik kaip sidabras. Hiūston jau buvo nusiteikusi 
patikėti, jog nepagailėjus pastangų bei laiko, anglį galima 
paversti briliantu. 

Hiūston žvilgtelėjo į statų kalno šlaitą kitoje slėnio 
pusėje. 

— Kaip ir maniau, — tarė ji, — anglis čia bevertė. 

Keiną labiau domino reginys, tačiau akies krašteliu 
jis pasižiūrėjo į besimėtančius ant Žemės anglies gabalus. 

— Manding, ji atrodo tokia kaip visur. Kuo gi ji ne 
tokia? 

— Anglis gera. Iš tiesų ji net kokybiška, bet čionai 
negalima nutiesti geležinkelio. Be geležinkelio anglis be- 
vertė — kuo praktiškai įsitikino mano tėvas. 

— Aš maniau, kad tavo tėvas užsidirbdavo pinigų pre- 
kiaudamas. 

Hiūston patrynė anglį į delną. Ji juto svidantį pavir- 
šių ir kampučius tose vietose, kur akmuo buvo perskeltas. 
Daugelis darbininkų galvojo, jog anglyje nėra priemaišų ir 
pati savaime sveikatai jį nekenksminga, todėl įsidėdavo an- 
glies gabaliukų į burną ir dirbdami juos čiulpdavo. 

— Taigi taip ir buvo, bet jisai atvažiavo į Koloradą 
todėl, kad išgirdo apie šios anglies vertingumą. Galvojo čia 
būsiant daug turtingų žmonių ir vos nežuvo gabendamas 
čionai du šimtus angliakrosnių per visą Didžiąją Dykumą, 
kaip anksčiau vadino žemes tarp Sent Džozefo ir Denve- 
rio. Mano tėvas nusprendė, jog čia jas išplėš iš jo kartu su 
rankomis. 

— Man rodos, tai visai protinga. Taigi jis pardavė tas 

krosnis ir pradėjo verstis prekyba. 

— Ne, praktiškai jis bankrutavo. Supranti, dėl anglies 
Kolorade viskas gerai, čia ją galima kasti kastuvu, bet tuo- 
met dar nenutiesė geležinkelio, todėl naudingai parduoti 
anglį buvo neįmanoma. Vežimais, įkinkius jaučius, daug ne- 
išveši. 

— Ir ką darė tavo tėvas? 

Hiūston nusišypsojo prisiminusi istoriją, kurią jai gan 
dažnai pasakodavo mama. 

— Mano tėvas turėjo didžiulių planų. Šio kalno pa- 
pėdėje buvo mažas fermerių kaimelis, ir tėvas pagalvojo, 
jog tai galėtų tapti idealia vietove kurtis miestui — jo pa- 
ties miestui. Kiekvienam fermeriui jis duodavo po angliak- 
rosnę, jei tasai sutikdavo pirkti anglį tik “Čandlerio anglies 
kasyklų" kompanijoje Kolorado valstijos Čandlerio mieste. 

— Nori pasakyti, kad miestą jis pavadino savo vardu? 

— Tai teisybė. Aš norėčiau išvysti tų Žmonių veidus, 
kai pranešė, jog dabar jie gyveną misterio Viljamo Hjusto- 
no Čandlerio, eskvairo, mieste. 

— Aš visą laiką maniau, kad miestą pavadino jo gar- 
bei dėl kokio jo atlikto žygdarbio, tarkim, kad išnešė šimtą 
vaikų iš degančio namo. 

— Misis Dženks iš bibliotekos sako, jog tėvas nusi- 
pelnė tokios garbės dėl savo didžiulio indėlio į miesto kles- 
tėjimą. 

— Tad kaipgi susiklostė, kad tavo tėvas visus savo pi- 
nigus užsidirbo ne iš anglies? 

— Po vienerių metų darbo šachtose jam įsiskaudėjo 
nugarą. Jis kasė anglį, krovė ją ir siuntė į miestą, bet po 
metų pardavė šachtą porai stambių fermerio sūnelių už ap- 
gailėtinus skatikus. Paskui, praėjus tik mėnesiui, jisai su- 
grįžo į Rytus, nusipirko penkiasdešimt vieną vagoną 
įvairiausių prekių, vedė mano motiną ir išsivežė ją su dar 
dvidešimt penkiomis jaunavedžių poromis įkurdinti šlovin- 
game Kolorado valstijos Čandlerio mieste. Mama sako, jog 
to namo, kurį kažkas įžūliai pavadino “ Čandlerio viešbu- 

čiu", židinyje anksčiau sutūpdavusios vištos. 

— O geležinkelio tiesimas praturtino tuos fermerio 
sūnelius, — pasakė Keinas. 

— Taip. Bet mano tėvas jau anksčiau mirė, 0 moti- 
nos šeima suspėjo vėl išleisti ją už visų gerbiamo misterio 
Geitso. 

Hiūston įlindo į vidų apžiūrėti šachtos, o Keinas pa- 
siliko lauke. 

— Man rodos, žmogui kartais šauna į galvą labai žais- 
mingos idėjos. Visas šis miestas jus laiko tarsi karališkąja 
šeima, bet iš tikrųjų tavo tėvas pasirodė buvęs tiesiog pa- 
gyrų puodas, panorėjęs turėti savo paties miestą. Ėmė ir 
pavadino jį savo vardu. Taigi ne toks jau jis ir karalius? 

— Jisai buvo karalius man ir mano seseriai, ir mano 
motinai. Kai aš ir Bleir buvome dar vaikai, miestas nuspren- 
dė paskelbti mano tėvo gimtadienį švente. Mama bandė vi- 
siems papasakoti tiesą, bet patyrusi visišką nesėkmę ji 
suprato, jog miestui reikėjo didvyrio. 

— O kokį vaidmenį vaidina Geitsas? 

Hiūston sunkiai atsiduso. 

— Misterio Geitso reputacija niekada nebuvo itin 
garbinga, kadangi jis valdo alaus daryklą. Todėl, kai nuota- 
kų mugėje vėl pasirodė karalienė Opal Čandler su dviem 
savo jaunomis princesėmis, jisai pasiūlė visa, ką turėjo. Ma- 
no motinos šeima labai entuziastingai sutiko. 

— Jam irgi reikėjo tikros ledi, — atjausdamas tarė 
Keinas. 

— Ir jisai nusprendė, jog šios trys moterys jo pasto- 
gėje turi griežtai atitikti nepajudinamas jo pažiūras į tai, 
kokia turinti būti tikra ledi, — pratarė pro dantis Hiūston. 

Keinas minutėlę patylėjo. 

— Manau, jog kaimyno žolė visada atrodo žalesnė. 

“Hiūston atsistojo šalia jo ir suėmė jį už rankų. 

— Ar tau kada neatėjo į galvą, jog.auklėjus tave kaip 
sūnų, o nepasiuntus į arklides, būtum išlepintas taip, kaip 

Markas? Vargu ar būtum tapęs tikru vyru, žinančiu savo 
darbo vertę? | 

— Tu kreipi kalbą taip, tarsi Fentonas man padarė 
paslaugą, — nustebęs pasakė Keinas. 

— Suteikė. 

— Ką?! 

— Fentonas paslaugą tau suteikė, o ne padarė. Aš 
taisau tavo frazę. Tai dalis mūsų sutarties. 

— Tu išsisukinėji nuo atsakymo. Žinai, reikėjo pa- 
siųsti tave su manimi į Niujorką drauge imtis verslo. Pore- 
lę tenykščių verteivų tu įkaitintum iki baltumo. 

Jinai apsikabino jo kaklą. 

— Ar ne geriau, kad įkaitinčiau tave? 


XVIII skyrius 


Apkabinusi Keino kaklą, Hiūston pastebėjo jo veide 
neįprastą išraišką — tarsi vidinės kovos atspindį. Rodėsi, 
jisai negali susilaikyti jos nepabučiavęs, bet, kita vertus, ne- 
nori to daryti. 

Galų gale jisai suėmė jos galvą ir prigludo lūpomis 
kaip mirštąs iš troškulio žmogus. Hiūston prisispaudė prie 
jo jausdama, kaip į ją pereina jo kūno jėga. 

— Keinai, — jos šnabždesys sklido giliai iš gerklės. 

Jisai atsitraukė, kad pažvelgtų į ją. Patamsėjusiose 
jos akyse degė geismas. 

| — Ką tu padarei su manimi? Jau tiek metų aš pa- 
klūstu vien savo galvai, o ne tam, kas tarp mano kojų. Bet 
dabar, atrodo, jog užmuščiau bet ką, išdrįsusį atimti tave. 

— Net moterį? — paklausė jį bučiuodama. 

— Taip, — teįstengė atsakyti jis, pradėjęs plėšti nuo 
jos didelę palaidinę, kuria jinai vilkėjo. 

Kai jiedu mylėjosi anksčiau, Hiūston jautė, jog kaž- 
kokia Keino dalelė liko abejinga, liko kažkur toli, o ne su 

ja. Bet dabar visa buvo jau kitaip. Nebeliko jokio šaltumo, 
susilaikymo ar atotrūkio. 

Lyg sužeistas jautis Keinas pagriebė ją ir ant rankų 
nusinešė gilyn į apleistą šachtą. Pažvelgusi į aistringą Kei- 
no veidą, Hiūston pagalvojo: “Štai tas vyras, kuris tik per 
kelerius metus uždirbo milijonus. Čia tas Keinas Tagertas, 
koks jis turi būti. Tai vyras, kurį aš myliu, vyras, kurio mei- 
lė man būtina". 

Keinas, rodos, nieko negalvojo. Jis paguldė ją ant Že- 
mės bučiuodamas ir kartu nutraukdamas nuo jos kitus dra- 
bužius. Godžiomis lūpomis pripuolė prie minkštos jos odos, 
bučiniais apiberdamas visą kūną. 

Dabar jis nebepanėšėjo į švelnų, kantrų ir atidų mei- 
lužį. Čia buvo vyras, degąs iš geismo. Hiūston manė paten- 
kinusi jo aistrą anksčiau, bet dabar jos sąmonė išnyko ir ji 
virto vientisa gyvybiškai pulsuojančio jausmo lavina. 

Keino burnos prisilietimai buvo panašūs į ugnies ban- 
gas, užliejančias jos kūną nuo viršaus iki apačios, prasismel- 
kiančias iki pat kaulų, kol jinai nepasijuto visiškai šios 
liepsnos apimta. 

Stipriais pirštais jis spaudė ją prie savo odos — to- 
kios karštos, tarytum ugnis, liepsnojusi jo viduje, degintų 
ir ją. Jis apsivertė ant nugaros, jos kūną prilaikydamas taip 
lengvai, lyg būtų svėrusi ne daugiau už vaiką. 

Vienu lengvu judesiu jis kilstelėjo ją ir įėjo. Hiūston 
šūktelėjo iš pasitenkinimo vientisu riksmo ir dejonės gar- 
su, kuris kaip aidas nuskriejo per visą šachtą. 

Jos galva atsilošė, ant kaklo ir plaukų garbanėlių su- 
blizgo prakaitas; uždėjusi rankas jam ant pečių, jinai atsi- 
davė vis didėjančiam aistros protrūkiui. Minčių nebebuvo. 
Tą akimirką ji tiktai jautė — jautė taip, kaip niekada iki 
šiol nebuvo jautusi. 

< Keino rankos įsisiurbė į jos odą. Jisai pakeldavo ir 
nuleisdavo'ją; ji vis labiau smaginosi pašėlusiais ritmiškais 
Judesiais, išlaisvinančiais iki tol snaudusį geismą. 

Vieną sekundę ji atsimerkė ir pamatė jį, pamatė jo 
veido išraišką, pusiau pražiotą burną, užmerktas akis; ir 
tas jo pasitenkinimas vėl uždegė jos esybėje susikaupu- 
sius jausmus. 

Tempas paspartėjo. 

— Keinai, — jai pasirodė, jog vos sušnibždėjo šį Žo- 
dį, o garsas vėl ataidėjo iš visų pusių, šaltu oru pasklido po 
visą šachtą. 

Keinas neatsiliepė, tik toliau kilnojo ją vis didėjan- 
čia sparta, o kai paskutiniu siutingu postūmiu įėjo į ją, Hiūs- 
ton pajuto, kaip jos nugara staiga įlinko ir sustingo, o kojos 
suspaudė Keino šlaunis. 

Jos kūnas mėšlungiškai sutrūkčiojo, bet paskui viskas 
staiga praėjo ir ji bejėgiškai krito ant drėgnos jo krūtinės. 
Keino rankos spaudė taip smarkiai, jog atrodė, jos šonkau- 
liai tuoj tuoj nebeatlaikys, bet jinai pasikišo rankas po sa- 
vimi ir pabandė dar labiau įsisprausti į jį. 

Nekrusteldami jie gulėjo šalia vienas kito, tik Keino 
ranka švelniai taršė jos plaukus. 

— Ar tu pastebėjai, kad pradėjo lyti? — tyliai pa- 
klausė jis po kiek laiko. 

Hiūston buvo abejinga viskam, išskyrus jo kūną, gu- 
lintį šalia jos, ir tuos nuostabius, nepamirštamus jausmus, 
kuriuos ką tik patyrė. Ji papurtė galvą, o kitkam jėgų nebe- 
užteko. 

— Ar tu pastebėjai, jog temperatūra čia — keturias- 
dešimt laipsnių ir kad aš guliu ant šimtų mažiausių aštrių 
anglies gabalėlių, kurie tau atrodo tokie gražūs, ir kad ma- 
no kairė koja dar prieš valandą nudžiūvo? 

Šypsodamasi ji įsikniaubė į šiltą jo krūtinę ir linkte- 
lėjo galvą. 

— Spėju, jog per artimiausias vieną dvi savaites tu 
nesirengi išvykti? 

Hiūston draskė juokas, bet ji paslėpė veidą ir linga- 
vo galvą. " 

— Ir tavęs nejaudina, jog mano kojų pirštai taip su- 
šalo, kad stuktelėjus į ką, jie greičiausiai tiesiog nukristų? 

Neigiamas atsakas tik privertė jį stipriau ją pri- 
sispausti. 

— O ar tavęs nebūtų galima papirkti? 

— Būtų, — sušnibždėjo ji. 

— Ar sutiktum, kad greit greit apsirengtume, pasi- 
liktume čionai ir žiūrėtume į lietų, o tu galėtum manęs klau- 
sinėti? Tau tai patinka labiausiai, kiek suprantu. 

Jinai pakėlė galvą pasižiūrėti į jį. 

— O tu atsakysi į klausimus? 

— Galbūt ir ne, — švelniai tarė pakeldamas ją, bet 
staiga stabtelėjo ir ilgai, aistringai pabučiavo. Paskui pa- 
glostė jos skruostą. — Žiežula, — sumurmėjo jis pasisuk- 
damas pasiimti kelnių. 

Keinui atsistojus, Hiūston pamatė, jog visa jo nugara 
aplipusi smulkiais anglies akmenėliais. Ji pradėjo juos nu- 
kratyti. Krūtimi vis lengvai prisiliesdavo prie jo nugaros. 

Keinas atsisuko ir sugriebė ją už riešų. 

— Nepradėk iš naujo. Tavyje, ledi, esama kažko, kam 
aš vargu ar galiu atsispirti Ir gana čia stovėti su tokia savi- 
mi patenkinta išraiška. 

Net kalbėdamas jis akimis klaidžiojo po nuogą jos 
kūną. 

— Hiūston, — vos nesuriaumojo jis paleisdamas ją ir 
nusigręždamas, — tu visiškai ne tokia, kaip tikėjausi. O da- 
bar — kuo greičiau apsirenk, kol aš... vėl nepasiutau. 

Hiūston nesiėmė klausti, ką reikštų, jei jis “pasius- 
tų", bet jos širdis džiugiai sutvaksėjo ir ji pradėjo vilktis 
pasiskolintais iš Keino rūbais. Pamačiusi nutrauktas sagas 
bei įplėštą medžiagą, jinai šyptelėjo. 

Dar nespėjusią apsirengti jisai pasisodino ją ant ke- 
lių ir patogiai atsirėmė į tunelio sieną. 

Lauke nenustodamas vangiai krapnojo lietus. Hiūs- 
ton įsitaisė patogiau Keino glėbyje. | 

— Su tavimi aš jaučiuosi laiminga, — tarė ji glausda- 
masi prie j0. 

— Su manimi? Tu net negavai dovanos, kurią aš tau 
paruošiau. 

Sekundę jis mąstė. 

— AK, tu turi galvoje — dabar. Na, apskritai ir tu 
neleidi man itin liūdėti. 

— Ne, būtent tu darai mane laimingą, o ne dovanos 
ir net ne meilės aktai, nors, be abejo, tai padeda. 

— Gerai. Papasakok man, kaipgi aš padariau tave lai- 
mingą. 

Jo balse suskambo spėjimas. 

Prieš prabildama ji minutėlę galvojo. 

— Netrukus po to, kai buvo paskelbta apie mūsų su 
Lianderiu sužieduotuves, mes turėjome važiuoti į pokylį 
Masonų rūmuose. Aš labai ilgai gardžiavausi būsimu vaka- 
ru ir tikriausiai taip nusiteikusi užsisakiau raudoną suknią. 
Ne švelnios tamsios spalvos, o ryškiai raudoną. Tą vakarą 
prieš važiuodama apsirengiau ja ir jaučiausi laimingiausia 
moterimi pasaulyje. 

Ji stabtelėjo atsikvėpti ir prisiminti, jog dabar esanti 
čia, Keino rankose, ir yra visiškai saugi. 

— Kai lipau laiptais Žemyn, misteris Geitsas ir Lian- 
deris įsispoksojo į mane ir aš naiviai pagalvojau, jog mano 
išvaizda kelia jiems pagarbų žavesį. Bet kai nužengiau nuo 
paskutinės pakopos, misteris Geitsas užriko, kad atrodau 
kaip prostitutė ir kad tučtuojau eičiau į viršų persirengti. 
Lianderis užstojo mane ir pasakė manimi pasirūpinsiąs. Ma- 
nau, jog aš niekada labiau nemnylėjau jo, kaip tą akimirką. 

Ji vėl nutilo. 

— Kai mes atvažiavome į pokylį, Lianderis pasiūlė, 
kad nenusimesčiau savo apsiausto ir sakė, jog aš persišal- 
džiusi. Visą vakarą prasėdėjau kampe, jausdamasi be galo 
nelaiminga. 

— Kodėl tu nepasiuntei jų abiejų velniop ir nešokai 

vilkėdama raudonąja suknele? 

— Manau, jog aš visuomet elgdavausi taip, kaip tikė- 
josi žmonės. Todėl tu ir darai mane laimingą. Man rodos, 
tu galvoji — jeigu jau Hiūston laipioja langų grotelėmis su 
vienais apatiniais, vadinasi, taip elgiasi visos ledi. Be to, tu 
pernelyg neprieštarauji dėl nepadoraus mano koketavimo 
su tavimi. 

Ji pasisuko, kad pažvelgtų į jį. Po trumpo bučinio ji- 
sai pasuko jos galvą atgal. 

— Aš neprieštarauju dėl koketavimo, bet mes galė- 
tume apsieiti be viešų pasirodymų su apatiniais. Manau, 
kad jau nebeprisimeni šuniukų? 

— Nesu tikra, jog suvokiu, apie ką tu kalbi. 

— Marko Fentono gimtadienį — berods tada jam su- 
kako aštuoneri — aš nusivedžiau tave į arklides ir paro- 
džiau šuniukus su juodais ir baltais lopais. 

— Prisimenu! Bet ten negalėjai būti tu, ten buvo su- 
augęs vyras. 

— Manau, tada man buvo aštuoniolika, vadinasi, tau 
turėjo būti... 

— Šešeri. Pasakok toliau. 

— Judvi su seserimi kartu atvažiavote į šventę balto- 
mis suknytėmis su rožiniais dirželiais ir rožiniais kaspinais 
plaukuose. Tavo sesuo iškart nubėgo į kiemą pažaisti lies- 
tynių su kitais vaikais, 0 tu nuėjai ir atsisėdai ant geležin- 
kelio suolelio. Tu net nekrustelėjai, tiesiog sėdėjai tenai 
pasidėjusi rankas ant kelių. 

— O tu stabtelėjai prieš mane su karučiu, kuriuo, ma- 
tyt, ką tik vežei visą krūvą arkliamėšlio. 

Keinas krenkštelėjo. 

— Galbūt, galbūt. Man pagailo tavęs — tu sėdėjai 
visai viena, todėl aš paklausiau, ar nenorėtum eiti pasižiū- 
rėti šuniukų. | 

— Ir aš nuėjau su tavimi. 

— Na, iš pradžių tu nužvelgei mane savo sunkiu 

žvilgsniu nuo galvos iki kojų. Manau, aš išlaikiau išbandy- 
mą, kadangi tu nuėjai su manimi. 

— Ir aš apsirengiau tavo palaidine, o paskiau nutiko 
kažkas siaubinga. Prisimenu, aš apsižliumbiau. 

— Tu nenorėjai eiti artyn prie šuniukų, o stovėjai nuo- 
šaliai ir Žiūrėjai į juos. Sakei, jog nenori sutepti suknytės, 
todėl aš ir padaviau tau savo palaidinę užsivilkti ant vir- 
šaus, bet ir jos tu nenorėjai liesti, kol aš triskart neprisie- 
kiau, kad ji švari. O tai, ką tu prisimeni kaip didžiąją 
tragediją, buvo šit kas. Vienas šuo šoktelėjo ant tavęs iš 
užpakalio, sugriebė kaspiną, ir jis atsirišo. Niekada nema- 
čiau, kad vaikas taip susinervintų. Tu ėmei klykti ir pasa- 
kci, jog misteris Geitsas perpyks ant tavęs. O kai aš 
pasakiau, jog galiu kaspiną surišti, atsakei, kad tik tavo ma- 
mytė mokanti teisingai užrišti kaspiną. Tu tiesiog taip ir 
pasakei — "teisingai". 

— Bet tu vis dėlto užrišai jį teisingai. Net mama ne- 
įtarė, kad buvo atsirišęs. 

— Aš tuo tik ir užsiėmiau, kad pindavau arklių kar- 
čius bei uodegas. 

— Dėl Pam? 

— Tu velniškai daug domiesi ja. Pavyduliauji? 

— Ne, po to, kai tu ją atstūmei. 

— Štai kodėl negalima pasakotis paslapčių moterims. 

— Ar tu norėtum, kad aš pavyduliaučiau? 

Keinas susimąstė. 

— Neprieštaraučiau. Šiaip ar taip, tu žinai, jog Pam 
aš atstūmiau. Kažkodėl negirdėjau panašiai sakant apie 
Vestfyldą. 

Ji pabučiavo Keino ranką, kuri vangiai glostė jos krū- 
tį. Ji tiksliai Žinojo sakiusi jam apie Lianderį jau ne sykį. 

— Aš jį atstūmiau priešais altorių, — meiliai tarė ji. 

Keinas dar truputėlį spūstelėjo ją glėbyje. 

— Manau, tada kaip tik tai ir įvyko. Nes jis neturi 
pinigų net maždaug tiek, kiek turiu aš. 

— Tu ir tavo pinigai! Ar be jų tavo galvoje dar ko 

yra? Pavyzdžiui, bučinių? 

— Aš išleidau džiną iš butelio, — nusijuokė jis, ta- 
čiau pakluso jai neparodydamas nė mažiausio nepasiten- 
kinimo. 

— Elkis padoriai, — tarė jis pagaliau atsitiesdamas. — 
Aš ne toks ištvermingas kaip tu. Nepamiršk, jog palyginti 
su tavimi aš senas Žmogus. 

Šyptelėjusi Hiūston pasibrūžino užpakaliuku jam ant 
kelių. 

— Ir aš senstu kas minutę. 

— Sėdėk ramiai! Geitsas pasielgė teisingai abi jus už- 
rakindamas. 

— Tu irgi paslėpsi mane? — sušnibždėjo Hiūston dė- 
dama galvą jam ant peties. 

Jis tiek ilgai galvojo, ką atsakyti, kad jinai atsigręžė 
pasižiūrėti į jį. 

— Galėčiau, — pagaliau atsakė, o paskui, aiškiai ke- 
tindamas pakeisti temą, tarė: — Žinok, pastaraisiais me- 
tais aš tekalbėdavau apie verslą. 

— O apie ką gi tu šnekėdavai su kitomis savo mote- 
rimis? 

— Su kokiomis kitomis? 

— Kitomis. Kaip mis Larua. 

— Aš apskritai nepamenu, kad būčiau kada kalbėjęs 
su Vini apie bet ką. 

— Bet juk taip malonu po to... gulėti kartu... ir šne- 
kėtis. 

Jisai perbraukė ranka per jos kūną. 

— Manau, tai labai malonu. Bet negalėčiau pasaky- 
ti, jog šitai dariau anksčiau. Manau, po to, kai mudu... Ma- 
nau, aš tiesiog eidavau namo. Žinok, net nepamenu, kad 
būčiau norėjęs ten pagulėti, pasišnekėti. Pasibaisėtinas lai- 
ko eikvojimas, — tarė jis,-bet nė truputėlio nepabandė išsi- 
laisvinti iš jos. Hiūston prisispaudė prie jo. 

— Šalta? 

*++— Ne, man dar niekada nebuvo taip šilta. 


- 
+ 

XIX skyrius 


Gulėdama ant lovos trobelėje ir žiūrėdama į apsiren- 
giantį Keiną, Hiūston suprato, jog trumpas jos medaus mė- 
nuo baigėsi. 

— Manyčiau, mums reikia joti, — liūdnai pasakė ji. 

— Šįryt pas mane turėtų ateiti tam tikri žmonės, ir 
aš negaliu pasielgti taip, kad jie manęs nerastų. 

Jisai atsisuko į ją. 

— Aš norėčiau pasilikti čia su tavimi ilgėliau, bet 
negaliu. 

Jo balse irgi skambėjo liūdesys, ir Hiūston nuspren- 
dė, jog geriau jam padėti nei imti ginčytis. Ji greit pašoko 
iš patalo ir ėmė vilktis savo jodinėjimo kostiumą. Keinui 
teko padėti jai suveržti korsetą. 

— Būk maloni ir pasakyk, kaip tu sugebi kvėpuoti 
būdama su šiuo prakeiktu daiktu? 

— Manau, kad kvėpavimas su tuo nė kiek nesusijęs. 
Man atrodė, jog tau patinka lieknos moterys. Be korsetų 
mūsų talijos greit pasiektų septyniasdešimtį aštuoniasde- 
šimtį centimetrų. Be to, korsetai prilaiko nugarą. Jie iš tik- 
rųjų labai naudingi sveikatai. 

Keinas murmtelėjo lyg ką sakytų ir baigė kimšti valgį 
į krepšius. Ji suvokė, jog mintimis jis vėl grįžo prie darbo. 

Keliauti atgal, žemyn nuo kalno, jie rengėsi tylėda- 
mi. Hiūston iš tikrųjų nežinojo, ką galvoja Keinas, bet apie 
save galėjo pasakyti, kad niekada gyvenime nebuvusi tokia 
laiminga. Baimė dėl savo šaltumo išsisklaidė, o ateityje jos 
laukė gyvenimas su vyru, kurį jinai mylėjo. 

Kai jiedu išėjo iš trobelės, Keinas stabtelėjo, kad dar 
kartą žvilgsniu apmestų mažąjį būstą. 

— Kertu lažybų, niekada man čia dar nebuvo taip ge- 
ra, kaip šį kartą, — tarė jis ir uždaręs duris nuėjo prie pa- 
balnotų arklių. 

Hiūston rengėsi pati užsėsti ant arklio, bet Keinas 
sučiupo ją už rankos ir padėjo įsėsti į balną. Jinai pabandė 

nuslėpti nuostabą. Tai čia buvo tasai žmogus, kuris paliko 
ją vieną kabarotis per uolas? 

Keinas linktelėjo galvą. 

— Tu vėl atrodai kaip ledi su šiuo kostiumu, — su- 
murmėjo jis. 

Tylėdami jie nujojo klastingai stačia nuokalne, ir Kei- 
nas keletą kartų pristabdė arklį, kad jinai galėtų prisivyti. 

Artėdami prie Čandlerio, ėmė joti lėčiau, ir Hiūston 
pagaliau prašneko. 

— Keinai, ar Žinai, apie ką aš galvojau visas šias 
dienas? 

Jis gudriai mirktelėjo jai. 

— Be abejo, žinau, brangioji, ir aš gėrėjausi kiekvie- 
na tavo minčių akimirka. 

— Ne, ne apie tai, — nekantraudama tarė ji. — Aš gal- 
vojau pasikviesti tavo pusseserę Džin pagyventi su mumis. 

Kai pažvelgė į Keiną, pamatė jį išsižiojusį. 

— Aš abejoju, kad ji priimtų tiesioginį kvietimą, ka- 
dangi jūs, Tagertai, visi tokie išdidūs, bet aš tyčia palaikiau 
laisvą valdytojo vietą — manau, ji apsidžiaugtų gavusi dar- 
bo. Taip mes galėsime ištraukti ją iš angliakasių stovyklos, 
o be to, ar tau neatrodo, jog ji su Edenu galėtų tapti Žavin- 
ga pora? 

:Keinas įsistebeilijo į ją ir vis dar negalėjo užsičiaupti. 

— Na, ką gi tu manai? 

Galų gale jam pavyko užsičiaupti ir nusukti žvilgsnį. 

— Kai aš pasakiau Edenui, jog rengiuosi vesti, jisai 
paklausė manęs, ar esu pasirengęs įsileisti į savo gyvenimą 
moterį. Šis nevidonas vos nenugaišo iš juoko, kai pasakiau, 
jog nesirengiu dėl vedybų keisti savo gyvenimo. Dabar man 
aiškėja, kodėl jis juokėsi. Ką tu dar numačiusi pasikviesti į 
mūsų namą? Miesto alkoholikus? Bet pasakysiu tau iš kar- 
to: mano riba — tai pamokslininkai. Pamokslininkus aš my- 
liu dar mažiau negu vaikus. Nors, žinoma, neturi nė kiek 
reikšmės, kas man patinka... 

Jis nutilo, kai Hiūston išdidžiai pakėlė galvą ir sura- 

gino arklį. Gal kokią sekundę jis nekrusteldamas žiūrėjo į 
ją, paskui sušėrė arkliui ir vienu šuoliu ją prisivijo. 

— Brangute, mes nesikraustysim iš proto, a? Gerai? 
Tu gali kviestis, ką panorėjusi, — namas juk didelis. Asme- 
niškai man — vis viena. 

Pirmą kartą gyvenime jisai bandė gerintis moteriai ir 
todėl jautėsi nejaukiai. 

Jis paėmė jos arklio pavadį. 

— Aš net nemačiau tos moters. Kaip ji bent atrodo? 
Gal tokia bjauri, jog aš į ją nė Žiūrėti nepanorėsiu. 

Jis galėjo prisiekti, jog jos lūpose pamatė vos paste- 
bimą šypseną. Taigi, suprantama... humoras — patikimiau- 
sias daiktas. 

— Džin dėvėjo violetinį šifoną virš tamsiai raudono 
satino su mažyčiais briliantais ant pečių ir... 

— Pala! — nutraukė jis. — Tu turi galvoje tą mažą 
juodbruvę žaliaakę mergiotę su apvalia subinėle ir kerin- 
čiomis kulkšnelėmis? Apskritai mačiau, kai ji lipo iš ekipa- 
žo, — blauzdikės kaip reikiant. 

Hiūston pasižiūrėjo į jį. 

— Per mūsų vestuves tu apžiūrinėjai kitas moteris? 

— Kai nebuvau užsiėmęs stebėdamas tavo karstymąsi 
gėlių grotelėmis ant langų. Pajudinęs smegenėles, turėčiau 
pripažinti, jog atrodei gan neblogai su vienais apatiniais. 

Jisai paglostė jos ranką. 

Tolumoje pasirodė miestas, kur virė gyvenimas, pa- 
reikalausiantis iš jų daug laiko. Dabar jie turėjo paskutinę 
progą pabūti vienu du. 

Tarsi perskaitęs jos mintis, Keinas nukėlė ją nuo ark- 
lio, apkabino per pečius, ir jiedu nuėjo greta lyg tai būtų 
paskutinė jų gyvenimo naktis. 

Kai po dviejų valandų įėjo į Tagerto namą, jų drabu- 
žiai buvo apskretę purvu, plaukuose prisivėlę dirvuolių, o 
veidai įraudę. Keinas laikė Hiūston už rankos, kol nepasi- 
rodė Edenas. 

Edenas metė žvilgsnį į juos ir, kai atgavo amą, tarė 

Hiūston: 

— Matau, jog tu suradai jį. Keinai, tavęs ten laukia 
keturi Žmonės ir pustuzinis telegramų. Ir dar, Hiūston, man 
rodos, jog tavo pasamdyti tarnai priėjo karo ribą. 

Hiūston pajuto, kaip Keinas paskutinį kartą spūste- 
lėjo jos ranką ir po to dingo namo gilumoje. Laiptais ji už- 
lipo į savo kambarį persirengti. Realybė sugrįžo. 

Po dešimties minučių Keinas užėjo pasakyti jai išva- 
žiuojąs dėl neatidėliotinų reikalų ir grįšiąs, kai tik visa su- 
tvarkysiąs. Išvažiavo trims dienoms. 


XX skyrius 


Išvažiavus Keinui, per pirmąsias keturias valandas 
Hiūston suprato, jog santuoka pasirodė besanti tuo, ką ji- 
nai ir vaizdavosi. Bleir galėjo turėti savo ambicijų, siekių 
pakeisti pasaulį, bet Hiūston pakako tiesiog tvarkyti ūkį to 
vyro, kurį ji mylėjo. 

Žinoma, Keino namo tvarkymas greičiau panėšėjo į 
vadovavimą armijai karo metu, bet jinai buvo specialiai 
rengta užimti generolo postą. 

Pirmiausia, ką padarė, tai nusiuntė raštelį Džin Ta- 
gert maldaudama ją atvažiuoti keletui dienų, kad padėtų 
sutvarkyti namą. Paskiau Hiūston parašė laišką Džin tėvui, 
kad norinti siūlyti jo dukrai pasilikti ir tapti šio namo val- 
dytoja. Hiūston meldėsi, kad Šervinas Tagertas panorėtų 
išsiųsti savo dukrą toliau nuo angliakasių stovyklų. 

Kai Hiūston siuntė pasiuntinį, kad nuneštų šį laišką, 
jai pirmą kartą leido suprasti, jog esama tokių dalykų, ku- 
rie tarnams nepatinka. Pasiuntiniui atrodė, kad ėjimas į 
angliakasių stovyklą Žemina jo orumą, ir, kaip tikras ameri- 
kietis, jis nevargo rinkdamasis frazes. 

Hiūston šaltai paklausė, ar jam šis darbas reikalin- 
gas, jeigu taip, privaląs vykdyti, kas liepta, ir nežeminti jį 
maitinančio Žmogaus giminaičių. Kai nesutarimą užglaistė 

ir pasiuntinys išvyko, Hiūston nulipo žemyn ir ėmė skirsty- 
ti pareigas kitiems jos pasamdytiems tarnams. Daugelis jų 
tebesėdėjo ant plikų grindų, atsisakę daryti bet ką, kol ne- 
bus tiksliai išaiškinta, kur jų pareigų pradžia, o kur — ga- 
las. Hiūston iš karto suprato, kodėl mis Džouns primygtinai 
patarinėjo priimti į darbą ik patyrusius tarnus. 

Kitą rytą septynios tarnaitės jau šveitė namo vidų, 
keturi liokajai nešė nuo aukšto baldus, o dar trys talkino 
misis Merčison virtuvėje. Kieme savo darbą dirbo vežikas 
ir du arklininkai, o keturis jaunus stiprius vaikinus Hiūs- 
ton nusiuntė tvarkyti sodo. 

Pati ji nusprendė nueiti ten prisistatyti misteriui ir 
misis Nakazonoms. Hiūston kiek begalėdama bandė jiems 
paaiškinti, jog šiuos darbuotojus atvedusi jų Žinion, bet nei 
jinai jų, nei jie jos negalėjo suprasti. Šią akimirką viršuti- 
niame lange ji pamatė Jano veidą. 

Rytą, padėdama Hiūston apsirengti, Sjuzen papasa- 
kojo, kokį skandalą pakėlė tasai baisusis Reifas Tagertas 
svečiams išėjus. Tiesiog Sjuzen atsitiktinai kai ką nugirdu- 
si. Jaunasis Janas šnekėjo, kaip jisai neapkenčiąs savo pus- 
brolio Keino ir kad jo name niekada negyvensiąs. Reifas 
pasakė, jog visa tai esąs tuščias pagyrūniškumas, kadangi 
jo niekas čia nė nekvietęs. Janas paprieštaravęs sakydamas, 
kad jį kvietusi Hiūston, bet jisai greičiau mirsiąs nei priim- 
siąs pakvietimą. 

Būtent po to Reifas su Janu susipešė, ir Reifas, bū- 
damas didesnės svorio kategorijos, lengvai nugalėjo. Rei- 
fas pasakė, jog Janas liksiąs su savo pusbroliu ir naudosiąsis 
visais privalumais, kurių teikia pinigai, net jeigu jam, Rei- 
fui, tektų Janą mušti kasdien iki gyvenimo pabaigos; dar 
jis pasakęs, jog Janą surasiąs, jeigu tasai, neduok Dieve, 
pabėgtų. 

Po viso to Janas sėdėjo kaip atsiskyrėlis tame kam- 
barėlyje, kur Hiūston jį paliko pirmą dieną. Misis Merči- 
son buvo vienintelė mačiusi jį, kai nunešdavo valgyti ir 
knygų. 

— Knygų? — paklausė Hiūston. 

— Berniukas berods jas labai mėgsta, — tarė Sju- 
zen. — Misis Merčison sako, jog jis skaito kiauras dienas ir 
tai nelabai gerai. Ji mano, jog jis turėtų prisidėti prie kitų 
berniukų ir pažaisti beisbolą, jis visiškai neina į lauką. 

Dabar, kai Hiūston išsiaiškino su tarnais, jos mintys 
susitelkė į Janą. Jei berniukas gyvens su jais, jis turi tapti 
jų šeimos dalele. 

Užlipusi į viršų, jinai pasibeldė į jo duris ir po keleto 
minučių jis atsiliepė, kad galima įeiti. Iš jo išraudusio vei- 
do Hiūston suprato, kad berniukas kažką slepia. Jai pasi- 
rodė, jog pastebėjusi iš palovio kyšantį knygos kraštelį. 

— Jūs sugrįžote, — tarė jis tarsi ją kalbintų. 

— Mes atjojome vakar, — pastebėjo jinai, nors ne- 
abejojo, jOg jis apie tai žinojo. — Ar tau patinka šis kam- 
barys? 

Didelis, erdvus, šviesus kambarys buvo dvigubai di- 
desnis nei visas Tagertų namas šachtininkų kaime, bet ja- 
me dar nebuvo jokių baldų, be vienintelės lovos, užtiestos 
nešvaria paklode — Janas nuo jos nesikėlė jau kelintą dieną. 

— Visai gerai, — sumurmėjo, žiūrėdamas į savo sun- 
kaus darbinio bato nosį. 

“Vėl tasai Tagertų išdidumas", pagalvojo Hiūston. 

— Janai, ar tu negalėtum padėti man šiandien? Tu- 
riu keturis darbininkus baldams sunešti, bet, manau, rei- 
kia Žmogaus, kuris stebėtų, kad jie neapdaužytų kampų, ko! 
nuleis juos į apačią. Ar padėsi man? 

Janas iš pradžių dvejojo, bet paskui sutiko. 

„Hiūston smalsavo, kaip jis susidoros su naujomis pa- 
reigomis, jai rodėsi, kad jis būsiąs mažas tironas. Bet jis 
nustebino Hiūston. Pasirodė atsargus, apdairus ir labai rim- 
tas. Tik iš pradžių, kol jam teko panaudoti jaunatvišką jėgą 
savo autoritetui įtvirtinti, parodė nekantrumo. Apie pusiau- 
dienį jis taip įsijautė į savo vaidmenį, kad Hiūston liko tik 
nurodyti vietas, kur sustatyti baldus. 

Ji nustebinta Žiūrėjo į Janą, kaip sumaniai jis patari- 

nėjo pagrindiniais laiptais nuleidžiant didelį rašomąjį sta- 
14. Tuo metu už jos nugaros pasigirdo Edeno balsas. 

— Keinas buvo lygiai toks. Tokie Žmonės, kaip šiedu, 
niekada neturėjo vaikystės. Tavo liokajai tai jaučia, todėl 
ir paklūsta vaikui. 

Jinai pasisuko į jį. 

— Ar tu moki žaisti beisbolą? 

Edeno akys sužaižaravo. 

— Najjau! Ar galvoji sudaryti komandą? 

— Žmonių man beveik pakanka. Aš noriu paskam- 
binti į Vogano sporto krautuvę ir užsakyti kai kurių įran- 
kių. Kaip manai, aš sugebėsiu išmokti suduoti lazda per 
sviedinį? 

— Hiūston, — tarė jis, vėl pasisukdamas į Keino ka- 
binetą, — manau, tu sugebėsi viską, tereikia tik panorėti. 

— Pietūs septintą, — riktelėjo jinai jam pavymui, — 
ir visi turi būti tinkamai apsirengę. 

Ji išgirdo Edeną juokiantis, kai jisai ėjo į kabinetą. 

Pietų atmosfera buvo maloni, ir Edeno santūrumas 
iš dalies sumažino berniuko pyktį. 

Bet kitą dieną visa susiklostė jau kitaip. Hiūston ne- 
matė Keino nuo tada, kai jis grįžo popiet, ir jis vis dar ne- 
persirengė — tebebuvo su šiurkščiais darbo drabužiais, 
kuriais dėvėjo kelionės metu. Tačiau jinai nesirengė pra- 
dėti su juo ginčytis. Lai pamatys, kad tik jis vienas sėdo 
prie stalo su nešvariu kilto drabužiu. 

Edenas, ypač gražiai atrodęs su tamsiu pietų kostiu- 
mu, laukė jos ant laiptų, o Janas, apsirengęs vienu Edeno 
kostiumų, šiek tiek didoku, stovėjo svetainės šešėlyje. 

Hiūston tylėdama priėmė Edeno pasiūlytą ranką, o 
kitą ranką ištiesė Janui. Jis keletą ilgokų sekundžių nepa- 
judėjo, bet Hiūston irgi atkakliai laukė, ko! jam galų gale 
teko prieiti prie jos ir paimti už parankės. 

Laiptai buvo ganėtinai platūs, kad visi kartu galėtų 
lipti žemyn. 

— Janai, — tarė Hiūston, — aš net nežinau, kaip tau 

atsidėkoti už pagalbą šiomis dienomis. 

— Aš gi privalau atidirbti už išlaikymą, — sumurmė- 
jo jis sutrikęs, bet pagyrimas jam buvo malonus. 

— Kur jūs visi prapuolėte? — užriko Keinas iš apa- 
čios, paskiau priėjo prie laiptų ir juos pamatė. — Kur jūs 
susirengėte? Edenai, tu man esi reikalingas. 

Kol jis šnekėjo, akis buvo įbedęs tik į Hiūston. Visi 
kiti jam tiesiog neegzistavo. 

— Mes einame pietauti, — tarė Hiūston, per jėgą ne- 
paleisdama Jano rankos. Jisai bandė ištraukti ją, Keinui pa- 
sirodžius. — Ar tu prisidėsi prie mūsų? 

— Kas nors čia turi uždirbti pragyvenimui, — prunkš- 
telėjo jis ir pasisukęs ant kulnų dingo kabinete. 

Per pietus, kol tarnai keitė patiekalus, Hiūston pa- 
kreipė pokalbį, klausdama, ką Janas perskaitęs per keletą 
paskutiniųjų dienų. Šia tema jie dar nebuvo kalbėjęsi. 

Janas vos neužspringo mėsos gabalu. Jo dėdė Reifas 
ir Šervinas skatino skaityti, bet jis įprato tai daryti slapčia, 
kad nepagarsėtų kaip išlepėlis. 

— Marką Tveną, — praskalavęs gerklę tarė iššau- 
kiančiai. 

— Gerai, — pastebėjo Hiūston. — Rytoj aš rengiuo- 
si susitarti su mokytoju, kad jis ateitų tavęs mokyti. Aš ma- 
nau taip bus geriau negu siųsti tave į mokyklą, kadangi tu 
jau peraugai kitus vaikus. O be to, norėčiau, kad būtum 
man po ranka. 

Janas akimirką suglumo. 

— Aš nesirengiu eiti į jokias jūsų mokyklas, kur visi 
pravardžiuotųsi ir juoktųsi iš manęs. Aš vėl išvažiuosiu į 
anglies šachtas ir... 

— Visiškai sutinku su tavimi, — nutraukė jį Hiūs- 
ton. — Rytoj mes važiuosime, kad prisimatuotumei naujus 
drabužius. O, šerbetas. Manau, tau tai patiks. 

Edenas nusijuokė pamatęs Jano veido išraišką. 

— Geriau tau pasiduoti, vaikine. Šios ledi dar niekas 
nenuginčijo. 

— Išskyrus jį, — tarė Janas. 

— Ojjis ypač, — atsakė Edenas. 

Kai ėmėsi deserto, Hiūston įkalbėjo Janą papasakoti 
jiems Heklberio Fino istoriją, bet pasirodė Keinas, ir ber- 
niukas nutilo įsikniaubęs į savo lėkštę. 

— Ilgai gi jūs valgote, — tarė Keinas užkeldamas ko- 
ją ant kėdės ir ištiesdamas ranką, kad pasiimtų vynuogių iš 
dubens vidury stalo. 

Hiūston mestas žvilgsnis privertė jį nutilti ir atsisėsti 
į kėdę. Ji linktelėjo liokajui, kuris padėjo Keinui įrankius 
ir atnešė desertą. Atsitokėjęs Keinas pradėjo valgyti šoko- 
lado šarlotę taip mėgaudamasis, jog net kiti sužiuro į jį. 
Jisai padėjo šaukštą, o veidas rodė, kad dabar verčiau pra- 
smegtų į žemę. 

Janas patykomis žvilgčiojo į pusbrolį, Edenas valgė 
susikaupęs. 

Hiūston užleido Keinui vietą galustalėje ir atsisėdo 
šalia Jano, priešais Edeną. Bet Keinas nepersėdo į savo vie- 
tą, o tebesėdėjo greta Edeno. Hiūston sugavo nukreiptą į 
ją Keino žvilgsnį, paėmė į ranką šakutę, ir jisai pradėjo mėg- 
džioti, daugmaž laikydamasis deramų valgymo manierų. At- 
naujindama pokalbį, ji pranešė apie naujus sodinukus ir 
apie tai, kaip ta japonų šeima priėmė jos paramą. 

Keinas papasakojo, kaip jisai susipažino su Nakazo- 
nomis. Edenas palaikė pokalbį pranešdamas, kaip jam siun- 
čia augalus iš viso pasaulio, o Janas pasiteiravo, koks tas 
medis, kuris auga jo palangėje. Viskas atrodė kiek negra- 
biai, bet vis dėlto panėšėjo į pašnekesį, ir svarbiausia — į 
malonų pašnekesį. Baigę valgyti, visi keturi šypsodamiesi 
išėjo iš valgomojo. 

Po pietų Keinas ir Edenas vėl nuėjo dirbti, o Janas ir 
Hiūston sugrįžo į mažąją svetainę. Hiūston siuvinėjo už- 
valkaliukus, o Janas skaitė ir neilgai teįkalbinėtas pradėjo 
jai skaityti balsu. Jo balsas buvo geras, jis sugebėjo skaityti 
imituodamas vaidmenis. Kurį laiką prie jų prisidėjo Edenas. 

Kai atėjo metas gultis, Hiūston viena užlipo į viršų, 


210 


kadangi Keinas ilgam užsisėdėjo savo kabinete, ir jo cigarų 
dūmai skverbėsi pro plyšį po durimis. Vidurnaktį jis įlindo 
į patalus šalia jos, prisiglaudė ją prie didelio šilto savo kū- 
no ir bemat užmigo. 

Hiūston prabudo aiškiai pajutusi, jog Keino rankos 
glosto jos kojas bei šlaunis. Jinai atsisuko į jį ir, dar jai ne- 
atsimerkus, jis prigludo prie jos lūpų ir ėmė švelniai, ra- 
miai mylėtis. 

Tik jiems patenkinus geismus, Hiūston pagaliau at- 
simerkė. 
klausė Keinas nusišypsojęs jai. — Ar bet kas tau tiktų tokį 
ankstyvą metą? 

Ji atsakė į Keino pajuokavimą taip pat. 

— Iš kur aš galiu žinoti apie kitus vyrus? Gal man 
vertėtų pabandyti? 

Jisai susiraukė ir pradėjo keltis. 

Ji apkabino jį iš užpakalio ir nuoga jos krūtis pri- 
sispaudė prie jo nugaros. 

— Aš tik pajuokavau. Nejaučiu jokio noro miegoti 
su kitais vyrais. 

Jisai atsitraukė nuo jos. 

— Turiu eiti dirbti, kitaip mums nepakaks pinigų iš- 
maitinti tavo pasamdytų tarnų armijai. 

Hiūston gulėjo lovoje ir stebėjo jį, kol Keinas neiš- 
ėjo į vonią. Kažkokio jo būdo bruoželio ji vis dar nežinojo. 

Beldimas į duris nutraukė apmąstymus. 

— Mis Hiūston, — pasakė Sjuzen, — mis Džin Ta- 
gert ir jos tėvas laukia apačioje su visais savo daiktais ir 
nori su jumis pasišnekėti. 

— Aš tuoj, — riktelėjo ji iššokdama iš lovos ir apgai- 
lestaudama, jog negali ilgiau pabūti su Keinu. Kai Hiūston 
apsirengė, jis jau dirbo. 

Nulipusi Žemyn, ji nusivedė Džin į mažąją svetainę. 

— Aš esu tokia laiminga, kad tu nusprendei priimti 
mano pasiūlymą, — pradėjo Hiūston. — Man iš tikrųjų rei- 

"kia valdytojo. 

Džin pakėlė ranką. 

— Nereikia, kad tu ir toliau man meluotum. Aš Ži- 
nau, kodėl tu siūlai man darbą, ir geriau nei tu Žinau, jog 
mane reikės visko mokyti, iš pradžių aš daugiau trukdysiu 
negu būsiu naudinga. Bet yra dalykų, svarbesnių už mano 
išdidumą — aš privalau ištraukti savo šeimą iš anglies šach- 
tų. Reifas papirko Janą, kad tasai išvažiuotų, o mano tėvas 
papirko mane. Aš atėjau paprašyti dar daugiau nei tu jau 
pasiūlei. Aš dirbsiu tau kaip šuo, jei leisi mano tėvui gy- 
venti su manimi. 

— Žinoma, — greitai atsakė Hiūston. — Džin, jūs 
visi mano šeima, tu visai neprivalai būti valdytoja. Gali gy- 
venti čia kaip viešnia, be jokių pareigų ir man nepriešta- 
raujant, tačiau esant vienai sąlygai: jei tau čia patiks. 

Džin nusišypsojo. 

— Aš išprotėčiau per porą savaičių. Bet j 2 tu kvieti 
ir mano tėvą, aš pasilieku. 

— Bet tik tuo atveju, jei sėdėsite už vieno stalo su 
mumis. Jis labai didelis ir beveik tuščias. O dabar ar galė- 
čiau susipažinti su tavo tėvu? 

Kai Hiūston pamatė Šerviną Tagertą, iškart suprato, 
kodėl Džin norėjo jį ištraukti iš šachtų. Šervinas geso aky- 
se. Hiūston buvo tikra, jog Džin tatai mato, jos tėvas — 
irgi, bet, aišku, niekas apie tai nenorėjo kalbėti. 

Hiūston pasirodė, jog Šervinas — minkštas, manda- 
gus Žmogus, ir po keleto minučių jinai privertė visus tar- 
nus suktis apie jį, stengdamasi jam įtikti. Tarp jų plykstelėjo 
trumpas ginčas dėl to, kur įkurdinti senąjį Tagertą. Ginčą 
laimėjo Džin, pasirinkdama valdytojo kambarį su išėjimu į so- 
dą, šalia laiptų, vedančių į viršų, į pačiai Džin skirtą kambarį. 

Per priešpiečius Keinas pasiliko kabinete, bet Ede- 
nas prisijungė prie padidėjusios grupės už pietų stalo. Da- 
lyvaujant dėdei ir Džin, Janas jautėsi laisviau, užstalėje 
vyravo itin maloni atmosfera. Šervinas pasakojo apie juo- 
kingą nuotykį šachtoje ir kol visi juokėsi, į kambarį įėjo Kei- 

nas. Hiūston pristatė jo giminaičius, ir jisai apsižvalgė, kur 
sėstis. Kadangi šalia Edeno sėdėjo Džin, Keinas truputėlį 
pastovėjo, kol Hiūston nedavė ženklo liokajui padėti dar 
vienus įrankius galustalėje. 

Valgant Keinas tylėjo ir tik stebėjo visus, o ypač — 
kaip valgė Hiūston. Ji valgė lėtai, kad Keinas galėtų įsižiū- 
rėti, kokią šakutę jinai naudoja. ką | 

Priešpiečiams baigiantis, Hiūston pasisuko į Janą. 

— Turiu tau gerų naujienų. Vakar išsiunčiau telegra- 
mą savo tėvo bičiuliui, kuris gyvena Denveryje, ir paklau- 
siau, ar jis nenorėtų atvažiuoti į Čandlerį ir tapti tavo 
mokytoju. Misteris Čestertonas — anglas, anksčiau jis daug 
keliavo. Apvažiavo visą pasaulį pradedant Egipto pirami- 
dėmis ir baigiant Tibetu. Abejoju, ar likęs koks pasaulio kam- 
pelis, kur jo nebūta. O šįryt gavau atsakymą, jog jisai sutinkąs. 
Aš manau, jis bus puikus mokytojas, kaip tu galvoji? 

Janas tik įbedė žvilgsnį į ją. 

— Afrika? — pagaliau tarė jis. 

— Ir visa kita. 

Jinai pakilo iš užstalės. 

— Na, o dabar — kas nori pažaisti beisbolą? Turiu 
visa, ko reikia, net knygelę su instrukcijomis, o žaidimo aikš- 
telė išbraižyta šiaurinėje pievelėje. Deja, aš nesuprantu tos 
instrukcijos nė žodžio. 

— Manau, jog Janas galėtų parodyti tau žaidimo pa- 
grindus, — tarė Šervinas, jo akys linksmai blykčiojo. — Ir 
spėčiau, jog Edenas irgi kai ką prisimintų. 

— Tu eisi su mumis, Edenai? — paklausė Hiūston. 

— Džiaugčiausi. 

— O tu, Džin? 

— Kadangi aš vis vien nežinau, kaip pradėti valdyti 
tokį didžiulį namą, galėčiau būti tiek pat nenaudinga ir beis- 
bolo aikštelėje. 

— Na, o tu Keinai? — paklausė Hiūston savo vyrą, 
kai jis ėjo iš užstalės. Jo veido išraiška buvo sutrikusi. 

— Aš dar turiu darbo, ir, Edenai, tu būsi man reika- 

lingas. 

— Manau tad, jog manęs galima neskaičiuoti, — ta- 
rė Edenas stodamasis. — Pasimatysime per vakarienę. 

Atėjęs į Keino kabinetą, Edenas pamatė, jog tasai pri- 
ėjo prie lango ir ėmė Žiūrėti į išėjusius Žaisti beisbolo. Ede- 
nui dingtelėjo mintis, jog Hiūston tyčia įrengė beisbolo 
aikštelę tiesiog po langais savo vyrui. Du kartu jis turėjo 
pakartoti klausimus, kad išgirstų Keino atsakymus. 

— Ji iš tikrųjų graži, tiesa? — pasiteiravo Keinas. 

— Kas? — paklausė Edenas dėdamasis nesupratęs, 
apie ką kalbama, ir įnikęs į pluoštą rytinių telegramų su 
pasiūlymais dėl žemės, fabrikų, akcijų ir viso kito, ką Kei- 
nas pirko ar pardavė šiuo metu. 

Būdamas jo metų, aš dirbau po keturiolika valandų per parą. 

— Taip, kaip ir jis. Taip kaip ir aš. Todėl dabar jis ir 
žaidžia, — tarė Edenas mesdamas telegramas ant stalo. — 
Tatai gali porą valandų palaukti. Manau, eisiu pailsėti sau- 
lutėje ir paplepėsiu apie ką nors, išskyrus pinigus. 

Prie durų jis stabtelėjo. 

— Ar tu neini? 

— Ne, — pasakė Keinas neatsitraukdamas nuo po- 
pierių. — Kam nors geriau likti čia ir... — jis pakėlė galvą. — 
Kas per velniava, aš einu, taigi. Įdomu, kiek toli galima nu- 
mušti kamuolį šiuo blokštu? Statau šimtą, kad įveikčiau tave 
ir visus kitus tenai. 

— Lažinuosi, — tarė Edenas, išeidamas laukan. 

Beisbolas visiškai pavergė Keiną. Per tris pirmus ban- 
dymus jis nepataikė į kamuolį, bet niekam neužteko drąsos 
pasakyti, jog jisai pažeidžiąs taisykles. Užtat kai pagaliau 
jis pataikė, kamuolys švilptelėjo ore ir rėžėsi tiesiai į antro 
aukšto langą. Keinas buvo be galo patenkintas savimi ir nuo 
tol Žarstė patarimus į kairę ir į dešinę. 

Vieną kartą Keinas ir Janas vos nešoko vienas prieš 
kitą su lazdomis, bet Hiūston pasisekė juos išskirti, nelau- 
kiant kraujo praliejimo. Ji išsigando, kai abudu žiūrėdami 

1ją perspėjo, kad nesikištų ne į savo dalykus. Jinai pasislė- 
pė už Šervino. 

— Dabar Janas pasijus kaip savo namuose, — tarė 
Šervinas. — Su Reifu jie visą laiką ginčydavosi. Jis išsiilgs- 
ta... ginčų. 

Hiūston atsiduso. 

— Keinas tai irgi vadina ginčais. Ar tu nemanai, jog 
jie sužalos vienas kitą? 

— Manau, jog Keinui užteks sveiko proto, kad per 
toli nenueitų. Dabar tavo eilė, Hiūston. 

Hiūston visai nesirūpino, kad pataikytų į lekiantį ka- 
muolį, bet jai labai patiko, kai Keinas iš užpakalio apglėbė 
ją rankomis rodydamas, kaip laikyti lazdą. Janas riktelėjo, 
jog Keinas negarbingai padeda varžovų komandai, ir kol 
Keinas barėsi su Janu, Hiūston švystelėjo kamuolį į antrą 
bazę. 

— Bėk! — suriko Džin. — Bėk, Hiūston, bėk! 

Hiūston metėsi kiek pajėgdama, pasikėlusi sijoną iki 
kelių. Edenas tebestovėjo pirmoje bazėje šypsodamasis ir 
stebėdamas ją, bet čia Keinas skubiai perkirto aikštelę, su- 
griebė kamuolį ir nulėkė atgal pas Hiūston. Jinai pamatė jį 
atlekiantį ir pagalvojo, jog jeigu jisai įsirėš į ją, tokio susi- 
dūrimo ji neišgyvens. Ji nubėgo dar greičiau, ausies krašte- 
liu nugirdusi, kaip kažkas šaukia Keinui, kad sustotų, kol 
nesužalojo Hiūston. 

Jis pasivijo ją prie pat žaidimo “namo", sugriebęs už 
kulkšnių ir parvertęs veidu tiesiai į purvą. Bet ji ištiesė ran- 
ką ir palietė bazę. 

— Suspėjo! — suriko Šervinas. 

Keinas pašoko ant kojų ir aprėkė savo žemaūgį dė- 
dę, o Janas parėmė komandos draugą ir taip pat ėmė rėkti. 
Šervinas tik stovėjo ir tylėjo. 

Džin padėjo Hiūston atsistoti ir apžiūrėjo ją, ieško- 
dama mėlynių bei sužeidimų. Hiūston meiliai pažvelgė į sa- 
vo rėkaujantį vyrą ir tarė: 

— O jam patinka išlošti, tiesa? 

— Ne mažiau kaip tau, — atsakė Džin Žiūrėdama į 
didžiulę skylę suknelėje ir purvą ant Hiūston veido. 

Hiūston palietė vyro ranką. 

— Brangusis, kadangi šiandien mes jus visai sutriuš- 
kinome, gal dabar padarytume pertrauką atsigaivinti, o tu 
galėsi revanšuotis rytoj. 

Minutėlę Keino veidas pritemo, bet paskui jisai nu- 
sijuokė, sugriebė ją į glėbį ir pasuko. 

— Aš sutriuškinau visus Volstryto ryklius, bet jūsų, 
ledi, niekaip negaliu įveikti. 

— Baik gyręsis, eime kiek užkąsti, — tarė Edenas. 
Jis pasisuko į Džin ir pasiūlė jai ranką. 

— Galima? 

Abi poros ėjo link namo, ir Šervinas su Janu žengė iš 
paskos. 


XXI skyrius 


Atrodė, kad beisbolas ištirpdė ledą tarp šeimos na- 
rių. Keinas nustojo užsidarinėjęs kabinete pietų metu, o Ja- 
nas vėl tapo šnekus. Keinas pareiškė Janui, jog tasai esąs 
svajotojas ir nieko nenutuokiąs apie realųjį pasaulį. Janas, 
jam tą “realųjį" pasaulį, pavartodamas tokių posakių, jog 
Hiūston pagrasino jį nuvyti nuo stalo. 

Keinas ėmė supažindinti Janą su verslo sfera, rody- 
damas jam biržų suvestines ir mokydamas, kaip skaityti kon- 
traktus. Per keletą dienų Janas jau kalbėjo apie žemės kainą 
miestuose operuodamas kelių tūkstančių dolerių sumomis. 

Vieną kartą Hiūston pamatė, jog Šervinas išsiblaš- 
kęs kažką piešia ant popieriaus skiautės. Vėliau ji nustatė, 
kad tai gan tikslus vieno Kolorado paukščio giesmininko 
atvaizdas. Ji užsakė pas Seilzą didelį spalvotų dažų rinkinį 

ir padovanojo jį Šervinui, sugalvojusi visą istoriją, neva ra- 
dusi jį ant aukšto, ir paklaususi, ar jisai nežinąs, kam radi- 
nys galėtų praversti. Jinai bijojo vėl susidurti su neįveikiamu 
Tagertų išdidumu, neleisiančiu seniui priimti dovanos. 

Šervinas taip nuovokiai nusijuokė, kad Hiūston iš- 
raudo. Jis paėmė spalvas ir pabučiavo ją į skruostą. Po to 
jis daugiausia laiko praleisdavo sode piešdamas viską, kas 
ateidavo į galvą. 

Hiūston du kartus aplankė Bleir naujoje “ Vestiyldo 
moterų ligoninėje“, užsibūdama ten ne vieną valandą ir po 
ilgos pertraukos iš naujo pažindama savo seserį. Vieną kartą 
Lianderis paskambino jai prašydamas pasamdyti jiems tar- 
nų. Jo balsas buvo atsargus ir neryžtingas; jinai prisiminė, 
kaip jis bandė šnekinti ją bažnyčioje sužadėtuvių paskelbi- 
mo dieną ir kaip ji šiurkščiai su juo pasielgė. 

— Li, — pradėjo jinai, — aš džiaugiuosi, kad visa taip 
išėjo. Aš iš tikrųjų su Keinu esu laiminga. 

Jisai ne iš karto atsakė. 

— Aš niekuomet nenorėjau tavęs įskaudinti, Hiūston. 

Ji nusišypsojo į telefono ragelį. 

— Tai aš atkakliai prašiau Bleir, kad apsikeistume. 
Galbūt aš žinojau, kad ji bus tau geresnė pora nei aš. Gal 
pamirškime'visa ir būkime draugais? 

— Tai būtų mano pats nuoširdžiausias troškimas. Ir 
žinok, Hiūston, tas žmogus, už kurio tu ištekėjai, jisai ge- 
ras Žmogus. 

— Taigi, aš Žinau, bet kodėl tu taip manai? 

— Man metas eiti, ir dėkui tau už patarirną dėl val- 
dytojo. Bleir dar mažiau apie tai nutuokia negu aš. Galbūt 
pasimatysime sekmadienį bažnyčioje. Laimingai! 

Hiūston nenuovokiai įsispoksojo į telefono ragelį, 
paskui truktelėjo pečiais ir sugrįžo į biblioteką. 

Praėjus trims savaitėms po vestuvių, Hiūston pasakė 
Keinui, jog ji pagaliau pasiruošusi įrengti jo kabinetą. Ji- 
nai manė, kad jis, galimas daiktas, prieštaraus, tačiau to- 

kio audringo protrūkio nelaukė. Reikšdamas savo nuomo- 
nę dėl jos brovimosi į privačią jo teritoriją, jis svaidėsi to- 
kiais žodžiais, kokių ji anksčiau negirdėjo, bet jiems suprasti 
nedaug tereikėjo proto. 

Edenas ir Janas stovėjo netoliese ir susidomėję sekė, 
kas laimės šį mūšį. 

Hiūston nenutuokė, kaip su tuo susidoroti, tačiau nu- 
sprendė nenusileisti. 

— Aš rengiuosi išvalyti šį kambarį ir sustatyti jame 
normalius baldus. Arba tu man leisi tai padaryti tuoj pat, 
tavo akivaizdoje, arba aš pasitvarkysiu, kol tu miegosi. 

Keinas grėsmingai pasviro į ją, Hiūston atšoko, bet 
nepasidavė. 

Išeidamas iš kambario, jis taip smarkiai trenkė duri- 
mis, jog durys vos nenulėkė nuo vyrių. 

— Velnio moterys! — riktelėjo jis. — Negali duoti 
žmogui ramybės, vis ką nors keičia — jos tiesiog negali pa- 
kęsti, kad Žmogus laimingas. 

Kai Hiūston atsisuko į Edeną ir Janą, jie tik silpnai 
šyptelėjo jai ir pasiskubino išeiti. 

Hiūston įtarė, jog kambarys bus nešvarus, priverstas 
visokio šlamšto, bet kai įėjo į vidų, pamatė, kad čia tiesiog 
kiaulidė. Šeši žmonės sugaišo pusantros valandos, kol iš- 
plovė visa, įskaitant marmurines liūtų statulėles ant židi- 
nio. Kai tapo švaru, Hiūston liepė liokajams pakeisti pigų 
ąžuolinį Keino stalą nauju, Viljamo Kento stiliaus, padary- 
tu 1740 metais. Už stalo galėjo iškart susėsti trise — du 
kompanionai ir vienas interesantas. Prie stalo ji pastatė du 
odinius fotelius ir dar vieną didžiulį, aptrauktą raudona oda, 
— specialiai Keinui. Kai pirmąsyk pamatė jį ant aukšto, be- 
mat suprato, kur jis stovės ir kas jame sėdės. 

Kai buvo pastatytas į savo vietą naujas rašomasis sta- 
las, Hiūston išsiuntė visus tarnus, išskyrus Sjuzen, į viršų ir 
jiedvi ėmėsi tvakytis kambarį užgriozdinusio šlamšto krū- 
vose. Žinojo, jog bandyti surūšiuoti dokumentus bepras- 

miška, jų buvo prikaišiota visuose kabineto kampuose, to- 
dėl Sjuzen atnešė karštus lygintuvus ir jos lygino suglam- 
žytus popierius, kruopščiai dėliojo juos į stalo stalčius. 

Prie Židinio šliejosi dvi sieninės spintos su stiklo du- 
relėmis, abi prigrūstos popierių. Vienoje jų stovėjo keturi 
tušti viskio buteliai ir šešios stiklinės, nė sykio neplautos 
per pastaruosius mažiausiai ketverius metus. 

— Išvirink jas, — tarė Hiūston, atkišusi kiek galima 
toliau nuo savęs. — Ir pasižiūrėk, kad kas rytą pas misterį 
Tagertą čia būtų švarios stiklinaitės. 

Stiklinėse spintose ji išdėliojo mažų varinių Veneros 
statulėlių kolekciją. 

— Misteriui Keinui jos patiks, — sukikeno Sjuzen, 
žiūrėdama į dailias apvalutes nuogas moteris. 

— Manau, kad jas kaip tik jam ir nupirko. 

Šiaurinėje kabineto sienoje buvo įtvirtintos dar dvi 
spintos, ir kai Hiūston atvėrė vieną jų, labai nustebo. Susi- 
maišę su popieriais, ten gulėjo pluoštai pinigų, kai kurie 
perrišti, kai kurie sugniaužti į kamuolėlius, o pavieniai ban- 
knotai pabiro iš spintos ant grindų. 

Atsidususi Hiūston ėmė juos rūšiuoti. 

— Pasakyk Albertui, kad jisai paskambintų į kance- 
liarijos krautuvę ir paprašytų tučtuojau atvežti man kasą. 
Atnešk dar porą karštų lygintuvų, ir mes pažiūrėsime, ar 
galima visą šitą šūsnį išdėlioti į tvarkingus pluoštelius. 

Išsižiojusi iš nuostabos, Sjuzen nuskubėjo daryti, kas 
jai liepta. 

Kai Keinas įžengė į savo kabinetą, ilgai jį apžiūrinė- 
jo, atkreipdamas dėmesį į tamsiai mėlyno brokato drapi- 
ruotę, gražių statulėlių rinkinį ir raudoną fotelį. Atsisėdo į jį. 

— Bent jau tu neperdažei kambario rožine spalva, — 
tarė jis. — Na, o dabar leisi man imtis savo darbo? 

Hiūston nusišypsojo ir praeidama pro šalį pabučiavo 
Jį į kaktą. 

— Aš Žinojau, kad tau patiks. Ar pripažinsi, ar ne, 

bet gražūs daiktai tau patinka. 

Jisai sugriebė ją už rankos. 

— Man rodosi, taip, — tarė jis ir pasižiūrėjo į ją iš 
apačios. 

Hiūston išėjo iš. kambario jausdamasi tarsi sklen- 
džianti ant laimės sparnų, ir laukdama pas siuvėją prisima- 
tuoti sėdėjo kvailai šypsodamasi. 

Po dviejų dienų jie surengė savo pirmąjį pobūvį, be- 
je, labai sėkmingą. Hiūston pakvietė tik keletą savo drau- 
gų, kuriuos Keinas jau pažinojo, ir jis jautėsi jaukiai, buvo 
žavus šeimininkas. Jisai pilstė šampaną damoms ir visus ly- 
dėjo per didžiąją ekskursiją po namą. 

Tiktai vėliau, pramogų metu, Hiūston išgyveno tokią 
akimirką, kai norėjo prasmegti skradžiai žemėn. Ji pasam- 
dė keliaujantį aiškiaregį, kad tasai pašnekėtų. Per pirmą- 
sias dešimtį minučių Keinas neramiai zulinosi krėsle, 
paskiau pradėjo šnekėtis su Edenu, sėdėjusiu šalimais, dėl 
žemės, kurią norėjo pirkti. Hiūston kumštelėjo alkūne jam 
į šoną, jisai atsisuko į ją ir gan garsiai pasakė, jog šitas žmo- 
gus apgavikas ir čia jisai nepasiliksiąs ilgiau nė minutės. 
Visų akyse jis pakilo ir išėjo iš kambario. 

Vėliau, kai visi svečiai išsivažinėjo, Hiūston surado 
vyrą sode. Jinai ėjo vingiuotais purvinais keliukais žemyn 
nuožulniu, apaugusiu žole šlaitu. Aukšta kalva, ant kurios 
stovėjo namas, liko jai už nugaros, o priekyje driekėsi ne- 
žinomas, stebuklingas slėnis su ūksmingais medžiais bei 
aukšta žole, ir vieninteliai čia skardenę garsai buvo paukš- 
čių giedojimas. 

— Šitas žmogus man nepatiko, — tarė Keinas neat- 
sisukdamas ir teberūkydamas atsišliejęs į medį. — Ste- 
buklų nebūna, aš negalėjau ten pasilikti ir dėtis, kad jie 
egzistuoja. 

Ji palietė pirštais jo lūpas, paskui rankomis apsivijo 
kaklą. Jisai pasilenkė, kad ją pabučiuotų, kartu spausda- 
mas jos kūną prie savęs. 

— Kaip toksai arklininkas, kaip aš, sugebėjo susukti 
galvą tokiai ledi, kaip tu? 

— Manyčiau, tiesiog pavyko, — atsakė ji prieš pabu- 
čiuodama dar kartą. 

Vienas Keino bruožų, kuris jai labiausiai patiko, bu- 
vo tai, jog jisai nesuvokė, kas tinka, o kas ne. Aplinkui su- 
kosi pašaliniai Žmonės, tarnai, kuriems galėjo dingtelti 
mintis vakare pasivaikščioti, sodininkai, kurie galėjo ieš- 
koti paliktų po darbo instrumentų, bet nė vienas jų Keino 
nejaudino. 

— Tu užsivilkusi velniškai daug rūbų, — tarė jis ir 
ėmė atseginėti suknelę, pamažu apnuogindamas jos pečius. 

Kai ji teliko stovėti vien su apatiniais, jisai grakš- 
čiai pakėlė ją ant rankų ir nusinešė per pievelę bei gėlių 
sąžalyną į marmurinę pavėsinę su medžioklės deivės Dia- 
nos statula. 

Paguldė ją ant žolės statulos papėdėje ir atsargiai nu- 
vilko paskutiniuosius jos drabužius bučiuodamas vis labiau 
apsinuoginančius kūno plotelius. 

Hiūston buvo įsitikinusi, jog niekada gyvenime dar 
nesijautė taip gerai, ir kažkur jos gelmėje pamažu ėmė gimti 
aistra, kol galop joje nebeliko nieko daugiau, be vieninte- 
lio troškimo, kad šita akimirka niekada nesibaigtų. 

Jisai glostė ir glamonėjo jos kūną, kol jai neapsvaigo 
galva. Atrodė, jog pasaulis atitrūko nuo savo vietos ir su- 
kasi aplinkui. 

Kai galų gale jisai užgulė ją, jo veide spinduliavo šyp- 
sena, tarsi būtų įskaitęs jos mintis. Ji įsikabino į jį, spaus- 
damasi vis tvirčiau ir tvirčiau, kol jiedu tapo vienu kūnu. 

Jisai ėmė judėti lėčiau, nutęsdamas jos ekstazę, ar- 
tindamas ją prie vis didesnės geismo įtampos. 

— Keinai, — nuolat kartojo jinai, — Keinai. 

Kai pagaliau jis pasiekė aukščiausią viršūnę, jos kū- 
nas ėmė trūkčioti, ir jinai suvirpėjo nuo savo pačios orgaz- 
mo spūdžio. 

Jisai gulėjo ant jos smarkiai spausdamas ją. Jo oda, 
drėgna nuo prakaito, bronziniais atšvaitais mirgėjo mėne- 
sienoje. 

— Ką tu padarei su manimi, moterie? — vos girdi- 
mai sušnibždėjo jis. 

Keinas iš lėto atsitraukė. 

— Tau šilta? Gal nori, užeikime į vidų? 

— Niekada, — tarė ji jaukiai glausdamasi prie jo. Kal- 
nų oras maloniai vėsino šlapią jos odą. Jinai pažvelgė į sta- 
tulą, kylančią šalia. 

— O ar tu žinai, jog Diana — deivė skaistuolė? Kaip 
manai, ar ji neprieštaraus, kad čia mes įsibrovėme? 

— Gal pavyduliaus, — niekinamai prunkštelėjo Kei- 
nas glostydamas glotnią jos pilvo ir šlaunų odą. 

— Kaip tu manai, kodėl Džekobas Fentonas mokėjo 
Šervinui už darbą šachtoje, jeigu savaime aišku, kad tasai 
per silpnas gauti tikrą algą? 

Keino dejonė atsitraukiant nuo jos ėjo iš pačios širdies. 

— Aš matau, kad medaus mėnuo baigėsi. Na, galbūt 
tau jis vis dar tęsiasi, kadangi dar mums nespėjus susituok- 
ti tu jau pradėjai klausinėti. Manau, apsirengti įstengsi pa- 
ti. Prieš eidamas gulti, aš dar turiu užbaigti kai kuriuos 
darbus. | 

Tai pasakęs, paliko ją vieną. 

Hiūston draskė noras apsižliumbti ir džiaugsmas dėl 
to, kad paklausė ko norėjusi. Fentonus ir Tagertus kažkas 
tvirtai siejo, ir ji buvo įsitikinusi, jog Keinas negali būti vi- 
siškai laisvas iki tol, kol neišsilaisvins iš savo nerimastingų 
minčių. 

Kitą naktį Hiūston netikėtai nubudo visa drebėdama 
ir kažkaip suvokdama, jog jos sesers gyvybei gresia pavo- 
jus. Ji girdėjo motinos dažnai kartojamą istoriją, kaip vie- 
ną sykį šešiametė Hiūston išmetė mamos mylimą arbatos 
servizą ir apsipylė ašaromis įtikinėdama, jog kažkas atsiti- 

upės vagoje, nukritusią nuo medžio ir susilaužiusią ranką. 
O tuo metu Bleir turėjo būti šokių pamokoje. 

Bet nuo tada tas keistas seserų dvynių ryšys niekuo 
nepasireiškė — iki šios nakties. Keinas paskambino Lian- 
deriui, o paskui ilgiau nei dvi valandas laikė apglėbęs Hiūs- 
ton, kol toji nustojo drebėjusi. Hiūston pajuto, jog pavojus 
praėjo, ir kietai užmigo. 

Kitą dieną Bleir atvažiavo pas Hiūston į namus ir pa- 
pasakojo apie tai, kaip iš tikrųjų ji vos neteko gyvybės. 


Praėjus keturioms dienoms po šio įvykio, į jų gyveni- 
mą įsibrovė Zakaris Jangeris. Tagertai tik sėdosi pietauti, 
kai į valgomąjį įbėgo berniukas ir jį vijęsis liokajus. Ber- 
niukas klaikiai rėkė girdėjęs, jog Keinas esąs jo tėvas, o 
jisai jau turįs vieną, tad kito jam nebereikią. Per sekundę 
jis dingo. 

Visi atrodė apstulbę, išskyrus Keiną. Jisai atsisėdo į 
savo vietą, kai kiti tuo metu tebestovėjo, ir paklausė tar- 
naitės, kokia šiandien sriuba. 

— Keinai, aš manau, tu turi jį pasivyti, — tarė Hiūston. 

— Kodėl? 

— Kad pasikalbėtum. Manding, jam plyšta širdis dėl 
to, jog tasai, kurį laikė savo tėvu, pasirodė besąs svetimas. 

— Pamelos vyras ir buvo berniuko tėvas, kiek aš ga- 
liu spręsti. Ir aš, velniai griebtų, nesirengiu jam nieko kita 
sakyti. 

— Galbūt tai turėtum paaiškinti tam vaikui. 

— Nesuprantu, kaip reikia kalbėtis su tais visokiais 
vaikais. 

Hiūston pasižiūrėjo į jį. 

— Velnio moterys! Dar vieneri tokie metai, ir aš su- 
linksiu, jei visą savo laiką gaišiu visokiausioms idiotiškoms 
tavo išmonėms. | 

Kai jis pasuko į duris, Hiūston palietė jo ranką. 

— Keinai, nesiūlyk jam jokių dovanų. Tiesiog papa- 

sakok teisybę ir pakviesk susipažinti su jo pusbroliu Janu. 

— Kodėl man nepakvietus jo apsigyventi pas mus, kad 
jisai tau padėtų prigalvoti įvairių man skirtinų užduočių? — 
jis išėjo už durų bambėdamas sau panosėje lyg ir “mirštu iš 
alkio". 

Keinas ėjo lėtai, bet Zakas judėjo dar lėčiau. Jiedu 
susigretino. 

— Ar mėgsti Žaisti beisbolą? 

Zakas atsisuko, gražus jaunas jo veidas buvo iškreip- 
tas pykčio. 

— Su tavimi — ne. 

Keinas truputį sutriko. 

— Tu neturi absoliučiai jokių priežasčių niršti ant ma- 
nęs. Kaip girdėjau, tavo tėvas buvęs geras Žmogus, ir aš to 
neketinu neigti. 

— Šio miesteliūkščio žmonės šneka, kad tu mano 
tėvas. 

— Kaip čia pažiūrėtum. Vos prieš kelias savaites aš 
nė nežinojau, kad tu esi pasaulyje. Ar mėgsti viskį? 

— Viskį? Aš... aš nežinau. Niekada neragavau. 

— Na, tai eime į vidų. Siurbtelsime po stiklinaitę, o 
aš kol kas tau papasakosiu apie mamas ir tėtes bei gražias 
merginas. 

Hiūston visą dieną nervinosi, kadangi Keinas su sa- 
vo sūnumi užsidarė kabinete ir sėdėjo ten neišeidami jau 
keletą valandų. O kai pagaliau Zakaris išėjo įraudusiu vei- 
du, jisai pažvelgė į Hiūston pro blakstienas kvailokai vyp- 
teldamas. 

— Zakaris keistokai į mane pasižiūrėjo, — pasakė ji 
Keinui. 

Keinas tyrinėjo kairės rankos nagus. 

— Aš paaiškinau jam kai ką apie tai, kaip daro vai- 
kus ir, manau, aš truputėlį įsismaginau. 

Hiūston vos neatkrago apatinis žandikaulis. 

Keinas paėmė obuolį. 

— Man reikia darbuotis, kadangi rytoj ateis Zakas 
pažaisti beisbolo su manimi ir Janu. 

Jis įdėmiai pažvelgė į ją. 

— Ar tu įsitikinusi, jog gerai jautiesi? Tu lyg ir tru- 
putį pažaliavusi. Turbūt tau nekenktų pailsėti. Rūpinima- 
sis šiuo namu atima per daug tavo jėgų. 

Jis pabučiavo ją į skruostą prieš grįždamas į kabinetą. 


Po keturių dienų Keinas nusprendė apsilankyti Vo- 
gano sporto krautuvėje ir pasižiūrėti, kokio sporto inven- 
toriaus joje yra. Jo ir Edeno komanda triuškinamai pralošė 
Jano ir Zako komandai. Keinas kėlė Janui baimę; visą savo 
vaikystę praleidęs anglies šachtose, berniukas buvo dar ne 
visai tikras, kad apkaltintų Keiną žaidžiant ne pagal tai- 
sykles. Galų gale, tiesiogine žodžio prasme, tai buvo jo 
blokštas. 

Zakas nebuvo toks savimi pasitikintis. Jis vertė Kei- 
ną paisyti kiekvienos taisyklės paraidžiui ir neleido savo 
tėvui naudotis tuo, ką Keinas vadino “kūrybiškumu". Kol 
kas Keinas pralošinėjo vieną žaidimą po kito, kadangi atsi- 
sakė laikytis kažkieno kito sumanytų taisyklių. Jisai norėjo 
perrašyti beisbolo taisyklių knygą. 

Dabar jiedu su Edenu buvo sporto krautuvėje rink- 
damiesi visa, ko reikia tenisui, taip pat dviračius, komplektą 
indiškų kuokelių ir žiedų gimnastikai. 

Kitame prekystalio gale stovėjo Džekobas Fentonas. 
Pastaruoju metu jis retai rodydavosi žmonėse, buvo linkęs 
tūnoti namie, skaityti biržos suvestines ir keikti likimą, kad 
jo vienintelis sūnus nė truputėlio nesidomi verslu. Bet nese- 
niai jam švystelėjo vilties spindulys, nes duktė, kurią jau se- 
niai laikė niekam negabia, sugrįžo namo su mažu sūneliu. 

Jaunasis Zakaris buvo toks sūnus, apie kokį tegali- 
ma svajoti: troško mokytis, buvo smalsus, labai protingas, 
net turėjo humoro jausmą. Vienintelis jo trūkumas buvo 
tai, kad vis labiau linko prie tėvo. Tas dienas, kai turėjo 
būti namie mokantis valdyti anglies šachtas, kurios vieną 

gražią dieną kaip palikimas pereis į jo rankas, leisdavo tė- 
vo namuose užsiėmęs įvairiais žaidimais. Džekobas nu- 
sprendė pleištą išmušti pleištu nupirkus berniukui visus 
sporto įrankius, kokių tik galima rasti. 

Keinas su teniso raketėmis ir dviem penkiolikos sva- 
rų svarsčiais rankose pasuko už kampo ir kaktomušom su- 
sidūrė su Džekobu Fentonu. Keinas sustojo ir pasižiūrėjo į 
jį su pykčio liepsnelėmis akyse. 

Džekobas nė truputėlio nenutuokė, kas šitas didelis, 
tamsiaveidis žmogus, išskyrus tai, jog jis kai ką miglotai pri- 
minė. Kostiumas, kuriuo vilkėjo jaunuolis, be abejo, kai- 
navo nemažus pinigus. 

— Atsiprašau, sere, — tarė Džekobas bandydamas 
praeiti pro šalį. 

— Nebeatpažįsti manęs, kai aš ne arklidėse, ką, Fen- 
tonai? 

Džekobas suprato, jog tasai Žmogus priminė jam Za- 
karį. Ir jis puikiai žinojo, kodėl Tagerto veidas išreiškė ne- 
apykantą. Jisai nusisuko. 

— Lukterk minutėlę, Fentonai! — riktelėjo Keinas. 
— Tu pakviestas į mano namus pietums po dviejų savaičių, 
skaičiuojant nuo šiandien. 

Džekobas stabtelėjo minutėlę, bet neatsigręžė į Keiną, 
o tik vos linktelėjo galvą prieš išskubėdamas iš krautuvės. 

Keinas tylomis padėjo ant prekystalio glėbį rakečių, 
o Edenas padavė pardavėjui ilgą sąrašą pirkinių. 

— Atsiųskite visa tai man į namus, — tarė Keinas 
nesirūpindamas, kaip prisistatyti. Jisai išėjo į lauką ir įlipo 
į savo ekipažą. 

Kai Edenas atsisėdo greta, truktelėjo vadžias. 

— Manau, man metas įsigyti kai ką geresnio važinėti 
po apylinkes nei šis senas griozdas. 

— Kam? Kad priblokštum Fentoną? 

Keinas pažvelgė į draugą. 

— Ką tu galvoji? 

— Kodėl tu pasikvietei senį Fentoną pietums? 


226 


Keinas sukando dantis. 

— Tu velniškai gerai Žinai, kodėl. 

— Taip, aš žinau kodėl: kad parodytum jam, jog pa- 
siekei daugiau už jį, pasigirtum gražiu savo namu ir gražiu 
stalo sidabru, ir gražia žmona. Ar tu kada susimąstei, ką 
pagalvos Hiūston, kai sužinos, jog tau ji buvo reikalinga 
lygiai taip, kaip naujas brikas? 

— Tai netiesa, ir tu tai Žinai. Hiūston kartais sutei- 
kia begalę rūpesčių, bet ji turi teigiamų ypatybių, — šypso- 
damasis pasakė Keinas. 

Edenas prašneko šaltai. 

— Anksčiau tu sakei, jog Hiūston suvaidinus savo 
vaidmenį ir atsisėdus kartu su Džekobu Fentonu už tavo 
stalo, jos atsikratysi, sugrįši į Niujorką. Jei neklystu, tu ren- 
geisi atsipirkti brangenybėmis. 

— Aš daviau jai visą skrynią brangenybių, o jinai net 
neatidarė jos. Man rodos, jai patinka kiti daiktai. 

— Jai velniškai patinki tu, ir tai Žinai. 

Keinas šyptelėjo. 

— Taigi, lyg ir taip. O kita vertus, kas žino? Jeigu aš 
neturėčiau pinigų... 

— Pinigų! Na tu ir niekšas! Tu nematai toliau savo 
nosies. Nesikviesk Fentono. Neleisk Hiūston sužinoti, ko- 
dėl tu ją vedei. Tu nežinai, ką reiškia prarasti Žmogų, kurį 
myli. 

— Nesuprantu, apie ką tu kalbi. Aš ir nesirengiu nie- 
ko prarasti. Visa, ko man reikia, — pasikviesti Fentoną pie- 
tums. Tam aš dirbau didžiąją savo gyvenimo dalį ir 
nesirengiu pats iš savęs atimti šio malonumo. 

— Bet juk tu nė nežinai, kas yra tikras malonumas. 
Abu mes dirbome todėl, jog nieko neturėjome. Nerizikuok 
viskuo, ką turi, Keinai, prašau tavęs. 

“  — Aš nieko neprarandu. Gali neateiti, jei nenori. 

— Nė už ką nepraleisčiau tavo laidotuvių, vadinasi, 
aš būtinai ateisiu. 

XXII skyrius 


Susitvarkiusi plaukus, Hiūston pastebėjo, kad jos ran- 
kos smarkiai dreba. Paskutinės dvi savaitės buvo tokios be- 
protiškos, jog nervai neatlaikė. Iš pradžių, kai Keinas 
paskelbė, jog rengiasi pasikviesti pietums Fentonus, Hiūs- 
ton labai nudžiugo. Ji pamanė tai būsiant gera dingstimi 
abiejų vyrų tarpusavio santykiams pagerinti. 

Bet greitai jos džiaugsmą pakeitė neviltis. Ji dar nie- 
kada nematė, kad Keinas būtų dėl ko toks susirūpinęs. Jis 
vis klausinėjo ją, ar visa, ką jinai numato šiam kviestiniam 
vakarui, yra aukščiausio lygmens. Jis įdėmiai išstudijavo pa- 
kvietimus ir, jeigu misis Merčison būtų galėjusi iš anksto 
paruošti patiekalus vakarienės stalui, būtų paragavęs ir jų. 
Jisai stovėjo šalia liokajaus, kai tasai poliravo senovinį 
airišką sidabrą. Pervertė visą Hiūston garderobą ir pareiš- 
kė, jog ji neturinti nieko deramo šiai progai. Jam reikalau- 
jant, ji turėjo apsivilkti baltą auksinę suknelę, beje, Keinas 
pats parinko medžiagą iš tų pavyzdžių, kuriuos modeliuo- 
tojas atvežė jam į namus. Be to, visiems užsakė naujus kos- 
tiumus ir paskirtą dieną du specialiai pasamdyti siuvėjai 
turėjo padėti vyrams apsirengti. Net tarnai gavo naują ap- 
rangą, ir Hiūston teko įkalbinėti jį, kad neverstų liokajų 
pudruotis plaukus tarsi Velso princo tarnams viename ma- 
dingų Hiūston žurnalų. | 

Baigiantis antrajai savaitei, jau visi meldė Dievą, kad 
greičiau praeitų tas vakaras. Šervinas ir Džin nebeištvėrė 
ir pabūgo, pareikšdami, jog prastai jaučiąsi ir negalėsią da- 
lyvauti. Janas, padrąsėjęs bendraudamas su Zaku, pasakė, 
jog nė už ką pasaulyje nepraleisiąs fejerverko. O be to, Fen- 
tonas, kaip šachtos valdytojas, jam buvo šėtono įsikūniji- 
mas. Jis mėgavosi, jog sėdės su savo priešu už vieno stalo 
kaip lygus su lygiu. 

Jei pas juos būtų turėjęs atvykti pats Prezidentas, vis 
vien nebūtų kruopščiau pasirengta ir nebūtų buvę įmano- 
ma surasti labiau sunerimusių Žmonių už šio namo gyven- 

tojus. Hiūston būgštavo, kad kas iš tarnų neišlietų sriubos 
Fentonui ant kelnių, nes Keinas tikrai galėtų vietoje nudė- 
ti kaltininką. 

Tačiau rankos jai drebėjo dėl to, kad Keinas pažadė- 
jo papasakoti, kas buvo tarp jo ir Fentono. Atrodė, jinai 
visada norėjusi tai sužinoti, bet dabar jautė neįveikiamą po- 
reikį pasakyti Keinui, jog daugiau to nebenorinti. 

Jos baimė sustiprėjo po vakarykščio Pamelos Fenton 
telefono skambučio. Pam maldavo Hiūston atšaukti pietus, 
motyvuodama prašymą bloga nuojauta dėl to, kas bus pa- 
sakyta per tuos pietus. Ji pastebėjo, jog tėvo širdis gali ne- 
išlaikyti ir kad jinai bijosi Keino temperamento. 

Hiūston pabandė pasikalbėti su Keinu, bet jis tiktai 
pareiškė, kad ji nieko nesupranta. Jinai atsakė, jog supras- 
tų, jei jis viską jai paaiškintų. 

Ir būtent tada jis pažadėjo viską papasakosiąs jai prieš 
pat pietus. 

Dabar apžiūrinėdama save veidrodyje, jinai pastebė- 
j0, jog ją krečia drebulys. 

Pamačiusi už nugaros Keiną, trukčiojamai atsiduso. 

— Nusisuk, — tarė jis, — aš kai ką tau atnešiau. 

Ji vėl nusigręžė į veidrodį, ir tą akimirką Keinas už- 
dėjo jai ant kaklo kaskadą briliantų. Jie apgulė jos pečius 
lyg aukšta apykaklė, mįslingomis kilpomis krisdama žemyn 
nuo raktikaulių. 

Jisai atsitraukė per žingsnį ir pasižiūrėjo į ją. 

— Gerai, — tarė jis ir paėmęs ją už rankos nusivedė 
į savo miegamąjį. 

Netardama nė žodžio ir jausdama ant kaklo sunkius 
briliantus jinai atsisėdo į mėlyno brokato krėslą prie apva- 
laus inkrustuoto stalelio. 

Keinas priėjo prie sienos plokštės, pasuko dalį deko- 
ratyvaus lipdinio į šoną ir sugraibė mažą rankenėlę. Plokš- 
te įslinko gilyn, atverdama sienoje įmontuotą seifą. 

— Labai nedaug kas žino visą istoriją, kurią noriu 
tau papasakoti. Kai kas težino jos dalį ir prikuria tęsinį, 

bet prisigalvoja neteisybės. Man pavyko surankioti ją iš ga- 
balėlių tik po daugelio metų darbo. 

Jis išėmė iš seifo odinį portfelį, atidarė jį ir padavė 
Hiūston mažą fotonuotrauką. 

— Tai mano motina. 

— Čariti Fenton, — sušnibždėjo ji apžiūrinėdama gra- 
žios moters atvaizdą: labai jauna, tamsiaplaukė, juodaakė. 

Jinai pastebėjo nuostabą Keino veide. 

— Edenas man papasakojo, kas ji. 

— Jis papasakojo tau visa, ką žinojo. 

Jisai padavė jai keturių jaunuolių nuotrauką — visi 
keturi fotografo studijoje atrodė lyg sugauti. Du buvo pa- 
našūs į Keiną. 

— Čia keturi broliai Tagertai. Pats jauniausias — Lai- 
las, Jano tėvas, kitas — Reifas, po jo Šervinas, o paskutinis — 
mano tėvas Frenkas. 

— Tu panašus į savo tėvą, — tarė ji. 

Keinas neatsakė, bet išėmė visa, kas buvo likę port- 
felyje, ant stalelio. 

Cia originalai arba kopijos visų tų dokumentų, ku- 
riuos man pavyko surasti. Jie visi susiję arba su mano tė- 
vais, arba su mano gimimu. 

Jinai permetė akimis popierius, stabtelėjusi tik prie 
šeimos medžio kopijos, iš kurios tapo aišku, jog Natanielis 
Tagertas vedė dvylikametę prancūzų grafaitę. Bet greitai 
Hiūston vėl pakėlė akis laukdama istorijos tęsinio, slypin- 
čio popieriuose ir galėjusio nušviesti Keino neapykantos 
motinos šeimai priežastis. 

Jis priėjo prie lango ir žvilgsniu apmetė sodą. 

— Nemanau, kad tu ką nors žinotum apie Gorasą 
Fentoną, kadangi jisai mirė gerokai anksčiau nei tu gimei. 
Jis buvo Džekobo tėvas. Arba mažų mažiausiai — Džeko- 
bas manė, kad Gorasas jo tėvas. Iš tiesų Gorasas nusivylė, 
kad nebesusilauksiąs vaikų ir įsisūnijo naujagimį, kurio tė- 
vai, važiuodami į Kaliforniją, tragiškai Žuvo po įsiutusių ark- 
lių kanopomis. Bet tepraėjus keletui metų, Gorasui vis dėlto 

gimė duktė, kurią tėvai pavadino Čariti, kadangi buvo be- 
protiškai laimingi. 

— Kaip man pasisekė sužinoti, nebuvo labiau išle- 
pinto vaiko už mis Čariti Fenton. Motina ją imdavo į kelio- 
nes po visą pasaulį, o tėvas pirkdavo jai viską, apie ką ji tik 
pagalvodavo. 

— O kaip elgėsi su Džekobu? — paklausė Hiūston. 

— Neblogai. Senis Gorasas išlepino savo dukterį, už- 
tat savo sūnų jis išmokė kaip išgyventi šiame pasaulyje — 
galbūt tam, kad tasai galėtų padėti Čariti po tėvo mirties. 
Džekobą išmokė valdyti imperiją, kurią sukūrė Gorasas.... 
Aš tiksliai Žinau, kaip jie susitiko! Manau, Frenką Tagertą 
įgaliojo dar kartą pasiskųsti Fentonui dėl lentpjūvės — tai 
buvo dar prie anglies šachtų įrengimą — ir jisai susitiko su 
Čariti. Kaip bebūtų, jie labai greit suartėjo ir jinai nuspren- 
dė norinti ištekėti už Frenko. Nemanau, kad į mažą suga- 
dintą jos galvutę kada nors galėjo užklysti mintis, jog tėvas 
išdrįs nepatenkinti kokių jos užgaidų.Tačiau Gorasas ne tik 
uždraudė jai tekėti už Tagerto, bet ir užrakino ją kambary- 
je. Kažkaip jai pavyko pabėgti, ir ji praleido su Frenku dvi 
dienas. Tėvo Žmonės surado ją kaip tik lovoje su mylimuo- 
ju; jinai pareiškė, jog nesiskirsianti su Frenku, net jei rizi- 
kuotų savo gyvybe. 

— Kaip baisu, — sušnibždėjo Hiūston. 

Keinas iš spintelės šalia lovos išsiėmė cigarą ir užsi- 
rūkė. 

— Ji vis dėlto jį gavo: po dviejų mėnesių pranešė tė- 
vams esanti nėščia. 

-— Tavimi, — minkštai ištarė Hiūston. 

— Manim. Gorasas išmetė dukterį iš namų ir pasa- 
kė, jog ji jam nebe duktė. Jo Žmona atgulė į patalą, iš kurio 
nebesikėlė iki mirties — keturis mėnesius. | 

— Ir tu neapkenti Fentonų, kadangi pagal įstatymą 
esi toks pat įpėdinis, kaip ir Džekobas, bet tave nugrūdo į 
arklides. 

— "Toks pat, velniai griebtų! — pratrūko Keinas. — 

Tu dar neišklausei nė pusės istorijos. Čariti išvažiavo į lin- 
dynę, kur gyveno Tagertai — vienintelį būstą, kokį galėjo 
turėti pagal Fentono mokamą atlygį, ir ėmė jų neapkęsti. 
Žinoma, niekas nenorėjo su ja šnekėtis: juk ji buvo viena iš 
Fentonų. O iš to, ką girdėjau, sakyčiau, jog niekas nė nesi- 
rengė aplaužyti jai ragų. 

„.. Po dviejų povedybinio gyvenimo su Frenku Tager- 
tu mėnesių — čia aš turiu jų santuokos liudijimą — jisai 
žuvo užgriuvus rietuvėms. 

— Ir Čariti turėjo grįžti į tėvo namus. 

— Jisai buvo toks niekšas, kokio pasaulis nematė. Ča- 
riti pabandė apsieiti be jo, tačiau vos nenumirė iš bado. Aš 
kalbėjausi su tarnaite, kuri tuo metu dirbo pas Fentonus, ir 
jinai papasakojo, jog Čariti sugrįžo būdama purvina, sulysu- 
si ir paskutinį nėštumo mėnesį. Gorasas tik metęs į ją Žvilgs- 
nį ir pasakęs, kad ji užmušusi savo motiną ir kad tegalinti 
pasilikti kaip tarnaitė. Jisai pasiuntė ją į virtuvę plauti indų. 

Hiūston pasikėlė ir atsistojo šalia vyro, uždėjusi jam 
ant peties ranką. Jinai jautė, kaip jis virpėjo nuo nesutalpi- 
namų savyje jausmų. Keino balsas pritilo. 

— Po to, kai mano motina keturiolika valandų gram- 
dė Fentono lėkštes, ji užlipo į viršų, pagimdė mane ir pas- 
kui šaltakraujiškai pasikorė. 

Hiūston apstulbusi žiūrėjo į jį. 

— Ir niekas jos neišgelbėjo? 

— Niekas. Fentonas apgyvendino ją tolimiausiame 
kambaryje ant aukšto ir, net jeigu jinai ir rėkė, niekas ne- 
galėjo išgirsti. 

— O ką darė Gorasas Fentonas? 

— Jisai ir surado ją. Kas Žino, galbūt jį užgraužė są- 
Žinė, ir jis ėjo ištaisyti padėties, bet jau per vėlai. Jinai jau 
numirė.Nedaugelis galėjo man papasakoti, kas nutiko pas- 
kui, taigi viską teko rankioti po kruopelytę. Gorasas nu- 
samdė man maitintoją, po to visai dienai užsidarė su armija 
advokatų, ir praėjus dvidešimt keturioms valandoms nuo 


232 


tos minutės, kai Čariti pasikorė, jis į;rėmė į smilkinį pisto- 
letą ir iššovė. 

Hiūston atsisėdo. Ji neturėjo ką pasakyti. Galvojo 
apie tai, kaip Keinui teko išgyventi su šia tragedija visą sa- 
vo gyvenimą. 

— Taigi tave augino Fentonai. 

— Manęs, velniai griebtų, niekas neaugino, — rikte- 
lėjo jis. — Kai po dviejų dienų nuo Goraso Fentono savi- 
žudybės paskelbė jo testamentą, pasirodė, jog visas jo turtas 
paskirtas Čariti sūnui. 

— Tau? 

— Man. Džekobui nepriklausė nė cento. Jis buvo pa- 
skirtas Keino Džekobo Tagerto, trijų dienų amžiaus, globėju. 

— Bet aš nesuprantu... — tarė Hiūston, — aš maniau... 

— Tu manei, jog aš gimiau be cento kišenėje. Džeko- 
bas neišėjo iš kambario kelias valandas po testamento per- 
skaitymo, bet jam pavyko papirkti visus iki vieno advokatus 
ir sukurpti naują testamentą, pagal kurį viskas atiteko jam. 

— O tu? 

— Žmonėms sakė, kad Čariti kūdikis miręs per gim- 
dymą, ir pirmuosius šešerius metus mane vežiojo iš vienos 
fermos į kitą. Džekobas bijojo, kad ilgėliau užsibuvęs vie- 
noje fermoje, galėčiau sužinoti tiesą apie savo gimimą. 

— Arba Tagertai galėjo sužinoti, jog tu gyvas. Aš ne- 
galiu įsivaizduoti, kad Reifas leistų šitaip apvynioti aplink 
pirštą savo giminaitį su jo paveldu. 

— Pinigai — tai valdžia, o niekas iš Tagertų niekada 
jų neturėjo. 

Hiūston perėjo per kambarį. 

— O Džekobas nenorėjo mesti to, dėl ko darbavosi 
visus tuos metus. Jis, matyt, laikė Gorasą savo tėvu, bet 
paskutinę minutę iš jo buvo atimta visa, tarsi jis nieko ne- 
reikštų. Ir viskas atiduota kažkokiam kūdikiui. 

— Ką tu, — ar tu palaikai jį? 

— Žinoma, ne. Aš tiesiog stengiuosi suprasti, kodėl 
Jis taip baisiai pasielgė. O jeigu jis būtų tvarkęs visus rei- 

kalus pasitikėdamas tavimi, ar tu, tapęs pilnamečiu, ryžtu- 
meisi išmesti jį lauk? 

— Aš nebūčiau taip galėjęs pasielgti. | 

— Bet jisai apie tai niekaip negalėjo žinoti. Na, ir 
kas dabar? Ar nori atpildo? 

— Nė velnio, ne. Aš tatai Žinojau visą laiką. 

— Ar nesirengi atsiimti pinigus iš jo atgal? Dabar 
tavo paties sūnus gyvena pas Fentonus, ir tu neišmesi jo iš 
namų, ar ne? 

— Lukterk nors vieną velnio minutę, kol susirengsi 
stoti į Fentono pusę šioje istorijoje. Visa, ko aš kada norė- 
jau, — kad Fentonas vieną sykį atsisėstų už mano stalo, ku- 
ris būtų didesnis nei jo stalas ir kurio gale sėdėtų pirmos 
klasės ledi. 

Hiūston ilgai neatitraukė nuo jo žvilgsnio. 

— Manau, turėtum papasakoti man tolesnę šios isto- 
rijos dalį. Kodėl tu pasikvietei misterį Fentoną pietums ir 
koks vaidmuo čia tenka man? — tyliai paklausė ji. Nežinia 
kodėl, jinai jautė, kaip baimė kausto jos kūną. 

Keinas atsuko jai nugarą. 

— Per visus tuos metus, kai dirbau Fentono arklidė- 
se, kiekvieną kartą, valydamas jam batus, aš maniau, jog 
pats išaukštinu save įsivaizduodamas esąs didžiuliame jo 
name. Pam ir aš pradėjome kvailioti, o kita, ką aš sužino- 
jau, buvo tai, jog jinai staiga išvažiavusi ir palikusi man 
penkis šimtus dolerių ir “sudie-brangusis-man-buvo-labai- 
malonu". Seniokas Džekobas įstūmė mane į savo kabinetą 
ir ėmė rėkti, jog man niekada nepavyksią gauti to, dėl ko 
jis darbavęsis visą gyvenimą. Tą akimirką aš maniau, jog 
jis turėjo omenyje Pam.Aš pasiėmiau pinigus ir išvažiavau 
į Kaliforniją, o po keleto metų, kai užsikaliau šiek tick tur- 
to, man tapo įdomu, ką gi Fentonas turėjęs galvoje, kai va- 
rė mane iš savo namų. Aš pasisamdžiau kelis žmones, kad 
jie ką nors sužinotų. Tai truko ilgokai, bet galų gale suži- 
nojau teisybę. 

— Ir tu sumanei atkeršyti misteriui Fentonui, — su- 

šnibždėjo Hiūston. — O aš tapau dalimi tavo plano. 

— Galima ir taip sakyti. Iš pradžių man tiesiog rei- 
kėjo nemažai pinigų, kad nesirūpinčiau dėl to, jog vėl ne- 
tapčiau arklininku. Bet po to, kai sužinojau esąs apvogtas, 
ėmiau svajoti, kaip pasikviesiu Fentoną pietums į nuosavą 
namą, ir mano namas bus penkis kartus didesnis nei jo. O 
galustalėje sėdės Pam, jo duktė, kuriai aš buvau neverta 
partija, kaip jis man pasakė. 

— Bet tu negalėjai gauti Pam. 

— Aš išsiaiškinau, kad ji jau ištekėjusi ir turi vaiką — 
nežinojau, jog tas vaikas mano, taigi teko atsisveikinti su 
mintimi vesti ją. Natūralu, jog namą turėjau pasistatyti 
Čandleryje, kadangi kitaip niekas nesužinotų, jog arklinin- 
kas iškopė į viršūnes. Ir dar norėjau, kad Fentonas galėtų 
matyti mano namą kasdien. Todėl ėmiau galvoti, kas galė- 
tų atsisėsti į Pam vietą už stalo, o aš Žinojau, jog vieninte- 
lės tikros ledi šiame mieste buvo dvynukės Čandler... Aš 
pasisamdžiau kai ką surinkti Žinių apie judvi ir iš pat pra- 
džių supratau, jog Bleir netiks. Fentonas galėtų pasijuokti 
esą visa, ko aš sugebėjęs pasiekti, — tai moteris, kurios nie- 
kas kitas neimtų. 

— Tau reikėjo tikros ledi, ledi iki panagių, — su- 
šnibždėjo Hiūston. 

— Būtent. Ir tokią suradau. Aš buvau kiek nusivylęs, 
kai pirmą kartą tau pasipiršau, o tu atsisakei. Bet buvau 
įsitikinęs, jog tu persigalvosi. Aš turiu daugiau pinigų, ne- 
gu Vestfyldas yra kada turėjęs, ir aš žinojau, kad tu ištekėsi 
už manęs. 

Jisai išsitraukė iš kišenės laikrodį. 

— Metas lipti žemyn. Aš labai seniai šito laukiu. 

Jisai paėmė Hiūston už alkūnės ir nusivedė ją laip- 
tais. Hiūston taip apstulbo, kad negalėjo kalbėti. Jai pasi- 
piršo dėl to, kad panaudotų kaip keršto įrankį. Jinai manė, 
jis norėjęs jos todėl, kad buvusi reikalinga jam, todėl, kad 
pastaraisiais mėnesiais pajutęs jai nors simpatiją, jei ne mei- 
lg. Bet iš tiesų jis tiktai naudojosi ja. 

XXIII skyrius 


Per visą vakarienę Hiūston neatsikratė pojūčio, kad 
jos oda tapusi tokia ledinė kaip ir briliantai ant kaklo. Ju- 
dėjo ir kalbėjo lyg sapnuodama. Pagelbėjo tik ilgametės tre- 
niruotės, kai tekdavo vadovauti pokalbiui bei įsakinėti 
tarnams. 

Iš pirmo žvilgsnio atrodė, jog visa ėjosi tiesiog pui- 
kiai. Pam, matyt, jautė tam tikrą įtampą ir stengėsi kuo 
galėdama padėti. Janas ir Zakas plepėjo apie sportą, Dže- 
kobas sutelkė dėmesį į valgį savo lėkštėje, o Keinas išdi- 
džiai žvelgė į visus juos. 

“Kaip jisai sumanė pasielgti su manimi vėliau, kai su- 
vaidinsiu savo vaidmenį?" — nenustojo sukusi galvą ji. Ar 
jis nesirengia išvažiuoti, kadangi savo planus čionai, Čand- 
leryje, jau įvykdė? Jinai prisiminė dažnus jo skundus, kaip 
turėjęs tvarkytis reikalus šiame mažame nuobodžiame mies- 
teliūkštyje. Kodėl ji nė sykio nesusimąstė, kam jam reikėjo 
statytis tokį namą? Kol namą tebestatė, mieste visiems tai 
rūpėjo, bet kai Hiūston pateko į paskutinių įvykių sūkurį, 
jai tatai neberūpėjo. 

Keinas pasirodė mieste ir tuojau nuvyko tiesiai pas 
Džekobą Fentoną pranešti, jog atvykęs, bei pasiklausti se- 
nio, kaip tam patinkąs jo namas. Argi sunku buvo suprasti, 
jog viskas Keino gyvenime buvo pajungta jo jausmams Fen- 
tonų atžvilgiu? 

O Hiūston tapo tik dalimi jo keršto plano. 

Štai ir viskas, kuo ji buvo Žmogui, kuriam atidavė sa- 
vo širdį: pėstininkas partijoje, kurią jis norėjo, kurią priva- 
lėjo išlošti. 

Vyras, kurį ji pamilo, pasirodė tesugebąs tiek, kad 
savo gyvenimą skirtų tokiam nuodėmingam jausmui kaip 
kerštas. | 

Maistas, kurį ji valgė, strigo gerklėje ir jinai sunkiai jį 
rijo. Kaip jinai galėjo šitaip suklysti manydama apie žmogų? 

Kai pagaliau ilga vakarienė baigėsi, Hiūston pakilo, 
kad palydėtų Pam į mažąją svetainę, suteikdama progos vy- 
rams pasimėgauti savo cigarais. 

Moterys šnekėjosi apie įprastus daiktus: sukneles, kur 
nusipirkus gėriausius apdarus bei papuošalus, kas geriau- 
sias modeliuotojas mieste — ir nė žodžio apie vakarienę, 
kurioje ką tik teko dalyvauti. Bet vieną ar du kartus Hiūs- 
ton pastebėjo, kaip įdėmiai Pam žiūri į ją. 


Keinas palydėjo Džekobą Fentoną į kabinetą, kur pa- 
siūlė jam vieną Hiūston padovanotų cigarų ir šimtamečio 
konjako airiško krištolo taurelėje. 

— Neblogai kaip arklininkui, a? — pradėjo Keinas 
žiūrėdamas į Fentoną pro cigaro dūmus. 

— Gerai, tu parodei man savo didelį namą. Na, ir ko 
tu nori dabar? 

— Nieko. Tiesiog esu patenkintas, kad tu čionai. 

— Tikiuosi, nemanai, jog aš tuo patikėsiu. Žmogus, 
išeikvojęs šitiek triūso tam, kad parodytų man, ko jis pa- 
siekė gyvenime, neužbaigs kviestine vakariene. Bet aš tave per- 
spėju, jeigu tu panorėsi pasiimti, kas priklauso man, tai aš... 

— Tai ką tu padarysi? Papirksi dar daugiau advoka- 
tų? Visi tie trys pašlemėkai dar gyvi, ir jeigu aš panorė- 
čiau, galėčiau užmokėti jiems daugiau nei tu kitados — 
tiesiog, kad sužinotų tiesą. 

— Tagertai taip ir elgiasi. Jūs visada pasiglemžiate 
tai, kas jums nepriklauso. Tavo tėvas paėmė Čariti, tokį mie- 
lą, dailų daikčiuką, ir privedė prie to, kad ji pasikorė. 

Iš pykčio Keino veidas tapo purpurinės spalvos. 

— Gorasas Fentonas buvo mano motinos mirties prie- 
žastis, O tu pavogei iš manęs visa, kas man priklausė. 

— Tu nieko ir neturėjai. Visa tai buvo mano. Aš dau- 
gelį metų tvarkiau visus reikalus, ir jei manai, kad galėjau 
atsistoti nuošaliai ir Žiūrėti, kaip visa atitenka snargliui kū- 
dikiui, greičiau būčiau jį uždusinęs. O po to tu, Tagertai, 
panorai išsivesti mano dukterį. Manai, aš ramiai būčiau lei- 

dęs tau pasielgti su ja taip, kaip tavo tėvas pasielgė su ma- 
no seserimi? 

Keinas prisiartino prie mažo senyvo Žmogaus. 

— Gerai apsidairyk aplinkui. Štai ką būčiau padaręs 
tavo dukteriai. Štai kaip būčiau su ja pasielgęs. 

Džekobas užgesino savo cigarą. 

— Nė velnio. Ar tu niekuomet nesusimąstei, kad aš, 
galimas daiktas, padariau tau paslaugą? Tai tavo neapykanta 
man padarė tave turtingą. Jeigu tau būtų atitekusi Pam ir 
jeigu tu būtum gavęs pinigų iš mano tėvo, greičiausiai nė 
vienos dienos per savo gyvenimą nebūtum dirbęs. 

Jisai pajudėjo į duris. - 

— Ir štai dar, Tagertai, pabandyk atimti iš manęs tai, 
kas, kaip manai, priklauso tau, ir aš paduosius į teismą ta- 
vo gražutę Žmonelę už neteisėtą įsibrovimą į šachtininkų 
kaimą. 

— Ką? — išsižiojo Keinas. 

— Man buvo įdomu, ar tu apie tai Žinai, ar ne, — 
nusišypsojo Džekobas. — Sveiki atvykę į turtuolių pasaulį. 
tavęs ar tavo pinigų. Ši mielą mažoji ledi, kurią tu vedei, 
iki ausų įklimpo į kurstymą maištauti. Ir ji panaudoja bet 
kokius ryšius — konkrečiai ir tavo — tam, kas galėtų iš- 
augti į kruviną karą. Geriau tu įspėtum ją, kad jeigu ji ne- 
sustos, aš nepaisysiu jos giminiavimosi su Tagertais. O dabar 
labos nakties, Tagertai, — tarė jis ir išėjo iš kambario. 

Keinas ilgai sėdėjo vienas. Jam niekas netrukdė, ir 
jisai suspėjo išgerti visą butelį viskio. 

— Mis Hiūston! — tarė Sjuzen įsiverždama į svetai- 
nę, kurią Hiūston žingsniuodama matavo. — Misteris Kei- 
nas reikalauja, kad jūs tučtuojau ateitumėte pas jį. Jis 
visiškai pakvaišo. 

Hiūston giliai atsiduso, pasitaisė iš priešakio sukne- 
lę ir nuėjo per prieangį į kabinetą. Prieš dvi valandas Džeko- 
bas padėkojo jai už maloniai praleistą vakarą ir kartu su 
dukra išvyko. Fentonams išvažiavus, ji nieko neveikė, tik 

mąstė. Iki šiol Hiūston atrodė, jog vyksta tik tai, ką patei- 
kia likimas. Dabar gi atėjo metas pačiai spręsti. 

| Jisai sėdėjo prie savo stalo, be švarko, atsagstyta ant 
krūtinės palaidine, su tuščiu viskio buteliu rankoje. 

— Aš maniau, kad tu dirbi, — tarė jinai. 

— "Tu viską sugriovei. Tu ir tavo melas viską sugriovė. 

— Aš... aš nesuprantu, apie ką tu kalbi, — tarė ji sės- 
damasi į vieną odinių fotelių prie stalo priešais jį. 

— Tu ne tik norėjai gauti mano pinigus, tu norėjai 
panaudoti mano ryšius su Tagertais. Tu žinojai, kad Fento- 
nas leis tau neteisėtai veikti dėl tavo santykių su manimi. 
Sakyk man, ar judvi su seserimi sumanėte visa tai? Kaip 
jūs norėjote panaudoti tam Vestfyldą? 

Hiūston atsistojo išdidžiai išsitiesdama. 

— Tu tauški nesąmones. Aš sužinojau, koks tavo mo- 
tinos vardas, tik vestuvių dieną. Aš negalėjau pasinaudoti 
tuo, apie ką neturėjau jokios nuovokos. 

— Aš kartą pasakiau Edenui, kad tu gera aktorė, bet 
nė pats nežinojau, kaip buvau teisus. Tu beveik privertei 
mane patikėti, jog išteki už manęs dėl meilės, tačiau visą šį 
laiką tu naudojaisi mano vardu, kad prasiskverbtum į šach- 
tininkų kaimą. 

Keinas atsistojo ir per stalą pasilenkė prie jos. 

— Visą savo gyvenimą aš dirbau dėl šio vakaro, o tu 
sugriovei jį. Fentonas pagrasė paduosiąs į teismą mano my- 
linčią žmoną ir papasakosiąs visam pasauliui, kaip tu pa- 
naudojusi mane. Aš jaų matau laikraščių antraštes. 

Hiūston atlaikė jo žvilgsnį. 

— Taip, — tarė ji švelniai, — aš važinėjau į šachti- 
ninkų kaimą, bet tai niekuo nesusiję su tavimi, juolab kad 
aš tai dariau dar gerokai prieš susitikdama su tavimi. Tu 
taip drebi dėl savo pinigų, jog manai, kad visi tik ir tegal- 
voja, kaip juos pasiglemžus. 

Hiūston atsitraukė nuo stalo. 

— Per keletą paskutinių mėnesių, — tęsė ji, — aš 

daug sužinojau apie save tavo dėka. Mano sesuo sakė, kad 
aš nelaimingiausias žmogus, kokį ji kada pažinusi, ir jinai 
būgštavo, kad nebaigčiau gyvenimo savižudybe. Aš nesu- 
pratau, kad ji buvo teisi, kadangi kol nesutikau tavęs, neži- 
nojau, kas yra laimė. Kol nepradėjau leisti dienų ir naktų 
su tavimi, aš niekada nesusimąsčiau, kodėl man, anot ta- 
vęs, “nepasiųsti visų jų velniop" ir nešokti raudona suknia. 
Būdama su tavimi sužinojau, kaip gera daryti ką nors sau, 
o ne bandyti visą laiką įsiteikti kitiems.Ir dabar aš jaučiu 
galinti pati nuspręsti, ką man daryti. Aš netrokštu gyventi 
su žmogumi, kuris pastatė tokį namą ir vedė moterį, kurios 
vesti nenorėjo, vien dėl to, kad atsiteistų su senu žmogumi, 
bandžiusiu apginti, kas jam priklausė teisėtai. Aš galiu su- 
prasti ir beveik atleisti tai, ką padarė misteris Fentonas, 
bet negaliu suprasti tavęs. Gali galvoti, jog už tavęs ištekė- 
jau dėl pinigų, bet aš ištekėjau todėl, kad įsimylėjau. Tur- 
būt aš mylėjau vyrą, kuris gyvavo tik mano vaizduotėje. Tu 
ne tas vyras. Tu man svetimas, ir aš nenoriu gyventi su sve- 
timu žmogumi. | 

Kelias sekundes Keinas Žiūrėjo į ją, paskui atsitrau- 
kė atgal. 

— Jeigu tu manai, jog aš prašysiu tavęs pasilikti, tu 
klysti. Su tavimi, vaikuti, buvo net labai smagu. Dargi ge- 
riau nei aš tikėjausi, bet man tu nereikalinga. 

— Ne, reikalinga, — tyliai tarė Hiūston bandydama 
sulaikyti ašaras, kurios tuoj tuoj galėjo nuriedėti. — Aš tau 
reikalinga labiau nei tu gali įsivaizduoti. Tačiau aš galiu 
dovanoti savo meilę tik tokiam Žmogui, kuris man rodosi 
vertas mano pagarbos. Tu ne toks žmogus, kokį tave aš įsi- 
vaizdavau. 

Keinas priėjo prie durų ir atidarė jas plačiu rankos 
gestu ją praleisdamas. 

Hiūston kažkaip pavyko praeiti pro jį ir išeiti į nak- 
ties erdvę. Ji nė akimirką nepagalvojo, kad turėtų susikrauti 
daiktus ar ką pasiimti. 

Lauke prie durų stovėjo ekipažas. 


240 


— Tu išeini, aš neklystu? — pasigirdo iš vidaus Pa- 
melos Fenton balsas. 
| Hiūston pasižiūrėjo į ją tokiu sugniuždytu žvilgsniu, 
kad Pamela užsikirto. 

— Aš Žinojau, jog atsitiko kažkas baisaus. Pas mano 
tėvą dabar lankosi daktaras. Jį taip purtė tarsi visus kaulus 
būtų sulaužę. Lipk, Hiūston. Čia aš jau turiu namus, ir tu 
gali pasilikti pas mus su Zaku, kol nesutvarkysi visų savo 
reikalų. 

Hiūston tik tylėdama įsmeigė akis į Pam, ir jai teko 
išlipti iš briko, įstumti Hiūston į ekipažą. Hiūston nesusi- 
vokė, kur esantį. Jos galvoje sukosi viena mintis: viskas baig- 
ta, visa, ką ji turėjo, prarasta. 


Keinas įsiveržė į didžiąją Jano ir Edeno svetainę ant- 
rame aukšte. 

Edenas vienas skaitė knygą. 

— Aš noriu, kad tu atkastum visa, ką gali, apie Hiūs- 
ton važinėjimus į angliakasių kaimą. 

— Kas tave domina? — pasiteiravo Edenas nenorom 
atidėdamas knygą. 

— Kada? Kaip? Visa, ką galėtum sužinoti. 

— Kiekvieną trečiadienį jinai persirengia sene, pasi- 
vadina Seidi ir vežioja į kaimą vežimus daržovių. Tarp dar- 
žovių slepia medikamentus, batus, muilą, arbatą — visa, 
ką galima ten įvežti, ir išdalina šachtininkų žmonoms. Vė- 
liau Džin Tagert surenka iš moterų pinigus ir atiduoda skolą 
Hiūston. 

— "Tu tai Žinojai ir nemanei pranešti man? — suriko 
Keinas. 

— Tu siuntei mane ją sekti, bet nė nepagalvojai pasi- 
teirauti, ką aš sužinojęs. 

— Visi mane išdavė! Iš pradžių toji maža kalaitė, o 
dabar tu. O Fentonas žinojo visa, kas dedasi. 

— Kur Hiūston, ir ką tu jai pasakei? 

Keino veidas tapo rūstesnis. 

— Ji paprasčiausiai išėjo pro paradines duris. Jinai 
negalėjo žvelgti tiesai į akis. Kai tik ji sužinojo, kad aš at- 
skleidžiau jų planus panaudoti mane ir mano pinigus savo 
tikslams, ji pabėgo. Laimingo kelio. Man čia nereikia dė- 
lių, siurbiančių iš manęs pinigus... 

Edenas sugriebė Keiną už peties. 

— Tu kvailas kalės vaikas. Ši moteris — geriausia, ką 
tau kada gyvenime pavyko surasti, o tu — nepranokstamas 
bukagalvis, jei to nematai. Tu privalai ją surasti! 

Keinas nustūmė nuo savęs jo ranką ir atsitraukė. 

— Nė velnio! Jinai pasirodė besanti tokia pati, kaip 
ir jie visi, tiesiog ji buvo brangesnė šliundra. 

Keinas net nepamatė kumščio, trenkusio jam į veidą 
ir pasiuntusio į nokdauną. Edenas stovėjo prie jo, kol tas 
trynėsi žandą. 

į — Žinai, ką aš tau pasakysiu? — tarė Edenas, — man, 
atrodo, tatai irgi įkyrėjo. Man nusibodo slapstytis nuo pa- 
saulio. Savo jaunystę aš praleidau šiuose nykiuose kamba- 
rėliuose, panašiuose į narvelius, neveikdamas nieko kito, 
kaip padėdamas tau užsidirbti pinigų. O kas iš to? Vienin- 
telis daiktas, kurį tu pirkai — šitas namas, ir tu pasielgei 
taip todėl, kad norėjai atkeršyti. Hiūston kartą pasakė man, 
jog aš nė kiek ne geresnis už tave, irgi slepiuosi nuo viso 
pasaulio tarnaudamas tau kaip pasiuntinys. Ir Žinai, aš imu 
daryti išvadą, kad ji buvo teisi. 

Edenas paėjėjo į šalį ir patrynė pirštų kaulelius. 

— Aš manau, jog atėjo metas man pradėti gyventi 
savarankiškai. Dėkui tau už viską, aš gavau pinigus už tuos 
metus, per kuriuos dirbau tavo tikslams, ir esu sukaupęs 
juodai dienai vieną kitą milijoną. Rengiuosi pasinaudoti jais 
ir imti gyventi sau. 

Jisai ištiesė ranką atsisveikinti, bet Keinas į ją ne- 
kreipė dėmesio. 

Po kiek laiko Keinas pamatė, kaip Janas, Džin ir Šer- 
vinas lipa į Edeno briką; tatai reiškė, jog be tarnų name 
nieko neliko. Jis nelaukė ryto ir juos atleido. 

XXIV skyrius 


Hiūston net nesuvokė kur esanti, kai atsidūrė Pam 
miegamajame. 

— Iš pradžių mes tave įsodinsime į karštą vonią, o 
paskui tu man papasakosi, kas dedasi. 

Hiūston nekrustelėjo, kai Pam nuėjo prileisti į vo- 
nią vandens. Jinai jau net ėmė abejoti, ar šio vakaro įvy- 
kiai iš tiesų realūs. Ji buvo įsimylėjusi vyrą, kuris ją tiesiog 
išnaudojo. : 

— Viskas, — tarė Pam įstumdama Hiūston į rožinė- 
mis plytelėmis išklotą vonią. — Kol kas renkis, o aš nueisiu 
pasižiūrėti, kaip jaučiasi tėvas. Ir, Hiūston! Gana stovėti 
kaip įkastai su tokia išraiška tarsi tuojau prasidėsianti pa- 
saulio pabaiga. 

Kadangi Hiūston ne vienerius metus treniravosi, ji 
pakluso nelyginant dresiruotas šuo, ir kai Pam sugrįžo, jau 
gulėjo didelėje vonioje iki kaklo pasinėrusi į muilo putas. 

— Daktaras Vestfyldas galų gale nuramino mano tė- 
vą, — tarė Pam. — Jis per senas ir vargu ar galėtų išgyventi 
dar vieną tokią naktį. Ką gi Keinas galėjo jam pasakyti? 
Vienintelis dalykas, galėjęs taip smarkiai jį suerzinti, tai 
kas nors siejęsis su Zakariu. Jei Keinas mano galėsiąs at- 
imti iš manęs sūnų, verčiau tegu rengiasi karui... 

— Ne, — nuvargusiu balsu ištarė Hiūston. — Jam 
nereikia savo sūnaus. Visa anaiptol ne taip tauru. 

— Manau, tu turėtum man viską papasakoti. 

Hiūston pakėlė akis į moterį, kurios ji apskritai ir ne- 
pažinojo kaip reikiant, į moterį, kuri kitados buvo jos vyro 
meilės objektas. 

— Kodėl tu man padedi? Žinau, jog tu vis dar myli jį. 

Pam akys susiaurėjo. 

— Ar jis tau tai sakė? 

— Aš žinau, kad jis... atmetė tavo pasiūlymą. 

Pam nusijuokė. į 

— Tu labai taktiška. Galiu spėlioti, kad jis, matyt, 

nusprendė nesakyti tau, jog ir aš supratau, kokie neperspek- 
tyvūs mūsų santykiai. Mes pasiekėme abipusio supratimo, 
kad jei susituoktume, vienas kitą pribaigtume per pirmuo- 
sius tris bendro gyvenimo mėnesius. Na, o dabar papasa- 
kok man, kas nutiko tarp tavęs ir Keino. Mes irgi turime 
ryšio su jūsų šeima — jei tu vis dar tuo abejotum. Pagaliau 
tai anksčiau ar vėliau taps žinoma visiems. 

“Jeigu Keinas nusprendė atimti iš Fentono pinigus, 
priklausiusius jam pagal įstatymą, tatai iš tikrųjų greit taps 
žinoma“, — pagalvojo Hiūston. 

— Ar tu žinai, kas Keino motina? — tyliai paklausė ji. 

— Nenutuokiu. Nemanau, jog man apskritai būtų ka- 
da dingtelėjusi mintis, kad jis privalėjo turėti motiną. Tik- 
riausiai todėl, kad visada buvo toks savarankiškas, jog, 
atrodė, jam nereikią tokio elementaraus daikto kaip moti- 
na. Aš net įtariu maniusi, kad jisai atsirado Žemėje savaime. 

Hiūston sėdėjo karštame vandenyje ir neskubėdama 
pasakojo Čariti Tagert istoriją, stengdamasi išlikti kuo ob- 
jektyvesnė. | 

Pam pastūmė iš vario vielos nupintą kėdę, apmuštą 
rožiniu pliušu. | 

— Aš visiškai nieko nežinojau, — pasakė ji, Hiūston 
baigiant pasakoti. — Tu sakai, jog visas mano tėvo turtas 
pagal įstatymą priklausąs Keinui. Nenuostabu, jog jis taip 
tūžta ant mano tėvo ir nenuostabu, jog mano tėvas taip tir- 
ta iš baimės. Tačiau, Hiūston, juk tu šiandien palikai Keiną 
ne todėl, kad jis negimė vargšu. Kas gi nutiko? 

Pasakotis apie save Hiūston buvo sunkiau. Teko pri- 
sipažinti, jof Keinas ją pasirinko tik po to, kai Pam kandi- 
datūra atkrito, ir dabar, suvaidinus savo vaidmenį, kurį jai 
paskyrė Keinas, daugiau jam nebesanti reikalinga. 

— Velniai jį griebtų! — tarė Pam atsistodama ir im- 
dama vaikščioti pirmyn atgal po kambarį. — Esu tikra, ji- 
sai nė truputėlio neabejojo savo teisumu, kai paskelbė tau 
vedęs tik dėl to, ko iš tavęs jam reikėję. Jisai labiausiai su- 
gadintas Žmogus iš visų, kuriuos aš esu sutikusi per savo 

gyvenimą. 

Hiūston, pajutusi pirmuosius atgijimo požymius, pa- 
suko galvą į Pam pusę. 

— Jis mėgsta vaizduotis savo gyvenimą kaip vieną di- 
delę nelaimę, bet galiu tau pasakyti, jog kaip tik jisai buvo 
tikrasis mūsų namų valdytojas, kai apsigyveno su mumis. 
Žmonės nusukdavo nuo manęs nosis dėl to, kad įsimylėjau 
vaikiną iš arklidžių, tačiau taip elgėsi todėl, kad jų arklidė- 
se niekada nebuvo nieko panašaus į Keiną Tagertą. 

Ji vėl atsisėdo į kėdę palinkdama į priekį ir visa po- 
vyza reikšdama pyktį. 

— Tu pažįsti jį. Tu matei, koks jo būdas ir kaip jis 
visiems aplinkui įsakinėja. Manai, jis kada buvo kitoks vien 
todėl, kad tapo kito tarnu? 

— Man rodos, aš apie tai niekada nesusimąsčiau, — 
tarė Hiūston. — Markas iš tikrųjų minėjo, kad Keinas bu- 
vęs tikras tironas. 

— Tironas! — užduso vėl pašokdama Pam. — Kei- 
nas viską laikė savo rankose. Mano tėvas ne kartą turėjo 
praleisti dalykiškus susitikimus, kadangi Keinas sakydavo 
negalįs duoti briko ar arklių, nes jie dar neparengti važiuo- 
ti. Vakarienę mes valgydavome tokią, kokią mėgo Keinas, 
jo skonį vertino labiau nei mano tėvo skonį. 

Hiūston prisiminė, kaip misis Merčison neatsilaikė 
Keino meilikavimams ir apskritai kaip moterys žavėjosi juo. 

— Jisai visada buvo gražus berniukas ir Žinojo, kaip 
pasiekti iš moterų to, ko jam reikėjo. Kambarinės iššluo- 
davo jo kambarį, išskalbdavo jo daiktus, atnešdavo jam val- 
gį. Jis nevaldė “Fentono anglies ir geležies" kompanijos, 
užtat valdė mūsų namą. Negaliu įsivaizduoti, kuo jis būtų 
tapęs, jei būtų sužinojęs, kad visi pinigai pagal įstatymą pri- 
klausė jam. Galbūt mano tėvas padarė jam paslaugą. Tik- 
riausiai gyvenimas arklidėse išmokė jį nors truputėlio 
kuklumo, kadangi iš prigimties jam aiškiai to trūko. 

Pam atsiklaupė šalia vonios. 

— Tu gali pasilikti pas mane kiek panorėsi. Jei nori 

žinoti mano nuomonę, aš galvoju, kad tu pasielgei teisin- 
gai palikdama jį. Negalima vesti vien tam, kad įgyvendin- 
tum kokį keršto planą. Gerai, lipk iš vonios, o aš kol kas 
paruošiu punšo, padėsiančio tau užmigti. 

Hiūston vėl pakluso jai neprieštaraudama, nusišluos- 
tė rožiniais Pam rankšluosčiais ir šmurkštelėjo į paprastus 
jos naktinukus. 

Pam sugrįžo su garuojančiu puodeliu rankoje. 

— Jeigu tai ir nepadės tau užmigti, tai tu bent jau 
nepastebėsi, jog nemiegi. O dabar kraustykis į lovą. Rytą 
galva šviežesnė. 

Hiūston išgėrė beveik visą puodelį ir greit užmigo. 
Kai pabudo, saulė jau buvo aukštai virš horizonto. Jai skau- 
dėjo galvą. Ant lovos kraštelio gulėjo tvarkingai sudėti apa- 
tiniai drabužiai ir chalatas. Iš Pam raštelio sužinojo, jog jai 
tekę išeiti ir Hiūston galinti pati pasigaminti pusryčius, o 
jeigu ko prireiktų — lai pasikviečia tarnaitę. 


— Edenai, — kalbėjo Džin Tagert, — aš net nežinau, 
kaip tau atsidėkoti už viską, ką esi mums padaręs. Tu visai 
neprivalėjai išbūti su mumis tiek laiko. 

Jie stovėjo “Čandlerio viešbučio" koridoriuje. Abu- 
du atrodė pavargę. Išvažiavę iš Keino namų, jie pasuko į 
viešbutį. Janas iš karto atsigulė pamiegoti, bet Šervinas bu- 
vo smarkiai susierzinęs dėl to, kas įvyko vakare, ir būda- 
mas silpnos sveikatos pradėjo kosėti bei dusti. Jisai vis 
nerimavo, kad Džin ir Janui vėl teksią grįžti į anglies šachtas. 

Edenas iškvietė daktarą Vestfyldą, ir Li atvažiavo tie- 
siog per kelias minutes, nespėjęs net persirengti po vizito 
pas Džekobą Fentoną. Edenas sukėlė ant kojų visus vieš- 
bučio tarnus ir privertė juos nešioti bidonus karšto vandens 
bei papildomas paklodes. Po to jis išsiuntė pasiuntinį pri- 
kelti vaistininką ir atnešti Šervinui reikalingų vaistų. 

Džin visą naktį vyriškai išbuvo prie tėvo lovos nesi- 
liaudama jo įtikinėjusi, jog nei jinai, nei Janas negrįšią į 
šachtas. 

Dabar, kai auštant Šervinui pagaliau pavyko užmig- 

ti, jie stovėjo už kambario durų. 
| — Aš nežinau, kaip tau atsidėkoti, — kartojo Džin 
gal tūkstantąjį kartą. 

— Tad ir gana bandyti tai padaryti. Ar tu nenori pa- 
pusryčiauti'? 

— Manai, kad valgykla šiuo metu jau atidaryta? 

Edenas nusišypsojo jai, nubraukdamas neklusnią 
plaukų sruogą nuo jos akių. 

— Po šios nakties visame viešbutyje taip bijo manęs, 
kad pagamins, ko tik aš panorėsiu. 

Jisai neklydo. Nuvargęs klerkas nuvedė juos į valgyk- 
1ą, nukėlė nuo vieno stalo ties langu dvi kėdes ir išėjo Ža- 
dinti virėjo. Deja, virėjas gyveno už keturių mylių nuo 
miesto, ir praėjo nemažai laiko, kol jie sugrįžo. Tačiau nei 
Džin, nei Edenas nepastebėjo, jog pralaukė daugiau kaip 
dvi valandas. 

Jiedu kalbėjosi apie savo vaikystę: Džin pasakojo, 
kaip jai tekdavo rūpintis visais vyrais šeimoje, kai numirė 
motina jai tesulaukus vienuolikos metų. Savo ruožtu Ede- 
nas prisiminė tėvus, Žuvusius per gaisrą, ir kaip jį priglo- 
bęs Keinas. 

— Keinas buvo geras man. Aš nebenorėjau nieko dau- 
giau mylėti po visko, kas atsitiko. Bijojau, kad ir jie žus, o 
aš vargu ar galėčiau dar kartą ištverti tokią netektį. 

Jis padėjo į šalį servetėlę. 

— Tu pasirengusi? Manau, šiuo metu jau visos kon- 
toros ėmė veikti. 

— Be abejo, — tarė ji pakildama nuo kėdės. — Aš 
nenorėjau atitraukti tavęs nuo darbo. 

Jis paėmė ją už alkūnės. 

— Aš neturėjau omenyje savęs. Galvojau apie mus 
visus. Tu ir aš eisime pas nekilnojamojo turto agentą ir dar 
šiandien nusipirksime namą. Jis būtinai turi būti didelis, 
kad užtektų vietos mums visiems. 

Jinai ištraukė ranką ir atsigręžė į jį. 

— Mums visiems? Nežinau, ar aš teisingai supratau, 
bet Janas, tėvas ir aš kažin ar galime gyventi su tavimi. Aš 
stosiu dirbti mieste, galbūt man padės Hiūston, o Janas ga- 
lės lankyti mokyklą ir po to dirbti, tėvas... 

— Tavo tėvas nepakels to, kad taps tau našta, o Ja- 
nas jau per didelis vaikščioti į mokyklą su kitais vaikais, 
geriau jau tegu mokosi su mokytoju, kaip anksčiau. Na, o 
tu negalėsi uždirbti tiek, kad visus išmaitintum. O dabar 
eime, padėsi man išsirinkti didelį namą ir būsi valdytoja 
pas mane. 

— Aš tikrai negaliu su tuo sutikti, — išsigandusi tarė 
ji. — Aš negaliu būti valdytoja pas nevedusį vyriškį. 

— Tavo tėvas ir pusbrolis bus duenjos tuo atveju, jei 
aš imsiu prie tavęs kibti. Ir vis dėlto keletą pastarųjų mė- 
nesių prisižiūrėjęs santuokinio gyvenimo, aš imu linkti į tai. 
Gana, Džin, užsičiaupk ir eime pavaikščioti po krautuves. 
Galbūt mums teks pirktis baldų, maisto ir visko visko, ko! 
galėsime išvykti iš viešbučio. Kaip tu manai, ar šio viešbu- 
čio tarnautojai padės mums, sužinoję, jog šitaip greičiau 
mūsų atsikratysią? 

Džin iš nuostabos nepratarė nė žodžio, kol su Edenu 
lipo laiptais į tėvo kambarį pranešti, kur jie susirengė. Ga- 
lų gale Janas, Dži ir Edenas išvyko pas nekilnojamojo tur- 
to agentą. 


Hiūston sėdėjo prie Pam pietų stalo abejingai knibi- 
nėdama dubenėlyje avižienę. 

Pam įsiveržė į kambarį, maudamasi nuo rankų balto 
zomšo pirštinaites. 

— Hiūston, visame mieste tiesiog verda įvairiausi 
gandai apie vakarykštį vakarą, — pasakė ji nepasisveikinu- 
si. — Pirmiausia, tau išėjus, antrame aukšte, miegamajame 
berods, netrukus susipešė Keinas su Edenu. Viena tarnai- 
čių sakė, jog vaidas tęsesis kelias valandas, o kai baigęsis, 
Edeną tarsi vėjas nupūtęs. 

— Ir Edenas išėjo? — paklausė Hiūston išplėsdama 

akis. 

— Ne tik Edenas, bet ir visi kiti Tagertai — Džin, 
Janas ir Šervinas. O kai jie išvažiavo, Keinas galop nulipęs 
žemyn ir atleidęs visus tarnus. 

Hiūston atsilošė kėdėje ir giliai atsiduso. 

— Jisai sakė, j0g mums sugaištąs per daug laiko ir 
nuo visų pavargęs. Aš manau, dabar jis galės dirbti, kiek 
panorės... arba išvažiuos į Niujorką ir darbuosis tenai. 

Pam nusiėmė savo prašmatnią skrybėlaitę. 

— Aš tau nepapasakojau nė pusės. Edenas ir Džin 
laikinai įsikūrė “ Čandlerio viešbutyje" ir visą naktį terori- 
zavo tarnus slaugydami Šerviną, kuris, kiek galiu spręsti, 
viena koja jau buvo karste. O šįryt jie kartu nusipirko namą. 

— Edenas ir Džin? Šervinui gal geriau? 

— Kalba, kad taip. Edenas ir Džin iš tikrųjų nusipir- 
ko tą didžiulį Straudo namą Arčer aveniu gale, priešais 
Bleir ligoninę. O po to, kai jie pasirašė popierius, — Ede- 
nas sumokėjo už namą grynais — Džin sugrįžo į viešbutį, o 
Edenas nuvyko į “Feimosą" ir nupirko — tikiuosi, aš gerai 
įsiminiau — tris moteriškas palaidinukes, dvi viršutines pa- 
laidines, skrybėlaitę, dvi poras pirštinių bei įvairių apati- 
nių rūbų. Ta nepakenčiama maža mergiščia Natan laukė jo 
ir nepaleido vargšo naivuolio, kol tasai neprisipažino, jog 
moteris, kuriai skirti šie pirkiniai, maždaug to paties ūgio 
kaip ir mis Džin Tagert. Jei Edenas dabar jos neves, galima 
sakyti, kad jos reputacijai šiame mieste — galas. 

Ji minutėlę patylėjo. 

— Ir štai ką, Hiūston. Tu geriau tai žinai. “Čandlerio 
kronika" užsimena, jog į tai, kas įvyko vakar vakarą, buvu- 
Si įpainiota dar viena moteris. 

Hiūston paėmė puodelį kavos. Į vietos laikraštėlį jai 
nusispjauti. Misteris Geitsas jau kelerius metus skundėsi, 
jog laikraštis tapęs gandų lapeliu, pasakojančiu apie keis- 
Čiausias pasaulyje mirtis ir apie tai, kur koksai anglų gra- 
fas praleidęs žiemą. Jis nustojo jį prenumeravęs po to, kai 
buvo išspausdintas pusės puslapio straipsnis, kuriame kaž- 

koks italas pareiškė, jog anglosaksės moterys bučiuojasi ge- 
riau už visas kitas pasaulyje. 

— Kurgi tu visa tai išgirdai? — paklausė Hiūston. 

— Kurgi kitur, jei ne mis Emili arbatinėje? 

Hiūston vos neužspringo kava. “Seserų sąjunga" — 
pamanė. Jinai turėjo kuo skubiau pareikalauti neeilinio su- 
sirinkimo, kad visiems praneštų, jog Džekobas Fentonas ži- 
nąs, kaip moterys maskuojasi ir nelegaliai prasiskverbia į 
angliakasių kaimą. Pakaktų to, kad jisai supyktų ant Kei- 
no, ir visos jos būtų suimtos. 

— Ar negalėčiau pasinaudoti tavo telefonu? — paklau- 
sė Hiūston. — Man reikia paskambinti keletui Žmonių. 


XXV skyrius 


Pirmiausia Hiūston paskambino motinai. Jei teko nu- 
traukti Opal rypavimus ir pasistengti nuraminti ją neatsklei- 
džiant visų įvykio smulkmenų. Pagaliau ji įtikino Opal, kad 
paskambintų kai kurioms “Seserų sąjungos" narėms. Vie- 
nintelė vieta, kur, jų įsitikinimu, nebus pasiklausoma, tc- 
beliko kambarys virš arbatinės. 

— Tad antrą valandą, — pasakė Hiūston ir pakabino 
ragelį. Paskiau ji ėmė skambinti toms, kurios jau turėjo te- 
lefonus. 

Kai moterys pagaliau susirinko mis Emili svetainėje, 
visos su lūkesčiais sužiuro į Hiūston. Ji neabejojo, kad joms 
mirtinai rūpėjo išgirsti smulkmenų apie vakar vakarą, kai 
staiga ištuštėjo Keino namas. Jinai atsistojo priešais susi- 
rinkusiąsias. Visos kantriai laukė, ką gi ji pasakys. 

— Vakar vakare gavau labai svarbios informacijos, — 
pradėjo Hiūston. — Džekobas Fentonas žino apie mūsų iš- 
vykas į angliakasių kaimus. Negalėčiau pasakyti tiksliau, 
ką jis Žino, vis dėlto čia mes susirinkome, kad tai aptartume. 

— Bet sargybiniai nieko nežino, ar nę? — paklausė 
Taja. — Žino tik pats Fentonas? Kitiems jis nieko nepasa- 


250 


kojo? Iš kur jisai sužinojo? 

— Aš negaliu atsakyti nė į vieną šitų klausimų. Ži- 
nau tik, kad jis sužinojęs apie mūsų keliones ir maskavimą- 
Si... ir jis grasino, jog mane pasodinsiąs už grotų. 

— Tave? — nustebo Bleir. — Kodėl būtent tave? Ko- 
dėl ne visas, kurios važinėjo? 

Hiūston nuleido akis. 

— Cia įpainiotas mano vyras ir jo ryšiai su misteriu 
Fentonu, bet nemanau, kad mane suimtų. 

— Mes negalime rizikuoti, — pasakė Bleir. — Tau 
teks liautis važinėjus. 

— Palaukite! — pasakė mis Emili. — Fentonas, ma- 
tyti, tai Žino jau seniai. Jis ne vakar sužinojo apie tai ir tuč- 
tuojau nubėgo grasinti tau. Argi ne tiesa, Hiūston? 
| Jinai linktelėjo. 

— Čia ne mūsų reikalas, be abejo, bet ar aš apsirik- 
siu sakydama, jog vakar Tagerto namuose įvyko daug įvai- 
rių įvykių ir, atrodo, Fentono pareiškimas, kad jisai žino 
apie tave, tėra jų dalis? 

Hiūston vėl linktelėjo. 

— Aš manau, Fentonas nusprendė, jog tai, ką mes 
darome, ne itin pavojinga, todėl tiesiog užmerkia akis, kad 
nematytų mūsų važinėjimų į kaimą. Jei mano prielaida tei- 
singa, vadinasi, aš pažįstu Džekobą, ir jis greičiausiai tie- 
siog pasijuokė iš kvailų moterėlių, kurios persirenginėja ir 
šitaip pramogauja. Aš esu už tai, kad mūsų vizitai būtų tę- 
siami. Aš netgi geriau jaučiuosi žinodama, kad mes iš da- 
lies apsaugotos. 

— Man tatai nepatinka! — tarė Meredit. 

— O kaip tu siūlai išsaugoti slaptumą? — paklausė 
Sara. — Bet kokiu atveju Fentonui tatai jau nebereikšmin- 
ga. Jis pro pirštus Žiūri į to, kas vyksta angliakasių kaime, 
liūto dalį. Prisimeni, kaip pernai suradome mirtinai sumuštą 
profsąjungos Žmogų? Oficialiai pranešė, jog tai “smurtinė 
mirtis, įvykdyta asmens ar asmenų, likusių nežinomais". Be 
abejo, Fentonas žinojo, kieno tai darbas, bet jis nenori tep- 

tis rankų. Ar tu manai, jog jis panorės paduoti į teismą gar- 
bingiausių Čandlerio miestelėnų dukteris? Mano tėvas, jei 
sužinotų bent dalelę mano paslapties, su šautuvu vaikytųsi 
Fentoną. 

— Jeigu mes tik pajuokų objektas ir esame apsaugo- 
tos paties šachtų valdytojo, tai kokia viso to slaptumo pras- 
mė? — paklausė Nina. — Kodėl mums neapsivilkus 
nėriniuotų suknelių ir nevažinėjus dalinti daiktų gražiais 
ekipažais? 

— O koks gi šachtininkas leis savo žmonai priimti 
paramą iš turtingų miesto moterų? — paklausė mis Emili. 
— Manau, jog visa tai turi likti taip, kaip yra. Hiūston, aš 
noriu, kad tu gerai pagalvotum: ar tu manai, jog Fentonas 
nori remdamasis įstatymu persekioti tiktai tave ar ir visas 
moteris? 

“Ir rizikuoti, jog bus atskleista tiesa, kaip jisai apvo- 
gė trejų metų vaiką?" — pagalvojo Hiūston. 

— Ne, — tarė ji. — Nemanau, jog mane suimtų. Siū- 
lau visa palikti kaip buvus. Tie keli vyrai, kurie žino, ką 
mes darome, gyvybiškai suinteresuoti tatai slėpti. Jeigu jau 
viskas, siūlau paskelbti pertrauką ir skirstytis į namus. 

— Vieną minutėlę, — tarė Bleir stodamasi. — Mes 
su Nina norėtume kai ką pasakyti. 

Bendromis pastangomis jos atskleidė sumanymą, apie 
kurį galvojo jau dvi savaites. Tai buvo idėja leisti moterų 
žurnalą, kuriame pridengta forma būtų pasakojama apie 
profsąjungų veiklą visoje Amerikoje. Jos paaiškino, kokio 
pobūdžio straipsniai jame būtų spausdinami, ir išdėstė sam- 
protavimų, kaip nemokamai dalinti žurnalą šachtininkų 
žmonoms. 

“Seserų sąjungos" moterys iš pradžių skeptiškai pri- 
ėmė šią idėją. Jos ir be to staiga susidūrė su baime, kad 
Fentonas demaskuos. 

— Ar mes atsidavusios savo darbui, ar ne? — paklau- 
sė mis Emili, ir jos ėmėsi aptarinėti naują žurnalą. 

Po kelių valandų aprimusios moterys išėjo iš mis Emi- 

li svetainės, ir kiekviena galvojo, jog arba ji pati, arba kas 
iš jos draugių bet kurią minutę gali būti areštuotos. 

— Hiūston, — tarė Bleir, visoms išėjus, — ar mes 
negalėtume pasikalbėti? 

Hiūston linktelėjo, vis dėlto jausdama neįstengsianti 
papasakoti seseriai visko, kas įvyko. Bleir vėl galėjo pradė- 
ti kaltinti save, o Hiūston ir be to pakako nervinimosi. 

— Tu nenori man papasakoti, kas nutiko vakar? — 


paklausė Bleir, kai jiedvi liko vienos. — Sklinda gandai, 
kad tu metei jį. Tai tiesa? 
— Visiškai, — atsakė ji sulaikydama ašaras. — Da- 


bar aš laikinai gyvenu pas Pamelą Janger, Džekobo dukterį. 

Bleir ilgai Žiūrėjo į seserį, nepatarinėdama ir nesa- 
kydama jokių pastabų. 

— Jei tau nuo to kiek palengvėtų, aš galėčiau tave 
išklausyti, bet, mano nuomone, dabar tau būtina kuo už- 
siimti, kad apie tai negalvotum. Pirmąjį “Čandlerio ledi" 
žurnalo leidinį reikia pateikti Direktorių tarybai, ir aš no- 
rėčiau, kad jis atrodytų kuo nekaltesnis ir visai nekenks- 
mingas. Man reikia straipsnių, kaip išvalyti drabužius, 
prižiūrėti plaukus, kaip karališkai rengtis iš angliakasio al- 
gos, na, ir panašiai. Manau, kad tu galėtum susidoroti su 
šiuo darbu. Eime nusipirksime rašomąją mašinėlę. Aš tau 
parodysiu, kaip su ja elgtis. 

Hiūston negalvojo, kaip leistų laiką, jeigu neberei- 
kėtų rūpintis Keinu, bet dabar ji suvokė, kad nepradėdama 
dirbti kranksotų per dienas pas Pam ir krimstųsi, jog pasi- 
rodė tokia kvaila ištekėdama už šitokio Žmogaus kaip Kei- 
nas Tagertas. 

— Taip, — tarė ji, — man reikėtų kuo užsiimti. Jau 
kai ką sugalvojau, kaip šachtininkų Žmonoms padaryti sa- 
vo lūšnas šiek tiek šviesesnes ir bent kiek pagražinti sau 
gyvenimą. 

Bleir užvertė Hiūston darbu taip, kad toji apskritai 
nebeturėjo laiko apie ką nors galvoti. Vos tik Hiūston už- 
baigdavo vieną straipsnį, Bleir sugalvodavo jai kitą užduo- 

tį. Pam taip užvaldė Bleir žurnalo idėja, kad savo virtuvę ji 
pavertė dėmių valymo laboratorija ir bandė surasti iš tik- 
rųjų efektyvų velveto išvalymo metodą. Pavakare jau visas 
namas prasmirdo amoniaku, užtat Hiūston tvirtai galėjo pa- 
rašyti, kad “kietu šepečiu gerai įtrynusios du šaukštelius 
amoniako į velveto audinį, jūs galite išvalyti jo dėmes". 
Bleir pasakė, kad šį receptą būtų galima padaryti svarbiau- 
sia numerio medžiaga. Pam patenkinta nusišypsojo, bet 
Hiūston sesers balse pajuto ironiją. 

Šis darbas pasirodė gera priežastis Hiūston neiti į lau- 
ką, kad nesusitiktų miesto gyventojų. Pam dažnai išeidavo 
iš namų niekam nesakydama, kur einanti, ir galėjo prane- 
šinėti Hiūston naujienas — kad Keinas visą laiką sėdįs vie- 
nas savo name, be tarnų ir be draugų. 

— Ir be giminaičių. Tuo jis turbūt patenkintas, — pri- 
dūrė Hiūston. — Dabar niekas nenutrauks jo darbo ir ne- 
trukdys dirbant. 

— Tu taip nesikrimsk, Hiūston, — pasakė Pam. — 
Apgailestavimas dėl to, kaip galėję būti, tik dar labiau su- 
nervina žmogų. Aš gi žinau. Kaip tu manai, ar įdėti į pir- 
mąjį numerį šį medžiagos dažymo būdą? Truputėlis 
kampešmedžio ir truputėlis kilajos. Šitaip aš jau dukart 
atnaujinau savo juodą fetro skrybėlaitę ir pavyko tiesiog 
puikiai. 

— Taip, žinoma, — išsiblaškiusi pasakė Hiūston, va- 
lydama dažus nuo rašomosios mašinėlės plaktukų. Bleir pa- 
sakojo, kad Remingtonui išradus rašomąją mašinėlę 
plaktukai vis kliūdavo vienas už kito trukdydami spausdin- 
ti. Kai valdytojai nusprendė išsiaiškinti, kas čia yra, pasi- 
rodė, jog mašininkės spausdino per greit, nepaisydamos 
mašinėlės mechanizmo, todėl buvo nuspręsta jį sukonstruoti 
taip, kad spausdinti būtų kuo sunkiau. Jie išdėstė dažniau- 
siai spaudomus klavišus įvairiose klaviatūros vietose, kad 
mašininkė ne taip greitai spėtų juos spaudyti. Atsitiktinai 
išėjo, kad viršutinė klavišų eilė buvo “JCUKEN" — niekas 
nežino, kodėl. 

Praėjus dviems savaitėms nuo tos dienos, kai Hiūs- 
ton išėjo iš Keino namo, atvažiavo jo užsakytas rožinis va- 
gonas Opal, sukėlęs mieste daug triukšmo. Apsipylusi 
ašaromis Opal atėjo pas Hiūston ir pradėjo šnekėti, kokį 
puikų Žmogų toji metusi, kaip jinai galėjusi šitaip pasielgti 
ir kad moteris, neturinti vaiko, tai ne moteris, o ir apskri- 
tai baisu pagalvoti, jog Hiūston gali likti be vyro. 

Hiūston pavyko išaiškinti motinai, jog Keinas atsisa- 
kęs jos, o ne priešingai. Iš tiesų buvo ne visai taip, tačiau 
norint nuraminti motiną, kartais galima ir sumeluoti. 

Hiūston grįžo prie savo rašomosios mašinėlės ir pa- 
sistengė negalvoti apie tai, kas liko praeityje. 


Opal Čandler Geits iš lėto kopė aukštyn Hačet gatve 
į Tagerto vilą. Ji pasakė eisianti į miestą apsipirkti, o mis- 
teris Geitsas ir nepasidomėjo, kodėl jinai apsirengė savo 
nauju kostiumu ir užsidėjo skrybėlaitę, apsiūtą lapės kai- 
liu, bet tuomet vyrai retai suvokdavo drabužių svarbą. Ji 
turėjo atrodyti kuo puikiau, kadangi rengėsi eiti prašyti Kei- 
no prisiimti Hiūston atgal — jei jisai iš tikrųjų ją išvaręs. 

Hiūston buvo atkakli, pagalvojo Opal. Tuo ji panėšė- 
jo į savo tėvą. Bilas galėjo būti geriausias draugas, bet jei 
kas sulaužydavo savo žodį, Bilas niekada, niekada jam ne- 
atleisdavo. Hiūston turėjo panašią savybę. Opal žinojo, jog 
po viso to, ką jai padarė Lianderis, jinai nebūtų dėl jo nė 
piršto pajudinusi. 

Dabar gi reikėjo ką nors daryti su Keinu. Opal buvo 
įsitikinusi, jog Keinas padarė kažką siaubingo, kažką keis- 
to, nederamo ir neprotingo. Bet, kita vertus, tai buvo ir vie- 
nas patrauklių jo bruožų: jisai buvo toks netašytas, kaip 
Hiūston — subtili. Jiedu puikiai papildė vienas kitą, ir Opal 
ketino išvysti juos vėl drauge. 

Opal pabeldė į dideles paradines duris, bet nesulau- 
kė jokio atsako. Ji atidarė jas ir įėjo į vidų. Prieangyje vieš- 
patavo tuštuma ir aplaidumas. 

Opal perbraukė pirštu per stalą prieangyje. Neįtikė- 

tina, kad šitiek dulkių gali nusėsti tik per dvi savaites. 

Ji šūktelėjo Keiną vardu, bet vėl niekas neatsiliepė. 
Iki šiol ji lankėsi šiame name tik vieną kartą ir dabar nela- 
bai gerai orientavosi jame. Prireikė nemaža laiko, kad apei- 
tų apatinį ir viršutinį aukštus. Kai ji buvo viršuje, Keino 
miegamajame, pro langą pamatė jį einantį per sodą. 

Ji veržliai nulėkė laiptais žemyn ir išbėgo į neapkar- 
pytą veją. Paėjėjusi vingiuotu takeliu žemyn, susirado jį pa- 
čioje kalvos papėdėje. Jisai stovėjo atsišliejęs į medį, 
rūkydamas vieną savo puikių aromatiškų cigarų, įsmeigęs 
žvilgsnį į tolį. 

Kai ji prisiartino, jisai vangiai pažvelgė į ją. 

— Ir kas gi jus šiandien atvedė pas mane? — atsar- 
giai pasiteiravo jis. 

Jinai giliai įkvėpė. 

— Girdėjau, kad jūs įširdote ir išmetėte iš savo na- 
mų mano dukterį. 

— Nė velnio ne aš! Tai ji paliko mane! Pasakė lyg ir 
negerbianti manęs. 

Opal prisėdo ant akmeninio suolelio po medžiu. 

— Aš to ir bijojau. Hiūston tiesiog kaip jos tėvas. Ar 
nepapasakotumėte, kas nutiko? Hiūston nė žodžio netarė. 
Ir tuo ji panaši į savo tėvą. 

Keinas tylėdamas žiūrėjo į sodą. 

— Aš žinau, kad čia jūsų asmeninis dalykas ir jeigu 
tai kiek susiję su... tarkim, su miegamuoju, aš žinau, jog 
Hiūston gali būti truputėlį išgąsdinta, bet esu įsitikinusi, 
kad jei jūs būsite pakankamai kantrus... 

— Išgąsdinta! Hiūston? Jūs kalbate apie 615) ku- 
ri ištekėjo už manęs? Lovoje ji nieko nebijo. 

Opal paraudo ir ėmė kedenti savo pirštines. 

— Na, gerai, tuomet, vadinasi, yra kas kita. 

Jinai stabtelėjo laukdama, ar jis nepradės kalbėti. 

— Jeigu jūs nerimaujate, kad išsaugočiau paslaptį, 
patikinu jus... 

— Šiame mieste paslapties vis vien neišsaugosi. Pa- 

klausykite, galbūt jūs sugebėsite suprasti, ko ji taip perpy- 
ko, — aš nesugebu. Aš žinote, kad anksčiau dirbau Fento- 
no arklidėse? Ir per visą laiką, kol dirbau ten, man nė sykio 
neleido pakilti į jo namo antrą aukštą; aš visą laiką vaizda- 
vausi, kaip turėtų jaustis tokio didžiulio namo šeimininkas. 
O vėliau, kai norėjau vesti Fentono dukterį, jis pasakė, kad 
aš nepakankamai tinkamas jai. Aš išėjau ir ėmiau daryti 
pinigus, tačiau mano galvoje vis kirbėjo svajonė, kad vie- 
nąsyk aš pasikviesiu jį į kviestinę vakarienę nuosavame na- 
me, kuris bus didesnis už jo, o už stalo sėdės mano žmona 
— tikra ledi. 

Iš pradžių Opal nesuprato, jog čia ir buvo visas pasa- 
kojimas, o visa kita jai teks prisigalvoti pačiai. 

— Dieve mano! — tarė ji po minutės. — Ar jūs ne- 
norite pasakyti, jog nusipirkote šį didžiulį namą ir vedėte 
mano dukterį tik savo svajonei įgyvendinti? 

Keinas nieko neatsakė. 

Opal nusišypsojo. 

— Ta-aip, nieko nėr stebėtina, kad Hiūston išėjo vos 
sužinojusi tai. Turbūt ji perdėm pajuto, ką reiškia būti įran- 
kiu kieno nors rankose. 

— Įrankiu! Ji mane irgi neblogai panaudojo. Ji ište- 
kėjo už manęs dėl mano pinigų. 

Opal pažvelgė į jį rimtai, jau nebesišypsodama. 

— Argi? Jūs įsivaizduojate, kaip atkakliai misteris 
Geitsas priešinosi jūsų santuokai? Iš tikrųjų daugelis žmo- 
nių įkalbinėjo ją netekėti už jūsų. Bet ji ištekėjo. O kas dėl 
pinigų — ir jinai, ir Bleir gali nesirūpinti pinigais. Jos ne 
turtingos, bet joms pakanka pinigų, kad nusipirktų bet ko- 
kių suknelių, kokių tik prireiktų. 

— Turint galvoje, kiek perka Hiūston, tai visas tur- 
tas, — mMurmtelėjo jis. 

— Jūs manote, Hiūston nori daugiau, kokių lobių, 
kurių tik jūs galite jai duoti? — tęsė Opal. — Jinai jums 
pasirodė godi? 

Keinas atsisėdo ant suolelio. 

Opal suspaudė jo plačius pečius. 

— Arjūs nesiilgite jos, a? 

— Aš pažinojau ją tik keletą mėnesių,bet, manau, aš... 
pripratau prie jos. Kartais norėjosi ją prismaugti, kadangi 
jinai vertė mane daryti, ko aš visiškai nenorėjau, bet da- 
bar... Dabar aš pasiilgstu jos niekučių, kurie amžinai volio- 
davosi po kojomis, pasiilgstu nuolatinio jos kišimosi 
pertraukiant mūsų su Edenu pokalbį. Aš ilgiuosi beisbolo, 
kurį mes žaidėme kartu su Janu ir mano sūnumi... Ilgiuo- 
Si... — jis atsistojo kaitindamas savo įniršį. — Velniai ją 
griebtų! Gailiuosi ją susitikęs. Anksčiau aš buvau laimin- 
gas Žmogus ir vėl toks būsiu. Kai pareisite, pasakykite jai, 
jog aš neleisiu sugrįžti, jeigu jinai sugalvotų atšliaužti atgal. 

Keinas nužingsniavo prie namo. Opal vos pasivijo jį. 

— Keinai, prašau, aš sena moteris, — sušuko ji ban- 
dydama neatsilikti. 

— Nematau čia nė vienos senos moters, — metė jis 
per petį. — Man reikėjo pasilikti su prostitutėmis, — su- 
murmėjo. — Joms bent jau reikia tik pinigų. 

Opal prisivijo jį jau einantį į savo kabinetą. 

— Jūs turite ją susigrąžinti. 

— To dar man betrūko. Aš nenoriu, kad ji sugrįžtų. 

Galutinai išsimušusi iš jėgų, Opal atsisėdo vėduoda- 
masi ranka. Ji nepastebimai atleido naują savo korsetą, pa- 
gamintą su plonu plieno lankeliu. 

— Jeigu jūs būtumėte netekę paskutinės vilties ją su- 
sigrąžinti, jūs jau būtumėte toli toli nuo čia. 

Keinas sėdėjo savo raudoname odiniame fotelyje ir 
tylėjo. 

— Aš nežinau, kaip ją susigrąžinti... Jeigu jinai ište- 
kėjo už manęs ne dėl pinigų, nežinau, kuo ją patraukti. Mo- 
terys! Be jos aš jaučiuosi tvirčiau. 

Jis iš padilbų pažvelgė į Opal. 

— Ar jūs manote, kad ji neatsisakytų dovanos? 

— Tiktai jau ne Hiūston. Ji tėvo principų. Atsiprašy- 
mai ir meilės prisipažinimai irgi nepadės. Jinai per daug 

nepalenkiama. Jei pavyktų ją įkalbėti persikelti atgal, jums 
reikėtų bent kiek laiko. Galbūt jums pasisektų įtikinti Hiūs- 
ton, jog vedėte ją ne trokšdamas atsiteisti su misteriu Fen- 
tonu, kurį sunkoka kaltinti už tai, kad neleido savo dukteriai 
tekėti už arklininko. 

Keinas buvo beišsižiojąs, bet tuojau užsičiaupė. Jo 
akys blykstelėjo. 

— Aš turiu planą, bet... Ne, taip neišdegs. Ji niekada 
nepatikės, kad galiu patykomis iškrėsti tokią šunybę. 

— Štai to ir reikia. Išklokite man. 

Keinas neryžtingai išdėstė savo sumanymą ir nuste- 
bo, kai Opal pareiškė, jog idėja puiki. 

— Štai ir suprask tas ledi! — murmtelėjo Keinas. 

Opal pakilo. 

— Dabar man jau metas eiti. Ak, tiesa, Dieve mano, 
vos nepamiršau. Iš tikrųjų aš čia ėjau, kad praneščiau, jog 
vagonas atvažiavo, bet vargu ar aš galėsiu priimti tokią do- 
vaną. Ji pernelyg brangi. Jūs turėtumėte atsiimti ją. 

— Įdomu, ką gi aš daryčiau su rožiniu vagonu? Jūs 
galite juo kgliauti. 

Opal.šiltai jam nusišypsojo. 

— Brangusis Keinai, kiekvienas turime savo svajo- 
nių. Gaila, ne visada jos išsipildo. Aš mirtinai bijau kelio- 
nių. Geriau svajonės ir telieka svajonėmis. 

— Na, gerai. Tad pasistatykite jį kur nors ir įsirenki- 
te ten arbatos gėrimo saloną. Ar jūs esate įsitikinusi, jog 
šis planas, dėl Hiūston, bus veiksmingas? Aš nesu tikras, 
bet noriu, kad jinai patikėtų, jog kai ką aš sugebu. 

 — Ji patikės jumis. Ir dėkui už patarimą dėl vagono, 
bet apskritai jį būtų galima ir perdažyti. 

— Jeigu jūs šios dovanos nepriimsite, aš ją atvilksiu 
prie jūsų prieangio. 
| — Kadangi ryžotės šantažuoti mane... — pasakė ji 
švytinčiomis akimis. 

Kai jinai pabučiavo Keiną į žandą, jis sudejavo. 

— Jaučiu dabar visa būsiant kaip reikia. Dėkui už va- 
goną. Tarp kitko, jūs su Hiūston pakviesti vakarienei kitą 
savaitę. Iki pasimatymo. 

Keinas ilgai stovėjo kažką bambėdamas panosėje apie 
moteris apskritai ir, skyrium imant, apie ledi. 


XXVI skyrius 


Hiūston įveikė.Žiovulį ir nuskubėjo tolyn Lyd aveniu 
stengdamasi įvykdyti visas savo užduotis, kol nepradėjo ly- 
ti. Dėl vakarykščio sąmyšio Pam namuose Hiūston taip ir 
neišsimiegojo. O nutiko štai kas. 

Zakaris nuėjo aplankyti savo pusbrolio Jano į naują 
namą, kurį nusipirko Edenas, ir pasiūlė eiti pas Keiną pa- 
žaisti beisbolo. Janui nespėjus išsakyti, ką jis manąs apie 
Keiną, Zakas pasilenkė ir iš visų jėgų davė galva į pilvą vy- 
resniam pusbroliui. Susipešė jie įnirtingai, ir peštynės tru- 
ko apie pusvalandį, kol Edenas nęužklupo jų Ir neišskyrė. 

Kai Edenas Zaką atvilko už apykaklės namo, pas Pam 
kaip tik užėjo Džekobas. Jis išvydo savo *rangųjį anūką su 
kraujo krešuliais, įbrėžimais ir mėlynėmis veide. O atitem- 
pė jį tas, kuris tiesiogiai buvo susijęs su Tagertu. 

Ir prasidėjo dar vienos kautynės. 

Pam, susirūpinusios sūnaus sveikata, nedomino, kas 
ir kodėl jį atvedė, tačiau Džekobui tai buvo ne vis viena. 
Jis tučtuojau užsipuolė Edeną. 

— Aš čia niekuo dėtas, — pasakė Edenas ir išėjo. 

Džekobas ėmė kamantinėti Zaką ir kai senis supra- 
to, jog Zakas gynęs savo tėvą, jo pykčiui nebebuvo ribų. 
Jisai persiorientavo į Pam ir visus savo kaltinimus išklojo 
jai, kaip netikusiai motinai, primindamas, iš kur jai radęsis 
vaikas. | 

Pirmą kartą Hiūston pamatė Pam temperamento raiš- 
ką ir suprato, kodėl Keinas ją atstūmė. Ir Pam, ir jos tėvas 

kalbėjo apie tai, kas vargu ar buvo galvoje. Abudu tarsi ati- 
trūko nuo grandinės. Jei Keinas ir Pam būtų nusprendę gy- 
venti kartu... Baisu net pagalvoti, kuo tai būtų virtę. 

Zakaris dalyvavo kivirče plėšomas bandymų apginti 
motiną ir troškimo stoti senelio pusėn. Nieko gera iš to ne- 
išėjo, kadangi Pam ir Džekobas drauge ėmė rėkti ant jo. 

— Tokiu būdu Tagerto nepaveiksi, — sušnibždėjo 
Hiūston po nosimi. 

Ji atsistojo tarp įraudusių rėkiančių Žmonių. 

— Zakari, — tarė šaltu ir įsakmiu tonu. Visi trys nu- 
stebę sužiuro į ją. — Zakari, tu eisi su manimi, ir tave nu- 
prausime. Misteri Fentonai, jūs pasiųsite savo briko ir 
grįšite namo. Vėliau galite atsiųsti puokštę gėlių atsipra- 
šydamas. O tu, Pamela, gali eiti į savo kambarį, nusiprausti 
ir gultis miegoti. 

Jinai stovėjo nekrusteldama, ištiesusi ranką Zakariui, 
kol Pam ir Džekobas nepakluso. Berniukas ramiai paėmė 
ją už rankos ir nuėjo kartu į virtuvę. Jis, žinoma, buvo jau 
per didelis, kad leistųsi moters prausiamas, ir vis dėlto ra- 
miai atsisėdo, nesipriešindamas, kad jį paglobotų kaip ket- 
verių metų vaiką. Po kelių minučių jis ėmė pasakoti jai apie 
peštynes. 

— Aš manau, tu buvai visiškai teisus gindamas savo 
tėvą, — tarė Hiūston. 

Zakas išsižiojo. 

— Bet aš maniau, kad tau jis nebepatinka. 

— Suaugusieji tiesiog pešasi ne taip, kaip vaikai. O 
dabar apsirenk švaria palaidine, ir mudu aisime aplankyti 
Jano. 

— Šis... nie-e... — buvo bepradedąs Zakas, bet stai- 
ga užsikirto. — Aš daugiau niekada nenoriu jo matyti. 

— Tu jį pamatysi ir gan greit, — tarė ji lenkdamasi 
prie jo, kol vos nesusidūrė nosimis. | 

— Taip, mem, — atsakė Zakas. 

Hiūston ir Zakaris išbuvo pas Edeną ir Tagertus ke- 

lias valandas. Hiūston pajuto tarsi būtų pas ką atsidūrusi 
per medaus mėnesį, kadangi Džin ir Edenas vis šaudė vie- 
nas į kitą reikšmingais žvilgsniais, kai manė, jog jų niekas 
nemato. 

Šervinas išsivedė berniukus į atokesnį kiemą rauti 
piktžolių ir rinkti akmenų. Kai Hiūston ir Zakas sugrįžo į 
namus, jis jautėsi toks nuvargęs, kad užmiršo savo įtūžį, o 
rytojaus dieną jiedu su Janu jau susitarė eiti pažaisti beis- 
bolo su kitais miesto berniukais, kuriuos sukvietė Hiūston. 

Kai ji pagaliau įsikraustė į lovą, prieš tai išklausiusi 
tris Pam atsiprašymus ir keturias padėkas, jau buvo visiš- 
kai išsekusi. Ant stalelio prie lovos stovėjo vaza su praš- 
matnia puokšte raudonų rožių nuo Džekobo Fentono Iedi 
Hiūston. 


Hiūston jautėsi pavargusi skubėdama į tramvajų, kol 
nepradėjo lyti. Jau buvo prie Čandlerio Operos rūmų, kai 
įsisiautėjo audra, sugriaudėjo perkūnija ir ant jos šliūkšte- 
lėjo vandens srautai; staiga kažkieno ranka sugriebė ją ir 
įsitraukė į gretimą alėją. Audros grumėjimas užslopino 
Hiūston riksmą. 

— Dabar visi čia sulėks, jei tu nesiliausi klykusi, — 
tarė Keinas, užspausdamas jai burną delnu. — Čia tik aš, ir 
man reikia su tavimi tik sekundę šnektelti. 

Hiūston žiūrėjo į jį pro vandens sroves, bėgusias jai 
per veidą. 

— Čia ta pati vieta, kur aš tave užspaudžiau tą pir- 
mutinį kartą, atsimeni? Aš tavęs paklausiau, kodėl tu už- 
stojai mane prieš tą nepakenčiamą bobą. Vadinasi, šiandien 
lyg ir koks jubiliejus? 

Kol jis kalbėjo, jo veidas sušvelnėjo, ir kai tik ranka 
ant jos lūpų kiek atsileido, ji klyktelėjo taip, kad galėjo pa- 
žadinti ir negyvėlį. 

Gaila, audra vėl nustelbė ją, o tie žmonės, kurių dar 
buvo netoliese, skubėjo slėptis nuo lietaus. 

— Velniai tave griebtų, Hiūston! — tarė Keinas ran- 
ka vėl užspausdamas jai burną. — Kas tau pasidarė? Aš 
viso labo tenoriu pasišnekėti su tavimi. Aš tuojau atitrauk- 
siu ranką, bet jei tu užriksi, aš sugalvosiu, kaip tave už- 
kimšti. Supratai? 

Hiūston linktelėjo, bet vos tik ją paleido, apsisuko ir 
nubėgo alėja. Keinas, keikdamas savo naivumą, paskutinę 
akimirką dar suspėjo ją sugriebti, o suknelės korsažo siūlė 
sutraškėjo ir iširo. 

Hiūston įsiutusi pasisuko į jį, metė žvilgsnį į savo suk- 
nelę, kuri dabar tesilaikė ant siūlelio. 

— Ar tu apskritai nebesiklausai, kas tau sakoma? Aš 
nenoriu šnekėtis su tavimi. Jei norėčiau, gyvenčiau su tavi- 
mi, — riktelėjo ji, bandydama perrėkti lietų. — Aš noriu 
namo. Man nusispjauti, ar tave dar pamatysiu vėl. 

Jinai jau pasisuko eiti, bet Keinas ją sulaikė. 

— Hiūston, palauk. Aš noriu tau kai ką pasakyti. 

— Gali tai padaryti telefonu, — metė ji per petį. 

— Tu, maža kalaite, — iškošė pro dantis Keinas, — 
tu išklausysi mane, kad ir kiek man tai bekainuotų. 

Jisai sugriebė ją, jos sijonas visai atplyšo, ir abudu 
nuvirto į trijų colių purvą baloje, atsiradusioje per tris ne- 
nutrūkstamas liūties dienas. Hiūston pargriuvo ant pilvo, 
veidu įsibesdama į lipnų skystį, o užvirtęs ant jos Keinas 
liko palyginti švarus. 

— Nulipk nuo manęs! — tarė ji stengdamasi nepra- 
verti lūpų, kad į burną nepatektų purvo. 

Keinas persivertė ant šono. 

— Hiūston, brangioji, aš nenorėjau sukelti tau skaus- 
mo. Man viso labo tereikėjo tik pasišnekėti su tavimi. 

Hiūston atsisėdo vidury balos, bet nemėgino stotis, 
o nusivalė purvą nuo veido į sijoną. 

— Tu niekuomet nenori nieko įskaudinti, — pasakė 
ji, — tu tiesiog darai, ką užsigeidęs, ir tau nesvarbu, kas 
yra kelyje. 

Jisai nusišypsojo jai: 

— Tu, žinok, tu labai graži, net šitaip atrodydama. 

Ji rūsčiai pažvelgė į jį. 

— Ką gi taip jau norėjai man pasakyti? 

— Aš... hm, aš noriu, kad tu sugrįžtum pas mane 
gyventi. 

Ji tebesišluostė veidą. 

— Žinoma, tu nori. Aš žinojau, jog taip ir bus. Tu ir 
Edeno netekai, ar ne? 

— Po velnių, Hiūston. Ko tu norėtum, kad aš pada- 
ryčiau, — melsčiau tave? 

— Man visiškai nieko nereikia iš tavęs. Dabar aš sva- 
joju tik apie viena: kuo greičiau patekti namo ir išsimaudyti. 

Ji ėmė stotis, įveikdama kimbantį lipnų purvą ir su- 
sipainiojusius sijono gabalus. 

— Tu niekam nieko negali atleisti? 

— O tu ar gali atleisti misteriui Fentonui? Aš bent jau 
mažų mažiausia nepanaudojau kitų savo tikslams vykdyti. 

Net per lietų Hiūston pastebėjo, kaip Keino veidą iš 
pykčio nubėrė dėmės. 

— Na, manjau gana, — tarėjis artindamasis prie jos 
ir spausdamas ją prie savęs. — Tu mano Žmona ir pagal įsta- 
tymą tu priklausai man. Aš spjaunu į tai, ar tu gerbi mane 
ar ne, myli ar ne, bet tu turi grįžti gyventi pas mane. O svar- 
biausia — tuojau pat. 

Jinai pasižiūrėjo į jį oriai, kaip tik įstengė, turint gal- 
voje jos veido išvaizdą. 

— Aš rėksiu visą kelią, kol mes važiuosime, ir pa- 
bėgsiu pirmai progai pasitaikius. 

Jis išsilenkė virš jos, ir ji atsilošė atgal. 

— Tu Žinai savo patėvio alaus daryklą? Pernai jis tu- 
rėjo kai kurių finansinių problemų, apie kurias niekam 
nešnekėjo. Prieš du mėnesius jis ypač slaptai pardavė ją vic- 
nam anonimiškam pirkėjui, leidusiam jam pasilikti jos val- 
dytoju. 

— Tau? — sušnibždėjo Hiūston, nugara jausdama 
drėgną mūro sieną. 

— Man. O praėjusį mėnesį aš nusipirkau Nacionali- 
nio banko Čandlerio skyrių. Įdomu, kas nukentėtų, jei nu- 
spręsčiau uždaryti šį kromelį? 

— Tu šito nepadarysi, — atsikvėpė ji. 

— Ką tik tu sakei, jog aš darau, ką užsigeidęs, — ne- 
svarbu, kas yra mano kelyje. O dabar aš noriu, kad tu su- 
grįžtum į mano namus. 

— O kam? Aš niekuomet tau nieko nereiškiau. Visa, 
dėl ko buvau tau reikalinga, — priartinti atpildo Džekobui 
Fentonui valandą. Tikriausiai galima buvo surasti ir kitą, 
geresnę... 

Jisai nebekreipė dėmesio į jos žodžius. 

— Tad ką pasakysi? Ar tu pasiaukosi, kad išgelbė- 
tum visą miestą? Suprantama, mano namas ir mano lova — 
kankinės laužas. 

Staiga jisai sugriebė ją už smakro, šiurkščiai glamo- 
nėdamas drėgną, purviną jos odą. 

— Ar aš dar įstengsiu įskelti tavy ugnį? Ar įstengsiu 
priversti klykti iš pasitenkinimo? 

Jisai palenkė galvą tarsi ketintų ją pabučiuoti, bet su- 
stojo per colį nuo jos lūpų. 

— Tu, kiek galiu spręsti, neturi jokio pasirinkimo. Ar- 
ba tučtuojau važiuoji su manimi, arba viso būrio Žmonių 
užstatytas turtas jiems nebesugrįš. Ar tavo išdidi moralė 
svarbesnė už duonos kąsnį daugeliui žmonių? 

Ji sumirkčiojo patekus į akį lašui vandens — ar čia 
buvo ašaros, ar lietus, ji negalėjo suprasti. 

— Aš gyvensiu su tavimi, — pratarė ji, — bet tu net 
neįtari, kokia šalta gali būti Ledinė Ledi. 

Jisai neatsakė, tik pakėlė ją ant rankų ir nusinešė į 
savo briką, stovėjusį netoliese. Visą kelią iki Tagerto vilos 
nė vienas taip ir neištarė nė žodžio. 

Hiūston nebuvo per sunku tapti šalta savo vyrui, ir 
tik vieną sykį ji vos nevirptelėjo. Jinai pernelyg gerai atsi- 
minė, kodėl jis ją vedė ir kokia kvailė pasirodė ji pamaniu- 
si, kad myli šį egoistą vyrą. Lianderis, šiaip ar taip, su ja 
pasielgė garbingai pasakęs tiesiai, ko jam iš jos reikią. 

Hiūston atliko tik pačias būtiniausias namų šeiminin- 
kės pareigas — nė kiek ne daugiau. Ji vėl pasamdė tarnų, 
net nerengė jokių pasilinksminimų ir šnekėdavosi su Kei- 
nu tik kai neišvengiamai reikėdavo, nereaguodavo į jo pri- 
silietimus — tai būdavo užvis sunkiau. 

Sunkiausia buvo pirmoji naktis sugrįžus. Jisai užėjo į 
jos miegamąjį ir iš lėto prisiglaudė ją. Hiūston neleido sa- 
vo kūnui jos išduoti. Ji liko šalta kaip plienas. Tai galbūt 
buvo pats sunkiausias poelgis per visą jos gyvenimą, bet ji- 
nai nesirengė mylėtis su juo po to, kai jis taip ja pasinau- 
dojo. Pavyko susilaikyti ir tuomet, kai jisai atsitraukė ir 
pasižiūrėjo į ją liūdnomis tarsi mažo šunelio akimis. Ji pa- 
galvojo, kad jisai naudojasi savo žvilgsniu kaip priemone 
tikslui pasiekti. 

Kitą rytą jis užėjo į jos kambarį ir pakėlė nuo grindų 
mažą skrynelę. Hiūston žinojo, jog čia buvo jo vestuvinė 
dovana. Ji visą laiką žinojo, kas joje yra, bet laukė, kol jis 
pats jai įteiks. Ir dabar, kai jisai išvertė ant jos kelių maž- 
daug milijono dolerių vertės briliantų, viena, ką ji galėjo 
galvoti, — kokie jie šalti. Beveik tokį patį šaltį ji juto savyje. 

Keinas atsitraukė per žingsnį ir laukė jos reakcijos. 

— Jeigu tu nori mane papirkti... — pradėjo ji. 

Jisai nutraukė. 

— Velniop viską, Hiūston! Na, ar aš turėjau tau pa- 
pasakoti apie Fentoną iki vestuvių? Man ir be to tada buvo 
sunku, nes tu siekei Vestfyldo net stovėdama prie altoriaus. 

Jisai palaukė, ar ji neatsakys. 

— Tu gi neneigsi, jog norėjai Vestfyldo? 

— Man rodos, nesvarbu, ko noriu aš. Juk tu gali pri- 
mygtinai remtis savo nuostata. Tu norėjai namo, kuris pri- 

blokštų misterį Fentoną, tu norėjai žmonos, kad pasigir- 
tum jam. Nesvarbu, jog namas kainavo milijonus, o Žmona 
— gyva būtybė su savo jausmais. Tau vis viena. Tu turi at- 
kakliai siekti savo tikslo, ir tepasisaugo tas, kas bandytų 
tau pastoti kelią. 

Keinas netaręs nė žodžio išėjo iš kambario. 

Briliantai žėrėjo ant Hiūston kelių, ji nežiūrėdama 
nustūmė juos ant apkloto keldamasi iš lovos. 

"Dienomis ji skaitydavo savo svetainėje. Tarnai užei- 
davo su visokiais klausimais, bet kitą laiką likdavo viena. 
Vienintelė viltis buvo tai, kad Keinas pamatys, jog neno- 
rinti su juo gyventi, ir ją išleis. 

Praėjus savaitei nuo jos sugrįžimo, jisai įsiveržė į jos 
kambarį, gniauždamas rankoje banko sąskaitas. 

— Kokį velnią visa tai turėtų reikšti? — rėkė jis. — 
Iš misis Hiūston Čandler Tagert sąskaitos išimti pinigai už 
maudymosi miltelius, du jardus kaspino ir Tagerto namo 
telefono sąskaitoms apmokėti. 

— Man rodos, aš esu vienintelė, besinaudojanti čia 
telefonu, todėl aš ir turiu mokėti už jį. 

Jisai atsisėdo į krėslą priešais ją. 

— Hiūston, ar aš buvau kada šykštus tau? Ar kada 
skundžiausi, kiek tu išleidi? Ar kada sakiau, ar ką dariau, 
kad pamanytum, jog slepiu nuo tavęs pinigus? 

— Tu mane apkaltinai, kad ištekėjau už tavęs dėl pi- 
nigų, — šaltai atsakė ji. — Kadangi tu taip brangini savo 
pinigus, gali juos pasilaikyti. 

Jis buvo neprašnekąs, bet staiga susičiaupė. Ilgai Žiū- 
rėjo į sąskaitas, o paskui pagaliau tyliai prabilo. 

— Šiandien aš išvažiuoju į Denverį ir nebūsiu namie 
gal tris dienas. Norėčiau, jog tu pasiliktum čia. Aš neno- 
riu, kad įkliūtum į kokią nelaimę, pavyzdžiui, bandydama 
sukelti sumaištį anglies šachtose. | 

— O ką tu padarysi nekaltiems žmonėms, jei aš pa- 
bandysiu? Išmesi porą šeimų į šaltį? 


267 


— Gal tu nepastebėjai, bet vis dar vasara. 

Jisai priėjo prie durų. 

— Tu ne itin gerai pažįsti mane, tiesa? Aš liepsiu ban- 
kui siuntinėti tavo sąskaitas man. Pirk, ko užsigeisi. 

Tai taręs, paliko ją vieną. 

Vos tik jis išėjo, ji priėjo prie lango ir pasižiūrėjo į 
žemai plytintį miestą. 

— Mane tu irgi nelabai gerai pažįsti, Keinai Tager- 
tai, — sušnibždėjo ji. — Tu neįstengsi visam laikui manęs 
uždaryti šiame name. 

Po trijų valandų, įsitikinusi, kad Keinas išvažiavo iš 
namų, jinai paskambino tėvui Tomui ir liepė jam ruošti ve- 
žimą, kadangi rytoj Seidi numato aplankyti “Mažosios Pa- 
melos" šachtą. 


XXVII skyrius 


Hiūston, persirengusi Seidi, neskubėdama važnyčio- 
jo ir artėjo prie angliakasių kaimelio ant kalvos. Apvažiuo- 
jant kelio duobę, kurių po ilgalaikių liūčių atsirado gan 
gausiai, jai pasirodė, kad išgirdo užpakaly kažkokį garsą. 
Pernai vasarą po standžiai pririštu brezentu pateko katė, 
tad pamanė, kad ir dabar taip atsitikę. 

Suragino arklius ir susikaupė važiuodama į kalną. 
Prie vartų ji meldėsi, kad katė ar, kaip atrodė iš garso, ke- 
lios katės sėdėtų tykiai, kol nepravažiuos pro sargybinius. 
Jos nė kiek nedžiugino mintis, kad iš smalsumo jie nuspręs 
apieškoti vežimą. 

Kai sargybiniai pasiliko užpakaly, Hiūston su paleng- 
vėjimu atsikvėpė. Šįryt ji skambino Džin, ir po trinkančio 
prisipažinimo, jog vakar vakare Edenas paprašęs jos ran- 
kos, Džin papasakojo, kad Reifas dabar dirbąs pamaino- 
mis kapinėse ir kad Hiūston privažiavus kaimą jis jau būsiąs 
namie. Reifas nežinojo apie Hiūston, bet Seidi jis norėjo 

pristatyti vienai moteriai, kuri padės platinti daržoves ir 
kontrabandos prekes. Džin nebuvo garantuota, ar ta mote- 
ris žino, kas Seidi yra iš tikrųjų. 

Hiūston pasuko vežimą priešais Tagertų namus ir su- 
stojo kaip tik tuo metu, kai pro duris išėjo Reifas. 

— Sveikas, sveikas, — šūktelėjo Seidi sunkiai nusi- 
keberiodama nuo pasostės savo storu ir senu kūnu. 

Reifas linktelėjo žiūrėdamas į ją taip įdėmiai, kad 
Hiūston teko nusisukti, slepiant veidą po plačiabryle 
skrybėle. 

— Aš girdėjau tarsi tu rengeisi ką surasti, kad padė- 
tum man atsikratyti viso šito. Dabar, kai Džin susirengė 
tapti ledi, manau, mes daugiau ir nebepasimatysime. 

Seidi pradėjo atraišioti vieną brezento kampą. 

— Čia lyg ir katės įsikraustė. Reikėtų jų atsikratyti. 

Ji pažvelgė į Reifą atvyniodama brezentą ir išimda- 
ma vieną kopūsto galvą, kad pasigirtų puikia savo preke. 
Bet kai vėl pažvelgė į vežimą, jai sulinko keliai ir ji įsikibo 
į vežimo šoną, kad nepargriūtų: iš po kopūstų galvų šaipy- 
damasis gašliai mirktelėjo Keinas Tagertas. 

Reifas sugriebė Seidi viena ranka ir vienu metu pasi- 
žiūrėjo į vežimą. 

Keinas atsisėdo, nusipurtė apkibusias daržoves. 

— Ar tu apkurtai, Hiūston? Nejau negirdėjai, kaip 
šaukiau tave? Maniau, pakratysiu kanopas, nes kartais iš- 
vis negalėjau kvėpuoti. Velniai tave griebtų, moterie! Aš gi 
pasakiau, kad šiandien nevažiuotum į šachtas. 

Reifas žvilgčiojo į vieną ir į kitą, paskui suėmė Hiūs- 
ton už smakro ir pasuko į šviesą. Gerai įsižiūrėjus, buvo 
galima ant veido pastebėti grimą. Ilgainiui Hiūston įgudo 
laikyti panarinusi galvą ir, be to, ji įsidėmėjo, jog Žmonės 
niekada atidžiai nežiūri vienas į kitą. Jie matė, jog ji sena 
moteriškė, ir niekas dėl to nesuabejojo. 

— Aš netikėjau tuo, — pažeminęs balsą prašneko 
Reifas. — Jums geriau užeiti vidun ir pasišnekėti. 

Keinas atsistojo greta jos, skaudžiai sugriebė ją už 
alkūnės ir beveik įbruko į mažą Reifo namiūkštį. 

— Aš sakiau, kad tu šito nedarytum, — pradėjo Kei- 
nas. Jis pasižiūrėjo į savo dėdę. — Tu žinai, ką daro Čand- 
lerio damos? Trys ar keturios jų persirengia štai šitaip ir 
įveža tarp daržovių paslėptus neleistinus daiktus. 

Hiūston išsisuko iš Keino rankų. 

— Visa ne taip jau blogai, kaip tu bandai pavaizduoti. 

— Juo blogiau, kad Fentonas tai Žino ir gali bet ku- 
riuo metu paduoti jas į teismą. Atrodo, jis laiko savo kumš- 
tyje gerą pusę visų gerbiamų miesto šeimų, 0 jos šito nė 
nenutuokia. 

Reifas akimirką pažvelgė į Hiūston. 

— Kas per neleistini daiktai? 

— Nieko ypatingo, — atsakė ji. — Medikamentai, 
knygos, arbata, muilas — visa, ką galima paslėpti daržovė- 
se. Visai ne tai, ką jis sako. O dėl misterio Fentono — jei 
jisai visa Žino ir iki šiol nieko nesiėmė, galbūt jis mus den- 
gia sekdamas, kad niekas mums netrukdytų. Galų gale mes 
niekam nieko blogo nedarome. 

— Niekam! — aiktelėjo Keinas. — Brangute, aš tau 
kada papasakosiu, kas yra akcininkai. Jei Fentono akcinin- 
kai sužinos, kaip tu ištrauki apvalią sumelę tiesiog jiems iš 
gerklės, jie visus jus pakabins kartuvėse. Bet jei imsis Fen- 
tono, jisai pasinaudos jumis ir visais jūsų tėveliais bei vyre- 
liais, kurie pasisuks jam po ranka, kad pats išsinarpliotų iš 
šios bėdos. Esu įsitikinęs, jog Fentonui labai patinka, ką 
jūs darote, kadangi jisai bet kurią akimirką galėsiąs pasi- 
naudoti savo valdžia garbingiausioms Čandlerio šeimoms, — 
bet visa tai tik iki tol, kol jo investuotojai nesuuodė. 

— Kad tu šantažuoji žmones, dar nereiškia, jog ir ki- 
ti šitaip elgsis. Galbūt misteris Fentonas... 

Ji stabtelėjo, nes Reifas tiesiog išstūmė ją lauk. 

— Manau, tau būsiant geriau nueiti prižiūrėti veži- 
mo. Ta moteris, kuri norėjo tau padėti, gyvena gretimame 

name. Tik pasibelsk — ji jau pasirengusi. 

Po šių žodžių jis užtrenkė duris jai prieš pat nosį. 

— Kiek tai truko? — paklausė Reifas Keiną. — Ir 
kaip ji tvarko pinigus, gautus pardavus maistą? 

Keinas nežinojo, ką atsakyti į dėdės klausimus, bet 
jiedu kartu galėjo daug ką išsiaiškinti. Reifas pritarė Kei- 
nui dėl to, kodėl Fentonas leidžia moterims važinėti į šach- 
tininkų kaimą. 

— Jinai išparduos viską, nespėsi nė mirktelti, — pa- 
sakė Reifas. — Tad ką gi tu dabar numatęs veikti? Ar leisi 
jai ir toliau važinėti ir rizikuoti? Jei sargybiniai sužinos, 
jog ji vedžiojo juos už nosies kelerius metus, pirmiausia jie 
atliks savo pareigą, o jau paskui paklaus, kas ją gynė. 

— Aš jai sakiau, kad šiandien ji neturi važiuoti čia, ir 
matai, kaip ji klauso manęs. Vos tik nusprendė, jog aš išva- 
žiavau, nusipirko visą krūvą daržovių ir atvažiavo. 

— Ar jinai sumokėjo už jas? 

Keinas pasitraukė kėdę ir atsisėdo. 

— Dabar ji nelabai laiminga su manimi, bet visa su- 
siklostys. Aš jau tai darau. 

— Gal tu nori pasikalbėti apie tai, aš klausau, — ta- 
rė Reifas ir atsisėdo priešais giminaitį. 

Keinas niekada gyvenime su niekuo nesikalbėjo apie 
asmenines savo problemas, bet pastaruoju metu viskas ėmė 
sparčiai keistis. Jisai kai ką pasakojo Opal ir dabar norėjo 
išsakyti savo dėdei. Galbūt jis sugebės jam padėti. 

Keinas papasakojo Reifui, kaip jis augo Fentono ar- 
klidėse, papasakojo apie savo svajonę pastatyti didžiulį na- 
mą. Reifas supratingai linkčiojo, tarsi visa, ką kalbėjo 
Keinas, jam būtų artima ir gerai suprantama. 

— Vienintelis dalykas, dėl kurio Hiūston tiesiog ne- 
besusivaldė, — kai sužinojo, kodėl aš ją vedžiau; ir tuoj pat 
paliko mane. Aš priverčiau ją sugrįžti, bet jai kažkodėl tai 
ne itin patinka. 

— Tu sakei norįs, kad jinai sėdėtų su tavimi užstalėje 

per tą kvailą vakarienę. Na, o kas paskiau? Kas gi paskiau? 

Keinas ėmė apžiūrinėti nagus. 

— Man nereikėjo Žmonos ir aš maniau, kad jinai bu- 
vo įsimylėjusi tą Vestfyldą, kuris apgavo ją. Taigi man atro- 
dė, jog ji tik džiaugsis nusikračiusi manęs po vakarienės su 
Fentonu. Nusprendžiau padovanoti jai dėžę brangenybių 
ir sugrįžti į Niujorką. Visas idiotizmas ir slypi tame, kad aš 
vis dėlto padovanojau jai brangenybes, bet ji nė nepažvel- 
gėįjas. 

— O kodėl tau jos nepalikus ir nesugrįžus į Niujorką? 

Keinas atsakė ne iš karto. 

— Aš nežinau. Man lyg ir patiko čia. Aš mėgstu kal- 
nus, ir čia ne taip karšta vasarą kaip Niujorke, ir... 

— Ir tau patinka Hiūston, — šypsodamasis ištarė Rei- 
fas. — Ji tarsi dailus mažas daikčiukas. Aš greičiau sutik- 
čiau turėti tokią moterį, kaip ji, negu visą Niujorko valstiją. 

— Tad kaip atsitiko, jog tu nevedęs? 

— Visos, kurios man patiko, nenorėjo tekėti už manęs. 

— Rodos, jog ir man yra taip pat. Kai buvau abejin- 
gas, ar Hiūston ištekės už manęs, ar ne, ir maniau, jog ga- 
lėtų tikti bet kuri kita, jinai kartojo mylinti mane. O dabar, 
kai supratau, jog vargu ar galėsiu be jos normaliai gyventi, 
ji Žiūri į mane tarsi į mėšlo krūvą. 

Abu vyrai minutėlę patylėjo mąstydami, koks netei- 
singas kartais būna šis pasaulis. 

— Ar nori viskio? — paklausė Reifas. 

— Neatsisakyčiau. 

Kai Reifas nusisuko paimti butelio, Kcinas pirmą kar- 
tą įsižiūrėjo į namų aplinką. Jis sumetė, jog visas ūkis su- 
tilptų viename jo vonios kambaryje. Namas buvo toks 
nešvarus, kad joks apvalymas negalėtų nieko pakeisti. Švie- 
sos buvo labai maža, ore tvyrojo visiško skurdo smarvė. 

Ant židinio stovėjo skardinė su arbata, du stiklainiai 
daržovių ir tai, kas pagal viską turėjo būti pusė kepaliuko 
duonos, susukto į skudurą. Keinas neabejojo, kad tai vie- 

nintelis maistas visame name. 

Visiškai nelauktai Keinas prisiminė kambarius virš 
arklidžių, kur jis augo. Savo paklodes ir rūbus jis siuntė 
Fentono skalbėjoms, o kai užaugo, meilindavosi kambari- 
nėms, kad jos tvarkytų jo kambarį. Ir maisto visada būdavo 
gausu. 

Ką gi, pasak Hiūston, ji vežiojusi angliakasiams? 
Vaistus, muilą, arbatą? Visa, ką galima paslėpti kopūsto 
galvoje. Keinui iš tikrųjų niekada neteko jaudintis dėl duo- 
nos kąsnio. Ir kur jis begyveno, niekada negyveno taip, kaip 
gyvenama čionai. 

Kai pakėlė akis į lubų kampą, kuriame žiojėjo neuž- 
dengta skylė, susimąstė, kaip gi jo motina, išaugusi praban- 
gos aplinkoje, tiek laiko išgyveno šiame name. 

— Ar tu pažinojai mano motiną? — tyliai paklausė Kei- 
nas, kai Reifas pastatė ant stalo skardinį puodelį su viskiu. 

— Taip. 

Reifas Žiūrėjo į šitą žmogų, kuris buvo jo giminaitis, 
pažįstamas ir kartu toks nepažįstamas. Kartais Keino ges- 
tas versdavo Reifą galvoti, jog priešais jį sėdi Frenkas, o 
kartais Keinas taip žvelgdavo į žmones, kad jam PEESTS 
vo mieląją Čariti. 

Reifas atsisėdo už stalo. 

— Jinai gyveno su mumis tik keletą mėnesių, ir jai 
buvo sunku, bet jinai buvo ne iš bailiųjų. Visi mes manė- 
me, jog Frenkas laimingiausias Žmogus žemėje. Kad tu bū- 
tum ją matęs... Per dienas ji dirbdavo, valydavo, ruošdavo, 
o paskui, prieš baigiantis Frenko pamainai, taip susitvar- 
kydavo pati, tarsi rengtųsi susitikti su prezidentu. 

Keinas akimirką žvilgterėjo į dėdę. 

— Girdėjau, kad ji buvo išlepintas vaikas ir niekino 
kitas moteris, dėl ko visos jos ir nekentė. 

Reifo veidas net paraudo iš pykčio. 

— Aš nežinau, kas tau taip sakė, bet tasai — niekin- 
gas melagis. Kai užmušė Frenką, ji tapo abejinga tam, ar 

gyvena, ar ne. Ji pasakė važiuojanti namo gimdyti, kadangi 
žinojo, jog Frenkas būtų linkėjęs vaikui geriausios kloties, 
1 g kūdikio gimimo džiaugsmą pasidalinti su savo tė- 

„„Niekšas! — Reifas užduso. — Po to mes sužinojome, 
jOg Časiti ir jos kūdikis mirė, o jos tėvas iš sielvarto nusi- 
šovė. Šervinas ir aš džiaugėmės, kad paskutinės Čariti va- 
landos buvo laimingos, kad tėvas ją vėl priėmė į savo namus. 
Daug metų niekas mūsų negirdėjo apie tave ar apie tai, kad 
Čariti nusižudė. 

Keinas norėjo paklausti, kodėl Reifas nieko nedarė, 
kai jie tatai sužinojo, bet tik pasiėmė puodelį ir gerokai 
truktelėjo. Jisai sakė Hiūston, jog pinigai duoda Žmogui val- 
džią. Ką galėjo padaryti Tagertai, kai jie vos plūduriavo? O 
be to, jisai ir pats neblogai įsitaisė. 

— Aš čia galvojau... — pasakė Keinas žiūrėdamas į 
puodelį. — Iš pradžių mes su tavimi nesutarėme ir pama- 
niau, kuo galėčiau padėti... 

Bet jau tardamas šiuos Žodžius jis suvokė, kad ne- 
vertėjo taip kalbėti. Hiūston sakė, kad savo pinigus jis nau- 
dojąs kitiems Žmonėms išnaudoti. Jisai pasižiūrėjo į dėdę 
ir pamatė, kaip tasai išsitiesė laukdamas, kuo Keinas už- 
baigs sakinį. 

— Janui labai patinka žaisti beisbolą, o Zakui irgi, 
bet dabar juos matau nedažnai. Tad aš ir pamaniau, kad 
gal galėčiau čia vaikinams organizuoti beisbolo komandą. 
Visa, ko reikia, aš, be abejo, nupirksiu. 

Reifas atsipalaidavo. 

— Vaikams patiktų. Gal tu galėtum ateiti sekmadie- 
nį, kai jie nedirba šachtose. Manai, jog Fentonas sutiks? 

— Manau, sutiks, — tarė Keinas ir baigė gerti viskį. — 
Manau, geriau eisiu paieškoti savo žmonos. Kaip rodo jos 
elgesys su manimi pastaruoju metu, jinai iš tiesų galėjo ma- 
ne čia palikti. | 

Reifas atsistojo. 

— Geriau eisiu aš. Manau, grįžti namo tau teks po 

vežimu. Jei sargybiniai pamatys, kad tu išvažiuoji, nors ne- 
buvai atvažiavęs, jie taps įtaresni, ir tuomet kitos damos, 
atvažiuosiančios vėliau, gali įkliūti į bėdą. 

Keinas linktelėjo. Jam ši idėja nepatiko, tačiau žino- 
70, jog taip reikia. 

— Keinai, — tarė Reifas jau nuo durų. — Jei sutik- 
tum, duočiau tau patarimą dėl Hiūston. Būk kantresnis su 
ja. Moterys kartais randa tokių idėjų, kurių vyrai nepajė- 
gia suprasti. Pabandyk pasimeilinti jai. Tu gi parodei kaž- 
ką, kas patraukė ją pirmą kartą, tad gal tau pavyks visa 
pakartoti iš pradžių. 

— Ji nepakenčia dovanų, — sumurmėjo Keinas. 

— Galbūt tu dovanoji jai, ko nereikia. Sykį viena mer- 
gina dėl manęs tiesiog kraustėsi iš proto, ir visa, kas ją pa- 
traukė, tebuvo viso labo mažas šunelis, kurį aš padovanojau. 
Tiesiog kiemo šuniūkštis, bet jinai labai jį pamilo. Ji man 
iš tikrųjų buvo dėkinga, jei tu supranti, ką turiu omenyje. 

Šyptelėjęs ir mirktelėjęs Reifas išėjo iš trobelės. 


Visą kelią iki namų ji laukė, kada gi jisai parodys sa- 
vo jausmus, bet nieko taip ir neįvyko. Jis prisėdo šalia jos 
ant sėdynės, kai tik sargybiniai dingo iš akių, ir nors Hiūs- 
ton neištarė nė žodžio, plepėjo ar apie gamtovaizdį, ar apie 
savo reikalus. Keletą kartų ji buvo pasišovusi atsakyti, bet 
susivaldydavo prisiminusi, jog jo neapkenčia. Jisai greit su- 
pras, kad daugiau ji niekada jo nepamilsianti, ir išleis ją iš 
savojo kalėjimo. 

Namuose jis mandagiai palinkėjo jai labos nakties ir 
nuėjo į savo kabinetą. Kitą dieną užėjo į jos svetainę per 
pietus ir nė žodžio netardamas suėmė už alkūnės. Jie nuli- 
po žemyn į virtuvę, kur jau laukė misis Merčison suruošta 
pintinė su maistu piknikui. Nepaleisdamas jos rankos, jisai 
nusivedė ją į patį sodo galą — prie Dianos statulos, kur 
jiedu sykį mylėjosi. 

Hiūston stovėjo nekrusteldama, kol jis tiesė staltie- 
sę ir dėliojo produktus, o paskiau jam teko tiesiog jėga pri- 

versti ją atsisėsti. Valgant, nors ji vos teparagavo maisto, 
Keinas neužsičiaupė. Jis pasakojo jai dar kažką apie savo 
verslą, paminėjęs, kaip dabar sunku, išėjus Edenui. 

Hiūston nieko neatsakinėjo, tačiau jos tylėjimas, ro- 
dos, jo netrikdė. 

Kai baigė valgę, Keinas prigulė padėjęs savo galvą 
jai ant kelių ir kalbėjo toliau. Pasakojo apie pokalbį su Rei- 
fu, apie savo motiną. Jis šnekėjo, koks apgailėtinas ir ne- 
švarus Reifo namas, kad jis nė iš tolo nepalyginamas su tais 
kambariais, kuriuose augęs pats Keinas. 

— Kaip tu manai, ar galėčiau ką padaryti, kad iš ten 
ištraukčiau dėdę Reifą? Jis jau toli gražu nebejaunas, ir no- 
rėtųsi jam kuo padėti. 

Hiūston minutėlę susimąstė. Ji dar nebuvo girdėjusi 
tokių klausimų iš Keino. | 

— Tu negali siūlyti jam darbo, nes tatai jis suvoktų 
kaip išmaldą, — tarė ji. 

— Aš taip ir pagalvojau. Nežinau, ką daryti. Jei tau 
kiltų kokių idėjų, pasakyk man, gerai? 

— Gerai, — netvirtai atsakė, o prieš akis jai išniro 
vaizdas, kaip Reifas vaikštinėjo su Pamela. Tai buvo nepa- 
prasta pora. 

— Dabar turiu eiti dirbti, — tarė jis ir staiga nuste- 
bino ją netikėtai karštai pabučiuodamas. — Kodėl tau kol 
kas nepailsėjus čia, sode? 

Jis paliko ją vieną, ir Hiūston vaikštinėdama po sodą 
apžiūrinėjo augalus. Rožyne, pasiėmusi iš sodininko žirkles, 
nusikirpo kelis žiedus. Pirmą kartą per tą laiką, kai buvo 
belaisvė Keino name, ji pasielgė neprisiversdama. “Jei 
šeimininkas ir blogas, dar nėra priežasties neapkęsti na- 
mo“, — pasakė pati sau, teisindamasi, jog papuošė namą 
gėlėmis. 

Kai Keinas atėjo vakarieniauti, valgomasis kvepėjo 
šviežiai nuskintų žiedų aromatu, ir jisai visą laiką plačiai 
šypsojosi Hiūston. 

Kitą dieną pietums atvažiavo Bleir, kad papasakotų 


276 


apie savo draugą iš Pensilvanijos, daktarą Luisą Blikerį, tal- 
kinusį jai ligoninėje. Ji paklausė Hiūston, ar jai gera. Atro- 
dė, jog nežinia kodėl Bleir nebejautė neapykantos Keinui. 

— Visa kol kas kaip ir anksčiau, — atsiduso Hiūs- 
ton. — O kaip tu laikaisi? 

Bleir susvyravo. 

— Li su tuo susitaikys, esu tikra. 

— Su kuo susitaikys? 

— Dabar jis truputėlį pyksta ant manęs. A-aš... va- 
žiavau su juo pasislėpusi brike. Bet geriau pakalbėkime 
apie tave. 

— Pasikalbėkime apie žurnalą. Aš turiu tau du nau- 
jus straipsnius. 


Sekmadienį Keinas pakėlė Hiūston iš lovos, steng- 
damasis stovėti kuo atokiau nuo jos. Jis numetė ant lovos 
tamsiai rožinę suknelę, papuoštą siaurutėmis juodo velve- 
to juostelėmis. 

— Apsirenk šitą ir kuo greičiau susiruošk, — paliepė 
prieš išeidamas. 

Po keleto minučių jis grįžo užsimovęs plisuotas kel- 
nes, su šviesiai žydra flanelės palaidine ir jūreiviškomis pet- 
nešomis. Minutėlę stabtelėjo apžiūrinėdamas Hiūston, kuri 
stovėjo priešais su apatiniais rūbais: siauras liemenukas pa-: 
kėlęs krūtis virš apatinuko nėrinių, juodos šilkinės kojinės 
su išsiuvinėtomis peteliškėmis aptempę blauzdas, įsiavusi į 
mažas odines šliures. | 

Gal minutėlę spoksojo į ją, paskiau pasisuko ir išėjo 
iš kambario tari būtų nebesusivaldęs, jei užtrukęs bent aki- 
mirką ilgiau. 

Hiūston numetė chalatą, kurio griebėsi pirmą akimir- 
ką, bet juo taip ir neapsirengė. Ir atsiduso. Sau ji pasakė, 
jog čia buvęs palengvėjimo, o ne apgailestavimo atodūsis. 

Keinas nepasakė, kur jie važiuoja, o paprasčiausiai 
padėjo jai įlipti į ekipažą ir truktelėjo vadžias. Hiūston ne- 
klausinėjo, kur jisai išsiruošė, bet jos veide atsispindėjo 

nuostaba pamačius, jog Keinas pasuko į kelią, einantį į “Ma- 
žosios Pamelos" šachtą. 

Sargybiniai praleido juos nieko nepaklausę, o kai jie 
atsidūrė anapus vartų, Žmonės išėjo iš namų ir sekė iš pas- 
kos. Hiūston pamojavo kelioms moterims, kurias pažinojo. 

— Jos neatpažįsta tavęs, kai esi tokia švari, — per- 
spėjo Keinas. 

Ji sukinėjosi iš vienos pusės į kitą stebėdama, kaip 
vis daugiau ir daugiau Žmonių jungiasi prie jų, o aplinkui 
švytėjo daugybė.vaikiškų šypsenų. 

— Ką tu padarei? — paklausė ji. 

— Ten, — atsakė rodydamas pirštu. Priešais, kaimo 
vidury, atsivėrė didelė laukymė, įėjimas į šachtą buvo kito- 
je pusėje. Laukymės centre, tiesiog baloje, stovėjo medi- 
nės dėžės. 

Keinas sustabdė ekipažą ir padėjo Hiūston išlipti, o 
du berniūkščiai juodais nuo anglies dulkių veidais paėmė 
už apynasrio arklį. Juos bemat apsupo minia Žmonių. 

— Na, pirmyn, vaikai! — garsiai tarė Keinas ir nusi- 
šypsojo eidamas prie dėžių. 

Kol Hiūston stebėjo, kaip berniukai išpakuoja dėžes, 
jiems iš užpakalio priėjo Reifas. 

— Dėžes atvežė prieš dvi dienas, ir aš pagalvojau, 
jog neprieštarausite, jei pasakysiu, kas jų viduje. Jie nuo 
tada vis šokinėja apie jas ir niekaip negali nusiraminti, — 
pasakė Reifas uždėdamas ranką ant peties savo giminaičiui. 

Hiūston nustebusi pasižiūrėjo į ranką ant savo vyro 
peties ir atsisuko susidomėjusi, ką gi vaikai rado dėžėse. 
Jie ištraukė beisbolo uniformas, blokštus, gaudykles, ka- 
muoliukus, plieno antveidžius ir dar daug ką. 

Keinas lūkuriuodamas žiūrėjo į Hiūston. 

“ Ar tatai jis padarė vien norėdamas mane priblokš- 
ti?", susimąstė jinai. Ji matė susižavėjusius tėvus ir vaikus. 

— O ką tu atvežei mergaitėms? 

— Mergaitėms? — nustebo Keinas. — Mergaitės juk 
negali Žaisti beisbolo. 

— Ne? O kaip dėl teniso, lankų, dviračių, gimnasti- 
kos, fechtavimo? 
| — Fechtavimo? — piktai pakartojo Keinas. — Manau, 
niekas negalėtų įtikti jums, mis Lėdine Ledi. Jūs geresnė už 
visus, niekas negali jums prilygti, argi ne? — paklausė jis 
rengdamasis apsisukti ir nueiti pas berniukus, jau mojavu- 
sius blokštais ir mėčiusius aukštai į orą kamuoliukus. 

Hiūston išėjo iš minios. Galbūt ji per griežta jam. Gal 
jai reikėjo pagirti jį už tai, ką padaręs vaikams. Ji visuomet 
norėjo, kad tai įvyktų, o kai jos svajonė išsipildė, pasirodė 
esanti nedėkinga. 

Mažų mažiausiai ji dar galėjo pasistengti, kad diena 
eitų sėkmingai, o ne stovėti kur kampe ir pūstis. Jinai pri- 
ėjo prie vienos mažos mergytės ir pradėjo jai aiškinti pa- 
grindines beisbolo taisykles. Po kelių minučių aplink 
Hiūston susirinko minia moterų, mergaičių ir net vyrų, tų, 
kurie nė karto nematė, kaip šis žaidimas žaidžiamas. Kol 
Keinas ir Reifas subūrė kelias berniukų komandas, Hiūs- 
ton surinko kitus palaikyti žaidėjų, nepaisant, kad daugelis 
jų apie beisbolą kaip reikiant nenusimanė. 

Po dviejų valandų nuo žaidimo pradžios prie jų pri- 
važiavo didelis furgonas, traukiamas keturių arklių. Visi su- 
stojo kaip įbesti, manydami, jog nutiko kokia nelaimė. 

Įraudęs ir smarkiai suprakaitavęs vežikas pasirodė 
besąs pats misteris Voganas, sporto krautuvės savininkas. 

— Tagertai! — šūktelėjo jis Keinui tramdydamas ark- 
lius. — Paskutinį kartą aš išpildau tavo prašymą. Man nu- 
sispjaut, ar tu perki visą mano krautuvę, bet aš nesirengiu 
niekam dirbti sekmadieniais. 

— Ar viską atvežei? — paklausė Keinas prieidamas 
prie brezentu dengto furgono. — Ir baik laidęs gerklę. Už 
tuos pinigus, kuriuos išleidau tavo krautuvėje per keletą 
paskutiniųjų mėnesių, aš iš tikrųjų galėjau ją visą nusipirk- 
ti iš tavęs. 

Minia nusijuokė, su pasitenkinimu suvokdama, ko- 
kios galios suteikia Žmogui pinigai, ir jis gali sakyti visa, ką 

nori ir kam nori. Bet Hiūston vis dar apžiūrinėjo furgoną. 

— Gerai, žvilgterk čia, — pasakė Keinas ištraukda- 
mas teniso raketę. — Nemanau, kad ji praverstų mums žai- 
džiant beisbolą. 

Jisai pasisuko į mažą mergytę, stovėjusią šalia. 

— Gal tu žinai ką daryti su šiuo daiktu? 

Vaikas paėmė raketę, bet nepasitraukė nė per žingsnį. 

— Ar matai šta-ai tą damą)? Ji parodys tau, kaip nau- 
dotis juo. 

Hiūston priėjo tiesiai prie vyro, apkabino jo kaklą ir 
pabučiavo — labai nudžiugindama stovėjusius aplink. Ji pa- 
bandė ištrūkti, bet Keinas nepaleido. 

— Manau, galų gale suradau tinkamą dovaną, — pa- 
sakė jis kažkam per petį, vis stipriau spausdama“ prie sa- 
vęs Hiūston. 

Atsigavusi ji išgirdo Reifo juoką. 

Per kitą dienos dalį Hiūston neturėjo laiko gilintis į 
savo mintis, kadangi aiškino kaip žaisti įvairius žaidimus ir 
surengė teniso bei šaudymo iš lanko varžybas. Kamuolių, 
žiedų, kuokelių, lynų ir kitų žaislų netrūko. Jos rankos nuo- 
lat buvo užimtos, ir mamos padėjo jai raminti vaikus, ma- 
niusius, jog jiems ko pritrūksią. 

Nespėjo Hiūston nė apsižiūrėti, kaip atėjo vakaras. 
Keinas priėjo ir apkabino ją per pečius. Kai jinai pažvelgė 
į jį iš apačios į viršų, jau Žinojo, jog vis dar myli jį. Galbūt 
jis buvo ir ne toks, kokį įsivaizdavo, galbūt jis galėjo nugy- 
venti visą savo gyvenimą tegalvodamas vien apie kerštą ir 
gal šiandien bandė parodyti savo neapykantą Džekobui Fen- 
tonui, bet šią akimirką jai tatai nerūpėjo. Ji prisiekė mylėti 
ji, gerą ar blogą, ir ši jo neapykantos manija buvo to blogio 
dalis. Pažvelgusi į jį, jinai suprato visada jį mylėsianti, ne- 
svarbu, kokie motyvai lemtų jo poelgius. Ji pasiliks su juo 
ir mylės jį, net jei jis atimtų iš Fentono viską, ką tas turi. 

— Ar tu pasirengusi, brangioji? — paklausė jis. 

— Taip, — atsakė Hiūston, ir šis Žodis ėjo iš pačios 
širdies. 

XXVIII skyrius 


Keinas nežiūrėjo į Hiūston, kai jiedu išvažiavo iš ang- 
liakasių kaimo ir pravažiavo pro niūrius sargybinius. Jisai 
tvirtai laikė vadžias ir neatitraukė akių nuo kelio. 

Užtat Hiūston į jį tik ir težiūrėjo. Ji negalėjo supras- 
ti, kaip jos išdidumas leido mylėti žmogų, pasinaudojus; ja. 
Bet žvelgdama į jį, jinai suvokė, jog tatai pranoksta jos jėgas. 

Kalvos papėdėje, prieš posūkį į pagrindinį kelią, Kei- 
nas sustabdė ekipažą. Saulė leidosi už horizonto nudažy- 
dama saulėlydį raudonai oranžiniu ūku. Skaidrus kalnų oras 
vėso skleisdamas švelnų šalavijų aromatą, kelias buvo pri- 
barstytas angliakrosnių kokso, o vėjas draikė medžių pūkus. 

— Ko sustojome? — paklausė ji, kai jisai apėjo briką 
ir ištiesė jai ranką. 

— Mano mylimoji, — atsakė jis nukeldamas ją, — 
man rodosi, jog aš nebegaliu laukti, kol pasieksime namus 
ir imsime mylėtis. 

— Keinai... — ji bandė prieštarauti. — Čia mes ne- 
galime sustoti. Kas nors mus pamatys. 

Daugiau ji nieko nebepasakė, nes jisai prisitraukė ją, 
suspaudė savo glėbyje ir pradėjo švelniai glostyti nugarą. 
Hiūston prigludo prie jo duodama valią geismui, kurį taip 
ilgai tramdė. 

Jis atsitraukė ir palietė jos veidą ranka. 

— Ašilgėjausi tavęs, brangioji, — sušnibždėjo. — Aš 
taip ilgėjausi tavęs. 

Per sekundę visas švelnumas išgaravo, ir jo burna go- 
džiai prisispaudė jai prie lūpų. 

Hiūston karštai atsakė. Jos kūnas tirpo ir virė nuo jo 
palytėjimų, pats savimi užpildydamas visus jo kūno įlinkius. 

Staiga jisai atsitraukė ir pažvelgė jai į veidą, kupiną 
žavesio bei aistros. Susivaldęs Keinas paėjėjo prie briko, 
išsiemė iš jo gabalą brezento. Patiesęs jį už krūmų, tolėliau 
nuo smalsių žvilgsnių, ištiesė jai rankas. 

Hiūston iš lėto artėjo neatitraukdama nuo jo akių ir 
negalvodama daugiau apie nieką, išskyrus būsimą malonumą. 

Jo rankos truputį virpėjo, kai pradėjo nurenginėti ją, 
lėtai vieną po kitos atsegdamas mažas sagutes. 

— Aš taip seniai apie tai svajojau, — meiliai ištarė 
jis. Gęstant saulei nuo jo blakstienų ant veido gulė šešė- 
liai. Jis atrodė jaunesnis ir labiau pažeidžiamas. 

— Kartą tu paklausei manęs apie kitas moteris. Ma- 
nau, jog aš niekada net ir negalvodavau apie jas, kol neat- 
sidurdavau su jomis lovose, — bet ir tada vargu ar apie jas 
galvodavau. Blogiausia, kad nė vienai jų nesakiau nieko pa- 
našaus, ką sakiau tau per keletą pastarųjų mėnesių. Tu ledi 
ar ragana? 

Jo ranka nuslydo po suknele ir pradėjo glostyti odą, 
paskui surado jos krūtį, ir moters kūnu pasklido maloni ši- 
luma. Hiūston apsikabino jo kaklą ir įsisiurbė į lūpas. 

— Aš ragana, kuri myli tave, — sušnibždėjo ji. 

Keinas prisispaudė ją prie savęs taip smarkiai, kad 
jinai pajuto, kaip ima nebeišlaikyti šonkauliai, ir tik neva- 
linga dejonė privertė jį susilpninti glamones. 

Daugiau jiedu nesikalbėjo, nes Keinas nebetramdė 
savojo geismo, kurį varžė per paskutines savaites. O Hiūs- 
ton atsilygino jam taip pat. 

Jie ėmė aistringai plėšti vienas nuo kito drabužius, ir 
į nakties tylą įsibrovė draskomos medžiagos garsai, kai už- 
sispyrusi saga neskubėdavo iššokti iš kilpos. 

Hiūston net neturėjo laiko nusimauti kojinių, nes Kei- 
nas jau užgulė ją, o jo burna kiekvieną jos kūno milimetrą 
dangstė karštais bučiniais. Ji įsikibo nagais į jo odą, spau- 
dė jį vis tvirčiau ir tvirčiau, kol abu netapo viena visuma. 

Iš Hiūston gerklės jau buvo neišsprūstąs riksmas, kai 
Keinas užspaudė jos burną savąja. 

— Suriksi, Ledine Ledi, ir subėgs minia nereikalin- 
gų smalsuolių. | 

Hiūston nesuprato, ką jis kalbėjo, ir nesirengė nė mi- 

nutės gaišti aiškindamasi. Vis dėlto kas keletą minučių Kei- 
nui tekdavo užkimšti jos burną, kuo tik galėjo, o ji be pa- 
liovos bučiavo, nepaisydama, kas tai bebūtų. 

Jinai nebejuto laiko. Visas mintis pasiglemžė Keino 
kūnas, kuris atsidurdavo ir viršuje, ir apačioje, šalia, gulo- 
mis, sėdint, o vieną kartą, jai pasirodė, stovint. Šlapi nuo 
prakaito lašai prilipo prie jos veido arba drėgnomis garba- 
nomis krito ant nugaros, O iš visur į ją tiesėsi Keino kūnas 
— karštas, drėgnas, judantis, saldus ir atviras jai lytėti. II- 
gai varžyti moters geiduliai, neviltis pamanius, jog gali pra- 
rasti mylimą Žmogų, padarė ją nepasotinamą. Juodu 
susieidavo ir atsiskirdavo, paskui vėl jungdavosi, kol galų 
gale susiliejo į paskutinį meilės aktą. 

Keletą minučių jie susiglaudę snūduriavo. 

Paskui Keinas pasikėlė ir užsiklojo brezento kraštu, 
savo švarku pridengdamas Hiūston. Kurį laiką jis Žiūrėjo į 
ją miegančią, mėnesienos apšviestą jos veidą, o paskui pa- 
silenkė ir pataisė susivėlusius jos plaukus. 

— Kas pagalvotų, jog tokia ledi kaip tu... — sušnibž- 
dėjo jis užmigdamas. 

Hiūston nubudo po valandos, pajutusi, kaip Keino 
ranka glosto jos kūną, o didysis pirštas Žaidžia su rožiniu 
krūties speneliu. Ji mieguistai nusišypsojo jam. 

— Aš turiu visa, ko tik galima trokšti, — tarė Keinas 
versdamasis. — Mano rankose nuoga moteris, ir jinai man 
šypsosi. 

Jis atsigulė tarp jos kojų. 

— Ei, ledi, ar nenori dar eiti kūlversčių su arklininku? 

Jinai pasitrynė į jo šlaunį. 

— Jei tik jisai bus labai švelnus ir neįbaugins manęs 
savo barbariškomis manieromis. 

Keinas atsiduso ir lūpomis prisispaudė prie tos vie- 
tos, kur ką tik gulėjo jo ranka. 

— Kai vyras ko nori, jis panaudoja pistoletą arba pei- 
lį, bet, brangioji, tavo ginklas mane gąsdina mirtinai. 

— Tu atrodai išgąsdintas, — tarė ji burna sugriebda- 
ma jo ausies spenelį. 

Šįsyk jie mylėjosi pamažu, neskubėdami ir ne taip 
siautulingai. Kai baigė, tyliai gulėjo vienas kito glėbyje ir 
miegojo. Apie vidurnaktį Keinas atsikėlė ir išžabojo arklį. 
Hiūston per miegus paklaustas, ką darąs, jisai atsakė: “Kar- 
tą tapęs arklininku, juo ir lieki". Ir vėl atsigulė po brezen- 
tu, kuris jiems atstojo lovą. 

Prieš saulėtekį juodu nubudo ir sušneko. Keinas gu- 
lėjo ant nugaros, o Hiūston — šalia jo. Jis papasakojo, ko- 
kį džiaugsmą patyrė matydamas vaikus, gavusius iš jų Žaislų. 

— Kodėl kai kurie berniukai atrodė kaip meškėnai? 

Hiūston ne iš karto suprato, ką jis turi galvoje. 

— Jie dirba šachtose ir dar neišmoko, kaip išsiplauti 
iš akių anglies dulkes. 

— Bet kai kurie jų dar maži, na, arba vos vos didė- 
lesni. Jie negali... 

— Gali — atsakė Hiūston, ir abu kurį laiką patylėjo. 
— Žinok, aš noriu kai ką padaryti visoms šachtoms, o ne 
tik vienai. 

— Ką? 

— Noriu nupirkti keturis furgonus, panašius į pie- 
nininko, bet jų viduje bus lentynos su knygomis; furgonai 
važinės iš kaimo į kaimą ir bus nemokama biblioteka. Ve- 
žikais galės būti patys bibliotekininkai arba mokytojai, jie 
padės vaikams, 0 ir suaugusiems išsirinkti knygų. 

— O kodėl mums nepasamdžius tikrų vežikų? — pa- 
klausė Keinas mirkteldamas. 

— Tad tau ši idėja patinka? 

— Skamba neblogai, ir keletas furgonų kainuoja vis 
dėlto mažiau nei tas vagonas, kurį aš padovanojau tavo mo- 
tinai. Beje, ką jinai su juo padarė? 

Hiūston nusišypsojo jam apšviesta tekančios saulės. 

— Ji sako, idėja buvusi tavo. Ji liepė nutempti jį į 
užpakalinį kiemą ir dabar naudoja kaip prieglobstį pabūti 

vienai. Girdėjau, jog misteris Geitsas buvo tiek įpykęs, kad 
vos galėjo kalbėti. 

Saulė nušvietė padangę, ir Keinas pasakė, jog jiems 
metas grįžti namo, kol keliuose neprasidėjo rytinis sujudi- 
mas. Visą kelią į namus Hiūston sėdėjo prisispaudusi prie 
jo, ir jisai keletą kartų stabčiojo, kad ją pabučiuotų. Hiūs- 
ton sau pasakė, jog Fentonas nevaidina jokio vaidmens ir 
jinai mylės Keiną, ko jis besiimtų savo kerštui vykdyti. 

Namie juodu taškėsi didelėje vonioje su auksiniais 
čiaupais, prilaistydami visas grindis. Bet Keinas patvarkė, 
patiesęs ant grindų dvidešimt vieną storą turkišką rankš- 
luostį. Paskui jis paguldė ant jų Hiūston ir pradėjo su ja 
mylėtis. Hiūston tarnaitė Sjuzen vos neįėjo į kambarį, bet 
Keinas spėjo užtrenkti duris jai prieš pat nosį, ir juodu drau- 
ge nusijuokė klausydamiesi, kaip į medines Hiūston mie- 
gamojo grindis taukši sprunkančios nuo jų, kiek kojos neša, 
merginos kurpaitės. 

Paskiau abu nulipo žemyn ir su neregėtu apetitu pa- 
pusryčiavo. Misis Merčison, atėjusi iš virtuvės, pati aptar- 
navo juos šypsodamasi ir atvirai reikšdama savo džiugesį, 
kad Keinas ir Hiūston susitaikė. 

— Vaikai, — tarė ji išeidama iš kambario. — Šiame 
name turi rastis vaikų. 

Keinas vos neužspringo gerdamas kavą, su baime pa- 
žvelgęs į Hiūston. Ji nutaisė tokią išraišką, tarsi to nepa- 
stebėjusi, ir toliau šypsojosi į savo puodelį. 

Kaip tik tą akimirką, kai misis Merčison nešė kep- 
tą bifšteksą, jie išgirdo trenksmą. Atrodė, jog po kojo- 
mis susiūbavo grindys ir per visą namą perbėgo drebulys, 
sukeltas kažkokios gilios, tolimos, tamsios jėgos. Taure- 
lės ant stalo skambtelėjo, o viršuje pasigirdo dūžtančio 
stiklo garsas. 

Riktelėjusi misis Merčison paleido iš rankų dubenį. 

— Kas čia buvo, velniai griebtų? — paklausė Kei- 
nas. — Žemės drebėjimas? 

Hiūston nieko neatsakė. Ji tik vieną kartą gyvenime 
girdėjo panašų garsą, bet nuo tada jo negalėjo pamiršti. Ji- 
nai nežiūrėjo nei į Keiną, nei į subėgusius į valgomąjį tar- 
nus, 0 nuėjo tiesiai prie telefono ir nukėlė ragelį. 

— Kuri? — paklausė į ragelį, net nepagalvojusi pri- 
sistatyti telefonistei. 

— “Mažoji Pamela", — išgirdo, ir šaltas ragelis iš- 
slydo iš jos rankų. 

— Hiūston, — riktelėjo jai į veidą Keinas, griebda- 
mas už pečių. — Tik nesumanyk čia alpti. Tai šachta? 

Hiūston neužteko jėgų kalbėti. Gerklę gniaužė bai- 
mė. “Kodėl tai atsitiko su mano šachta", sukosi jos galvo- 
je, Oo prieš akis šmėkščiojo vaikų veidai. Kas iš tų, kurie 
vakar Žaidė beisbolą, jau nebegyvi? 

Stiklinėmis akimis Hiūston pažvelgė į Keiną. 

— Pamaina... — sušnibždėjo ji. — Reifas buvo pas- 
kutinėje pamainoje. 

Keino rankos suspaudė jai pečius. 

— Tai čia buvo “Mažoji Pamela", — sušnibždėjo jis. — 
Prasti popieriai? 

Hiūston prasižiojo, bet nepajėgė ištarti nė garso. 

Vienas liokajus žingtelėjo iš grupės pritilusių tarnų. 

— Sere, kai smūgis būna tokio stiprumo, kad mieste 
išbyra langai, vadinasi, labai blogai. 

Keinas minutėlę stovėjo tylėdamas, o paskui tarsi 
staiga šis sąstingis atslūgo. 

— Hiūston, tu turi surinkti visas paklodes, kokias tik 
rasi namuose, ir pakrauti jas į didelį furgoną, 0 po to nu- 
vežti į šachtą. Ar supratai? Aš rengiuosi ir važiuoju tenai 
pirmiau tavęs. Bet tu privalai atvažiuoti kuo greičiau, aišku? 

— Jiems prireiks gelbėtojų, — tarė liokajus. 

Keinas greit permetė jį žvilgsniu. 

— Greičiau prabusk ir raitom pirmyn. 

Vėl atsisuko į Hiūston. 

— Gyvą ar mirusį, bet Reifą iš ten aš ištrauksiu. 

Paskubom pabučiavęs ją, metėsi laiptais į viršų. 

Minutėlę Hiūston bejėgiškai tebestovėjo, bet paskui 
susivaldė. Tai, kas jau įvykę, nepakeisi, bet ji dar galėjo pa- 
dėti. Jinai atsigręžė į moteris, stovėjusias šalimais. 

— Jūs girdėjote, ką sakė šeimininkas. Aš noriu, kad 
per dešimtį minučių visos lig vienai paklodės ir visi užval- 
kaliukai būtų furgone. 

Viena tarnaitė išėjo į priekį. 

— Mano brolis dirba “Mažojoje Pameloje". Ar galė- 
čiau važiuoti su jumis? 

— Ir aš, — tarė Sjuzen. — Savo metu man teko per- 
rišinėti sužeistas galvas. 

— Gerai, — atsakė Hiūston jau lipdama laiptais, kad 
persirengtų rytinį nėrinių chalatą. — Būgštauju, jog mums 
prireiks visokeriopos pagalbos. 


XXIX skyrius 


Iki tol Keinui neteko susidurti su gamtos nelaimė- 
mis. Paprastai jis grūmėsi vienas prieš vieną su savo ne- 
gandomis, todėl ir nebuvo pasirengęs tam, ką teko išvysti 
prie “Mažosios Pamelos" šachtos. Dar iš tolo išgirdo mo- 
terų raudas, ir jam pasirodė, jog šių riksmų neįstengs pa- 
miršti iki gyvenimo pabaigos. 

Vartai į kaimą buvo atkelti ir nesaugomi, tik kažko- 
kia moteriškė sėdėjo šalia jų ir ant rankų supo vaiką, pus- 
balsiu jam niūniuodama. Keinas ir ketvertas jį lydėjusių 
vyrų įvažiavo pro vartus ir išlipo. Jie atsidūrė vidury mi- 
nios moterų. Kai kurios jų kažkur skubėjo, o kai kurios tie- 
siog stovėjo ir verkė. 

Kai Keinas ėjo pro vieną moterų, ji staiga neatplė- 
šiamais gniaužtais sugriebė jo ranką. | 

— Užmušk mane! — kimiai suriko jam į veidą. — Jo 
nebėra, mums nebeliko nieko! Nieko! 

Jinai jėga įsitempė Keiną į savo lūšną. Reifo lūšna 
lyginant su šita buvo tiesiog vila. Penki murzini vaikai, ap- 
vilkti skarmalais, spraudėsi kampe, įsikibę vienas kito. Jų 
išsekę veidai su didelėmis liūdnomis akimis bylojo apie nuo- 
latinį badavimą. Šių vaikų jis nematė vakar čia būdamas, 
tačiau neprisiminė, jog apskritai būtų buvęs šiame kaimo 
gale, kur namai — paprasčiausios pavėsinės iš tolio ir tuš- 
čių konservų dėžučių. 

— Užmušk mus visus! — sušuko moteris. — Mums 
bus geriau. Mes ir taip numirsime — tiktai iš bado. 

Ant lentos, atstojusios stalą, gulėjo pusė kepalėlio 
sudžiūvusios duonos. Kitokio maisto namelyje Keinas ne- 
pamatė. 

— Sere, — tarė liokajus, įėjęs paskui Keiną. — Jiems 
reikės pagalbos kūnams ištraukti. 

— Taip, — susimąstęs tarė Keinas ir išėjo iš lūšnelės. 
Iš jos tebesklido moters verksmas. 

— Kas šie Žmonės? — paklausė jis išėjęs į lauką. 

— Jie neįstengia apmokėti kompanijai namo nuo- 
mos — dviejų dolerių už kiekvieną kambarį, — todėl kom- 
panija nuomoja jiems žemę po dolerį per mėnesį, o namus 
jie statosi patys iš to, ką sugeba gauti. 

Jisai linktelėjo į lindynes, kur lūšnos buvo padarytos 
iš ištiesintų skardinių, statinių, ir Keinui net pasirodė, jog 
pastebėjęs dalis dėžių, kurias vakar jis atvežė su beisbolo 
įrankiais. 

— Kas ištiks moterį, jei jos vyras Žuvo? 

Vyriškio veidas tapo niūrus. 

— Jai pasiseks, jeigu kompanija išmokės šešių mė- 
nesių pašalpą, bet po to ji su vaikais turės manytis pati. 
Kaip bebūtų, kompanija pareikš, kad sprogimas įvykęs dėl 
šachtininkų kaltės. 

Keinas išsitempė. 

— Mes bent galime padėti dabar. Eime paieškoti šiai 
moteriai ko pavalgyti. 

— Kur? Prieš ketverius metus įvyko maištas, ir kal- 
niečiai nusiaubė kompanijai priklausiusią krautuvę, todėl 
nuo tada čia atveža tik būtiniausią prekių minimumą, įskai- 
tant ir maistą. — Jo burna persikreipė. — O ir miestas ne- 
pagelbės. Kai sprogo kitoje šachtoje, mes bandėme ieškoti 
paramos Siti-hole, bet ten atsakė, jog iš pradžių turėtume 
gauti “atitinkamų instancijų" leidimą. 

Keinas pasuko į kaimo vidurį, kur buvo šachta. Ties 
įėjimu į ją gulėjo trys įvynioti į paklodes kūnai, dar vieną 
du Žmonės nešė prie atidarytų mašinų cecho durų, už ku- 
rių jis pamatė Bleir su dviem vyrais. Keinas priėjo prie 
Lianderio. 

— Blogai? 

— Blogiau nė negali būti, — atsakė Lianderis. — 
Šachtoje tiek dujų, kad gelbėtojai netenka sąmonės dar ne- 
spėję prasibrauti iki žmonių. Iki šiol mes negalime tiksliai 
pasakyti, kas atsitiko ir kiek yra aukų, kadangi sprogimo 
banga nusirito gilyn, o ne išorėn. Užverstose šachtose dar 
gali būti gyvų Žmonių... Kas nors sustabdykite ją! — rikte- 
lėjo Li šokdamas į keltuvą, gabenusį šachtininkus po že- 
mėmis. 

Keinas sugriebė moterį, dėl kurios šūktelėjo Li. Ji- 
nai veržėsi prie apdegusio kūno, iškelto iš šachtos. Moteris 
buvo maža ir smulki, ir Keinas pakėlė ją ant rankų. 

— Leiskite, aš nunešiu jus namo, — tarė jis, bet ji tik 
papurtė galvą. 

Prie jų priėjo dar viena moteris. 

— Aš ja pasirūpinsiu. 

— Ar turite brendžio? — paklausė Keinas. 

— Brendžio? — perklausė moteris. — Mes neturime 
nė švaraus vandens. 

Ji padėjo moteriai, kurią laikė Keinas, atsistoti ant 
kojų. | 

Po dviejų minučių Keinas jau varė šuoliais arklį ir 
tiesiai per kalnus nujojo į Čandlerio pusę. Pakeliui susiti- 

ko su Hiūston, ji šūktelėjo jį, bet jis net nesulėtino greičio. 

Nešamas šuoliuojančio, kiek įkerta, arklio, jisai įsi- 
veržė į miestą, vos nepartrenkęs pustuzinio pėsčiųjų, ban- 
džiusių jo klausti, kas gi dedasi. Daugelis čandleriškių išėjo 
į gatves. Visi žiūrėjo į kalną, kur buvo “Mažiosios Pame- 
los" šachta, ir aptarinėjo padėtį. 

Keinas perlėkė per miestą iki Arčer aveniu ir paga- 
liau sustojo prie Edeno namo. Vestfyldo ligoninėje, kita- 
pus gatvės, visu įkarščiu virė darbas. Keinas su Edenu buvo 
nesimatę nuo tol, kai išsiskyrė liūdnokomis aplinkybėmis. 

Ties priebučiu stovėjo pabalnotas arklys, ir Edenas 
jau ėjo laukan, kai priešais jį išdygo Keinas, taip staigiai 
įtempęs pavadį, kad priekinės arklio kanopos atitrūko nuo 
žėmės. 

Keinas nulipo ir akimirksniu atsidūrė priebutyje. 

— Aš žinau, kad tu nebenori daugiau turėti reikalų 
su manimi, bet nežinau, kas dar turėtų pakankamai smege- 
nų organizuoti tai, ką sumaniau. Aš prašau tavęs laikinai 
pamiršti savo jausmus ir padėti man. 

— Kuo konkrečiai? — nepatikliai paklausė Edenas. — 
Aš rengiuosi vykti į šachtą. Ten dabar Džin dėdė ir... 

— Jis, tarp kitko, ir mano dėdė, velniai griebtų! — 
pratrūko Keinas. — Aš ką tik iš tenai. Gelbėtojų jiems ten 
pakanka, net vieni kitiems trukdo, bet visiškai nėra van- 
dens ir produktų, o be to, sprogimas sugriovė kelis namus, 
jei galima taip pavadinti lūšnas. Reikėtų, kad tu padėtum 
gauti maisto ir organizuotum pastogę sužeistiesiems, gelbė- 
tojams, oO ir visoms toms moterims, kurios tik stovi ir verkia. 

Sunkiu žvilgsniu Edenas maždaug minutę Žiūrėjo į 
savo buvusį šeimininką. 

— Kaip Džin pavyko sužinoti telefonu, prireiks daug 
laiko visiems kūnams iškelti. Mums reikia pasamdyti kelis 
furgonus, kad nugabentume prie šachtos visa, kas būtina, 
ir pabandyti susitarti bėgiais nusiųsti vagoną... kūnams. 
Šiandien mums reikės maisto, kurio iš anksto nereikia ruošti. 

Keinas plačiai nusišypsojo Edenui. 

— Eime, metas imtis darbo. 

Džin ką tik išėjo į priebutį. Jos veidas buvo išbalęs, 
nelyginant matinis. Edenas atsigręžė į ją. 

— Aš noriu, kad tu tučtuojau paskambintum mis Emi- 
li į arbatinę ir lieptum jai kuo skubiau sušaukti visas jos 
seseris prie Rendolfo bakalėjos krautuvės. Įsitikink, jog kal- 
bi su pačia mis Emili, ir nepamiršk, jog tu turi pasakyti “se- 
seris“, Džin! Tai labai svarbu. Ar supratai, ką sakau? 

Džin linktelėjo, ir Edenas, paskubom pabučiavęs ją, 
užšoko ant arklio. 

Mieste Keinas ir Edenas išsiskyrė ir nujojo pas tuos, 
kurie galėjo turėti krovininių furgonų. Daugelis savininkų 
savanoriškai pasiūlė paramą, visame Čandleryje buvo jun- 
tama susitelkimo po įvykusios tragedijos atmosfera. 

Šešios jaunos damos pasitiko juos prie Rendolfo 
krautuvės, ir Keinui teprireikė kelių sekundžių, kad paaiš- 
kintų joms, ką turinčios daryti. Meilutė mis Emili tuojau 
ėmė įsakinėti šūkčiodama artilerijos seržanto balsu. 

Kai furgonai pririedėjo prie didelių užpakalinių krau- 
tuvės durų, moterys pradėjo krauti į juos mėsos ir pupų kon- 
servus, pieno bidonus, džiūvėsius, šimtus kepalėlių duonos. 
Aplinkui susirinkus miniai smalsuolių, mis Emili privertė 
juos krauti maisto dėžes. 

Edenas prižiūrėjo, kaip buvo užpildoma didžioji van- 
denvežio furgono statinė. 

Prilaikydama ranka skrybėlaitę, prie jų pribėgo Pa- 
mela Fenton su Zakariu. 

— Ką mums daryti? — garsiai paklausė ji bandyda- 
ma perrėkti mis Emili. 

Keinas pažvelgė į savo sūnų, ir jį perpildė dėkingu- 
mo jausmas. Jo vaikas niekada nebuvo šachtose, jam ne- 
grėsė nuolatinis pavojus. Jis uždėjo ranką berniukui ant 
galvos ir pasisuko į Pam. 

— Reikėtų, kad tu sukviestum kuo daugiau savo drau- 

gių ir kartu surinktumėte tiek pavėsinių, kiek tik galima 
rasti mieste. Palypėk iki mano namo ir išsiaiškink, ką Hiūs- 
ton padarė su tais dideliais tentais, kuriuos ji nupirko mū- 
sų vestuvėms. O paskiau — noriu, kad visa tai nugabentų 
prie šachtos. 

— Aš manau, Zakas dar per mažas, kad pamatytų tai, 
kas tenai atsitiko, — pasakė Pam. — Kartais šie sprogimai 
įvyksta dėl... 

Visą dieną Keinas tvardėsi, bet dabar nebeišlaikė. 

— Tai jūs! — suriko jai į veidą. — Tai dėl jūsų, Fen- 
tonų, visa įvyko. Jei šachtos būtų mažiau pavojingos ir jei 
tavo tėtušis būtų išleidęs nors šiek tiek savo pinigėlių, dėl 
kurių jis taip dreba, to nebūtų atsitikę. Šis berniukas — 
mano sūnus, ir jei tenai, viršuje, vaikai gali mirti šachtoje, 
jis yra jau irgi pakankamai didelis, kad matytų, kaip dėl 
tavo tėvo žūsta Žmonės... 

Kai Keinas stabtelėjo atsikvėpti, pastebėjo, jog žmo- 
nės aplink be žado žiūri į jį, klausydamiesi, ką jisai kalba. 
Niekas nekrustelėjo. Pagaliau iš furgono išlipo Edenas. 

— O tu visą dieną rengiesi taip stovėti? Ei, tu! — rik- 
telėjo jis berniūkščiui. — Krauk į šitą dėžę pupeles, o jūs 
ten — stumtelkite furgoną čia, jei dar neįkinkėte arklio. 

Žmonės iš lėto vėl ėmėsi darbo. Keinas vis tebebuvo 
paniręs mintyse apie tuos, kurie žuvo dėl Džekobo Fento- 
no kaltės. Nors jis ką tik aprėkė Pam, bet ir pats nebūtų 
leidęs Zakui važiuoti į sprogimo vietą; bent jau kol nebūtų 
pasirengęs važnyčioti arklių. 

Jau artėjo saulėlydis, kai Keinas galų gale užsikraus- 
tė ant pasostės ir išvažiavo į “Mažosios Pamelos" šachtą. 
Zakas sėdėjo šalia jo, bet ilgai neišdrįso prašnekti. 

— Mano senelis iš tiesų užmušė Žmones? Jisai kaltas? 

Keinas išklojo sūnui visa, ką galvojo apie Fentoną, 
kaip tasai gviešęsis pinigų, kad pasisavinęs, kas priklausė 
Keinui. Staiga jis pajuto, jog privalo sustoti. Koks bebūtų 
buvęs senis, tai buvo Zakario senelis, ir vaikas turėjo visiš- 

ką teisę jį mylėti. 

— Aš manau, žmonės kartais tiesiog pakvaišta dėl 
pinigų. Jie galvoja, jog už pinigus galės nusipirkti visa, ko 
reikia gyvenime. Todėl stengiasi bet kokia kaina jų įsigyti. 
Jie nevengia jokios apgaulės, net nusikaltimo, o kai kada ir 
atima pinigus iš kitų, galvodami, jog verta taip pasielgti. 

— Mano mama sako, kad tu esi turtingesnis už mano 
senelį. Tu irgi vogei? Tu apgaudinėjai Žmones? 

— Ne, — minkštai pasakė Keinas. — Manau, man 
pavyko. Viskas, ką turėjau padaryti, — paskirti pinigams 
savo gyvenimą. 

Visą likusį iki šachtos kelią jie pratylėjo, o įvažiuo- 
jant į katastrofos vietą Keinas vėl pajuto siaubą. 

Prie įėjimo į šachtą gulėjo aštuoni kūnai, laukdami 
savo eilės, kol bus įnešti į mašinų cechą, kur darbavosi Bleir 
su drauge ir dar du gydytojai. 

Hiūston, palaidais plaukais, priėjo prie furgono ir 
ėmė nukeldinti bidonus pieno, perdavinėdama juos šalia 
laukiančioms moterims. 

— Kaip šauniai tu pasielgei! — pradėjo ji. — Juk tu 
nebūtinai turėjai tai daryti. Tu... 

Keinas perėmė iš jos sunkų bidoną. 

— Aš irgi čia gyvenu, ir šios šachtos tam tikra pras- 
me priklauso man. Jei būčiau ėmęsis jų anksčiau nei Fen- 
tonas, viso to galėjo neatsitikti. Hiūston, aš matau, tu 
pavargai. Gal nuveši furgoną atgal ir pailsėsi namie? 

— Čia reikalingi visi. Gelbėtojai dūsta nuo dujų ir 
negali prieiti prie sužeistųjų. 

— Nagi! Įpilkite man ko atsigerti, — pasigirdo pa- 
žįstamas balsas, ir Keinas pamatė, kaip jo dėdė Reifas se- 
miasi puodelį vandens. 

Hiūston buvo įsitikinusi, jog niekada iki tol nematė 
taip plačiai besišypsančio ir taip nudžiugusio Keino. Jis 
stuktelėjo dėdei į nugarą, net tam puodelis iškrito iš rankų 
ir nuriedėjo žeme. Reifas pasakė Keinui porą meilių fra- 

zių, bet Keinas tiesiog stovėjo ir šypsojosi, kol Reifas ne- 
baigė keiktis ir nenuėjo link šachtos, prieš tai mirktelėjęs 
Hiūston. 

Keinas irgi pasuko tenai. Pamatęs išeinantį iš pože- 
mio Lianderį pajuodusiu nuo dūmų veidu, jis ištiesė Jati 
samtelį vandens. 

— Dar daug? 

Li godžiai puolė gerti. 

— Pernelyg daug. 

Jis pakėlė rankas ir pažvelgė į jas saulėlydžio šviesoje. 

— Visi kūnai apdegę ir juos palietus oda tiesiog lupasi. 

Keinas neturėjo ką pasakyti, bet visos jo mintys buvo 
sutelktos į Žmogų, dėl kurio tai įvyko. 

— Dėkui už produktus, — tuo metu kalbėjo Li. — Tu 
nė pats nežinai, kaip mums padėjai. Rytoj čia bus dar dau- 
giau Žmonių — Žurnalistų, giminaičių, inspektorių, iš vy- 
riausybės, smalsuolių... Pavalgyti net nepagalvoja... Man 
metas grįžti, — pasakė sukdamas atgal... 

Keinas prasibrovė pro didėjančią minią Žmonių, su- 
sirado Hiūston ir sūnų, įsodino juos į vieną tuščių produk- 
tų krovininių furgonų. 

— Mums reikia nuvažiuoti kitos maisto produktų par- 
tijos, — tarė jis, ir jie pajudėjo. Kai Hiūston galva nusviro 
jam ant peties, jisai apsikabino ją viena ranka taip, kad jai 
būtų patogu miegoti pakeliui į Čandlerį. 

Hiūston ir Zakas numigo keletą valandų furgono kė- 
bule, kol Edenas su Keinu žadino miestelėnus ir rinko daik- 
tus, kurių reikėjo kaimui. Rytą jie užėjo į mokyklą ir 
susitarė, kad tą dieną vaikus išleistų iš pamokų, — jie pa- 
dėtų rinkti bei gabenti būtinus daiktus. 

Moksleiviai atnešė daržovių, uogienių ir vaisių. Jie 
paprašė motinas paruošti valgių ir išvirti šimtus kiaušinių. 
Paskirtoje vietoje kaupėsi kalnai daržovių, indų bei malkų. 

O nuo kalno vis ateidavo naujienų: kol kas surasti 
dvidešimt du kūnai, taip apdegę ir suluošinti, kad atpažinti 

jų nebeįmanoma. Laukė, kad gelbėtojai, dirbę dviem pa- 
mainomis, suras dar dvidešimt penkis kūnus. Vienas gel- 
bėtojas jau Žuvo. 

Vidurdienį Keinas nuvežė sunkiai pakrautą furgoną 
prie šachtos. 

Iškrovęs iš jo krūvą paklodžių bei rankšluosčių, jisai 
pamatė, kaip iš šachtos išeina gelbėtojai: daugelis jų čia 
pat ėmė vemti. 

— Nuo kvapo, — pasakė šalia Keino stovėjęs Žmo- 
gus. — Ten, apačioje, kūnai taip dvokia, kad Žmonės tie- 
siog negali šio dvoko ištverti. 

Minutėlę Keinas pastovėjo, pasižiūrėjo, paskui užšo- 
ko ant kažkieno pabalnoto arklio ir nuskriejo šlaitu Žemyn 
prie Džekobo Fentono namo. 

Jau daugelį metų, nuo tada, kai išvažiavo, jis nebuvo 
šiame name, bet prisiminimai išliko tokie aiškūs, jog rodė- 
si tarsi iš čia nė nebuvo išvykęs. Jis nesibeldė, o vienu spy- 
riu atidarė įstiklintas duris, vos nenulėkusias nuo vyrių. 

— Fentonai! — užriko visa gerkle, kol nesubėgo tar- 
nai, kurie pabandė surišti jam rankas. Pasipurtęs jis nusi- 
kratė jų taip lengvai, lyg jie nieko nesvertų. Jisai gerai 
žinojo pirmo aukšto kambarių išdėstymą ir greitai surado 
valgomąjį, kuriame Džekobas pietavo. 

Jie sužiuro vienas į kitą; Keino veidas tapo raudonas 
iš įtūžio, o krūtinė sunkiai kilnojosi. 

Džekobas davė ženklą tarnams išeiti iš kambario. 

— Manau, kad tu atėjai čia ne pietauti, — tarė jis 
ramiai, sviestu tepdamasis bandelę. 

— Kaip tu gali sėdėti čia, kai šachtoje tebėra žmo- 
nių, kuriuos nužudei? — įstengė ištarti Keinas. 

— Dėl to teks paprieštarauti tau. Aš jų nežudžiau. Iš 
tikrųjų aš padariau visa, kad jie nežūtų, bet, atrodo, juos 
apėmusi savižudybės manija. Ar galiu tau pasiūlyti vyno? 
Ištvermė — štai kas reikalinga. 

Keino galva plyšo nuo to, ką jis pamatė ir išgirdo per 

kelias pastarąsias dienas. Ausyse tebeskambėjo sielvartin- 
gi moterų riksmai ir raudos, jis nė nepastebėjo, jog neval- 
gęs jau beveik dvi dienas. Dabar gi maisto kvapas, kambario 
švara, tyla — visa susikaupė, ir jo kojos sulinko. 

Džekobas atsistojo, įpylė į taurelę vyno ir pastatė 
priešais Keiną. Keinas nepastebėjo, jog Džekobo rankos vi- 
są laiką tirtėjo. 

— Ar ten labai blogai? — paklausė Džekobas eida- 
mas prie servanto, iš kur išėmė dar vieną lėkštę. 

Keinas neatsakė, o tebesėdėjo įbedęs žvilgsnį į vyną. 

— Kodėl? — sušnibždėjo jis po minutės. — Kaip tu 
galėjai juos nužudyti? Kam tau reikėjo jų gyvybių? Ar ne- 
pakanka tų pinigų, kuriuos atėmei iš manęs? Kodėl tau rei- 
kia dar? Jų galima užsidirbti ir kitaip. 

Džekobas pastatė prieš Keiną pilną lėkštę, bet tasai 
jos net nepalietė. | 

— Man buvo dvidešimt ketveri, kai tu gimei, ir visą 
gyvenimą aš galvojau, jog valdžiau viską, su kuo šiame na- 
me augau. Aš mylėjau Žmogų, kurį laikiau savo tėvu... ir aš 
maniau, jog jisai rūpinasi manimi. 

Džekobas išsitiesė. 

— Tokio amžiaus būni idealistas. Naktį, kai Gorasas 
nusižudė, sužinojau, jog jam aš nerūpiu. Testamente jis įra- 
šė, jog aš lieku tavo globėju, kol sulauksi dvidešimt viene- 
rių, tuomet turėsiu visa perduoti tau. Likčiau be 
nieko.Vargu ar tu gali įsivaizduoti, kaip tą naktį aš neap- 
kenčiau klykiančio vaiko, kuris sugriovė mano gyvenimą. 
Manau, kad veikiau instinktyviai, išsiųsdamas tave į fermą 
pas maitintoją ir papirkdamas advokatus. Ta neapykanta 
skatino mane daugelį metų. Aš galėjau galvoti tik apie ją. 
Kai pasirašinėjau dokumentus, visada pagalvodavau, jog 
kažkur yra ketverių metų vaikas, kuriam priklauso visa, ką 
aš perku arba parduodu. Vieną kartą aš pasiunčiau surasti 
tavęs, kai tebebuvai mažas, kad įsitikinčiau, jog nesi vertas 
to, ką tau paliko mano tėvas. 

Džekobas atsisėdo priešais Keiną. 

— Daktaras pasakė, jog man telikę gyventi ne dau- 
giau vieno dviejų mėnesių. Aš niekam to nesakiau, bet ne- 
žinia kodėl panorau tau atskleisti tiesą, kol nenumiriau. 

Jisai paėmė pilną taurę vyno ir vos vos nugėrė. 

— Neapykanta kenkia tam, kas neapkenčia, labiau 
nei tam, kurio neapkenčia. Per visus tuos metus, kai tu gy- 
venai čia, aš stebėjau tave ir buvau įsitikinęs, jog tu bandai 
atimti iš manęs tai, kas priklausė man. Aš gyvenau apimtas 
baimės, kad tu sužinosi tiesą ir atimsi tai, kas buvo mano ir 
mano vaikų. Ir kai tu panorai vesti Pam, man pasirodė, jog 
atsitiko tai, ko bijojau. Vėliau padariau išvadą, jog tavo san- 
tuoka su Pam galėjo išspręsti problemą, bet tuomet... aš 
nemanau, kad tuomet sugebėjau protingai galvoti. 

Jisai nugėrė nemažą gurkšnį. 

— Štai tokia, Tagertai, paskutinė mirštančiojo išpa- 
žintis. Visa tatai tavo. Gali pasiimti, jei nori. Šįryt aš papa- 
sakojau sūnui, kas iš tiesų yra šio namo šeimininkas. Aš 
jau nebeturiu jėgų kovoti su tavimi. 

Keinas atsilošė kėdėje. Įsižiūrėdamas į Fentoną, jis 
vis aiškiau matė pilkšvoką jo odos atspalvį ir pamažu su- 
prato, kad nebejaučia neapykantos šiam Žmogui. Hiūston 
jam sakė, jog neapykantos Džekobui Fentonui mintis ska- 
tinusi jį, kol galų gale jisai pasiekęs savo tikslą, ir galbūt ji 
neklydo. Iš tikrųjų jinai atvėrė jam akis, kad pamatytų Go- 
raso neteisingumą nepaminėjus savo testamente Džekobo. 

Keinas gurkštelėjo vyno ir pažvelgė į valgį. 

— Kodėl tau reikėjo marinti badu šachtininkus ir taip 
krauti pinigus? 

— Marinti badu? — nustebo Džekobas. Jo akyse at- 
sispindėjo nenuovoka. — Nejaugi neatsiras nė vieno žŽmo- 
gaus, kuris suprastų, jog aš iš tiesų beveik nesusijęs su 
šachtininkais? Vienintelį pelną aš gaunu iš liejyklų Denve- 
ryje, bet kai kas atkreipia žvilgsnį į blogą elgesį su šachti- 
ninkais ir visi kaltina mane, paversdami velniu ar šėtonu. 

Jisai atsistojo ir ėmė vaikštinėti po kambarį. 

— Aš priverstas laikyti šachtas užrakintas, kad neat- 
eitų profsąjungos nariai ir nesukiršintų šachtininkų, 
neparagintų reikalauti didesnio užmokesčio bei trumpes- 
nės darbo dienos. Ar žinai, ko jie nori? Jie nori išrinkti 
svarstyklių kontroliuotoją. Klausyk, aš pats puikiai Žinau, 
jog svarstyklės paveržtos ir rodo svorio trūkumą ir kad šach- 
tininkai iškasa anglies daugiau nei tas kiekis, už kurį jiems 
apmoka. Bet jeigu būčiau sąžiningas ir mokėčiau tiek, kiek 
jie uždirba, turėčiau pakelti anglies kainas, o tada nebega- 
lėčiau konkuruoti rinkoje. Nebegaučiau užsakymų, ir visi 
liktų be darbo. Tad kas, vadinasi, nukentės, jei pasamdysiu 
sąžiningą svėrėją? Aš galiu samdytis šimtus šachtininkų, bet 
nemanau, jog jie taip pat lengvai galėtų susirasti kitą darbą. 

Keinas pažvelgė į šį seną žmogų. Tai, kas siejosi su 
verslu, jisai suprato. Kartais tenka kažką aukoti. 

— O kaip dėl saugumo šachtose? Aš girdėjau, panau- 
doji papuvusią medieną... 

— Nė velnio. Šachtininkai turi savo sistemą. Gali pa- 
siklausti savo dėdės, jei netiki. Jie giriasi esą galį tiksliai 
pasakyti, kiek leistina gręžti tunelį, kad neužgriūtų stogas. 
Mano inspektoriai nuolat tikrina šachtas ir jie susiduria su 
tuo, jog Žmonės paprasčiausiai nenori gaišti laiko rams- 
čiams statyti. 

Keinas paėmė šalia lėkštės gulėjusią šakutę ir iš lėto 
pradėjo valgyti, bet paskiau prisiminė, kad jis alkanas kaip 
šuo, ir ėmė ryti maistą nepaprastai greitai. 

— Tu nemoki jiems už tą laiką, kurį praranda įrengi- 
nėdami ramsčius? Jiems apmoka už išdirbio toną, ar ne? 

Džekobas atsisėdo į kėdę priešais Keiną ir įdėjo į 
lėkštę dar vieną plonytį kumpio gabalėlį. 

— Aš samdau juos kaip subrangovus, ir kiekviena pu- 
sė rūpinasi, kaip ji vykdo savo kontraktą. Tu nežinojai, jog 
aš samdžiau inspektorius ir tam, kad jie tikrintų šachtinin- 
kų šalmus? Šitie idiotai atsidaro juos, kad parūkytų, o to 

pasekmė — viskas išlekia į orą. Inspektoriai privalo tikrin- 
ti, kad visi šalmai būtų patikimai užlituoti, kitaip šachti- 
ninkai išžudys vieni kitus. 

Keinas, prisikimšęs pilną burną, šakute rodė kažko- 
kius ženklus. Pagaliau jis nurijo nebaigtą sukramtyti kąsnį. 

— Vieną sekundę. Tu elgiesi su jais kaip su mažvai- 
kiais ir stebi, kad jie ko neiškrėstų, o čia pat šneki, jog jie 
subrangovai ir patys turi atsakyti... kaip vadinamas darbas 
tuščiai? 

— Beždžionės triūsas, — pasufleravo Džekobas. — 
Aš stengiuosi iš visų jėgų, ir šachtininkai vis dar turi dar- 
bo. Aš norėčiau pirkti anglį iš ko kito, o pats verstis vien 
plienu, bet bijau dėt pagalvoti, jog šitiek Žmonių liks be 
darbo. Vis atsitinka kas, kaip dabar, — jisai mostelėjo ran- 
ka link “Mažosios Pamelos" šachtos. — Tarkim, aš uždary- 
siu šachtas. Smarkiai konkuruojama dėl teisės aprūpinti 
Denverio plieno liejyklas anglimi. Taigi jei uždarysiu visas 
septyniolika šachtų aplink Čandlerį, jų nė neprisimins. Bet 
ar tu žinai, kas nutiks šiam miestui, jei aš uždarysiu šach- 
tas? Jau po dvejų metų čia bus miestas-vaiduoklis. 

— Iš tavo kalbos atrodo, jog darai malonę visam 
miestui. 

— Taip, tam tikra prasme taip, — nedvejodamas pa- 
sakė Džekobas. 

— Įsivaizduoju, kiek tu turi mokėti savo akcinin- 
kams, ką? 

— Ne tiek daug, kiek norėčiau, bet aš stengiuosi. 

Keinas duonos gabalėliu išdažė jau antros lėkštės 
dugną. 

— Tad tau, velniai griebtų, pats laikas labiau pasi- 
stengti. Kažkokių pinigiūkščių užsigulėjo pas mane, ir aš 
galiu nuspręsti išleisti juos nusamdyti porai advokatų, kad 
paduočiau į teismą “Fentono anglies ir geležies" kompani- 
jos vadovus. Manau, jog visa produkcija — plienas ir ang- 
lis — būtų areštuota, kol teismas neišnagrinės bylos. 

— Bet sužlugtų Čandleris! Tu negali... 

— Aš manau, kad “Fentono" savininkai nestokoja as- 
meninio suinteresuotumo neleisti tam įvykti. 

Džekobas ilgokai pasižiūrėjo į Keiną. 

— Gerai. Ko tu nori? 

— Jei Žmonėms reikia inspektorių, aš noriu, kad jų 
būtų, be to, aš noriu, kad šachtose nebūtų vaikų. 

— Bet vaikų kūnai maži, jie gali padaryti tai, kas ne- 
prieinama suaugusiems! — ginčijosi Džekobas. 

Keinas tiesiog nužvelgė jį nuo galvos iki kojų ir per- 
ėjo prie kitos temos, bandydamas prisiminti visa, ką apie 
šachtų problemas jam papasakojo Hiūston. Džekobas gin- 
čijosi su Keinu dėl kiekvieno skundo, pradedant biblio- 
tekomis (“skaitymas atitraukia Žmones") ir baigiant 
bažnytinėmis apeigomis (“... ir mokėti visų religijų pasto- 
riams? Kils religiniai karai, jei liepsime visiems vaikščioti į 
vieną bažnyčią"). Nebuvo pamirštas ir būstas, dėl ko Dže- 
kobas pastabėjo, jog lūšnelės esą sveikesnės, kadangi pro 
plyšius nuolat patenka gryno oro. 

Jie kalbėjosi ir ginčijosi visą dieną, o Džekobas ne- 
pamiršdavo vis įpilti Keinui vyno. Apie ketvirtą valandą 
Keinui ėmė pintis liežuvis ir galva sviro ant krūtinės. Kai 
jisai visai užsnūdo vidury frazės, jog profsąjungos galbūt 
ne tokios jau baisios, kaip mano Džekobas, senis atsistojo 
ir pasižiūrėjo į didelį Keino kūną, išsidrėbusį kėdėje. 

— Jei turėčiau tokį kaip tu sūnų, aš galėčiau nuka- 
riauti pasaulį, — sumurmėjo jis prieš išeidamas iš kamba- 
rio, kad pasiųstų tarną antklodės Keinui. 

Kai Keinas nubudo, buvo gili naktis. Kūnas nutirpo 
ir maudė nuo miegojimo ant kėdės. Pirmą akimirką jis net 
nesuprato, kur esąs. Kambaryje buvo tamsu, bet ant stalo ga- 
lėjo įžiūrėti ryšulėlį ir iš karto suprato, kad tai sumuštiniai. 

Nusišypsojęs įsikišo ryšulėlį į kišenę ir išėjo į lauką. 
Širdyje jam buvo taip lengva, kaip nebuvo daugelį metų, ir 
kai pasuko atgal prie šachtos, pajuto, jog nuo šios akimir- 

kos jo gyvenimas klostysis kitaip. 

Šachtoje patikėtinio Lianderio tėvas Rydas Vestfyl- 
das kaip tik ėjo į liftą leistis žemyn į tunelį, kad vėl tęstų 
paieškas. Keinas nutvėrė už apykaklės Žmogų šalia Rydo. 

— Eik užkąsk. Dabar nusileisiu aš. 

Kol liftas šliaužė žemyn, Keinas trumpai papasakojo 
Rydui, jog visa, ką valdąs Džekobas Fentonas, iš tikrųjų pri- 
klausą Keinui. 

— Man nusibodo nuolat persekioti jį ir man nereikia 
pinigų. Aš noriu, kad jūs surašytumėte man raštą, jog aš 
visa perduodu valdyti jam, suteikdamas teisę paveldėjimo 
keliu tatai palikti tam, kam jisai panorės. Noriu, kad tai 
būtų padaryta kuo greičiau, kadangi senis tuoj tuoj numirs. 

Rydas pakėlė į Keiną pavargusias akis ir linktelėjo. 

— Aš turiu visą raštinę klerkų, kurie neturi ko veik- 
ti. Rytoj rytą, gerai? 

Keinas tik linktelėjo, kadangi jie jau buvo giliai šach- 
toje, ir jo veidas persikreipė nuo kvapo. 


XXX skyrius 


Trečią dieną po sprogimo iš šachtos jau buvo ištraukta 
keturiasdešimt aštuoni kūnai, bet septynių vis dar trūko. 
Kitos dienos vakarą buvo surasti dar keturi kūnai. Žmonės 
mirė klūpėdami, rankomis užspaudę burnas. Jie liko gyvi 
po sprogimo, bet nusinuodijo dujomis. Mieste nuleido vė- 
liavas. Gatvėmis nenutrūkstamu srautu važiavo katafalkai, 
ir Žmonės nusiimdavo skrybėles. 

Saros Okli jaunikis žuvo grįždamas namo po gelbėji- 
mo darbų. Jis taip pavargo, jog nebepajėgė žvalgytis ir ne- 
suspėjo pamatyti traukinio, kuris per jį ir pervažiavo. 

Lianderis ir Keinas, padedami Edeno, pasiekė, kad 
buvo pažadėta pastatyti gelbėjimo stotį, kurią padovanojo 
Džekobas Fentonas. Niekas garsiai nedrįso prašnekti, bet 

visi manė, jog Keinas ėjęs pas Fentoną reikalauti, kad tasai 
atiduotų Žemę veltui. 

Hiūston tą dieną buvo laidotuvėse, stengėsi raminti 
našles ir rūpinosi, kad normaliai maitintų vaikus. 

— Manau, čia tai, ko tu ir norėjai, — pasakė Rydas 
Vestfyldas ištiesdamas Keinui lapelį popieriaus, kol jie sto- 
vėjo prie įėjimo į šachtą. — Po to, kai sprendimas bus pri- 
imtas, mes galėsime siekti, kad pratęstų, nors aš manyčiau, 
kad tai turėtų nagrinėti teismas. 

Keinas pažvelgė į dokumentą ir pamatė, jog jame ra- 
šoma, kad jisai perduoda visas teises į Fentonų turtą Dže- 
kobui Fentonui valdyti savo nuožiūra. 

— Jeigu tu pasirašysi, aš paliudysiu. Turiu su savimi 
kopiją, kurią galime duoti Fentonui. 

Keinas nusišypsojo. | 

— Dėkui, — tarė jis imdamas iš Rydo plunksnakotį 
ir pasirašydamas dokumentą. Jis pasiėmė kopiją. — Ma- 
nau, vertėtų ją nunešti tiesiog dabar. Galbūt tatai paleng- 
vins jam skirtis su žeme, o aš, be to, pasakysiu, jog reikia 
organizuoti gelbėtojų vežimą į šachtas. 

Rydas atsakė šypsena. 

Jodamas nuo kalvos žemyn į Čandlerį, Keinas apžvel- 
gė kaimą ir prisiminė visą paskutiniųjų dienų siaubą. Dar- 
bo vis dar buvo likę daug. Jis kai ką sugalvojo, kaip išvengus 
sprogimų ir kaip elgtis įvykus nelaimėms. Rengėsi tai ap- 
tarti su Edenu; ne pro šalį būtų pakalbėjus su Lianderiu, o 
ir su Fentonu. Galvodamas apie artėjančią Džekobo mirtį, 
Keinas nusiminė. Vis dėlto jis užaugo jo akyse. O dabar 
šachtų valdytojas bus Zakaris. Na, po Marko, aišku. Šiaip 
ar taip, visi, rodos, pamiršo Marką. 

Prijojęs Fentono namą, pamatė, kad paradinės durys 
atviros. Stakta, kurią išvakarėse jis išmušė, buvo pataisyta, 
stiklas pakeistas, o durys atlapotos. | 

Jisai nulipo nuo arklio ir eidamas į vidų šūktelėjo 
Fentoną, bet niekas neatsiliepė. Džekobo kabinetas buvo 


302 


užpakalinėje namo dalyje. Keinas aiškiai prisiminė pasku- 
tinį kartą buvęs tenai, kai Džekobas išmetė jį pro duris dėl 
to, kad norėjo vesti Pamelą. Padėjęs popierių ant rašomojo 
stalo, jis pagalvojo, koks būtų buvęs jo gyvenimas, jei būtų 
vedęs Pamelą ir neturėjęs progos susikrauti sau turto. Tuo- 
met jis nebūtų galėjęs vesti Hiūston... 

Jis vėl norėjo žinoti, ar Hiūston būtų tekėjusi už jo, 
jei jo sąskaitoje banke nebūtų buvę kelių milijonų. 

Vėl šūktelėjo Fentoną, bet niekas neatsiliepė, tad jis 
nuėjo prie laukujų durų per virtuvę. Šis kelias jam buvo 
įprastas. Virtuvėje irgi nieko nebuvo, o kiemo durys — irgi 
atviros. Priėjęs prie jų, pastebėjo siaurus laiptelius į antrą 
aukštą. 

Vaikystėje jis visada norėjo pasižiūrėti, kaip antras 
aukštas atrodo iš vidaus. Net įsivaizdavo kada nors būsiąs 
šio namo šeimininkas. 

Susijuokė pagalvojęs, kokį namą jis pasistatė iš pyk- 
čio, kad negali pamatyti antro aukšto Fentono name. 

Smalsumas įveikė sveiką protą. Laikydamasis turėk- 
lų ir peržengdamas per du laiptelius, užbėgo aukštyn. Pas- 
kubom lyg vagis, bijąs būti užkluptas, jisai perėjo per holą 
ir pažvelgė į miegamąjį. Kambarys buvo visiškai paprastas, 
apstatytas sunkiais ornamentuotais tamsiais baldais, su sun- 
kiomis slegiančiomis užuolaidomis bei apmušalais. 

— Hiūstonskonis daug geresnis, — sumurmėjo jis ir 
nusijuokė dėl.savo snobizmo. 

Vis dar tebesišypsodamas priėjo prie pagrindinių 
laiptų, ir šypsena jo veide akimirksniu dingo. Apačioje ša- 
lia laiptelių gulėjo Džekobas Fentonas. Visiškai akivaizdu, 
jog jis buvo negyvas. 

Pirmutinė mintis, kuri nusmelkė Keiną, — jisai pa- 
vėlavo, ir Džekobas niekada nebesužinos, kad galų gale ta- 
po teisėtu valdytoju to, dėl ko tiek ilgai kovojo. Be to, Keiną 
apėmė liūdesys. Visus tuos metus, kai dirbo Niujorke, jis 
prisimindavo, kaip Fentonui valė batus, bet dabar prisimi- 

nė, kaip jisai kankindavo Džekobą, gėdindavo jį prie sve- 
čių, bardavosi dėl to, kada Fentonui galima, o kada negali- 
ma imti nuosavus arklius, kaip mėilindavosi virėjai ir 
įkalbinėdavo ją, kad įdėtų į padažą svogūnų, nors žinojo, 
jog svogūnai Džekobui sutrikdo virškinimą ir tasai visą naktį 
negali užmigti. 

Keinas ėmė iš lėto lipti laiptais žemyn, bet nespėjo 
žengti nė kelių žingsnių, kai į holą staiga įsiveržė Markas 
Fentonas su penketu jaunų savo draugų. Ir drabužiai, ir gar- 
sūs balsai rodė, kad per naktį jie šlaistėsi po miestą. 

— Jei Tagertas nusprendė, kad gali atimti palikimą 
iš manęs, — pasigirdo atsainus Marko Fentono balsas, — 
jam teks susidurti su manimi. Mieste visi parems mane, o 
ne Tagertą. 

Dvi moterys, apsirengusios geltono atlaso drabužiais, 
viena su rausvai geltonų plunksnų boa, kita su keturiomis 
povo plunksnomis plaukuose, ir trys vyriškiai atsakydami 
pritariamai suūžė. 

— Mielasis, o kur viskis? — paklausė viena moterų. 

Staiga visi sustojo prie laiptų išvydę Džekobo Fen- 
tono kūną. Markas pakėlė galvą ir pamatė Keiną, stovintį 
viršuje. 


— Aš atėjau pas tavo tėvą... — pradėjo Keinas, bet 
Markas neleido jam baigti. 
— Zudikas! — šaižiai suriko Markas ir puolė laip- 


tais aukštyn. 

— Palauk tu! — šūktelėjo Keinas, bet niekas į tai ne- 
atkreipė dėmesio, kiti trys irgi metėsi ant jo. Visi penki kūl- 
versčia nusirito laiptais, ir Keinas pamanė, jog skaudės tik 
jam vienam, kadangi jis iš visų vienintelis blaivas. Nors bu- 
vo vienas prieš keturis, jo persvara buvo aiški. 

Bet staiga viena moteris vožė Keinui sunkia statulėle. 

Ketvertas vyrų sunkiai atsistojo ant kojų ir žiūrėjo į 
Keiną, gulintį be sąmonės. 

— Ką mums dabar daryti, — sušnibždėjo viena 

moterų. 

— Pakarkim jį! — suriko Markas bandydamas kelti 
Keiną, bet kai jam nepasisekė, o niekas iš jo bičiulių net 
nemanė pagelbėti, jis maldaujamai pažvelgė į juos. — Jisai 
užmušė mano tėvą. 

— Pasaulyje neužteks viskio, kad nusigerčiau tiek, jog 
karčiau tokį turtuolį kaip jis. Kol jis atsijungęs, reikia nu- 
vežti jį į kalėjimą. Lai šerifas aiškinasi su juo. 

Markas buvo bepradedąs ginčytis, tačiau buvo per 
daug girtas, kad įtikintų kitus, todėl visi keturi įsirėžė ir 
įkėlė Keiną į vežimą, stovėjusį kieme. Atrodo, niekas ne- 
prisiminė Fentono. Jie taip ir paliko jo kūną gulintį ant grin- 
dų ir išėjo neuždarę durų. 


— Še, išgerk, — tarė Edenas prilaikydamas Keino 
galvą. 

Keinas sudejavo ir pabandė sėstis, bet galvą skaudėjo 
taip smarkiai, jog turėjo atsiremti į šaltą akmeninę sieną. 

— Kas atsitiko? — jis pakėlė akis ir pamatė Edeną, 
Lianderį bei šerifą. 

— Visa tai klaida, — tarė Lianderis. — Aš papasa- 
kojau šerifui apic dokumentą ir apie tai, ko tu ėjai pas 
Fentoną. 

— Jis mirė? — paklausė Keinas. — Man taip atrodė, 
kai stovėjau tenai, — Keinas pakėlė galvą ir krūptelėjo stai- 
giai suskaudus. — Paskutinis daiktas, kurį prisimenu, — 
kaip Markas Fentonas ir dar kažkokie girtuokliai tempė ma- 
ne laiptais. 

Edenas prisėdo ant gultų šalia gulinčio Keino. Deši- 
nėje jo pusėje buvo kalėjimo grotos. 

-— Kiek mes galim pasakyti, tarnai rado Džekobą Fen- 
toną negyvą maždaug prieš tris minutes iki tau įeinant į jo 
namus. Dėl vienokios'ar kitokios priežasties jie nusprendė 
eiti kviesti pagalbos, tad paliko kūną gulėti ant grindų ir 
neuždarė durų. Paskui Markas ir jo draugai grįžo po išger- 

tuvių, pamatė tave laiptų viršuje ir pamanė, jog tu nustū- 
mei Džekobą žemyn. Tau pasisekė, nes Markas norėjo tave 
pakarti terasoje. 

Keinas pasitrynė gumbą pakaušyje. 

— Jei jis net ir būtų mane pakoręs, man taip nebūtų 
skaudėję. 

— Jūs esate laisvas, misteri Tagertai, — tarė šerifas. — 
Ir patariu jums išeiti iš čia, kol jūsų Žmona nieko nesužino- 
jo. Moterys labai jaudinasi, kai vyrus pasodina į kalėjimą... 

— Tik ne Hiūston, — pasakė Keinas. — Ji ledi iki 
panagių. Ji išsilaikytų rami, net jei mane pakartų. 

Staiga jam toptelėjo mintis: kaip Hiūston elgtųsi, jei- 
gu jai pasakytų, kad jis įvykdęs Žmogžudystę? Kitados jis 
girdėjo, jog visą žudiko turtą konfiskuoja valstijos vyriau- 
sybė. Ar turėta omenyje, kad Žmogus negali paveldėti už- 
mušusiojo turto?.. 

— Kiek Žmonių tai žino? — pasiteiravo Keinas. — 
Fentono tarnai gali patvirtinti, jog aš nekaltas, bet ar tai 
žino mieste? 

— Aš paskambinau Lianderiui tą pačią minutę, kai 
pamačiau jaunąjį Fentoną, išstumiantį jus iš vežimo, — su- 
sirūpinęs pasakė šerifas. 

— Visi pernelyg paveikti sprogimo pasekmių, kad 
jaudintųsi dėl to, ką sodina į kalėjimą, — prašneko Liande- 
ris. — Visi laikraštininkai dabar “Mažosios Pamelos" šach- 
toje ir stengiasi sugalvoti originalių posakių sužalotiems 
kūnams aprašyti, — pridūrė smerkiamai. 

— Ką tu sumanei? — paklausė Edenas prisimerk- 
damas. 

Keinas kiek patylėjo. 

— Šerife, ar jūs neprieštarautumėte, jei aš čia pasi- 
likčiau per naktį? Norėčiau truputėlį pajuokauti su savo 
žmona. 

— Pajuokauti? — nustebo šerifas. — Moterys never- 
tina juokų, net sąmojingų. 

Keinas pažvelgė į Lianderį ir Edeną. 

— Ar galiu tikėtis, kad jūs patylėsite artimiausias dvi- 
dėšimt keturias valandas? 

Edenas pakilo ir pamatęs Lianderio veido išraišką pa- 
sakė: 

— Man rodos, jis nori pasižiūrėti, ar Hiūston pasi- 
liks su juo, jei jisai pasakys jai, kad galbūt būsiąs apkaltin- 
tas žmogžudyste. Ar ne? 

Keinas ėmė tyrinėti dulkes tolimajame kameros 
kampe. 

— Panašiai. 

Lianderis ir šerifas vienu metu prunkštelėjo. 

— Aš nenoriu kištis į meilės dalykus, — tarė šerifas. — 
Misteri Tagertai, jeigu jūs norite įsikurti šiame kalėjime — 
maloniai prašom, bet municipalitetas išsiųs jums sąskaitą 
kaip už prabangiausią San Francisko viešbutį. 

— Visai pagrįstai, — atsakė Keinas. — Lianderi? 
Edenai? 

Lianderis tik patraukė pečiais. 

— Kaip sau nori. Hiūston aš pažįstu visą gyvenimą, 
bet jos taip ir nesupratau nė trupučio. 

Edenas ilgai žiūrėjo į Keiną. 

— Kai Hiūston išlaikys šį egzaminą — o ji išlaikys jį, — 
ar tu išmesi iš galvos įkyrią idėją nuolatos abejoti ja, ir pa- 
galiau mes grįšime prie darbo? Vanderbiltas jau turbūt nu- 
sipirko rytinę pakrantę. 

Keinas atsiduso. 

— Na, ką gi, vadinasi, jisai galės parduoti ją mums, 
kai tik aš išeisiu iš čia. 

Visiems išėjus, Keinas atsigulė ant gultų ir užmigo. 

Hiūston laikė ant kelių trijų mėnesių kūdikį bandy- 
dama jį užliūliuoti. Lovoje netoli jos gulėjo dvejų ir ketve- 


rių metų berniukai. Tai buvo vieni iš daugelio vaikų, 
netekusių šiomis baisiomis dienomis tėvų. Motina stengėsi 

iš paskutiniųjų sugalvoti, kaip išmaitinti savo vaikus atei- 
tyje. Hiūston, Bleir ir kitos “Seserų sąjungos" narės orga- 
nizavo kampaniją suteikti tokioms moterims darbo 
prekybos punktuose, o Hiūston, be to, buvo viena savano- 
rių, teikiančių pagalbą ką tik įkurtame vaikų centre — pa- 
našių centrų Bleir matė Pensilvanijoje. 

Kai šerifo padėjėjas užėjo į mažą namelį ir paklausė, 
kas Hiūston Tagert, ji net nesuvokė, ko iš jos norima. 

— Jūsų vyras buvo suimtas apkaltinus jį Fentono nu- 
žudymu, — pasakė jaunuolis. 

Hiūston reikėjo šiek tiek laiko, kad reaguotų į šį pra- 
nešimą, ir pirmoji jos mintis buvo tokia, jog Keino charak- 
teris galop įveikė jį patį. 

— Kada? — pagaliau jai pavyko ištarti. 

— Maždaug rytą. Aš ten nebuvau, todėl mažai ką ga- 
liu pasakyti, bet kiekvienas miesto šuo žino, kad jis grasino 
užmušiąs Fentoną. Visi žino, jog dėl visko kaltas Fentonas, 
tačiau tai nė kiek nepadės Tagertui. Jie vienodai sėkmingai 
pakartų tave, kad užmušei blogą Žmogų, kaip ir tuomet, jei 
užmuštum gerą. 

Hiūston metė į jį vieną ledinių savo žvilgsnių: 

— Būlšiu jums labai dėkinga, jei nesmerksite arba ne- 
ginsite mano vyro, kol neišnagrinėsite faktų, — ji perdavė 
kūdikį jaunuoliui. — Štai geriau pasirūpinkite vaikais, o aš 
einu pas vyrą. 

— Negaliu, mis Bleir Hiūston. — Esu tarnyboje. Aš 
gi šerifo padėjėjas. 

— O man kilo įspūdis, jog laikote save teisėju. Patik- 
rinkite, ar ji sausa, ar reikia pakeisti vystyklus, o kitiems 
nubudus, pamaitinkite juos ir pažaiskite su jais, kol sugrįš 
motina. Tai bus maždaug po dviejų valandų. 

— Po dviejų valandų! — išeidama išgirdo ji vaikino 
dejonę. | 

Hiūston ekipažas laukė jos prie durų, ir ji atidardėjo 
iki kalėjime per rekordinį laiką. Nedidelis akmeninis pa- 

statas stovėjo ant kalvos tolimame miesto pakraštyje. Dau- 
gelis suimtųjų čia sėdėjo už girtavimą šeštadienio vakarą, 
o rimtus atvejus iš esmės nagrinėdavo Denveryje. 

— Labą rytą, mis Bleir Hiūston, — tarė šerifas eida- 
mas jos pasitikti. 

— Misis Tagert, — pataisė jinai. — Norėčiau tučtuo- 
jau pamatyti vyrą. 

— Taip, be abejo, mis Vestfyld, — tarė jis nukabin- 
damas raktus nuo sienoje kyšančios vinies. 

Keinas miegojo ant gultų. Hiūston pastebėjo kraujo 
krešulį ant jo pakaušio. Išgirdusi, kad jai iš paskos uždarė 
duris, jinai priėjo ir perbraukė ranka jam per veidą. 

— Keinai, mylimasis, ką jie tau padarė? — ji ėmė bu- 
čiuoti jį, ir jisai nubudo. 

— Hiūston, — pasakė Keinas kasydamasis pakaušį. — 
Kas atsitiko? 

— Ar tu neatsimeni? Jie sako, kad tu užmušęs Dže- 
kobą Fentoną. Juk tai netiesa, ką? 

— Žinoma, ne, velniai griebtų, — nusikeikė jis, bet 
nutilo, kai Hiūston susmuko ant grindų ir įsikniaubė į jo 
kelius. — Blogiausiu atveju, aš taip nemanau. Aš... ak, tie- 
są pasakius, aš nieko neprisimenu. 

Prisiglaudusi prie jo skruostu, jinai stengėsi nepasi- 
rodyti išsigandusi. 

— Papasakok man, ką tu atsimeni? 

Jisai pradėjo pasakoti: 

— Aš nuėjau pas Fentoną, bet name nieko nebuvo, 
todėl užlipau į viršų jo ieškodamas. Kai nuėjau į priekinę 
namo dalį, pamačiau, jog jis guli šalia laiptų. Negyvas. Po 
kelių sekundžių įėjo Markas Fentonas su bičiuliais ir ėmė 
rėkti, kad aš nužudžiau jo tėvą. Mes susipešėme, man stuk- 
telėjo per makaulę kažkokiu sunkiu daiktu, ir aš atsipeikė- 
jaujau šičia. Manding, kažkas šnekėjo net apie linčo teismą. 

Hiūston pakėlė į jį išgąstingas akis, paskui atsistojo 
ir ėmė vaikštinėti kameroje iš kampo į kampą. 

— Atrodo neįtikinamai. 

— Neįtikinamai! — sušvokštė jis, bet susivaldė. — 
Hiūston, mieloji, tai teisybė, prisiekiu tau. 

— Tu buvai name vienas? Ar nėra liudininkų, kad jis 
buvo nebegyvas, kai tu atėjai? 

— Ne visai taip. Turiu galvoje, jog niekas nematė, 
kai aš įėjau. Nesu tikras, bet galbūt kas ir matė mirusį Fen- 
toną anksčiau. 

— Tai nevaidina jokio vaidmens. Jei kas nors matė, 
kaip jis numirė, tada visai kas kita, bet jie gali pagalvoti, 
kad tu keletą valandų slėpeisi kamarėlėje. Ar kas nors ma- 
tė, kaip jis mirė? 

— Aš... aš nežinau, bet, Hiūston... 

Jinai priėjo ir atsisėdo ant gultų. 

— Keinai, visas miestas girdėjo tave sakantį, jog Dže- 
kobui linki mirties. Jei nėra jo mirties liudininkų, mes nie- 
kada neįrodysime, jog tu nekaltas. Ką darysime? 

— Nežinau. Bet tai mane jau ima jaudinti. Hiūston, 
aš noriu tau kai ką pasakyti. Apie pinigus. 

— Keinai, — tyliai ištarė ji žiūrėdama į jį iš apačios 
aukštyn. — Ko tu ėjai pas misterį Fentoną? Juk tu nesiren- 
gei jo užmušti? 

— Velniai griebtų, ne, — greit atsakė jis. — Mano 
prašomas misteris Vestfyldas surašė raštą, kad aš atsisa- 
kau savo pretenzijų į Fentono nuosavybę. Aš nešiau šį do- 
kumentą seniui parodyti. Vienintelis daiktas, dėl kurio 
noriu pasikalbėti su tavimi, tai mano pinigai. Jeigu jie pri- 
pažintų mane kaltu, visą mano nuosavybę konfiskuotų. Tu 
liktum ne tik našlė, bet ir elgeta. Tu turi tik vieną atvejį 
išsaugoti nors dalį pinigų — išsiskirti su manimi, kol ma- 
nęs nepadavė į teismą. Jei tu taip pasielgsi, Vestfyldas ga- 
lės patvarkyti, kad tau liktų bent pora milijonų. 

Pastarųjų Keino žodžių Hiūston jau nebeklausė. Jos 
veidas atspindėjo visišką sutrikimą. 

— Ko tu ėjai pas Fentoną? — sušnibždėjo ji. 

— Aš gi pasakiau tau, — nekantriai ištarė Keinas, — 

aš norėjau atiduoti jam dokumentus, patvirtinančius, jog 
neturiu jokių pretenzijų į jo nuosavybę. Vargšas senis, jisai 
jau buvo miręs, kai aš nuėjau, taip ir nepamatė to popie- 
riaus. Bet Hiūston, daug svarbiau, kad gelbėtumeisi tu, ir 
tu turi pradėti veikti nedelsdama. Kai mane iš čia išves ir 
nulinčiuos, bus jau per vėlu. 

Hiūston tarsi sapnavo. Nuo tada, kai sužinojo, jog 
Keinas vedė ją norėdamas įgyvendinti savo keršto planą, ji 
dar nebuvo išgyvenusi tokios būsenos. Jinai pripažino, kad 
jį myli, nepaisydama, kaip jisai su ja elgėsi, tačiau kartu ji 
visada žinojo negalėsianti iki galo priklausyti jam. 

— Ar tu nebenori keršyti? — tyliai paklausė ji. 

— Tu vėl pradedi savo giesmelę? Aš gi sakau tau, man 
tereikėjo tik to, kad jisai ateitų kviestinės vakarienės į na- 
mą, kuris didesnis nei jo namas. Jei aš galėjau leisti sau 
įsigyti tokį namą — argi čia blogai? 

— Bet tu norėjai turėti ir Žmoną ledi užstalėje. Tu 
vedei mane todėl, kad... 

— Tu ištekėjai už manęs dėl pinigų! — išpoškino jis. — 
Ir dabar tu rizikuoji prarasti viską iki paskutinio penso, jei 
jie mane pakars už žmogžudystę, kurios aš nepadariau. 

Hiūston atsistojo. Per visą ilgą kalbą jis nė žodžio ne- 
pasakė apie meilę. Bet jisai mylėjo ją. Tatai ji žinojo. Ji tai 
jautė visa siela. Jisai vedė ją dėl kvailo plano atkeršyti, bet 
galų gale įsimylėjo ir dėl meilės galėjo atleisti seniui, kuris 
jį apgavo. 

— Man reikia eiti, — tarė ji. — Aš turiu dar daug 
darbo. 

Jei šią akimirką ji būtų pažvelgusi į Keiną, būtų išvy- 
dusi jo veide skausmą. 

— Manau, tau vertėtų pasikalbėti su misteriu Vest- 
fyldu dėl pinigų. 

— Su kai kuo, taip, — sumurmėjo ji maudamasi pirš- 
tines, — bet galbūt misteris Vestfyldas ne tas žmogus, ku- 
rio man reikėtų. 

Ji išsiblaškiusi pabučiavo jį į žandą. 

— Dėl nieko nesijaudink. Aš gerai Žinau, ką reikia 
daryti. 2 

Po to Hiūston pasišaukė šerifą, 1r jis išleido ją. 

Keinas minutėlę sustingo vidury kameros. “Jinai tik- 
riausiai nusigriebė šios progos, kad atsikratytų manęs“, — 
pagalvojo jis. Užsiropštė ant gultų ir pažvelgė į lauką. Kai 
pamatė nuvažiuojančią Hiūston, jo akyse susitvenkė aša- 

os. “Per aštri šviesa", — pamanė atsitraukdamas nuo lango. 

“Kaip atėjo, taip ir išėjo", — tarė Keinas pats sau. 
Jis gerai apsiėjo be Žmonos iki tol, taigi sugebės gyventi ir 
dabar. 

— Šerife, — sušuko. — Dabar gali mane išleisti. Ką 
norėjau žinoti, aš išsiaiškinau. 

— Nė už ką pasaulyje, Tagertai, — atsakė juokdama- 
sis šerifas. — Čandlerio miestui labai pravers tie pinigai, 
kuriuos išlupsiu iš tavęs už nakvynę. 

Keinas neprieštaraudamas grįžo atgal ant gultų. Jam 
iš tikrųjų buvo tik nusispjauti, kur šiąnakt nakvos. 


XXXI skyrius 


— Janai, ar tu įsitikinęs, jog gerai supranti, kam ryŽ- 
tiesi? — dar sykį paklausė Hiūston. 

Janas tylom linktelėjo ir pasižiūrėjo į mažą medinę 
dėžutę, gulėjusią vežime. Šalia jo sėdėjo Zakaris, žvelgęs į 
priekį, jo akys Žėrėjo iš susijaudinimo. Jisai dar nebuvo tiek 
suaugęs, kad visiškai suvoktų jų tykančius pavojus. 

— Kaip tu manai, ar nesprogs pirma laiko? — pa- 
klausė Hiūston. 

— Ne, — atsakė Janas, bet instinktyviai Žvilgtelėjo į 
mažą medinę dėžutę su dinamitu. 

Hiūston delnai išbalo nuo įtampos laikant vadžias 
taip tvirtai, kaip tik galėjo. 

Prireikė beveik dvidešimt keturių valandų, kad pa- 
rengtų tai, kas turėjo šiandien įvykti. Jinai žinojo, ko sie- 
kianti ir, be to, puikiai suprato, jog nė vienas suaugęs 
Žmogus negalėtų jai padėti. Paprašiusi pagalbos Janą, pa- 
aiškino jam, jog tai rizikinga ir, jeigu įklius, jis turėsiąs di- 
delių nemalonumų. Bet Janas atsakė, kad jis pasiryžęs 
atsidėkoti Hiūston kuo galįs ir rizikuoti viskuo, kuo reikė- 
tų. Hiūston pajuto didelį apmaudą, kai Janas pasiprašė va- 
žiuoti kartu jaunąjį Zakarį, pasakęs, kad kas nors turėsiąs 
prilaikyti arklius. 

Vidurnaktį Hiūston susitiko su Janu “Mažosios Pa- 
melos" šachtoje. Pasinaudoję netvarka po sprogimo, jie nu- 
plėšė spyną nuo būdelės, kurioje buvo sukrautas dinamitas 
ir pavogė jo tiek, kiek būtų užtekę dviem daugiaaukščiams 
namams susprogdinti. Nekreipdama dėmesio į Jano prieš- 
taravimus, ji sutvarkė užrakto grandinę ir vėl užrakino bū- 
delę, nors tam ir sugaišo laiko. 

Prasibrovę pro tamsą į priekį, nepajėgdami nuslėpti, 
kad elgiasi prieš įstatymus, jie vis dėlto sėkmingai paslėpė 
dėžutę vežime. Keletas Žmonių pasisveikino su Hiūston, bet 
pastaruoju metu jie dažnai su ja susitikdavo, taigi jos buvi- 
mas čia nieko nenustebino. 

Su Janu ji jau buvo pusiaukelėje į miestą, kai susiti- 
ko Zakarį. Jisai virve išlipo pro savo kambario langą ir nu- 
sprendė pėsčias eiti į šachtą. 

— Tu turi nepasitraukti nuo arklių, supratai? Tiesiog 
stovėk šalia jų ir nieko nedaryk, — perspėjo Hiūston. — O 
kai tik mes su tavo tėvu pabalnosime arklius, noriu, kad 
abudu pasitrauktumėte iš čia. Janai, ar sugebėsi nuvažiuo- 
ti prie Edeno namo? 

— Žinoma. 

— O tu, Zakai? 

Zakaris užspringo prisiminęs, kad virvė, kuria jis nu- 
sileido, nesiekė Žemės per pusantro metro. Įsmukti atgal į 
namą nepastebėtam bus tiesiog neįmanoma. 

— Taip, be abejo, — atsakė jis. — Nebus jokių pro- 
blemų. 

Hiūston širdis pasiutusiai daužėsi, kai privažiavo mie- 
gantį miestą. Prie kalėjimo jie atsidūrė trečią valandą. Kiek 
ankstėliau netoli kalėjimo jinai paslėpė du pabalnotus ark- 
lius, apkrautus maistu, drabužiais, o po balnais buvo pa- 
slėpta pinigų, už kuriuos galėjo pragyventi apie du mėnesius 
tuo atveju, jei tektų slapstytis. 

Ji sustabdė arklius per tam tikrą nuotolį nuo kalėji- 
mo ir susijaudinusi stebėjo, kaip Janas traukia iš vežimo 
dėžutę su dinamitu. Žinojo, jog šachtose jį apmokė sprog- 
dinimo, bet nebuvo įsitikinusi, kad jisai sugebės išsprog- 
dinti akmeninę kalėjimo sieną. 

Vos tik ji susirengė sakyti, prašneko Janas. 

— Aš pakišau keletą luitelių prie sienos pagrindo te- 
nai, ant kalno, o kai jie sprogs, visa siena nugrius savaime. 
Tarsi atsidarytų didžiulis langas. Keinui tereikės nušokti že- 
myn ant arklio, o tada — tiek jus ir tematysi; nieko nėr pa- 
prasčiau. 

— Labai paprastas planas, už kurį mes galime patek- 
ti į kalėjimą iki gyvos galvos, — sumurmėjo ji. 

Išvakarėse, kai Keinas pasakė jai, jog jį gali pakarti 
už žmogžudystę, kurios jis nepadaręs (pačiai Hiūston buvo 
vis viena, ar jis žudikas, ar ne), jinai suprato, jog būtina 
kažko imtis, kad jį išlaisvintų. Miestas palaikys Keiną, nes 
jis teikė paramą nelaimės metu. Bet teismas greičiausiai 
vyks Denveryje, o “Fentono anglies ir geležies" kompanija 
Denveryje buvo galinga jėga. Jinai netikėjo, jog teismas pa- 
skelbtų teisingą nuosprendį, juolab kad nebuvo nė vieno 
liudininko, be to, Keiną matę laiptų viršuje, 0 jų apačioje 
gulėjęs negyvas Džekobas. Ji neabejojo, jog Keiną pripa- 
žins kaltu. | 

Beveik iš karto surado sprendimą. Reikėjo ištraukti 
jį 1š kalėjimo; net jeigu tai lemtų, kad višą tolesnį gyveni- 
mą jie turėtų slapstytis, jinai buvo tam pasiryžusi. Jie išjos 

į Meksiką, o Bleir, tikėjosi, siuntinės jiems pinigų pragy- 
venti. Jei Keinas neišlįs ir neatkreips į save dėmesio, juodu 
galės pasislėpti nuo Amerikos teisingumo. Deja, Keiną per 
daug gerai pažinojo daugelyje šalies vietų, todėl Jungtinė- 
se Valstijose slėptis jie negalės. 

Vienintelis dalykas, dėl ko apgailestavo Hiūston, — 
ji negalės atsisveikinti su šeima ir draugais. Tikriausiai ji 
net negalės su jais susirašinėti, kadangi pagal laiškus galė- 
tų susekti ir suimti Keiną. 

Ji žinojo, kas jos laukia, ir jautė, jog kol turi Keiną, 
jinai laiminga — nesvarbu, kur ir kokiomis sunkiomis sąly- 
gomis jie begyventų. 

Ji nusiuntė Zaką atvesti arklių iš slėptuvės, suveržti 
pavaržų ir pastatyti juos arčiau kalėjimo. 

Jai drebėjo rankos, kai padėjo Janui sukišti dinamito 
luitelius į akmeninės sienos plyšelius. Visa atlikus, papra- 
šė Janą pasilenkti, kad atsistotų ant jo pečių ir pažvelgtų 
pro langą. 

— Pasakykite jam, kad čiužiniu apsivyniotų galvą, — 
patarė Janas. 

— Ar toks dinamito kiekis jo nesužeis? — pasitei- 
ravo ji. 

— Jūsų batelių kulniukai be galo aštrūs, taigi negaiš- 
kite laiko kvailiems klausimams. 

Ji pažvelgė į tamsią kamerą ir pamatė Keiną išsitie- 
susį skersai nedidelio čiužinio, jo rankos ir kojos buvo nu- 
karusios per kraštus žemyn. Ji mestelėjo į kamerą akmenėlį. 

Jis net nepajudėjo ir, kad jį prižadintų, prireikė še- 
šių akmenėlių, kurių vienas pataikė jam į krūtinę. 

— Keinai, — ištarė ji kiek galima tyliau. 

— Kas yra? — paklausė jis atsisėsdamas ant čiuži- 
nio. — Čia tu, Hiūston? Ką tu čia veiki naktį? 

Ji pasikvietė jį prieiti prie lango. 

— Aš neturiu laiko aiškinti, bet mes su Janu ištrauk- 
sime tave iš kalėjimo. Rengiamės dinamitu išsprogdinti šią 

sieną, todėl atsitrauk į tolimiausią kampą ir apsivyniok čiu- 
žiniu kuo labiau. | 

— Ką jūs rengiatės daryti? — nustebintas perklausė 
Keinas. — Išsprogdinti dinamitu? Klausyk, Hiūston, aš tu- 
riu tau kai ką pasakyti. 

— Hiūston! — iš apačios pasigirdo Jano balsas. — 
Jūsų kulniukai mane bemat nužudys. Ar jūs taip ir rengia- 
tės stovėti per naktį? 

— Aš turiu eiti, — pasakė ji. — Pasitrauk į kampą, o 
kai siena sugrius, lauke lauks arkliai. Aš myliu tave. 

Po šių žodžių ji pasilenkė ir nulipo nuo Jano pečių. 

Kurį laiką Keinas stovėjo prie lango. Jinai nepabėgo 
su jo pinigais, o nusprendė išsprogdinti kalėjimo sieną ir 
išgelbėti jį. Jis susikišo rankas į kišenes ir pradėjo švilpauti 
linksmą motyvą, šypsodamasis, jog Hiūston taip jaudinasi 
dėl jo. 

Švilpaudamas staiga išgirdo keistą garsą, tarsi kas 
degtų. 

— Dinamitas! — šūktelėjo, griebė čiužinį ir puolė į 
kameros kampą. Bet sprogimas vis dėlto apkurtino.Tarsi 
būtų nuplėšęs jo skalpą, o triukšmas tolydžio smarkėjo ir 
smarkėjo. 

Hiūston, Janas ir Zakas pasislėpė už riedulio, kai sie- 
na pradėjo virsti. Dinamitas susprogdino jos pagrindą, iš 
viršaus vaizdingai apnuogindamas kalėjimo vidų. Keinas su- 
sigūžė kampe, o dūmams išsisklaidžius, net nekrustelėjo. 

— Mes jį užmušėme, — suriko Hiūston ir iššoko iš 
slėptuvės. Janas puolė paskui ją. 

— Tikriausiai mes jį tiesiog apkurtinome. Keinai! — 
Janas pabandė perrėkti vis tebekrintančių akmenų triukš- 
mą, o Keinui neatsiliepiant, įsikeberiojo į kamerą, dabar 
teturinčią tik tris sienas. 

Janas nutraukė nuo jo čiužinį, bet Keinas negalėjo 
suprasti nė žodžio, ką Janas kalbėjo, todėl teko griebtis ges- 
tų. Šiaip ar taip, Keinas atrodė smarkiai apkvaišęs nuo smū- 

gio, nes tik purtė galvą žiūrėdamas į Hiūston, ir Janui teko 
stumte išstumti jį prie akmenų krūvos, kad lengviau nusi- 
leisti ant Žemės. 

Hiūston jau pabalnojo arklį ir laukė. Kai Keinas pri- 
ėjo arčiau, jinai pamatė, jog jis griebiasi už galvos tarsi ken- 
tėtų pragarišką skausmą. Rodėsi,. jis nori ką sakyti, bet 
Hiūston negalėjo gaišti, ir Janas su Zaku ėmė kelti jį ant 
arklio. 

— Abudu eikite namo, — įsakė Hiūston pamačiusi, kad 
link jų, išgirdę sprogimo triukšmą, gatvėmis lekia žmonės. 

— Jojam, — riktelėjo ji Keinui, ir jis nujojo jai iš pas- 
kos pietiniu miesto keliu, o vėliau — į stepę. 

Hiūston varė arklį kuo greičiau, kartkartėmis atsi- 
sukdama į Keiną, jojusį užpakaly, keista, susirūpinusia vei- 
do išraiška. | 

Patekėjo saulė, o juodu tebejojo, retkarčiais stab- 
teldami pailsėti. Vidurdienį atsidūrė prie tuščios stotelės 
kažkur stepėje tarp Kolorado ir Nju Meksiko. Hiūston su- 
mokėjo neįtikėtiną kainą už porą naujų arklių. 

— Ar su juo viskas gerai? — paklausė stoties šeimi- 
ninkas linkteldamas link Keino, kuris atsirėmęs į sieną dau- 
žė delnu sau per galvą. 

Hiūston ištiesė dvidešimt dolerių. 

— Jūs mūsų nematėte. 

Jisai paėmė pinigus. 

— Nekišu nosies į svetimus reikalus. 

Hiūston bandė šnekėtis su Keinu, bet jis tik tylomis 
žiūrėjo į judančias jos lūpas ir jojo iš paskos tik jos vedamas. 

Jiems teko valgyti nenulipant nuo arklių, nesustojant 
net po saulėlydžio. Tik kartą Keinas pabandė prašnekti, bet, 
atrodo, negalėjo girdėti savo žodžių ir tada ėmė gestiku- 
liuoti; Hiūston galų gale suprato, jog jisai norįs sužinoti, 
kur jie joja. | 

— Meksika! — riktelėjo Hiūston keturis kartus, kol 
jis pagaliau suprato. 

Keinas papurtė galvą, bet Hiūston stuktelėjo arkliui 
nekreipdama dėmesio į vyrą. Jinai neabejojo, kad jis neno- 
rėjo įvelti jos į savo negandas, bet nesirengė pasiduoti jo 
įkalbinėjimams sugrįžti. Jeigu jam lemta nugyventi gyveni- 
mą ištremtam, jinai bus drauge su juo. 

Keinas griebė iš jos vadžias ir traukė jas, kol jinai 
nesulėtino savo arklio žingsnių. 

— SUSTOK! — užriko jis. — MES ČIA APSISTO- 
SIME NAKVOTI. 

Kiekvieną žodį jis tarė kiek tik leido plaučiai, ir Hiūs- 
ton keletą kartų net prisimerkė, kai smarkūs garsai raižė 
tylios nakties orą. 

Keinas, daugiau nebetardamas nė žodžio, nulipo nuo 
arklio ir nuvedė jį į nedidelę kalvelę giraitėje. Hiūston pa- 
sekė juo. Iškinkęs arklį, jis pataisė vietą nakvynei. Jinai no- 
rėjo joti toliau, kad daugiau atsiplėštų nuo Čandlerio 
policijos, bet Keinas turbūt nukentėjo nuo sprogimo, ir jam 
reikėjo pailsėti. Kad surinktų Žmonių ir juos sutelktų, poli- 
cijai prireiks laiko, todėl galbūt jie gali pailsėti. 

Rankose ji laikė balną, kai staiga pastebėjo, kaip Kei- 
nas žvelgia į ją. Jo Žvilgsnis buvo kone bauginąs. 

Jis neskubėdamas atėmė iš jos balną, šveitė jį ant Že- 
mės ir metėsi prie jos. 

Jisai panėšėjo į alkaną žvėrį, ir net po to, kai Hiūs- 
ton įveikė savo nuostabą, ji negalėjo jam priešintis. Sagos 
lakstė nuo dulkėto jos jojimo kostiumo spragsėdamos kaip 
kukurūzų grūdeliai keptuvėje. Jo lūpos, rodos, spėjo vienu 
metu bučiuoti visą jos kūną. Didelės stiprios rankos plėšė 
visa, kas trukdė prisiliesti prie jos odos. 

— Keinai, — ji lyg verkė, lyg juokėsi, — Keinai. Ma- 
no vienintele meile, mano tikroji meile. 

Jam nereikėjo žodžių, kai parvertė ją nuogą ant že- 
mės ir įsibrovė į ją taip smarkiai, kaip rytą dinamitas iš- 
sprogdino sieną. Hiūston pasijuto esanti toji krintanti siena, 
o kai jiedu susiliejo saldaus pašėlusio geismo antplūdyje, 


318 


ją užvaldė įsitikinimas, kad visa, ko jai reikia ir ką ji šian- 
dien padarė, yra vienintelis teisingas sprendimas. 

“Kol jiedu gulėjo šalia, Keinas tvirtai laikė ją glėbyje 
tarsi pasiryžęs niekada nebepaleisti. O Hiūston, irgi stip- 
riai prisispaudusi prie jo, krūpčiojo pagalvojusi, jog galėjo 
jį prarasti. 

Praėjo nemaža laiko, kol Keinas atsikėlė ir nuėjo pa- 
sižiūrėti arklių. Hiūston norėjo jam padėti, bet jisai pri- 
vertė ją vėl atsigulti ir užklojo antklode, kad nesušaltų nuo 
vėsoko nakties oro. 

Jisai neleido padėti jam net kai kūrė laužą. Hiūston 
ėmė prieštarauti, nes juos galį pastebėti, bet Keinas suri- 
ko, kad ji turinti pasitikėti juo, ir jinai sutiko. Ji džiaugėsi 
galėdama pasikliauti juo, jai buvo malonu gulėti ant nuga- 
ros ir laukti. Jis atnešė jai lėkštę pupelių su kukurūzų pa- 
plotėliais ir puodelį bjaurios kavos. Bet Hiūston atrodė, kad 
tai pats skaniausias valgis, kokį jai kada tekę ragauti. 

Kai jie pavalgė, Keinas užgesino laužą ir atsigulė ša- 
lia, prisispausdamas ją. Tepraėjo sekundė, o juodu abu jau 
miegojo. 


XXXII skyrius 


Kai Hiūston nubudo, švietė saulė, Keinas laikė ją glė- 
byje ir angeliškai šypsojosi. 

— Mums reikia joti, — tarė ji sėsdamasi, nustūmė jo 
rankas ir užsitempė ant savo kūno kostiumo likučius. Prie- 
kyje trūko daugybės sagų, todėl drabužis atrodė visai ne- 
padoriai. — Jie greitai mus prisivys. Nemanau, kad jų poilsis 
truktų tiek ilgai, kiek mūsų. 

Jisai sugriebė jai už rankos. 

— Karštais pėdsakais, vejantis žudiką, ar ne? 

— Dabar ne metas juokauti. 

— Hiūston, tu privalai man papasakoti, ką sumanei. 

Kodėl tu nusprendei bėgti į Meksiką? 
— Aš tau papasakosiu, kai balnosime arklius, — tarė 
ji ir atsistojo nekantriai laukdama, kol tai padarys ir Kei- 


nas. — Aš manau, mes galėsime pasislėpti Meksikoje, — 
kalbėjo ji apklodama savo arklį gūnia. 
— Ilgam? 


— Visam laikui, aišku, — atsakė ji. — Nemanau, kad 
teismas paliktų žudiką nenubaustą. Manau, mes sugebėsi- 
me ten gyventi daugmaž kukliai. Aš dar girdėjau, jog ten 
Žmonės ne tokie smalsūs, kaip mūsų šalyje. 

Jis sugriebė ją už rankos. 

— Pala. Tu nori pasakyti, jog rengiesi gyventi su mani- 
mi Meksikoje? Jei aš būsiu išvytasis, tai ir tu būsi išguitoji'? 

— Be abejo, aš gyvensiu su tavimi. O dabar, prašy- 
čiau, pabalnok arklį, ir jojame. 

Hiūston nebespėjo nieko pridurti, nes Keinas apka- 
bino ją per liemenį ir ėmė sukti. 

— Branguole, tai puikiausia, ką aš bet kada esu gir- 
dėjęs. Pasirodo, tu spjauni į pinigus. 

— Keinai! — pasakė ji pyktelėjusi. — Prašyčiau, pa- 
leisk mane. Jie suras mudu ir tave... 

Ji nutilo, kadangi jis bučiniu užčiaupė jai burną. 

:— Nagi niekas mūsų nesiveja, nebent šerifas, apdu- 
jęs, kad tu skeveldromis išdrabstei jo kalėjimą. Hiūston, 
mieloji, kaip aš norėčiau dabar išvysti jo veidą. 

Hiūston atsitraukė nuo jo per žingsnį. Jo žodžiai jai 
skambėjo kaip visiška nesąmonė, bet širdies gilumoje ėmė 
rastis baimės jausmas. 

— Gal tu paaiškintum, ką turi omenyje? 

Keinas bato nosimi nubrėžė tris apskritimus. 

— Aš tiesiog norėjau pasižiūrėti, kaip tu... na, kaip 
tu pasielgtum, jei nebebūčiau turtuolis. 

Jinai sviedė į jį žvilgsnį, prismeigiantį prie žemės. 

— Aš noriu sužinoti apie Džekobą Fentoną. 

— Hiūston, aš tau nepasakiau nė vieno žodžio netie- 

sos, turbūt pasakiau tik ne viską. Aš jį radau prie laiptų 
nebegyvą, mane sulaikė už nužudymą ir įkišo į kalėjimą, 
bet, pasirodo, tarnai matę jį mirusį anksčiau, prieš man at- 
einant. Tik man nedingtelėjo mintis jų išklausinėti. Gerai, 
kad tu susipratai. 

? Kodėl 


tavęs nepaleido iš karto? 

— Žinok, mane apskritai paleido. Hiūston, mieloji, — 
jis atvėrė jai savo glėbį. — Aš tiesiog norėjau įsitikinti, jog 
tau reikalingas esu aš pats, o ne mano pinigai. Žinok, kada 
tu išėjai iš kalėjimo po to, kai pasakiau, jog nebetekau pi- 
nigų, buvau įsitikinęs, kad eini pas Vestfyldą sužinoti, ką 
galima gauti iki tol, kol mane pakars. 

— Ak štai ką tu galvoji apie mane?! — tarė ji spring- 
dama. — Tu manei, kad aš tokia niekinga, menka būtybė, 
jog mesiu mylimą vyrą, kad teismas susidorotų apkaltinęs 
jį Žmogžudyste, ir nepajudinsiu nė piršto jam padėti? — ji 
žengė prie arklio. 

— Hiūston, mano geroji, mieloji, aš nenorėjau tavęs 
įžeisti. Tiesiog norėjau įsitikinti. Aš nė nenutuokiau, jog 
tau gali šauti į galvą tokia kvailystė kaip kad... Na, aš norė- 
jau pasakyti, nenutuokiau, jog tu susprogdinsi kalėjimą ir 
vos neužmuši manęs. 

— Tu, kiek matau, nė trupučio nenukentėjai, 

— Hiūston, nesikraustyk iš proto, gerai? Čia buvo 
mažas pokštas. Na, ar tu neturi humoro jausmo? Juk visi 
mieste... 

— Taigi, — tarė jinai įsmeigusi jį akis. — Tęsk. Ką 
daro visi mieste? 

Keinas lengvai šyptelėjo. 

— Gal jie nė nepastebės. 

Ji grėsmingai žengė link jo. 

— Nepastebės, jog man pasistengus išnyko pusmet- 
rio storio kalėjimo siena? Taigi, galbūt jie visi miegojo per 
sprogimą. Tikriausiai jie važiuos pro pastatą, ir niekas pa- 

prasčiausiai nepastebės, jog nežymiai pasikeitė aplinkos 
gamtovaizdis. O šerifas, žinoma, nė žodžio neprasitarė apie 
patį įžymiausią pastarojo dešimtmečio įvykį, kaip viena se- 
serų Čandler pakišo po kalėjimo siena dinamito, kad išlais- 
vintų vyrą, kuriam net nebuvo pateiktas kaltinimas dėl 
žmogžudystės, — ji vėl pasisuko į arklį, kiekvieną jos kūno 
raumenėlį degino įtūžis. 

— Hiūston, tu privalai mane suprasti. Aš norėjau Ži- 
noti, ar tu myli mane, ar mano pinigus. Man pasitaikė pro- 
ga tai sužinoti, ir aš pasinaudojau ja. Negalima dėl to 
Žmogaus apkaltinti. 

— Tave galima. Aš noriu, kad išklausytum, ką pasa- 
kysiu, — vienintelį kartą gyvenime. Aš sakiau, jog myliu 
tave — tave, o ne tavo pinigus, bet tu negirdėjai nieko, ką 
aš tau sakiau. 

— Na, žinai, — jis patraukė pečiais, — tu sakei, jog 
negali gyventi su žmogumi, kurio negerbi, bet vis dėlto su- 
grįžai, ir tavęs net nereikėjo ilgai įkalbinėti. Manau, jog 
tau tiesiog buvo sunku ištverti, — jis kreivai šyptelėjo. 

— Iš visų savimi pasitikinčių, savimylų vyrų, kuriuos 
esu sutikusi gyvenime, nė vienas negalėtų pranokti tavęs. 
Aš labai labai gailiuosi, kad man toptelėjo į galvą gelbėti 
tave. Gaila, kad tavęs nepakorė, — tai pasakiusi, ji užšoko 
ant arklio. 

— Hiūston, brangioji, juk tu visai ne taip galvoji, — 
tarė Keinas, užsėdęs ant arklio ir jodamas paskui Hiūston. — 
Tai buvo pokštas. Aš nenorėjau tavęs užgauti. 

Jojo visą dieną, ir Keinas kas minutę arba pateikinė- 
jo naujas prielaidas, arba apmąstydavo įvairius savo poel- 
gio pateisinimus, kaip, pavyzdžiui, tokį: ji turinti būti 
dėkinga jam už tai, ką jis padaręs. Jis pasakė, kad dabar 
Hiūston galėjo įsitikinti, ką ji jaučianti jam. Jis bandė pri- 
versti ją pamatyti juokingąją įvykių pusę. Jis kaltino ją, kad 
pasikvietė savo pagalbininkais berniukus, ir įspėjo, kokį pa- 
vojų ji jiems užtraukusi. Jis stengėsi, kiek galėdamas, kad 

jinai bent kaip reaguotų. 

Bet Hiūston tarytum suakmenėjo. Ji mąstė apie Čand- 
lerio gyventojus.Po baimės, kurią sukėlė avarija šachtoje, 
jiems reikėjo kaip nors atsipalaiduoti, ir jie, be abejonės, 
visa pavers juokais ir gerokai pasilinksmins. Šerifas, kiek 
galima, pagražins visą istoriją, o “Kronika" paskelbs seriją 
straipsnių apie įvykį, pradėdama nuo jų vestuvių ir baigda- 

a... baigdama žmogumi, kurį turėję pakarti. 

Pagalvojus apie Keiną, jai užvirdavo kraujas. Ji net 
neklausė jo žodžių. Tai, kad jinai atidavė jam savo meilę, 0 
jis viešai suabejojo ja, suabejojo surengdamas tą neįtikėti- 
ną spektaklį, jei atrodė ypač žŽeminąs dalykas. 

Kas laukė ateityje, jinai pajuto, kai jie sustojo stoty- 
je pasikeisti arklių. Pagyvenęs vyras paklausė, ar jie ne toji 
pora iš Čandlerio, apie kurią jis girdėjęs. Perpasakoti tos 
istorijos jis negalėjo, kadangi vos neplyšo iš juoko, 0 prieš 
jiems išjojant pabandė sugrąžinti tuos dvidešimtį dolerių, 
kuriuos jam davė Hiūston. 

— Mano galva, ši istorija verta šimto dolerių, — tarė 
jis tapšnodamas besišypsančiam Keinui per nugarą. — Aš 
jums skolingas aštuoniasdešimtį. 

Hiūston iškėlė galvą ir nuėjo prie arklio. Jinai iš visų 
jėgų stengėsi nepastebėti nei vieno, nei kito vyro. Kai jie- 
du vėl leidosi į kelią, Keinas iš naujo ėmė samprotauti, bet 
daug laiko atimdavo pauzės, kai jisai sustodavo, kad iki so- 
ties pasijuoktų. 

— Kai pamačiau, kaip tu stovi tenai... ir tu šnekėjai, 
kad rengiesi ištraukti mane ir išgelbėti nuo kartuvių, aš ne- 
žinojau, ką pasakyti, aš buvau apstulbintas, o paskui Janas 
pradėjo rėkti apie aštrius tavo kulniukus, — jis turėjo nu- 
tilti, kad nuslėptų šypseną. — Na, Hiūston, tau pavydės vi- 
sos moterys į vakarus nuo Misisipės. Jos visos apgailestaus 
nesančios tokios drąsios bei ryžtingos, kad išgelbėtų savo 
vyrus iš mirties letenų ir... 

Jisai užsikirto, kad atsikosėtų, ir Hiūston pažvelgė į 

jį. Keinas nesėkmingai bandė išsilaikyti nesijuokdamas. 

— Kai aš matau, su kokia veido išraiška tu sėdi ant 
arklio... Kaip vadinasi tos moterys, kurios dėvi šalmus su 
ragais? Ledi Vyking, štai į ką tu panaši, ledi Vyking, atėju- 
si pagelbėti savo vyrui. O Zakario veidas! Jei man neplyštų 
galva... 

Jisai nutilo. Hiūston spūstelėjo arklį ir išsiveržė į 
priekį. 

Kai juodu įjojo į Čandlerį, visa pasirodė esą blogiau 
už bet kokius būgštavimus. Stengdamasi nepastebėti Kei- 
no, jinai nušuoliavo ant arklio per miesto pakraštį į šiauri- 
nę dalį, kad kelyje link Keino namo susitiktų kuo mažiau 
žmonių. 

Buvo šešios valandos ryto, kai jie užjojo ant kalvos 
prie Tagerto namo, bet ten jau būriavosi apie keturias de- 
šimtis Žmonių, kurie “visai atsitiktinai" pasirodė buvę ne- 
toliese. Daugelis tarnų, sustojusių prie namo, šnekėjosi su 
miestelėnais. 

Hiūston suėmė ranka suplėšyto kostiumo apykaklę, 
sukaupė visą savo orumą ir pasuko arklį į kiemą, o tuo me- 
tu Keinas nulipo prie paradinio įėjimo ir prie jo puolė visi 
susispietę aplinkui. 

— Tikriausiai nori pasigirti, — sumurmėjo Hiūston. 
Jai pavyko prasmukti per virtuvę ir išvengti netaktiškų mi- 
sis Merčison klausimų bei jos pašaipėlės. 

Užlipusi į viršų, Hiūston išleido Sjuzen ir prisipildė 
vonią vandens. Kiek pagulėjusi joje, įsikraustė į lovą ir nu- 
siteikė pamiegoti. Ji girdėjo, kaip į kambarį įėjo Keinas, 
bet apsimetė kietai mieganti, ir jis išėjo. 

Numigusi devynias valandas ir sočiai pavalgiusi, ji pa- 
sijautė fiziškai tvirtesnė, bet nuotaika sugedo dar labiau. 
Kai išėjo į sodą ant namo stogo ir pasižiūrėjo Žemyn, pa- 
matė neregėtai daug žmonių, vaikštinėjusių priešais namą. 

Keinas užėjo į kambarį ir pranešė važiuojąs į “Mažo- 
sios Pamelos" šachtą, kad sužinotų, ar ten nereikią pagal- 

bos, ir paprašė Hiūston važiuoti su juo. Ji neigiamai pa- 
purtė galvą. 

— Tu gi negali čia pasislėpti visam laikui, — piktai 
tarė jis. — Kodėl tu nesididžiuoji tuo, ką padariusi? Aš, 
pavyzdžiui, velniškai didžiuojuosi. 

Kai Keinas išėjo, Hiūston pripažino, jog jisai teisus, 
kad jai vis dėlto teks susitikti su kaimynais, ir juo greičiau 
tam ryšis, juo geriau. Iš lėto apsirengė patogia žydros med- 
vilnės suknute, nulipo žemyn ir liepė įkinkyti į jos briką 
arklį. . 

Nepraėjo nė dešimties minučių, ir Hiūston suprato, 
jog Keino pranašystės dėl Čandlerio gyventojų reakcijos pa- 
sirodė absoliučiai neteisingos. Ją palaikė ne didvyre, kuri 
išgelbėjo savo vyrą, o kvaila, įnoringa moterimi, kuri iste- 
riškai blaškosi užuot pasidomėjusi, kas gi vis dėlto vyksta. 

Jinai nuvažiavo savo briku per miesto apylinkes ir ke- 
liu kilo link “Mažosios Pamelos" šachtos. Galbūt šachtoje taip 
reikia pagalbos, kad nebus laiko jos išdaigoms aptarinėti. 

Bet buvo anaiptol ne taip. Nelaimės aukoms reikėjo 
kiek pralinksmėti, ir juoko objektu jos pasirinko Hiūston 
išpuolį. 

Jinai stengėsi iš visų jėgų laikytis aukštai iškėlusi gal- 
vą, kol padėjo grėbstyti šiukšles ir bandė organizuoti naš- 
lių bei našlaičių persikėlimą. 

Dėl ko ji išties apgailestavo — tai dėl to, kad šios 
kalbos Keinui teikė didžiulio smagumo. Per vestuves jis jau- 
tėsi nuskriaustas, nes Žmonės nusprendė, jog bet kuri mo- 
teris teiktų pirmenybę ne jam, o Lianderiui, o dabar jis 
turėjo visus įmanomus įrodymus, jog Hiūston jį myli. 

Hiūston tebegalvojo apie visus tuos atvejus, kai jisai 
galėjo papasakoti jai, jog iš tikrųjų jo nekaltino nužudymu; 
kai norėdavo, jis galėdavo kalbėti labai greitai ir aiškiai, 
tad kodėl buvo toks prisegtaliežuvis tą naktį, kai jinai pra- 
nešė padėsianti dinamito jam po kojomis? 

Dienai baigiantis, kai Žmonės visai įsidrąsino ir api- 

bėrė ją klausimais (“Tu nori pasakyti, kad nepasiteiravai 
šerifo, kokie buvo vyro šansai, ir nesikalbėjai su advokatu? 
Lianderis visa Žinojo. Jisai galėjo tau papasakoti. O tu dar 
galėjai..."), Hiūston troško prasmegti skradžiai Žemę. O kai 
pro šalį praėjo Keinas ir iš visos širdies, patapšnojęs ją per 
petį, ištarė: “ Aukščiau nosytę, brangute, tai tebuvo pokš- 
tas", — ji panoro surikti, jog jam gal tatai ir pokštas, o jai 
— viešas įžeidimas. 

Vakarop jinai pamatė Pamelą Fenton, stovėjusią kak- 
tomušom su Keinu, ir vėsus vakaro vėjelis atskraidino iki 
jos Pamelos žodžius: “Vestuvių dieną tu sakei, jog niekada 
jos nepažeminsi. O kaip pavadinti tai, ką tu darai dabar?" 
Jinai buvo dėkinga, kad nors kas gina jos interesus. 

Sugrįžusi namo, pavakarieniavo savo kambaryje; Kei- 
nas dar sykį mėgino pasikalbėti su ja, bet jinai tik priekaiš- 
taujamai pažvelgė į jį netardama nė žodžio. Jis išlėkė iš 
kambario balsu skųsdamasis, jog ji neturinti humoro jaus- 
mo ir kad joje, velniai griebtų, per daug, po velnių, savo 
epochos ledi požymių. Prieš miegą Hiūston pravirko. 


XXXIII skyrius 


Kitą dieną Hiūston dėliojo gėles aukštose vazose ho- 
le priešais Keino kabinetą. Ji vis tebepyko, vis dar jautėsi 
pernelyg nuskriausta ir pažeminta, kad kalbėtųsi su juo. Ji 
nenorėjo nė galvoti apie tai, kad išeitų iš savo tvirtovės sienų. 

Keinas paliko duris atviras, su juo buvo Reifas, Lian- 
deris ir Edenas. Keinas sukvietė susirinkimą, kad aptartų 
galimas sprogimo šachtoje pasekmes. Jis buvo susirūpinęs, 
kai sužinojo, jog šachtininkų Žmonos galbūt apskritai ne- 
gausiančios kompensacijų. 

Hiūston girdėjo, kaip vyrai aptaria Čandlerio ateitį, 
ir labai didžiavosi tuo, ką darė jos vyras. Įdomu, kaip ji ga- 
lėjo pagalvoti, jog jisai atimsiąs Žmonių teisę išsipirkti už- 

status, saugomus Čandlerio nacionaliniame banke. 

Išvakarėse Opal ilgai šnekėjo su dukra aiškindama 
jai, kodėl Keinas panaudojo tokį būdą priversti Hiūston su- 
grįžti pas jį. 

— Jis taip myli tave, — kalbėjo Opal. — Ir aš nesu- 
prantu, ko tu širsti ant jo. 

Galbūt Hiūston ir būtų sutikusi su tuo, tačiau šią mi- 
nutę ji išgirdo, kaip trys moterys krizena tartum mokslei- 
vės. Jos atėjo pasimatyti su Hiūston ir “išgirsti paskutines 
naujienas“, kaip pranešė kambarinei. Hiūston mandagiai 
atsisakė jas priimti. 

Dabar, stovėdama koridoriuje, ji išdidžiai klausėsi, 
kokias reformas planuoja jos vyras, bet staiga išgirdusi 
Lianderio klausimą, įsitempė. 

— Tai sąskaita iš Čandlerio municipaliteto? 

— Aha, — atsakė Keinas. — Šerifas reikalauja penkių 
šimtų dolerių grynais kalėjimui remontuoti. Berods tai vie- 
nintelė sąskaita mano gyvenime, kurią aš noriu apmokėti. 

— Gali surengti iškilmingą atidarymą, o Hiūston per- 
kirps raudoną juostelę, — išgirdo ji Reifo žodžius. 

Įsiviešpatavo ilga tyla. 

— Jeigu jinai kada vėl su juo ims kalbėtis, — pasakė 
Edenas. 

Vėl pauzė. 

Dabar prašneko Lianderis. 

— Man rodos, niekada negalima pažinti žmogaus iki 
galo. Hiūston aš pažįstu beveik visą gyvenimą, bet toji Hiūs- 
ton, kurią aš pažinojau, ir toji, kuri susprogdino kalėjimą, — 
dvi skirtingos moterys. Prieš keletą metų aš nuvedžiau ją į 
šokius, ji vilkėjo raudona suknele, kuri jai labai tiko, bet 
Geitsas pasakė jai kažką užgaulaus. Ji taip nervinosi, kai 
mes nuvykome, kad aš pasakiau neprieštarausiąs, jei jinai 
nenusirengsianti apsiausto. Ir ji, velniai rautų, prasėdėjo 
visą vakarą kampe vos neverkdama. 

Hiūston apmirė su gėle rankoje. Keista, kaip skirtin- 

gai vieną ir tą patį dalyką suvokia įvairūs žmonės. Dabar, 
žvelgdama atgal, ji nusprendė, jog tikriausiai buvo kvaila 
šitaip susinervinti dėl tos raudonos suknelės. Ji prisiminė, 
kad Nina Vestfyld dažnai dėvėdavo drabužius tokios rau- 
donos spalvos, dėl kurios Hiūston taip kamavosi tą vakarą. 
Šyptelėjusi ji vėl ėmė dėlioti gėles į vazas. 

— Jeigu jau jinai susirengė sprogdinti sieną, galėjo 
ką sugalvoti, kad ne itin pavojinga būtų ir mano kailiui, — 
kandžiai tarė Keinas. — Jūs negalite net įsivaizduoti, kaip 
jautiesi, kai tau pasako, jog po kojomis padegė dinamitą, o 
bėgti nėr kur. 

— Baik gyręsis, — tarė Edenas. — Tu žaviesi tuo, ką 
ji padarė, ir pats tai Žinai. 

Hiūston dar plačiau nusišypsojo. 

Lianderis nusijuokė. 

— Gaila, jūs nematėte, kas dėjosi po sprogimo. Visi pa- 
manė, jog sprogo dar vienoje šachtoje, ir mes išlėkėm iš na- 
mų tik su apatiniais drabužiais. Pamatę kalėjimą su suardyta 
siena, sustojome kaip įbesti, niekas negalėjo suprasti, kas at- 
sitiko. Edenas pirmas prisiminė, jog tu sėdėjai kalėjime. 

Hiūston vos nepratrūko juoktis, bet įstengė susi- 
laikyti. 

— Paklausykite, — tarė Edenas. — Kai tik pamačiau 
susprogdintą kalėjimą, aš tuojau supratau, jog neapsieita 
be Hiūston. Kol jūs metų metus meldėtės jai ir vadinote 
Ledine Princese, aš ją stebėjau. Po griežta jos išore slepia- 
si moteris... Na, tarp kitko, jūs nepatikėsite, jeigu papasa- 
kosiu, ką šita moteris gali iškrėsti. 

Hiūston jau sunkiai besuvaldė juoką. Edeno žodžiai 
skambėjo pusiau bauginamai, pusiau entuziastingai. Jinai 
prisiminė tą vakarą, kai jis pasislėpė kamaraitėje ir stebėjo 
jų mergvakarį. Tą dieną, kai jisai pranešė, jog viską matęs, 
ji negalėjo galvoti nieko kito, kaip tik tai, ką jis girdėjęs 
apie planus dėl šachtų. Bet dabar ji prisiminė ir boksinin- 
ką, ir kankaną, ir — Viešpatie Dieve mano! — “Fani kal- 

vą". Tuomet ji mirtinai bijojo, kad Keinas sužinosiąs ką nors 
iš jos paslapčių, pavyzdžiui, apie “Seserų sąjungos“ susi- 
rinkimus, apie važiavimus į šachtas, bet galų gale jisai su- 
žinojo beveik visa, kas įmanoma, ir jos gyvenimas dėl to 
nesibaigė. Tą vakarą, kai apsirengė raudona suknele, buvo 
įsitikinusi, jog jeigu kas ją pamatys su šia suknele, jos re- 
putacija taps galutinai pašlijusi ir jinai nebegalėsianti su- 
daryti geros partijos Lianderiui. 

sius mėnesius! Karstėsi ant figūrinių grotelių, apsivijusių 
rožėmis, vienais apatiniais. Susikvietė daugybę Žmonių ap- 
sigyventi savo name, o Keinui, kuris turėjo visus maitinti, 
tepranešė apie jau įvykusį faktą. 

Juo daugiau jinai galvojo, juo labiau ją kuteno besi- 
kaupiąs juokas. Iki vedybų ji tiksliai žinojo ištekanti už Kei- 
no Tagerto. Jam reikėjo ledi, ir ji neabejojo, jog visai 
atitinka šį poreikį. Bet pamaniusi, ką jinai privertė jį patir- 
ti, ji, ledi iki panagių, Hiūston nebegalėjo ištverti. Jinai 
prunkštelėjo taip, jog šoktelėjo vaza ant stalo. Įsikibusi į 
stalą, tebesijuokė net keliuose jausdama silpnumą. 

Tą pačią minutę iš kabineto išbėgo vyrai. 

— Hiūston, brangioji, ar tau nieko blogo nenutiko? — 
paklausė Keinas imdamas ją už rankos ir bandydamas pa- 
statyti vertikaliai. Bet tai buvo tolygu tam, tarsi jis bandytų 
pastatyti jūros dumblį. 

— Aš prisidengiau savo raudoną suknelę apsiaustu 
nenorėdama, kad kas nuspręstų, jog aš ne tikra ledi, — gok- 
čiojo ji. — O paskiau aš susprogdinau kalėjimo sieną, — ji 
suėmė rankomis pilvą ir nuslydo ant grindų. — O ar galima 
pavadinti nepriekaištingu poelgiu, kai surengiau tą boksi- 
ninko pasirodymą? 

 — Kąji šneka? — paklausė Keinas. 

Edeno veide pasirodė šypsena, kuri jam kalbant vis 
didėjo. 

— Nepriekaištingas elgesys galutinai buvo pamirštas 

per šokius, — nusikvatojo jis. — Hiūston, tą vakarą aš pa- 
siėmiau butelį viskio manydamas, jog mirsiu iš nuobodulio 
stebėdamas jūsų mergvakarį, — tai pasakęs Edenas nuvir- 
to ant grindų greta Hiūston. — O mis Emili! — atsiduso 
jis. — Aš negaliu praeiti pro jos krautuvę nesusijuokęs. 

Hiūston taip kvatojosi, kad negalėjo nieko ištarti su- 
prantamai. 

— O Lianderi! Aš taip stengiausi per tuos metus, kiek 
galėdama slėpiau nuo tavęs visa, kas siejosi su Seidi, beje, 
ir kitką. 

Lianderis Žiūrėjo į ją šypsodamasis. 

— Ar tu Žinai, apie ką ji šneka? — paklausė jis Keino. 

Atsakė Reifas: 

— Ši žavinga kvailutė ledi, kuri atrodo tokia grakšti, 
kad, rodos, nesugeba nieko, nebent siuvinėti, važnyčioja pa- 
sikinkiusi į vežimą ketvertą arklių. 

— Aš galiu važnyčioti ir dvylika arklių, — pareiškė ji 
sukeldama naują juoko pliūpsnį sau ir Edenui. 

— O jos smūgis dešine toks, kad gali parblokšti savo 
ūgio vyriškį, — išdidžiai pastebėjo Keinas. — Be to, ji gali 
pabėgti iš savo pačios vestuvių puotos vydamasi tuščiagar- 
bį vyrą, jam apsijuokus viso miesto akivaizdoje, ji gali su- 
mokėti mano meilužei, kad toji kraustytųsi kuo toliau, ir 
dar ji moka spiegti, — ištaręs paskutinius žodžius, jis užsi- 
kirto ir sumišo. 

Lianderis pažvelgė į Hiūston, kuri sėdėjo ant grindų 
apsikabinusi Edeną — jie abudu nebeteko jėgų iš juoko, — 
paskui žvilgterėjo į Keiną ir pamatė, kaip tasai Žiūri į Hiūs- 
ton — su pasididžiavimu ir meile. 

Keinas pasiūbavo ant batų kulnų pirmyn atgal, susi- 
kišęs didžiuosius rankų pirštus į tuščias kelnių diržo kilpu- 
tes, ir pasakė: 

— Aš ištirpdžiau ledą. 

Reifas ir Lianderis pratrūko juoktis — tiek iš Keino 
išdidumo tariant šią frazę, tiek iš pačių žodžių. Reifas link- 

telėjo į Hiūston. 

— Tu geriau pasirūpintum šiuo leduku, kol jis neiš- 
tirpo ir neįsisiurbė į plyšelius tarp grindų lentų. Manau, 
jog tu nenorijos netekti. 

Keinas nustojo demonstravęsis ir pakėlė Hiūston ant 
rankų. 

— Šios ledi aš niekada nepaleisiu. 

Hiūston vis dar juokdamasi prisispaudė prie jo, kol 
jisai nešė ją prie laiptų. 

— Ne, sere, — tarė Keinas. — Mūsų niekas neišskirs. 
Nei kitos moterys, nei mano vaikai, apie kuriuos ji dar ne- 
žino, nei budelis. Todėl aš tikriausiai taip myliu ją. Tiesa, 
Hiūston? 

Hiūston pažvelgė į jį švytinčiomis akimis. 

Jis pasilenkė jai prie ausies ir sušnibždėjo taip, kad 
neišgirstų kiti: 

— Kai užnešiu tave į viršų, tu man paaiškinsi, koks 
ten spektaklis su boksininku. Tik tu nesikvatok taip, 
Hiūston! 

LIETUVOS SKAITYTOJŲ PAMĖGTA IR JAU 
TAPUSI VIENA IŠ POPULIARIAUSIŲ 
AUTORIŲ 


Virdžinija Endrius 


Nauja stulbinanti jos penkių knygų saga apie Kastylų 
šeimą. Pirmoji knyga 


HEVEN 


Tarp visų kalnų lūšnose gyvenančių Žmonių Kastylų 
šeima buvo pati skurdžiausia — kalnų padugnės. 

Nuošaliame miške gyveno Heven Li Kastyl. Ji buvo 
gražiausia, šauniausia mergaitė, nors ir vilkėjo nudrisku- 
siais rūbais, nors jos veidas buvo murzinas... nors tėvas 
piktesnis nei dešimt gyvačių... o išvargusi pamotė dirbo kaip 
mulas. Dėl savo brolio Tomo ir mažųjų broliukų bei se- 
sutės Heven išsaugojo savo išdidumą ir viltis. Kada nors 
jie išeis į pasaulį ir parodys, kad yra padorūs, švelnūs ir 
talentingi — verti meilės bei pagarbos. 

Tada pabėgo Heven pamotė, o nedoras, godus tėvas 
suplanavo bjaurias pinkles, grasinančias visiems laikams 
sužlugdyti Heven ir kitų vaikų svajones. 


Teiraukitės šios knygos šių metų rugsėjo mėnesį. 


DRAKONO ĮPĖDINIAI 


trilogija 


ĄŽUOLŲ KARALIAUS ŠEŠĖLYJE 
ŠIAURĖS RAGANA 
KAMELOTO PRINCAS 


Anglija 5-me amžiuje. Legendinio, paslapties skraiste 
gaubiamo Anglijos karaliaus Artūro laikai. 


KORTVĖJUS DŽONSAS 


Mėnulio nušviestoje giraitėje druidų dievui — Ąžuolų 
karaliui — paaukoti ruošiamas berniukas. Išgelbėtas nuo 
mirties paslaptingojo kalvio, jis pradeda savo nepaprastą 
odisėją... 


ĄŽUOLŲ KARALIAUS 
ŠEŠĖLYJE 


Tas berniukas — tai Pelėjas, Juterio Pendragono 
pavainikis sūnus. Pelėjo akimis skaitytojas stebi Žiaurų, stul- 
binantį bei Žavų penktojo amžiaus Britanijos gyvenimą: šalį, 
draskomą nesantaikos, kovų dėl šlovės. Viskas pasikeičia, 
kai į atokią salą slapta atgabenamas karališkasis kūdikis — 
Artūras... ateis laikas Artūrui ištraukti iš priekalo kardą ir 
užimti savo, kaip britų karaliaus, vietą... 

Romanas ĄŽUOLŲ KARALIAUS ŠEŠĖLYJE 
atskleidžia Žavintį to meto pasaulį ir pradeda nepamiršta- 
mą trilogiją. 


Knyga išeis šių metų rugsėjo mėnesį. 


Dona Gilespė 


Auriana buvo karžygė, šventikė ir grėsmė senovės Ro- 
mos galybei, ieškanti meilės ir trokštanti keršto. 


Savo gimimo dieną Auriana gavo paslaptingą amu- 
letą iš Žynės, kuri pasakė dviprasmišką pranašystę apie jos 
lemtį. Auriana, germanų genties vado duktė, tapo neapsa- 
komo žiaurių įsiveržėlių smurto, panaudoto prieš jos gen- 
tainius, liudininke. Kai ši tragedija išdraskė jos šeimą, ji 
davė karžygės priesaiką ir prisiekė atkeršyti. Gandai apie 
jos šaunius karo žygius pasiekė Romą, naują valdininką 
Marką Julianą, kuris jautė, jog jo likimas susijęs su Auri- 
anos, ir nešiojo ant kaklo tokį patį kaip jos amuletą... 


ŠVIESOS NEŠĖJA 


KVAPĄ GNIAUŽIANTI TRIJŲ DALIŲ SAGA 
APIE SENOVĖS ROMĄ. 


Knygą leidykla TYRAI išleis šių metų rugpjūčio mėnesį. 


Linda Hovard 


“pagaliau panėrė savo plunksną į istorinį rašalą. Bū- 
kite pirmieji, kurie sužinosite, kaip nepaprastai jai pasisekė. 
Kai perskaitysite šį romaną, atsiduskite ir papasakokite apie 
jį kitiems, o tada pasinerkite į svajones ir nusišypsokite. 
Aš Žinau, ką sakau, nes visa tai patyriau". 

Catherine Coulter 


LEDI IŠ VAKARŲ 


Laukinėje Naujojoje Meksikoje meilė galėjo išgelbė- 
ti... arba pražudyti. 

Viktorija Veiverli buvo kilni sužlugdyto pietiečio 
duktė, vedybų būdu parduota žiauriam Vakaruose gyve- 
nančiam fermeriui. Tik savigarba ir išdidumas padėjo jai 
vaidinti skaudų žmonos vaidmenį. Tačiau ta pati savigarba 
nepajėgė sutramdyti slaptos Viktorijos aistros samdytam 
žmogžudžiui Džeikui Roperiui. Jo primerktas žvilgsnis buvo 
tvirtas kaip ledas, bet švelnios emocijos žadėjo atverti jai 
didžiosios meilės paslaptis. Džeikas prakeikė troškimus 
laimėti šios gražuolės meilę, nes jis nenorėjo, jog kažkas 
sukliudytų kelyje, vedančiame į rančos, Santa Karalystės, 
susigrąžinimą. Bet praeities skriaudos ir liepsnojančios aist- 
ros supins išdidžios aristokratės Viktorijos ir šio stipraus 
kaip ąžuolas kaubojaus likimus. 

Kruviname kare dėl žemės jie kovos dėl Džeiko 
prigimtinės teisės, ir galų gale meilė, kuri buvo jų viltis, 
svajonės ir likimas, nugalės. 


Leidykla TYRAI šią knygą išleis rugpjūčio, rugsėjo 
mėnesiais. 


Romane rimtai ir juokaujant piešiama turtuolio 
Keino ir žavingosios Hiūston Čandler, pavadintos “Le- 
dine Princese", keistokos santuokos bei nuotykingo 
povedybinio gyvenimo istorija. Niekas negalėjo net pa- 
manyti, jog šaltai protaujanti, rami, “tikra ledi" Hiūs- 
ton iš tikrųjų atsiskleis kaip gaivalingų, nesuvaldomų 
jausmu moteris, stebinanti ir pribloškianti kitus ne- 
tikėtais, kartais tiesiog stulbinančiais savo poelgiais. 


„—-- 


